
EN  AFTEN 
I  SKOVRIDERGAARDEN 


jfter  en  vellykket  Jagtdag  og  en  god 
Middag  sad  den  faste  Stok  samlet  i 
Skovridergaarden,  forøget  med  et  nyt 
Par:  Niels  Stampe,  ansat  under  Hede- 
selskabet, og  hans  unge,  kjønne  Kone. 
Ny  var  Stampe  paa  en  vis  Maade  ikke,  for  han 
havde  tidligere  været  et  Aarstid  i  Skovridergaarden, 
men  det  var  nu  en  Del  Aar  siden,  og  det  var  i 
alt  Fald  første  Gang,   hans  Kone  var  i  Voldborg. 

Posten  var  lige  kommen  og  havde  foruden  et 
Par  lidet  interessante  Tjenestebreve  bragt  en  Con- 
volut  indeholdende  to  Visitkort:  Meddelelsen  om, 
at  en  af  Husets  mange  yngre  Venner  havde  for- 
lovet sig. 

—  »Ja,  nu  bruger  man  jo,  at  de  Forlovedes 
Navne  staaer  hvert  paa  sit  Kort,«  sagde  Forst- 
raaden;  »i  min  Tid  stod  begge  Navne  paa  eet 
Kort.  —  Men  det  kan  jo  være  ganske  praktisk,« 
lagde  han  til,  »for  naar  Forlovelsen  hæves  —  hvad 
der  nu  til  Dags  skeer  saa  tidt,  —  saa  er  de  Paa- 
gjældende  da  ikke  paa  Tryk  sammen!« 

»Nei,  man  skal  altid  sørge  for,  at  der  ikke  cirku- 
lerer flere  skriftlige  Dokumenter  med  Ens  Navn  paa 
end  høist  nødvendigt,«  sagde  Herredsfogden.    »Naar 

Folk  bare  i  Tide  vilde  tænke   over  den  Regel,   saa 
var  mit  Embede  ikke  saa  anstrengende,  som  det  er!« 

»Naa  — aa,«  brummede  den  lange  Baron,  »an- 
strengende —  De  faaer  da  Tid  at  komme  til  Jag- 
terne ! « 

vja,  det  manglede  kun,  man  ikke  skulde  faa  Tid 
til  det!* 

»Ja,  det  manglede  kun!«  gentog  Forstraaden. 
»Hvad  skulde  mine  Klappere  have  at  drikke  for, 
naar  det  ikke  var  for  Deres  Forbiskud!« 

»Maa  jeg  gjøre  Forstraaden  opmærksom  paa, 
at  — « 

»At  De  glemte  at  opgive,  at  det  var  en  gam- 
mel Raa,  De  doublerede  til  oppe  paa  Heirebak- 
kerne?  Det  behøves  ikke,  for  jeg  saae  det  godt, 
men  jeg  syntes  saamænd,  De  havde  Synder  nok 
paa  Deres  Samvittighed!« 

Nu  mente  »Mo'er«  aabenbart,  at  det  var  bedst 
at  dreie  Samtalen  hen  paa  et  andet,  neutralt  Emne, 
og  hun  kom  derfor  med  en  Bemærkning  om  den 
nye  Forlovelse. 

»Ja,  det  kan  være  meget  godt,«  sagde  Forst- 
raaden, »men  jeg  synes  bare,  det  er  en  underlig 
Tid  at  forlove  sig  paa.« 

»Hvorfor  det?« 

»Nu  i  October  —  man  forlover  sig  om  Foraaret 
eller  om  Sommeren,  det  er  da  det  naturlige!« 
Aa,  det  gives  der  vel  ingen  Regel  for.« 

»Jo,  ubetinget,  men  Reglen  har  naturligvis  som 
alle  Regler  sine  Undtagelser.  —  Skaf  De  mig 
blot   en  officiel  Statistik  o\er  Forlovelser,    saa  skal 


EN    AFTEN    I    SKOVRIDERGAARDEN  9 

De  se,  at  ni  Tiendedele  af  dem  falder  i  den  gode 
Aarstid ! « 

»Ja,  det  kan  der  nu  være  Noget  i,«  indrommede 
Møller  Knudsen,  »man  er  ikke  nær  saa  kurassig 
om  Vinteren,   det  er  vist  nok.« 

»Og  saa  vil  jeg  endvidere  paastaa,«  vedblev 
Forstraaden,  »at  et  uforholdsmæssig  stort  Antal 
Forlovelser  her  til  Lands  foregaar  i  Skoven  — 
naturligvis  ikke  i  Midt-  og  Vestjylland,  hvor  de 
ikke  har  Skov,   men  — « 

»Aa,  maa  jeg  bede,«  afbrød  Niels  Stampe  sin 
gamle  Principal,  »Forstraaden  glemmer  nok,  at  vi 
da  ogsaa  har  Skov  derovre!« 

»Nei,  lille  Stampe,  det  glemmer  jeg  slet  ikke, 
og  jeg  har  al  Respekt  for  Deres  Plantager,  men 
saadan  egnede  til  at  sværme  i  og  forlove  sig  i  — 
nei!  Det  skal  der  Bøgeskov  til  —  høi,  skyggefuld 
Bøgeskov,  med  Solstænk  paa  det  blaagrønne  Græs, 
og  smalle,  mossede  Stier,  hvor  man  maa  bøie 
Grenene  til  Side  for  at  komme  frem.  —  Jeg  er 
sikker  paa,  at  mangen  Gang,  naar  en  forlegen 
Yngling  har  gaaet  ved  Siden  af  sin  Udkaarne  og 
ikke  kunnet  faae  Ordene  frem,  saa  er  det  den 
grønne  Skov,  der  har  friet  for  ham,  og  hun  har 
givet  baade  Skoven  og  ham  sit  Ja.  —  Naa,  hvor- 
om Alting  er,  saa  maa  man  da  fri  under  aaben 
Himmel;  inden  Døre  er  det  jo  umuligt!« 

»Naa — aa,«  kom  det  paa  een  Gang  som  en 
tydelig  Indvending  fra  Herredsfogden  og  Møller 
Knudsen. 

»Ja,  Dem,  Baron,  er  jeg  da  sikker  paa:  De 
har  friet  ude  i  Skoven?« 

»Ude  i  Skoven  —  nei  —  nei,  det  kan  man 
ikke  sige,  jeg  gjorde  —  jeg  friede  nu  skriftligt,« 
svarede  Baronen. 

»Det  var  som  Pokker!«  udbrød  Forstraaden. 
»Kan  det  ogsaa  lade  sig  gjøre?« 

»Ja,  det  kan!< 

»Vilde  det  være  indiskret  at  — « 

»Nei,  paa  ingen  Maade,  men  der  er  i  og  for 
sig  ikke  noget  som  helst  Mærkeligt  ved  min  For- 
lovelseshistorie.« 

Baronen  lagde  det  høire  af  sine  lange  Ben  over 
det  venstre  —  hidtil  havde  han  siddet  med  det 
venstre  over  det  høire  —  og  saa  fortalte  han: 

»Jeg  laa  som  ungt  Menneske  et  Par  Aar  og 
lærte  Landvæsenet  hos  Forpagter  Lind  paa  Bække- 
dal,  indtil  jeg  som  fuldmyndig  skulde  overtage 
Christianslu  id.  Naa,  et  ungt  Menneske,  der  betaler 
godt  for  sig,  selv  holder  Ridehest  o.  s.  v.  —  De 
kan  forstaa,  at  det  ikke  blev  taget  saa  meget 
strengt  med  Landvæsenet.  Jeg  kom  en  Del  ud  og 
gik  paa  Jagt  —  der  var  et  storartet  Tredækker- 
terræn, og  jeg  kunde  fortælle  Dem  de  mærkeligste 
Oplevelser  derovre  fra  — « 

—  »Det  kunde  De  sikkert!«  indskjød  Herreds- 
fogden. 

—  »men  det  vilde  føre  for  vidt,  og  det  hører 
jo  heller  ikke  Historien  til.  Naa,  jeg  kom  ogsaa 
til  Jagterne  paa  Barresborg  hos  gamle  Grev  Preben 
—  det  var  kun  en  halv  Mil  fra  Bækkedal  —  og 
jeg  kom  der  ogsaa  udenfor  Jagterne,  naar  jeg  vilde, 
og    det    var   tidt,    for  der  var  en  Magnet    derovre, 

som  efterhaanden  trak  mig  mere  og  mere.  Tidt  og 
mangen  Gang  vilde  jeg  have  talt  til  den  gamle 
Greve  —  med  hans  Datter  troede  jeg  nok  at  være 
saa  temmelig  einverstanden  —  men,  ærlig  talt,  jeg 
kunde  aldrig  faae  mig  til  det.  Min  Svigerfader  var 
det  bedste  Menneske  paa  Jorden,  men  noget  egen 
var  han  jo  i  mange  Dele,  det  kan  ikke  nægtes, 
og  en  syndig  Respekt  havde  man  for  ham.  Saa 
var  der  nu  ogsaa  det  Særlige,  at  der  for  rim 
egentlig  ikke  existerede  andre  Mennesker  end  Bar- 
rerne selv  og  det  Par  Familier,  som  de  nu  en 
Gang  var  vant  til  at  besvogre  sig  med,  og  til  dem 
hørte  jeg  uheldigvis  ikke.  Gudbevares,  Grev  Preben 
var  lige  affabel  mod  Enhver  og  en  charmant  Vært, 
men  Slægten  var  og  blev  ham  alligevel  Et  og  Alt. 
Det  saae  man  allerbedst  paa  hans  Flagstang.  Han 
havde  faaet  reist  en  mægtig  Granstamme  oppe  paa 
en  Høi  i  Haven,  og  paa  Kongens  Fødselsdag,  paa 
Fredericiadagen  og  paa  Isteddagen,  saa  vaiede 
Flaget;  ud  over  de  Dage  maatte  det  aldrig  heises, 
undtagen  naar  en  af  Familien  holdt  Fødselsdag, 
men  om  det  saa  kun  var  en  Halvkusines  Mand, 
der  fyldte  Aar,  kunde  man  ogsaa  være  sikker  paa, 
at  der  flagedes  fra  Barresborg. 

Naa,  tilsidst  besluttede  jeg  til  Trods  for  alle 
Betænkeligheder  at  tage  Bladet  fra  Munden  — 
skriftligt,  —  og  jeg  troer  nok,  jeg  paa  en  fin  Maade 
lod  min  daværende  Tilkommende  forstaa,  at  der 
næste  Dag  —  det  var  netop  den  Dag,  jeg  blev 
fuldmyndig,  —  vilde  komme  et  temmelig  vigtigt 
Brev  til  hendes  Fader. 

Brevet  blev  skrevet  og  sendt  afsted  med  ridende 

Bud.  Jeg  regnede  ud,  at  der  vilde  gaa  tyve  Mi- 
nutter med  Henveien  og  lige  saa  lang  Tid  med 
Hjemveien  —  før  om  en  Time  aller  tidligst  var 
det  altsaa  umuligt  at  faae  Svar. 

Jeg  var  saa  spændt,  da  Budet  tog  bort,  alle 
Sanser  var  i  den  Grad  nervøst  optagne,  som  jeg 
vil  sige,  de  er,  naar  man  staaer  paa  en  Vexel  og 
veed,  at  der  i  næste  Øieblik  maa  komme  Ræv  for. 
Den  Situation  var  ikke  til  at  holde  ud  i  over  en 
Time.  Noget  maatte  jeg  tage  mig  for,  og  saa  gav 
jeg  mig  til  at  lade  Patroner  —  jeg  havde  lige  faaet 
min  første  Baglader.  —  »Du  maa  kunne  lade  hun- 
drede Patroner  i  en  Time«,  sagde  jeg  til  mig  selv, 
stillede  hundrede  Hylstre  op  paa  Bordet  og  be- 
gyndte. 

Af  og  til  kiggede  jeg  ud  ad  Vinduet,  for  de 
første  ti  Minutter  kunde  jeg  se  mit  Bud  trave  hen 
ad  Landeveien  —  jeg  syntes  naturligvis,  han  sneg- 
lede afsted,  —  og  forresten  havde  jeg  ogsaa  Ud- 
sigt til  selve  Barresborg:  man  kunde  nemlig  lige 
se  Spiret  paa  Hovedbygningen  over  Skoven. 

Jeg  havde  faaet  Krudt  og  Papskiver  i  alle  Pa- 
tronerne og  skulde  til  at  begynde  paa  Haglene  — 
Bekasinhagl. 

—  »Nu  maa  Grev  Preben  have  faaet  mit  Brev,« 
sagde  jeg  til  mig  selv,  —  »hvis  han  da  ellers  er 
hjemme  —  og  nu  er  han  formodentlig  ifærd  med 
at  skrive  Svaret.  Om  en  lille  halv  Time  kan  jeg 
maaske  have  det,  —  nu  kiler  vi  paa  Patronerne 
imens  1« 

Men  ligesom  jeg  skal  hælde  det  første  Maal 
Hagl   i  den   første  Patron,   kommer  jeg  til  at  se  ud 

ad  Vinduet  —  ad  Barresborg  til  —  og  der  seer 
jeg  i  det  samme  Flaget  gaa  til  Tops  over  Skoven. 

Ja,  jeg  spildte  de  halve  af  Haglene,  og  op  fra 
Stolen  foer  jeg  som  en  Raket,  for  nu  behovede 
jeg  ikke  længer  at  vente  paa  Svaret:  jeg  havde 
faaet  det.  Min  Fødselsdag  var  det  jo,  og  nu  da 
Flaget  pludselig  blev  heist,  forstaaer  De,  nu  kunde 
jeg  se,   at  jeg  blev  regnet  med  til  Familien. 

Der  blev  ikke  ladet  flere  Patroner  den  Dag, 
men  midtveis  mellem  Bækkedal  og  Barresborg  mødte 
jeg  Budet,  og  fem,  sex  Minutter  efter  —  De  kan 
tro,  jeg  red  hurtigt!  —  var  jeg  hos  min  Forlovede. 

—  Ja,  saadan  gik  det  til,  saa  De  seer  dog, 
kjære  Forstraad,  at  man  kan  fri  skriftligt  og  allige- 
vel faae  Ja!« 

—  »Ja,  det  seer  jeg,«  svarede  Forstraaden, 
»men  det,  jeg  kalder  at  fri,  det  raaa  dog  være 
gaaet  mundtligt  i  Forveien  —  og  det  var  maaske 
oven  i  Kjøbet  foregaaet  i  Skoven?« 

»Nei   —  i  Parken.« 

»Men  den  gik  vel  i  eet  med  Skoven?« 

»Det  gjorde  den.« 

»Naa,  kan  De  saa  se,  jeg  havde  Ret,  da  jeg 
paastod,  De  havde  sagt  det  afgjørende  Ord  ude 
under  de  grønne  Træer  —  det  vidste  jeg  nok!  — 
Jeg  er  ikke  nær  saa  sikker  i  min  Sag  overfor  Møl- 
ler Knudsen.  —  Hvor  friede  De  egentlig,  Knudsen?« 

»Jeg?« 

»Ja!« 

»Hvor  jeg  friede?« 

»Ja,   for  Pokker!« 

»Jeg  friede  naturligvis  i  Møllen,«  kom  det  med 
den  for  Taleren  eiendommelige  Sindighed. 

»Hvordan  gik  det  til?« 

»Aa,  det  gik  saadan  ganske  af  sig  selv.« 

»Ja,  men  lad  os  høre  hvordan!« 

Den  tykke  Møller  med  sit  runde,  glatte  Ansigt, 
som  aldrig  kom  helt  ud  af  sine  Folder,  saae  sig 
lidt  usikkert  om  i  Kredsen,  men  da  han  kun  mødte 
velvillige  og  opmuntrende  Blik,  trykkede  han  sig 
ikke  længer,  men  fortalte  —  stadig  lige  sindigt: 

»Ja,  jeg  kom  jo  til  Veng  Mølle  som  en  Slags 
Bestyrer,  for  gamle  Jensen,  ham,  der  blev  min 
Svigerfader,  han  var  allerede  den  Gang  noget  til 
Aars  og  lidt  magelig  af  sig.  Naa,  jeg  passede  Møl- 
len —  dengang  var  der  altid  Vand  nok  og  Næring 
nok,  det  var  andre  Tider!  —  og  i  Begyndelsen 
passede  jeg  ogsaa  mig  selv,  men  saadan  efter- 
haanden  —  pø  om  pø,  forstaaer  De  —  saa  fik 
Møllerens  Datter  og  jeg  et  godt  Øie  til  hinanden; 
hun  gjorde  sig  Ærinder  over  til  mig  i  Møllen;  saa 
om  det  og  saa  om  det,  og  hun  stod  tidt  og  saae 
paa  mig,  naar  jeg  røgtede  Aalekisten.  Vi  var,  hvad 
jeg  vil  kalde  paa  det  Rene  med  hinanden,  men 
jeg  havde  ikke  sagt  Noget,  jeg  kunde  dømmes  paa. 

Saa  var  det  en  Dag  i  Juli  Maaned;  jeg  var  ganske 
alene  i  Møllen,  og  gamle  Jensen  sov  til  Middag. 
Jeg  kan  huske,  at  jeg  stod  henne  ved  et  Vindu  og 
saae  paa  Vandet,  der  fusede  ned  over  Hjulet,  og 
paa  Baghullet  med  Hyldebuskene  omkring,  og  jeg 
syntes  egentlig,  at  det  lød  saa  kjønt  og  saae  saa 
kjønt  ud.  Men  saa  var  der  alligevel  paa  een  Gang 
Noget,  der  var  meget  kjønnere,   for  nede  i  Haven 

paa  den  anden  Side,  der  kom  Lene  gaaende  ned 
ad  Grusgangen  mellem  Lavendelbuskene,  og  hun 
gik  over  Spanget  og  ind  i  Møllen  til  mig. 

Jeg  veed  nu  ikke,  hvorfor  det  den  Dag  saadan 
kom  over  mig,  men  jeg  kunde  mærke,  at  jeg  maatte 
snakke  med  Lene  nu;  nu  skulde  Slaget  staa.  Og 
saa  sagde  jeg  et  Par  bevægelige  Ord  —  hvad  jeg 
sagde,  kan  jeg  begribeligvis  ikke  mere  huske,  men 
jeg  var  da  selv  meget  godt  tilfreds  med,  hvad  jeg 
havde  faaet  sagt.  Jeg  stod  saa  og  ventede  paa,  at 
hun  skulde  svare,  men  hun  saae  op  paa  mig  og 
sagde  ikke  andet  end:  »Knudsen«,  sagde  hun,  »jeg 
kunde  ikke  høre  et  levende  Ord  af,  hvad  De  sagde  I « 

Det  var  nu  grumme  ærgerligt,  men  det  var  na- 
turligvis rigtigt  nok,  hvad  hun  der  sagde,  for  naar 
man  er  inde  i  Møllen,  mens  den  gaaer,  saa  kan 
man  kun  høre,  naar  Den,  der  taler,  brøler  En  ind 
i  Øret,  og  det  havde  jeg  jo  ikke  gjort.  Jeg  be- 
tænkte mig  saa  meget  som  et  Par  smaa  Øieblikke, 
saa  var  jeg  med  paa,  at  hvis  man  vilde  prøve  at 
overdøve  Mølleværket,  mens  man  friede,  saa  maatte 
den  rigtige  Geist  gaa  af  En.  Hvad  havde  jeg  saa 
at  gjøre:  jeg  gik  sgu  resolut  hen  og  standsede 
Møllen. 

Det  kan  nok  være,  der  blev  stille  —  jeg  blev 
hel  bange  for  min  egen  Stemme  —  men  nu  fik 
jeg  friet  i  en  Haandevending,  og  Ja  fik  jeg.  Saa 
kyssede  jeg  Lene,  som  rimeligt  var,  og  vi  sad  en 
lille  Tid  ned  paa  en  Melsæk  og  overlagde  vores 
Fremtidsforhaabninger  med  hinanden,  men  ligesom 
vi  var  saa  meget  enige  om,  at  hendes  Fader  da 
ikke  skulde  have  Noget  at  vide  for  det  første,  saa 

kom  gamle  Jensen  stavrende  ind  i  Møllen  og  fandt 
os  To  paa  Melsækken.  Tingen  af  det  var,  at  han 
kun  kunde  sove,  naar  Mollen  gik:  lige  saa  saare 
han  i  Søvne  mærkede,  at  den  gik  istaa,  lige  saa 
saare  vaagnede  han.  —  Naa,  det  gjorde  nu  heller 
Ingenting,  for  han  sagde  bare:  »Det  kan  jeg  sgu 
lide  Jer  for,  Børn,«  sagde  han.  —  Saa  var  jeg 
forlovet,   og  Aaret  efter  var  jeg  gift.« 

—  »Ja,  det  var  jo  rigtignok  et  Frieri  inden 
Døre,«  sagde  Forstraaden,  »men  De  sagde  dog 
selv,  Knudsen,  at  Vinduet  stod  aabent,  og  at  det 
var  saa  kjønt  udenfor  med  Møllehjulet  og  Lavend- 
lerne, —  De  kan  tro,  det  var  ikke  gaaet  saa  glat 
for  Dem,  hvis  det  havde  været  Vinter,  og  Vinduet 
havde  været  lukket!« 

»Nei,  det  er  nok  muligt!« 

—  »Men  nu  De,  Herredsfoged,  har  De  heller 
ikke  friet  i  Skoven?« 

»Jeg  har  da  provet  paa  det.« 

»Det  er  jo  altid  Noget!  —  Men  det  gik  ikke:« 

»Ikke  den  Gang!« 

»Maa  vi  saa  høre,  baade  hvordan  det  ikke  gik, 
og  hvordan  det  gik!« 

Herredsfogden  satte  Brillerne  paa  Næsen  —  Gud 
maa  vide,  hvorfor,  for  han  brugte  dem  ellers  kun 
til  at  læse  ved  og  til  at  skyde  forbi  med,  —  fixerede 
de  Nærmestsiddende  skarpt,  som  om  det  var  et 
Par  Arrestanter,   og  begyndte  saa: 

»Det  var  i  1855  —  Aaret  spiller  forresten  ikke 
nogen  Rolle   —  at   jeg  var  Fuldmægtig  i  Teistrup 

Birk.  Det  var  en  kjøn  Egn  og  en  rolig  Jurisdic- 
tion  —  saadan  en  skulde  man  have  nu!  —  og 
foruden  behagelig  Omgang  havde  jeg  al  ønskelig 
Lejlighed  til  at  komme  paa  Jagt  —  jeg  var  alle- 
rede den  Gang  ivrig  Jæger.  Som  uforlovet  var  jeg 
jo,  hvad  man  kalder  et  Parti  —  skjønt  en  juridisk 
Candidat  uden  Formue  sandelig  ikke  har  for  gode 
Udsigter  her  til  Lands!  —  og  jeg  vil  ikke  fragaa, 
at  mere  end  een  af  Jurisdictionens  smukke  unge 
Piger  —  naa,  man  var  jo  ung  den  Gang  og  saae 
bedre  ud  end  nu  —  men  det  gjorde  ikke  noget 
dybere  Indtryk  paa  mig,  for  jeg  var  saa  at  sige 
strax  engageret. 

Marie,  min  nuværende  Kone,  var  uimodsigelig 
den  smukkeste  Pige  i  Teistrup  og  Esvang  Herreder; 
en  Figur  —  nu  er  hun  jo  bleven  noget  svær  — 
en  Figur  som  en  Hebe  og  en  Holdning  som  en 
Dronning  —  jeg  var  som  sagt  strax  engageret. 

Hun  var  jo,  som  De  veed,  Datter  af  den  be- 
kjendte  Conferentsraad  Tolsmark,  der  havde  sin 
egen  store  Villa  i  Teistrup  og  altid  boede  der  en 
tre,  fire  Maaneder  af  Aaret.  Han  førte  Hus,  og 
jeg  kom  meget  sammen  med  Familien,  baade  i 
dens  Hjem  og  andensteds. 

—  Midt  i  Juni  var  der  Skovbal  i  Pavillonen 
ved  Gubberodde  —  saadan  Sammenskudsbal,  men 
kun  for  Egnens  Honoratiores  —  og  Marie  var  med, 
og  jeg  var  med,   naturligvis. 

I  Løbet  af  Aftenen  fortalte  hun  mig,  at  det 
pludselig  var  blevet  bestemt,  at  Forældrene  og  hun 
allerede  om  to  Dage  skulde  bryde  op  for  at  fore- 
tage en  i  lang  Tid  planlagt  Udenlandsreise   —   de 

skulde  være  et  helt  Aar  borte  —  og  det  kan  nok 
være,  at  den  Meddelelse  satte  noget  mere  Fart  i 
mig,  for  jeg  kunde  slet  ikke  tænke  mig,  at  hun 
skulde  reise  og  være  saa  længe  borte,  uden  at  jeg 
havde  erklæret  mig. 

I  en  Pause  mellem  Dansene  faaer  jeg  hende  saa 
til,  ud  paa  Aftenen,  at  gaa  udenfor  med  mig  — 
det  var  en  deilig  lys  Nat  —  og  vi  gaaer  længere 
og  længere  ind  i  Skoven.  Omsider  tager  jeg  Mod 
til  mig  —  nu  eller  aldrig!  —  griber  hendes  Haand 
og  siger: 

>  Frøken ! « 

Længere  kom  jeg  ikke,  for  i  det  samme  farer 
hun  tilbage,  giver  et  let  Skrig  fra  sig  og  siger: 
»Der  sidder  En  og  lurer  paa  os  derinde!«  Jeg 
søgte  at  berolige  hende  og  at  overbevise  hende 
om,  at  der  hverken  var  eller  kunde  være  Nogen 
her  paa  denne  Tid  af  Døgnet,  men  det  hjalp  ikke; 
Skrækken  sad  hende  i  Blodet,  og  hun  rystede  paa 
hele  Hjemturen.  Det  Værste  var  imidlertid,  at  hele 
Stemningen  —  det,  som  vor  Ven  Knudsen  før 
kaldte  »Geisten«,  —  naturligvis  var  bleven  brudt; 
jeg  kunde  umuligt  begynde  at  fri  for  anden  Gang 
samme  Nat,  og  jeg  maatte  se  hende  tage  hjem 
uden  at  have  faaet  Noget  afgjort.  Det  var  jo  mil- 
dest talt  en  flov  Situation,  og  jeg  havde  en  lignende 
afsvalende  Fornemmelse,  som  naar  man  paa  godt 
Hold  har  skudt  forbi  til  en  stærk  Buk  —  sans 
comparaison,  naturligvis,  —  men  jeg  trøstede  mig 
dog  med,  at  jeg  næste  T'ag  kunde  indhente  det 
Forsømte  ved  at  aflægge  en  Visit  hos  Conferents- 
raadens   for  Middag. 

Men  næste  Dag  fik  jeg  Andet  at  bestille.  Bal- 
natten var  der  sket  Indbrud  i  Apotheket  i  Esvang 
—  det  laa  en  god  Mil  fra  Teistrup  —  og  jeg 
maatte  afsted  og  optage  foreløbigt  Forhør  paa  Aa- 
stedet.  Det  gik  Dagen  med:  men  den  Tilfredsstil- 
lelse havde  jeg  da,  at  jeg  om  Aftenen  kunde  præ- 
sentere Birkedommeren  Mikkel  Hansen,  en  velmeriteret 
Krybskytte,  der  efter  alle  Indicier  at  dømme  maatte 
være  Mester  for  Indbruddet.  Naa,  Mikkel  blev  puttet 
i  Cachotten,  og  Birkedommeren  bestemte  Grundlovs- 
forhøret over  ham  til  næste  Morgen  Klokken  ni,  — 
jeg  skulde  naturligvis  føre  Protokollen. 

Conferentsraaden  skulde  reise  samme  Formiddag 
Klokken  Elleve ;  nu,  om  Aftenen  —  det  var  blevet 
sent  —  kunde  jeg  jo  ikke  gaa  derhen,  og  før  Ni 
næste  Morgen  heller  ikke,  men  jeg  haabede  be- 
stemt paa,  at  den  gode  Mikkel  ikke  vilde  gjøre  os 
Tiden  lang,   men  tilstaa  strax. 

Paa  Slaget  Ni  blev  Retten  sat,  og  Mikkel  kom 
for  Skranken.  Ikke  saa  meget  som  den  svageste 
Tilstaaelse,  ikke  engang  en  lille  Forsnakkelse  var 
der  at  faae  ud  af  ham  —  han  nægtede  rent  ud 
det  Hele !  Nu  kunde  Birkedommeren  jo  saa  ud- 
mærket godt  have  nøiedes  med  den  Dag  at  afsige 
Arrestdecretet  over  ham  og  saa  lade  ham  sidde 
videre  paa  Bekjendelse  —  det  pleier  altid  at  have 
en  opstrammende  Virkning  paa  Hukommelsen  — 
men  Birkedommeren  var  nu  aldrig  meget  for  at 
holde  mange  Forhør,  han  vilde  altid  helst  have  hele 
Sandheden  frem  paa  een  Gang,   saa  han  blev  ved. 

Klokken  blev  over  Ti  —  stadig  ingen  Tilstaaelse. 
Conferentsraadens  Villa  laa  lige  overfor  Tinghuset; 

jeg  kunde  ikke  se  derover  fra  min  Plads  bag 
Skranken,  hvor  jeg  sad  og  førte  Protokollen,  men 
da  Klokken  slog  halvelleve,  kunde  jeg  høre  en 
Vogn  rulle  for  Døren  og  Kusken  slaa  Smeld  — 
jeg  sad  som  paa  Naale. 

Mikkel  blev  ved  at  paastaa,  at  han  ikke  havde 
været  i  Esvang  —  han  havde  naturligvis  hele  Natten 
ligget  nok  saa  uskyldigt  i  sin  Seng!  —  men  det 
var  nu  aabenbart  Løgn,  for  vi  havde  to  Vidner, 
der  heldigvis  havde  set  ham  liste  hjemme  fra  noget 
før  Midnat.  Saa  faldt  han  af  paa  den,  men  for- 
klarede, at  han  nok  havde  været  ude,  men  det 
havde  været  ad  den  modsatte  Kant,  ad  Gubber- 
odde  til. 

Da  vi  var  kommen  saa  vidt  med  ham,  slog 
Klokken  tre  Kvarter  paa  Elleve.  Birkedommeren 
spurgte,  hvad  han  egentlig  havde  bestilt  ved  Gubber- 
odde  paa  den  Tid  —  om  han  maaske  gik  Aften- 
tur —  og  da  Mikkel  blev  Svar  skyldig  paa  det 
Spørgsmaal,  forklarede  Birkedommeren  ham  i  al 
Venskabelighed,  at  da  han  naturligvis  ikke  kunde 
præstere  et  Vidne,  der  havde  set  ham  ved  Gubber- 
odde,  skulde  han,  Birkedommeren,  nok  dømme  ham 
paa  Indicier  for  at  have  været  i  Esvang. 

Men  saa  blev  Mikkel  vred  —  ligefrem  fornærmet 
—  og  sagde,  at  han  meget  godt  kunde  skafte  i 
alt  Fald  eet  Vidne,  der  havde  set  ham  det  paa- 
gjældende  Sted;  der  var  egentlig  to,  forklarede  han 
med  et  bredt  Grin,  men  det  ene  havde  vist  ikke 
lagt  Mærke  til  ham.  —  Hvad  det  var  for  et  Vidne, 
spurgte  Birkedommeren  saa.  Jo,  det  var  Conferents- 
raadens    Datter.    —    »Hun    er    reist   af  Landet   og 

kommer  ikke  hjem  før  om  et  Aar,«  sagde  Birke- 
dommeren. —  »Nei,  hun  er  ikke,«  skyndte  jeg 
mig  at  sige  og  reiste  mig  op;  »hun  er  lige  ved 
det,  men  nu  skal  jeg  hente  hende!« 

Jeg  ud  af  Døren  og  over  til  Conferentsraadens. 
De  var  lige  ved  at  staa  paa  Vognen,  men  Retten 
gaaer  jo  for  Alt,  og  Vognen  maatte  pænt  blive 
holdende,  mens  jeg  førte  Datteren  over  i  Tinghuset. 

Jo,  det  var  meget  rigtigt;  hun  havde  set  Mi1. kel 
ligge  med  sin  Bøsse  inde  under  en  Busk,  og  det 
var  ham,  det  Asen,  der  havde  forskrækket  hende 
og  forstyrret  mig. 

Naa,  den  Forklaring  blev  protokolleret,  men  hvad 
der  passerede  mellem  hende  og  mig,  da  jeg  fulgte 
hende  ud,  det  blev  ikke  ført  til  Bogs,  og  det  var 
der  ingen  Retsvidner  til  Stede  ved.  Mikkel  fik  sig 
en  Dom  for  ulovlig  Færden  med  Skydevaaben  paa 
anden  Mands  Territorium,  —  jeg  betalte  forresten, 
ganske  privat,  Mulkten  for  ham  —  og  en  Uge  efter 
tog  vi  den  rigtige  Indbrudstyv  fra  Esvang.  —  Ja, 
det  var  det  Hele.« 

—  »Men  artigt  nok,  forresten,«  sagde  Forst- 
raaden. 

»Ja,  men  hvad  var  det  for  en  Fornemmelse,  De 
sagde,  De  havde,  dengang  De  blev  forstyrret  i  at 
frir«   spurgte  Baronen. 

»Jeg  sagde,  det  var  noget  Lignende,  som  naar 
man  har  skudt  forbi  til  en  Buk«,  svarede  Herreds- 
fogden uden  at  ane  noget  Ondt. 

»Rigtigt,    saadan  var  det!   —  Men  saa  maa  De 

da  ogsaa  jevnlig  blive  mindet  om  Deres  Frieri  paa 
Jagterne,«   bemærkede  Baronen. 

»Hvad  for  noget:  —  Aa,  Passiar,  maa  jeg  være 
her!« 

—  -»De  har  slet  ikke  givet  et  Ord  med  i  Laget, 
Stampe«,  skyndte  »Mo'er«  sig  at  sige,  »og  De  er 
dog  den,  der  har  friet  sidst!« 

»Ja,  hvor  friede  De  egentlig,  Stamper«  spurgte 
Forstraaden. 

»I  Hønsehuset«,   lod  Svaret. 

»Det  var  et  underligt  Sted  at  vælge«,  sagde 
Forstraaden.  »Og  hun  sagde  virkelig  Ja  til  Dem 
der : « 

»Nei  —  hun  sagde  skam  Xei!« 

»Naa,  det  kan  jeg  da  forstaa !  —  Men  anden 
Gang,  hvor  friede  De  saa:« 

»Jeg  friede  ikke  mere.« 

»  Hvadbehager ! « 

»Xei  —  anden  Gang  var  det  Agnes,  der  friede.« 

»Det  er  ikke  sandt,«  udbrød  den  unge  Frue 
ivrigt. 

»Ja,   mig  var  det  sandelig  ikke.« 

»Forklaringerne  synes  at  være  noget  modsigende,« 
bemærkede  Herredsfogden.  »Sagen  trænger  aaben- 
bart  til  at  oplyses  nærmere.« 

»Det  gjør  den«,  sagde  Forstraaden.  »Vær  saa 
god,   Stampe,   De  har  Ordet!« 

»Nei,  Du  maa  ikke,  Niels!«  bad  Fru  Agnes. 
»Det  er  saa  flovt!« 

*Ja  JeS  nar  da  i  alt  Fald  Ingenting  at  skamme 
mig  over«,  sagde  Stampe  leende  til  Konen.  »Du 
kan  jo  ogsaa  afbryde  mig,    hvis  jeg  skulde  lyve!« 

Og  saa  begyndte  han: 

>:>Ja>  Jeg  kan  ve^  n°k  gaa  ud  fra,  at  Selskabet 
veed,  at  jeg  har  hentet  min  Kone  ovre  i  Maarlund 
Skovridergaard,  hvor  jeg  laa  paa  Distrikt,  saa  Steds- 
beskrivelser  og  Familieforhold  behøver  jeg  ikke  at 
komme  ind  paa. 

Der  var  to  unge  Døtre  i  Skovridergaarden,  Ag- 
nes og  hendes  ældre  Søster  Helga.  Jeg  vidste  i 
Begyndelsen  ikke,  hvem  af  dem,  jeg  syntes  bedst 
om,  men  — « 

—  »Det  er  ikke  sandt!«  afbrød  den  unge  Frue 
ham. 

»Nei,  det  er  det  heller  ikke  —  for  din  Søster 
var  forlovet,  da  jeg  kom.  Men  havde  hun  ikke 
været  det,  saa  svarer  jeg  ikke  for  Noget!  —  Naa, 
det  var  altsaa  Agnes,  jeg  var  forelsket  i  —  lige 
fra  den  første  Dag  —  og  jeg  syntes  jo  nok  somme- 
tider, at  hun  var  noget  venligere  mod  mig  end 
mod  alle  Andre,  men  rigtig  sikker  var  jeg  alligevel 
ikke,  for  hun  kunde  være  saadan  en  underlig  Trold; 
snart  mild  og  blød,  og  snart  som  en  Kattekilling, 
der  pludselig  viser  Kløerne.« 

—  »Ja,   Herregud,  jeg  var  jo  kun  sexten  Aar!« 
»Det    var    Du,    men    sød    var  Du!   —   Naa,    jeg 

var  nu  ogsaa  en  sær  En,  for  jeg  gik  og  betænkte 
mig  og  kunde  ikke  faae  mig  selv  til  at  sige,  hvad 
der  skulde  siges,  og  Agnes  vidste  tilsidst  ikke, 
hvad  hun  skulde  tro,  da  jeg  blev  ved  at  tie  stille. 
Saadan  trak  jeg  det  ud,  til  det  blev  den  sidste 
Dag,  jeg  skulde  være  i  Skovridergaarden,  men 
reise  væk  uden  en  Afgjørelse,   det  kunde  jeg  ikke, 

og  saa  bestemte  jeg  mig  da  fra  Morgenstunden  af 
til  at  fri,  saa  snart  jeg  kunde  træffe  Agnes  alene. 
Men  det  lod  til  at  være  ganske  umuligt  den  Dag: 
enten  var  hendes  Moder  eller  hendes  Søstre  eller 
en  af  Pigerne  paa  Siden  af  hende,  eller  ogsaa 
smuttede  hun  fra  mig,  saa  snart  jeg  prøvede  paa 
at  blive  alene  med  hende. 

Lidt  efter  Middag  saae  jeg  hende  imidlertid  gaa 
ind  i  Hønsehuset  forat  hente  Æg,  og  jeg  bagefter. 
—  »De  raaa  ikke  komme  herind,  Stampe«,  sagde 
hun  nok  saa  kjæphøiet,  »De  forstyrrer  LiggehønenU 
Men  jeg  brød  mig  Pokker  om  Liggehønen  og 
klemte  min  tynde  Person  ind  ad  Døren.  Og  saa 
gik  det  løs.  Jeg  vil  selvfølgelig  nu  ikke  gjentage, 
hvnd  jeg  sagde,  men  et  regulært  Frieri  var  det. 
Saa  fik  Agnes  Ordet,  men  hun  sagde  en  hel  Del 
om,  at  hun  var  saa  ung,  og  at  det  kom  saa  over- 
raskende o.  s.  v.,  og  Meningen  var  da,  at  hun  gav 
mig  en  Kurv,   og  med  den  gik  jeg. 

Jeg  skal  nu  ikke  prøve  paa,  som  Herredsfogden, 
at  sammenligne  mine  Fornemmelser  ved  den  Lej- 
lighed med  Nogetsomhelst,  men  rent  fra  det  var 
jeg,  og  efter  Kaffen  gik  jeg  ind  paa  mit  Værelse 
forat  pakke.  Men  saa  var  det,  at  Agnes  saa  ræd- 
somt fortrød,  at  hun  havde  sagt  Nei,  og  kom  ind 
og  — « 

—  »Nei,  saadan  var  det  slet  ikke«,  afbrød  Fru 
Agnes  ham.  »Skal  det  endelig  fortælles,  saa  vil 
jeg  hellere  gjøre  det  selv.  —  Jeg  gik  ude  i  Haven, 
og  det  kan  godt  være,  jeg  havde  grædt,  for  Helga 
kom  hen  og  spurgte  mig,  hvad  der  var  i  Veien. 
Jeg    svarede    selvfølgelig,    at    der    Ingenting   var   i 

Veien,  men  saa  sagde  Helga,  at  stakkels  Stampe 
stod  inde  i  sit  Værelse  og  saae  saa  rædsom  ulykke- 
lig ud  —  hun  havde  set  det  gjennem  Nøglehullet 
—  og  at  det  var  Synd  ikke  at  gaa  ind  og  op- 
muntre ham.  Saa  kom  jeg  først  rigtig  til  at  græde, 
men  jeg  sagde  da,  at  det  kunde  der  slet  ikke  være 
Tale  om:  hvad  maatte  Stampe  tro  om  mig,  hvis 
jeg  saadan  gik  ind  til  ham  af  mig  selv!  —  Ja, 
men  jeg  kunde  jo  spørge,  om  jeg  ikke  skulde  hjælpe 
ham  at  pakke  ind,  foreslog  Helga;  »for  Du  kan 
tro,  han  duer  slet  ikke  til  at  lægge  sin  Kjole  or- 
dentlig sammen«,  sagde  hun.  —  »Ja,  jeg  kan  virke- 
lig heller  ikke  lægge  en  Mandfolkekjole  sammen«, 
sagde  jeg,  men  Helga  mente,  at  naar  vi  blot  var 
To  om  det,  saa  gik  det  nok.  —  Ja,  saa  er  der 
egentlig  ikke  mere.  Jeg  bankede  paa  hos  Stampe; 
han  sagde:  »Kom  ind«,  og  jeg  spurgte,  om  jeg 
ikke  skulde  hjælpe  ham.  —  »Nei,  Tak,  det  be- 
høvedes ikke«,  svarede  han,  men  jeg  lod  mig  ikke 
afskrække  og  tog  fat  alligevel.  Naa,  saa  skulde  vi 
lægge  Kjolen  sammen  —  den  havde  han  havt  paa 
ved  Ballet  hos  Hofjægermesterens,  og  der  sad  endnu 
en  vissen  Blomst  i  Knaphullet,  som  jeg  nok  troer, 
jeg  havde  givet  ham  —  og  saa  kom  vore  Hænder 
til  at  mødes  et  Par  Gange  —  jeg  var  jo  keitet, 
for  som  jeg  strax  havde  sagt  til  Helga:  jeg  havde 
virkelig  ingen  Erfaring  med  Mandfolkekjoler  —  og 
saa  saae  han  saa  forfærdelig  bedrøvet  ud,  at  jeg 
blev  rørt  og  medlidende,   og  tilsidst  sagde  han  — « 

—  »Nei,  han  gjorde  ikke:  han  sagde  slet  Ingen- 
ting!« 

»Ja,   saa  var  det  vel  mig,   der  sagde:   Stampe  — « 

»Nei,   Du  sagde:   Niels!« 

»Det  kan  gjerne  være.  —  »Niels«,  sagde  jeg 
saa,  »synes  De  egentlig  ikke  meget  hellere,  vi 
skulde  pakke  ud!«  Og  det  blev  vi  saa  ogsaa  enige 
om,  og  saa  reiste  Niels  ikke  før  tredie  Dagen  efter.« 

—  »Ligger  Maarlund  Skovridergaard  ikke  midt 
i  Skoven?«    spurgte  Forstraaden. 

»Jo.   den  gjor.« 

»Godt!  —  Baronen  og  Stampe  har  altsaa  virke- 
lig friet  inde  i  Skoven,  Møller  Hansen  i  Vand- 
mollen  og  Herredsfogden  i  Tinghuset.  Det  vil  sige, 
at  50  pCt.  af  de  omtalte  Forlovelser  er  foregaaet 
om  ikke  just  under,  saa  dog  mellem  de  grønne 
Træer,  og  alle  Fire  har  naturligvis  valgt  Sommer- 
tiden —  quod  erat  demonstrandum!« 

»Men  De   selv,   Forstraad?«    spurgte  Stampe. 

»Jeg?  —  Det  veed  da  Enhver,  der  kjender  Skov- 
ridergaarden,  at  Mo'er  friede  til  mig,  men  der  er 
den  Forskjel  mellem  Deres  Kone  og  min,  Stampe, 
at  min  altid  benægter  det,  mens  Deres  har  aflagt 
aaben  Tilstaaelse  om  Factum.« 

»Ja,  egen  Tilstaaelse  er  desværre  meget  sjelden 
i  vore  Dage«,  bemærkede  Herredsfogden.  —  »Naa, 
Gud  være  lovet,  man  kan  jo  ogsaa  dømme  paa 
Indicier!« 

;et  var  sidst  i  Juli  Maaned  og  en  srae' 
tende  varm  Dag.  Jeg  havde  først  prø- 
vet paa  at  læse  »Høstferierne«  inde  i 
Onkels  Studerekammer,  og  siden  var 
jeg  falden  i  Søvn  over  en  gammel  Avis 
ude  i  Lindelysthuset;  da  jeg  saa  vaagnede,  faldt 
det  mig  ind  at  trodse  Solen  og,  skjøndt  det  var 
lige  i  Middagsstunden,  tage  min  Bøsse,  forat  se  til 
Bekasinerne  i  Mosen.  Hund  havde  jeg  ikke  den- 
gang. 

Jeg  var  saa  glad  over  at  have  kunnet  bestemme 
mig  til  Noget,  at  jeg  næsten  løb  hen  ad  den  stø- 
vede Markvei  og,  uden  at  føle  Varmen,  gik  over 
Grønjorden,  som  om  det  havde  været  en  Vinter- 
dag med  Sporsne.  Ved  den  sidste  Udflyttergaard 
oppe  paa  Bakkehældet  pustede  jeg  lidt,  og  saae 
imens  ud  over  Egnen.  Lige  nedenfor  mig  laa  den 
grønne  Eng  med  alle  Køerne,  Aaen  bugtede  sig 
ud  og  ind  gjennem  den,  og  bagved  havde  jeg  Mo- 
sen, den  deilige,  store  Mose,  der  altid  har  havt 
noget  eget  Tillokkende  for  mig.  Hist  og  her  blankt 
Vand  med  en  Rorskov  omkring,  sorte  Tørvestakke 
og  Grupper  af  Ellebuske  mellem  solglinsende  Græs- 
bolger,  Andet  var  det  vel  ikke,  jeg  saa;  men  Sko- 

ven  laa  tung  og  morkeblaa  ovre  paa  den  anden 
Side,  hele  Himlen  lyste,  og  hvad  kunde  der  ikke 
vente  mig  inde  i  selve   Mosen! 

Jeg  kom  i  en  Fart  ned  ad  Bakken  og  ud  paa 
Engen,  jeg  fandt  Vadestedet  over  Aaen,  og  tog 
saa  Bøssen  af  Skulderen,  thi  der  begyndte  mit 
Jagtrevier. 

En  Stund  gik  jeg  paa  Engen  langs  Mosekanten, 
men  uden  at  gjøre  et  Skud;  Bekasinerne  holdt  ikke, 
de  lettede  rundt  omkring,  før  jeg  kom  dem  nær, 
og  jeg  saae  dem  alle  flyve  ind  over  Mosen.  Hvor 
de  omtrent  kastede  sig,  var  det  mig  umuligt  at  se, 
thi  jeg  havde  Solen  lige  i  Øinene.  og  Luften  dir- 
rede af  Varme,  saa  at  Landskabet  tog  sig  helt 
underlig  ud;  men  jeg  tænkte,  at  jeg  vel  nok  skulde 
finde  dem  endda,  og  slog  et  Slag  ind  efter  Mid- 
ten af  Mosen. 

Jeg  vadede  gjennem  det  høie  Græs  og  Sivene 
gik  ad  de  smalle  Jordstrimler  mellem  Tørvegravene, 
faldt  over  gamle  Ellestubbe  og  knækkede  Rørene, 
men  alle  mine  Anstrengelser  vare  til  ingen  Nytte: 
jeg  saae  Intet  og  hørte  Intet.  Standsede  jeg  et  Øie- 
blik  forat  lytte,  var  Alt  saa  mærkværdig  stille,  at 
det  næsten  blev  unaturligt,  og  fra  de  sorte  Vand- 
huller saae  det  op  paa  mig  med  underlig  mørke 
Blikke.  Det  skjænkede  jeg  forresten  ikke  nogen 
videre  Tanke  dengang,  men  da  jeg  omsider  var 
bleven  kjed  af  den  unyttige  Traven,  drev  jeg  i  Ro 
og  Mag  lidt  frem  og  tilbage  og  saae  mig  om. 

Mosefloraen  har  jeg  altid  havt  Interesse  for,  og 
da  jeg  fandt  en  Gentiana  Pneunomanthe,  der  er 
temmelig    sjelden    paa    den   Egn,    lagde  jeg  Bøssen 

fra  mig,  forat  tage  hele  Planten  op  med  Rod.  Idet 
jeg  bukkede  mig,  horte  jeg  Noget  lige  tæt  ved,  og 
da  jeg  reiste  mig,  saae  jeg  en  Fugl  flyve  op  bag 
en  Ellebusk,  kun  et  Par  Alen  borte.  Inden  jeg  fik 
Bøssen  til  Kinden,  var  den  imidlertid  udenfor  Skud- 
vidde, men  jeg  saae  bestemt,  hvor  den  lagde  sig, 
og  saae  ogsaa,  at  det  var  en  Fugl  af  Størrelse  om- 
trent som  en  Tredækker,  mørk  paa  Ryggen,  og 
hvid  paa  Brystet  og  under  Vingerne.  Jeg  kjendte 
den  ikke,  men  antog,  at  det  maatte  være  en  Svale- 
sneppe, og  da  jeg  aldrig  for  havde  seet  nogen  af 
dem  her,  var  jeg  dobbelt  ivrig  efter  at  komme  den 
paa  Skud. 

Jeg  gik  da  med  Øinene  stift  heftede  paa  den 
Græstot,  hvori  den  havde  sat  sig,  og  kom  vel  Ste- 
det paa  et  halvt  Bøsseskud  nær,  uden  at  der  rørte 
sig  Noget ;  tage  feil  var  umuligt,  jeg  havde  jo  havt 
en  Porsbusk  at  styre  efter,  Fuglen  maatte  altsaa 
være  her.  Jeg  stod  stille  og  smækkede  et  Par  Gange 
med  Bøsseremmen,  saa  lettede  den.  Jeg  kastede  til, 
men  sigte  kunde  jeg  ikke :  Solen  faldt  paa  de  blanke 
Løb,  og  det  skar  i  Oinene,  saa  jeg  maatte  lukke 
dem.  Henne  over  Rørene,  temmelig  lavt,  floi  Fug- 
len; med  eet  slog  den  lige  i  Veiret  og  kastede  sig, 
som  en  Sten,  der  faldt,  ikke  ret  langt  borte,  i 
Yderkanten  af  en  Lavning. 

Jeg  holdt  skarpt  Øie  med  Stedet  og  gik  der  hen 
imod,  jeg  kom  nærmere  og  nærmere,  og  tilsidst 
stod  jeg  lige  derved.  I  Lavningen  havde  været 
Vand,  som  nu  var  tørret  bort,  og  der  var  Tue  ved 
Tue;  en  Fugl,  der  vilde  trykke  sig,  kunde  smutte 
længe    om    her,    uden    at  Nogen    skulde  finde  den. 

Jeg  gik  ud  i  Terrainet,  og  da  jeg  var  kommen  et 
Stykke  frem,  saae  jeg  den  formentlige  Svalesneppe 
flyve  op,  men  saa  langt  borte,  at  der  nu  ikke 
kunde  være  Tale  om  at  skyde.  Den  bevægede  sig 
aldeles  lydløst,  men  ikke  hurtigt,  og  jeg  kunde 
tydeligt  folge  den  og  se,  at  den  forsvandt  ved  en 
Torvegrav  inde  mellem  nogle  hoie  Rør. 

Atter  gjentog  det  samme  sig :  da  jeg  kom  i  Nær- 
heden, men  ikke  nær  nok  til  at  skyde,  lettede 
Fuglen  fra  Rørene  og  fløi  et  Stykke.  Og  saadan 
gik  det  flere  Gange. 

Tilsidst  blev  jeg  saa  tirret  og  saa  træt,  at  jeg 
holdt  paa  den,  da  den  igjen  fløi  op,  og  skjøndt 
Afstanden  var  saa  stor,  at  jeg  ikke  kunde  vente 
at  række  den,  skjød  jeg  alligevel.  Halvt  om  halvt 
troede  jeg  ogsaa  at  have  ramt  den;  jeg  saae  den 
ganske  vi>t  ikke  falde,  men  idet  jeg  fyrede,  var 
den  som  blæst  bort,  og  jeg  løb  derfor  frem  i  Skud- 
dets Retning,  uden  at  bryde  mig  om,  at  jeg  næsten 
ved  hvert  Skridt  gik  i  Bløde  og  et  Par  Gange 
maatte  springe  over  Render  og  Grave.  Jeg  ledte 
mellem  det  hoie,  fine  Mosegræs,  åer,  hvor  jeg 
mente,  den  maatte  være  falden,  men  den  var  ikke 
til  at  finde:  et  Par  lette,  hvide  Dun  gyngede  paa 
et  Straa,  men  dem  kunde  jo  en  hvilken  som  helst 
Fugl  have  tabt. 

Hvad  var  der  at  blive  efter:  Jeg  vilde  hjem,  og 
prøvede  først  at  gaa  lige  gjennem  Sivene,  men  der 
blev  strax  saa  dybt  Vand,  at  jeg  maatte  vende  om. 
Saa  gik  jeg  til  en  anden  Side,  hvor  der  var  et 
Stykke  sid,  grøn  Bund  foran  Rorene,  men  mine 
Fodspor   fyldtes  strax  af  sortebrunt  Vand,   og  hele 

Fladen  gyngede,  saa  at  jeg  skyndsomt  maatte 
trække  mig  tilbage,  for  ikke  at  slippe  gjennem  den 
tynde  Skorpe. 

Jeg  saae  mig  om.  Ad  hvilken  Vei  var  jeg  egent- 
lig kommen  herhen?  Der  vare  Sivene  knækkede, 
men  det  havde  jeg  gjort  nu,  ved  mit  forgjæves 
Forsøg  paa  at  komme  bort.  Fordybningerne  i  den 
hængende  Engbund  førte  ogsaa  kun  et  Par  Alen  ud 
—  men  her  da?  Ja,  her  var  det  tydeligt,  at  En  ha  »de 
vadet  gjennem  det  alenhøie  Græs;  her  maatte  jeg 
være  kommen  ind  og  maatte  altsaa  ogsaa  kunne 
komme  ud.  Stedet,  hvor  jeg  var,  laa  meget  lavt, 
saa  at  jeg  ikke  kunde  se  ud  over  Rørene,  men  da 
jeg  var  gaaet  et  ganske  kort  Stykke,  stadigt  føl- 
gende den  Vei,  der  betegnedes  af  det  liggende 
Græs,  havde  jeg  en  lang  og  temmelig  bred  Grav 
foran  mig.  Springe  over  den,  kunde  der  lige  saa 
lidt  være  Tale  om  som  at  vade ;  men  svømme  da, 
i  Nødsfald?  Nei!  Paa  den  anden  Side  var  der  en 
høi,  sammenhængende  Vold,  fremkommen  ved  Af- 
fald fra  tidligere  Tørveskjær;  Brinken  var  flere 
Alen  høi  og  lige  afskaaren,  det  vilde  være  umu- 
ligt at  komme  fra  Vandet  op  ad  den.  —  Jeg 
kunde  jo  heller  ikke  være  kommen  ind  ad  den 
Vei!  Men  hvem  havde  da  været  her  før  jeg? 

Jeg  gik  tilbage,  tog  Bøssen  og  Tasken  af,  og 
lagde  mig  mellem  to  Ellebuske,  hvor  Græsset  var 
tættest  og  Grunden  mindst  fugtig.  Jeg  var  saa  varm 
og  saa  anstrengt  af  den  fortsatte  Spænding,  at  jeg 
maatte  hvile,  og  skjøndt  jeg  følte  mig  alt  andet 
end  hyggelig  ved  Situationen,  nød  jeg  dog  et  vist 
Velbehag  ved  at  ligge  ned.   Varmt  var  det  endnu, 

Sophus  Bauditz :  En  Aften  i  Skovridergaarden  o.  a.  Fort.  3 

men  nogen  Skygge  havde  jeg  jo,  og  Luften  var 
mættet,  eller  overmættet,  af  sød,  krydret  Duft;  den 
hvide  Mjodurt  aandede  Vellugt  ud,  som  om  en  hel, 
kostelig  Brygning  gik  op  i  Luft,  Porsbusken  duf 
tede,  og  Græsset  duftede,  en  eiendommelig,  bitter- 
sød Lugt  blandede  sig  i  med,  Alt  var  een  svul- 
mende og  berusende  Atmosphære,  som  man  tnaatte 
inddrikke,  men  gjorde  man  det,  havde  jeg  en  Fø- 
lelse af,  at  man  kunde  blive  givet  noget  Ubekjendt 
i   Vold,   Noget,   der  ikke  vilde  En  vel. 

—  Det  var  eiendommeligt  nok,  saadan  at  ligge 
ganske  ene  og  hjælpeløs;  der  var  da  ikke  en  Sjæl, 
der  vilde  høre  En,  om  man  saa  raabte  nok  saa 
høit.  —  Men  hvorfor  skulde  jeg  egentlig  ogsaa 
raabe:  Naar  det  kom  til  Stykket,  var  det  dog  vel 
neppe  Alvor  med,  at  jeg  ikke  kunde  komme  ud; 
og  saa  laa  jeg  saa  rart  her. 

—  Underligt  var  det  nu  alligevel  med  saadan 
en  Mose:  man  fortalte  saa  Meget,  og  Ingen  vidste 
dog  rigtig  Besked!  Skovrideren  svoer  jo  paa,  at 
Svalerne  aldrig  drog  mod  Syden  om  Høsten,  men 
gjemte  sig  i  de  store  Moser,  hvor  der  var  lunt  og 
sikkert,  og  hvor  intet  Menneske  kunde  komme; 
der  laa  de  saa,  halvt  skjulte  i  Dyndet  mellem  visne 
Rør,  og  drømte  den  lange  Vinter  bort.  —  Og  saa 
kunde  der  gjerne  gro  de  sjeldneste  Planter  der 
inde,  uden  at  noget  Menneske  vidste  det;  Jægere 
vilde  jo  have  seet  en  blaa  Aakande  i  en  jydsk 
Mose,  men  da  de  siden  fik  den  plantet  ind  i  Have- 
dammen, bar  den  kun  almindelige,  hvide  Blom- 
ster. Ja,  Mosen  gjemte  paa  Meget,  pleiede  Skov- 
rideren   at    sige,   og  den  fortalte  sig  ikke.   —   Man 

havde  da  heller  aldrig  hørt  noget  til  Karlen,  der 
forgangen  Aar  blev  borte  her  inde  ved  Tørve- 
skjæret;  han  var  vel  falden  i  en  Grav,  eller  maa- 
ske  han  var  sluppen  igjennem  Hængesækken.  — 
Mon  han  havde  raabt  høit  dengang?  Lyden  vilde 
vist  do  underlig  bort  her,  hvor  Alt  var  saa  blødt, 
saa  blødt,  at  Intet  kunde  give  Gjenlyd.  —  Om 
han  nu  ogsaa  var  gaaet  efter  en  Fugl,  og  om  det 
havde  været  den  samme,  jeg  havde  seet  idag?  — 
Snak!  Hvorfor  skulde  det  være  den  samme!  — 
Men  det  kunde  jo  dog  gjerne  være!  —  Ja,  og 
hvad   saa?  Jeg  blev  mig  selv  Svar  skyldig. 

—  Solen  begyndte  at  blive  besværlig;  jeg  vendte 
mig  om,  men  den  var  der  endda.  Saa  lukkede  jeg 
Øinene  halvt  og  saae  lige  i  Veiret.  Det  Blaa  der- 
oppe kom  nærmere  og  nærmere,  syntes  jeg;  det 
var  et  uendeligt  Hav,  der  sænkede  sig  ned,  ned 
over  mig,  og  tilsidst  begyndte  jeg  selv  at  synke. 
Saa  vendte  jeg  mig  igjen  om,  og  lukkede  Øinene 
helt,  næsten  helt;  men  jeg  saae  lige  saa  meget 
som  før.  Jeg  var  mig  min  Stilling  fuldkommen  be- 
vidst, men  jeg  følte  et  eiendommeligt,  hensynkende 
Behag  ved  den,  og  jeg  husker  bestemt,  at  jeg  sam- 
menlignede mig  selv  med  Den,  der  for  sidste  Gang 
sover  ind  i  Kulden. 

Aldrig  havde  jeg  dog  tænkt  paa  saa  Meget  i 
saa  kort  Tid,  og  aldrig  havde  jeg  seet  saa  langt 
som  nu !  —  Men  mon  jeg  kunde  reise  mig,  om 
jeg  vilde?  Kunde  jeg  rive  mig  løs  fra  —  ja,  fra 
det,  der  holdt  mig?  —  Jo!  Hvis  jeg  nu,  just  i 
dette  Øieblik  saae  —  ja,  saa  kunde  jeg,  men  ellers 
vist  heller  ikke! 

Og  saa  var  det,  jeg  saae,  om  man  kan  kalde 
det  saaledes,  naar  Øinene  ere  lukkede,  over  ad 
Nabosognets  Kirke  til;  den  laa  langt  borte,  oppe 
paa  en  Bakke.  Ned  ad  Veien  gik  der  en  Skik- 
kelse; jeg  saae  den  tydeligt,  og  skjøndt  jeg  vidste, 
at  der  var  Hav  og  Land  mellem  mig  og  Den,  jeg  nu 
mente  at  være  nær,  overraskede  det  mig  ikke.  Jeg 
kjendte  den  lette  Dragt  og  det  fine,  blaat  og  hvidt 
stribede  Shawl,  Aasynet  lyste  —  som  altid!  —  og 
det  lyste  mig  imøde,   mig  alene. 

Saa  hørte  jeg  Noget  flyve  op,  og  før  jeg  saae 
det,  vidste  jeg  bestemt,  at  det  maatte  være  Fuglen 
fra  før.  Jeg  aabnede  Øinene,  ganske  lidt,  men  nok 
til  at  se,  at  den  kom  mellem  mig  og  Skikkelsen 
der  langt  borte,  og,  uden  at  jeg  nu  kan  mindes 
mine  egne  Forestillinger,  var  jeg  strax  paa  det 
rene  med,   at  det  maatte  den  ikke. 

Jeg  reiste  mig  med  Magt,  som  om  jeg  sprængte 
mange  fine  Baand,  og  jeg  greb  Bøssen ;  den  var  saa 
tung,  at  jeg  næppe  kunde  løfte  den,  men  det  var  kun 
et  eneste  Nu,  saa  fik  jeg  den  til  Kinden.  Der  var 
en  Taage  for  mine  Øine,  som  altid,  naar  man 
vaagner  pludselig  op,  men  Fuglen  saae  jeg,  og  jeg 
trykkede  af. 

Der  lød  et  langt,  klagende  Skrig  ud  over  Mo- 
sen, og  den  faldt  lige  ned;  Krudtdampen  rullede 
langsomt  frem  og  tilbage  og  blev  borte  inde  mel- 
lem Rørene. 

Fuglen  laa  ikke  ret  langt  borte,  jeg  kunde  se 
dens  ene  Vinge  rage  op  mellem  Græsset,  men  det 
var    mig    ikke    muligt    at  komme  derhen,   Grunden 

var  usikker  rundt  omkring;  jeg  prøvede  Skridt  for 
Skridt  at  vinde  frem,   men  forgjæves. 

Da  saae  jeg  mig  med  eet  tilbage:  her  var  jo 
aabenbart  den  Vei,  ad  hvilken  jeg  var  kommen 
ind;  her  laae  den  smalle  Jordryg,  jeg  var  løben 
hen  ad,  og  der  stod  Vidien,  jeg  havde  brækket  en 
Gren  paa.   Nu  huskede  jeg  det. 

Jeg  tog  min  Taske  op  forat  gaa,  og  fandt,  lige 
hvor  jeg  havde  ligget,  en  Klynge  Blomster,  som 
jeg  aldrig  havde  seet;  det  var  smaa,  blodrøde 
Klokker  med  hvide  Stænk  i  Svælget,  troer  jeg,  og 
de  havde  en  gjennemtrængende,  bittersød  Lugt, 
som  jeg  nu  huskede  at  have  mærket,  da  jeg  laa 
ned.  Jeg  plukkede  en  Haandfuld  og  stak  dem  i 
Nettet  paa  min  Taske,  og  saa  begav  jeg  mig  paa 
Hjemvejen.  Hvert  Øieblik  reiste  jeg  en  Bekasin, 
men  det  faldt  mig  ikke  ind  at  skyde. 

Oppe  paa  Bakken,  hvor  jeg  havde  standset  paa 
Udturen,  vendte  jeg  mig  om  og  saae  atter  ud  over 
Mosedraget;  det  laae  nu  helt  dækket  af  tung,  stille 
Varmetaage,  saa  at  jeg  slet  ikke  kunde  finde  mig 
tilrette  i  det,  eller  blot  tilnærmelsesvis  betegne  det 
Sted,  hvor  jeg  havde  været. 

Jeg  kom  først  hjem  langt  ud  paa  Eftermiddagen 
og,  underligt  nok,  faldt  det  Ingen  ind  at  spørge, 
hvor  jeg  havde  været. 

Det  var,  som  ethvert  synligt  Minde  om  min  Ud- 
flugt skulde  forsvinde:  den  dræbte  Fugl  havde  jeg 
ikke  kunnet  faae,  og  Blomsterne  i  Jagttasken  glemte 
jeg  lige  til  næste  Aften.  Saa  ledte  jeg  strax  efter 
dem,  men  de  vare  borte  —  vel  sagtens  faldne  ud 
af  Nettet.    Finde    dem    i    Flora   Danica    efter    Hu- 

kommeisen,  som  jeg  siden  af  og  til  har  tænkt  paa, 
vilde  jeg  neppe  kunne,  thi  skjøndt  min  Tur  til 
Mosen  kun  ligger  et  Par  Aar  tilbage  i  Tiden,  er 
det  dog  tidt,  som  om  Erindringen  svigter  mig, 
eller,  maaske  snarere:  jeg  synes,  at  der  maa  være 
saa  Meget,  jeg  ikke  husker,  at  Phantasien  begyn- 
der at  spille  med  og  lægger  sin  dirrende,  blaalige 
Sommertaage  over  det  Hele. 

Vilde  jeg  vente  nogle  Aar  endnu,  kunde  jeg 
maaske  skrive  et  helt  Æventyr  derom,  og  vilde 
jeg  fortælle  min  ganle  Ven  Skovrideren,  hvad  jeg 
oplevede,  var  Egnen  i  Stand  til  at  faae  et  nyt 
Sagn  om  Ellekongens  Fugl,  der  lokker  Jægeren 
paa  Vildspor.  Jeg  har  imidlertid  foretrukket  sim- 
pelthen at  berette,  hvad  der  hin  Sommerdag  hænd- 
tes mig  i  Mosen. 

'rederiksberg  Have  er  dog  den  ski  m- 
neste,  den  stemningsfuldeste  Park  i 
Verden !  Hvem  der  egentlig  har  Æren 
derfor,  veed  jeg  ikke,  men  et  Vid- 
under af  Anlægskunst  er  den.  Hvor- 
somhelst man  staaer  i  den  og  seer  et  Prospect 
aabne  sig,  en  Udsigt  over  Kanaler,  Plainer  og 
Busketter,  veed  man,  at  den  Trægruppe,  der  dan- 
ner Afslutningen,  er  Havens  Grænse  paa  det  Punkt, 
og  at  moderne  Villaer  og  rygende  Fabriksskorstene 
ligger  lige  bagved,  men  man  troer  det  alligevel 
ikke,  man  har  en  halv  eventyrlig  Forestilling  om, 
at  der  maa  være  mange,  mange  Træer,  og  mange, 
mange  Plainer  endnu,  som  man  ikke  seer,  og  at 
det  er  selve  den  vide  Verden,  der  ligger  udenfor 
Grænsen. 

Veien  derud  er  ogsaa  som  en  Beredelse  til  det, 
der  kommer  —  Veien  ad  Alleen.  Husrækkerne  for- 
svinder for  Ens  Blik,  man  seer  kun  fremad  gjen- 
nem  de  snorlige  Træcolonner,  og  kommer  man 
omsider  saa  vidt,  at  man  har  passeret  Sandstens- 
vaserne  ved  Indgangen,  og  har  de  hyggelige  Have- 
huse, med  de  smaa  Ruder  og  Vinløvet  op  ad  Mu- 
ren, paa  hver  Side  af  sig,   ja,  saa  tegner  Frederik 

den  Sjettes  Statue  sin  Silhouet  paa  en  Baggrund  af 
solstrimede  Plainer  og  halvskyggede  Trækroner,  og 
saa  gad  jeg  seet  Den,  der  vil  benægte,  at  dette  i 
alt  Fald  er  stilfuldt. 

Det  er  ellers  ikke  altid  let  at  sige,  paa  hvilken 
Aarstid  og  Dagstid  Noget  skal  sees,  eller  i  hvilken 
Belysning,  men  for  Frederiksberg  Haves  Vedkom- 
mende er  det  let  at  sige:  den  skal  sees  en  stille, 
lys  October  Eftermiddag.  Saa  staaer  Træerne  i 
deres  fulde,  vexlende  Farvepragt,  gjennem  Kasta- 
niens fingrede  Lov  falder  Solstænkene  ned  paa  den 
kjolige,  morkegronne  Plaine,  Vandet  i  Kanalerne 
er  blevet  klart,  saa  man  seer  de  faldne  Blade  ligge 
paa  Mosebunden,  Broerne  speiler  sig  skarpt  som 
paa  et  Photographi,  og  naar  en  af  Svanerne  seiler 
frem  paa  den  sorte,  skjore  Flade,  kan  der  staa 
som  et  Solvsnit  efter  den.  —  Herude  skal  Sva- 
nerne sees,  og  ikke  inde  i  Søerne  med  de  stor- 
stadsmæssige  Omgivelser,  med  elektriske  Baade  og 
Støi  fra  Bredden ;  Svanen  er  en  stiliseret  Fugl,  paa 
samme  Maade  som  Agaven  er  stiliseret:  den  vir- 
ker ved  sine  Konturer,  ved  sin  Ro,  og  derfor  pas- 
ser den  her  ude  i  de  fornemme  Kanaler,  hvor  det 
hvide  Slot  kneiser  over  de  mossede  Terrasser. 

Frederiksberg  Have  skal  sees  om  Efteraaret,  og 
Frederiksberg  Have  skal  sees  henimod  Aften,  naar 
gamle  eller  dog  ældre  Folk  gaaer  langsomt  rundt 
i  de  vildsomme  Gange,  som  Ingen  eller  næsten 
Ingen  er  fuldstændig  hjemme  i.  Den  passer  bedst 
for  Folk,  hvis  Livs  Gjerning  er  afsluttet,  og  for 
hvem  det  er  en  hel  lille  Begivenhed  oppe  fra 
Hoien    ved    Schweizerhuset    at    se    Solen    gaa   ned 

over  »Landet«  og  kaste  et  sidste  Glødelys  til  den 
lille  Øs  Birkestammer  bagved,  eller  paa  en  af  Bæn- 
kene at  høre  den  blive  ringet  ned  fra  Kirker,  som 
man  ikke  veed  hvor  ligger. 

Mangfoldige  Gange  har  jeg  tilbragt  Solfaldstimen 
derude,  drømt  om  Fortiden  og  glemt  Nuet,  og 
stundom  er  det  da  forekommet  mig,  som  gjemte 
Haven  paa  Noget,  den  vilde  fortælle  mig,  et  Even- 
tyr maaske  eller  blot  en  simpel  Efteraarshistorie 
om  broget  Løv  og  blanke  Kastanier.  Men  Lovet 
faldt  Aar  efter  Aar,  og  Solen  ringedes  ned  Aften 
efter  Aften   —   Eventyret  lod  stadig  vente  paa  sig. 

—  Saa  sad  jeg  da  en  October  Eftermiddag  paa 
en  afsides  Bænk  i  Frederiksberg  Have.  Blaa  Him- 
mel, Solskin  og  Blikstille  —  det  var  sommervarmt. 
Rundt  omkring  ringede  Klokkerne  for  Danmarks 
Dronning;  snart  døde  Lyden  næsten  helt  hen  — 
hørte  man  den  virkelig,  eller  troede  man  kun  at 
høre  den?  —  og  snart  naaede  den  Øret  som  en 
uendelig  svag  Efterklang,  der  kom,  Gud  veed  hvor- 
fra, og  var  baaren  milevidt  over  Mark  og  Strand, 
men  af  og  til  strømmede  Klokketonerne  pludselig 
fuldt  og  rungende  ind  mellem  Stammerne,  dirrede 
under  Trækronerne  og  blev  igjen  borte,  tabte  sig 
som  Svanens  Kjølvand  i  de  stille  Kanaler.  En  og 
Anden  kom  forbi,  men  Ingen  satte  sig  paa  min 
Bænk;  i  Gangen  ligeoverfor,  hinsides  Vandet,  gik 
der  mange,  mest  ældre,  sørgeklædte  Damer,  og  de 
sorte  Dragter  paa  en  Baggrund  af  gyldent  Løv  tog 
sig  pompøst-vemodigt  ud  og  stemte  i  Tonen  med 
Omgivelserne. 

En  Herre  kom  langsomt  gaaende  hen  imod  mig, 
hilste  let  og  tog  Plads  paa  den  anden  Ende  af 
Bænken.  Han  var  om  ved  de  Halvtreds,  Ansigtet 
var  magert  og  gulbrunt,  det  sorte  Haar  og  Skjæg 
tyndt,  Øielaagene  tunge,  hele  hans  Udtryk  lidt  træt, 
lidt  forlevet.  Som  han  sad  der,  boiet  forover  og 
aandsfraværende  tegnende  med  sin  Stok  i  Gruset, 
syntes  jeg  et  Øieblik,  at  jeg  skulde  kjende  ham  — 
hvorfra  vidste  jeg  ikke.  Vi  blev  en  rum  Tid  sid- 
dende ganske  stille  begge  To,  og  ganske  stille  var 
der  omkring  os  —  vore  Tanker  var  aabenbart 
langt,   langt  borte. 

Stilheden  brodes  pludselig,  idet  en  stor  Kastanie 
tungt  faldt  ned  i  Gangen  foran  os;  den  piggede 
Kapsel  splintredes,  og  de  mahognibrune,  glinsende 
Frø  rullede  hen  for  Fødderne  af  os.  Uvilkaarligt 
rettede  min  Sidemand  sig,  der  kom  Farve  i  de 
udbrændte  Kinder  og  Liv  i  Øinene.  Nu  kjendte 
jeg  ham,  det  var  —  ja,  det  maatte  være  ham!  — 
»Undskyld,«  begyndte  jeg,  »er  det  ikke  Richard 
Holm?«  Han  saae  forundret  paa  mig  og  besvarede 
mit  Spørgsmaal  med  Ja,  men  ledte  aabenbart  for- 
gjæves  i  sin  Hukommelse  efter  den  Plads,  hvor 
han  engang  havde  gjemt  mig.  Jeg  sagde  ham  mit 
Navn.  —  »Nei,  er  det  virkelig  Dig!«  udbrød  han 
med  kjendelig  fremmed  Accent.  »Det  er  længe 
siden,   vi   saaes  —  over  treogtyve   Aar!« 

Og  det  var  det.  Richard  Holm  og  jeg  blev  Stu- 
denter sammen  i  69,  lærte  strax  i  Rusaaret  hin- 
anden at  kjende,  havde  samme  Manuducteur  og 
omgikkes  en  hel  Del  —  kort  sagt,  vi  havde  væ- 
ret, hvad  man  kalder  rigtig  gode  Venner.   Han  var 

fra  dansk  Vestindien,  tidlig  udviklet,  legemligt  og 
aandeligt,  smuk  og  elegant,  en  Krosus  mod  os 
Andre  og  et  godt  Hoved  med  mange  Interesser. 
Han  spillede  og  sang  med  mere  end  almindeligt 
Foredrag,  fik  allerede  som  Student  adskillige  Digte 
trykt,  som  Mange  enedes  om  robede  Talent,  og 
var,  ganske  naturligt,  en  baade  søgt  og  skattet 
Gjæst  i  Selskabslivet,  hvor  mere  end  een  Kvinde 
forgjæves  stræbte  at  naa  til  Bunds  i  hans  d/be, 
sorte  Øine.  Han  blev  juridisk  Candidat  med  et 
stort  Laud,  uafhængig  stillet  var  han,  og  Livet 
syntes  at  ligge  ualmindelig  lyst  og  aabent  for  ham 
—  saa  forsvandt  han  pludselig  fra  København  uden 
nogen  paaviselig  Grund  og  uden  at  tage  Afsked 
med  Nogen.  Han  var  reist  over  til  en  fjern  Slægt- 
ning i  Sydamerika,  hed  det,  og  var  indtraadt  som 
Associé  i  Firmaet,  mere  vidste  Ingen,  og  Ingen 
hørte  i  mange  Aar  Nogetsomhelst  fra  ham.  Saa 
bragte  »Berlingske«  en  skjønne  Dag  hans  Udnæv- 
nelse til  dansk  Consul  i  en  lille  spansk-amerikansk 
By,  af  og  til  meddeltes  det,  at  han  havde  skæn- 
ket zoologisk  Have  et  eller  andet  sjeldent  Dyr,  og 
jeg  huskede,  at  han  for  et  Par  Aar  siden  var  ble- 
ven Ridder  af  Dannebrog.  Af  Aviserne  havde  jeg 
ogsaa  nylig  seet,  at  »vor  bekjendte  Landsmand«, 
Consul  Richard  Holm,  nylig  var  flyttet  her  til  Byen, 
men  de  treogtyve  Aar  havde  fjernet  mig  saa  meget 
fra  min  Ungdomsven,  at  det  ikke  var  faldet  mig 
ind  at  opsøge  ham,  og  jeg  havde  neppe  engang 
tiltalt  ham  under  aaben  Himmel,  hvis  ikke  Til- 
fældet nu  havde  ført  os  sammen  her  paa  Bænken. 
Vi     havde    selvfølgelig    nok    at    tale     om:     han 


46  KASTANIEN 

spurgte  om  Den  og  Den  blandt  fordums  Venner, 
og  jeg  spurgte  om  ham  selv,  om  han  havde  Fa- 
milie, og  om  han  nu  blev  her.  —  Nei,  gift  havde 
han  aldrig  været,  men  det  var  da  hans  Agt  at  til- 
bringe Resten  af  sit  Liv  i  Kjøbenhavn,  »skjøndt 
jeg  rigtignok  knap  kan  kjende  Byen  igjen«,  sagde 
han;  »man  har  jo  revet  det  Halve  af  den  ned  for 
at  bygge  lutter  Caféer  og  Hoteller.  —  Frederiks- 
berg Have  er  næsten  det  Eneste,  der  er  ufor- 
andret«, tilføiede  han;  -»her  er  ikke  fældet  et  Træ 
eller  plantet  en  Busk,   synes  jeg.« 

Det  begyndte  at  skumre,  Kragerne  kom  træk- 
kende forat  sætte  sig  til  Ro,  og  vi  reiste  os.  — 
»Har  Du  spist?«  spurgte  han.  —  Nei,  det  havde 
jeg  ikke.  —  »Aa,  saa  gaa  hjem  med  mig,  og  tag 
til  Takke  med,  hvad  Huset  formaaer«,  bad  han, 
»det  vil  Du  gjøre  mig  en  stor  Glæde  med!  Men 
bi  lidt:  fører  den  Sti  ikke  hen  til  Andebækslaagen? 
Jo,  det  syntes  jeg  nok.  —  Har  Du  noget  imod, 
at  vi  gaaer  ud  ad  den?« 

Det  havde  jeg  selvfølgelig  ikke,  og  vi  fulgtes  ad 
gjennem  Laagen  og  forbi  det  stadselige  Gadekjær. 

»Herregud!«  udbrød  han.  »Er  det  Frederiks- 
berg By!  Hvor  er  alle  de  hyggelige,  enetages 
Huse  med  nysgjerrige  Kviste  og  grønne  Skodder! 
Revne  ned,  forsvundne  —  ja,  treogtyve  Aar  er  en 
lang  Tid!« 

Vi  kom  hjem  i  Stockholmsgade,  hvor  Richard 
Holm  boede.  Det  var  en  elegant  og  elegant  mon- 
teret Ungkarleleilighed,  halv  parisisk,  halv  exotisk, 
men  uden  nogetsomhelst  Præg  af  demimonde  Bou- 
doir'et.   Vi  fik  en  ypperlig  lille  Diner  med  udsøgte 

Vine,  og  alt  som  Hjerterne  varmedes  og  Tunge- 
baandene  løstes,  gik  Passiaren  livligere  og  livligere 
og  antog  efterhaanden  en  intimere  Characteer  uden 
at  generes  ved  Nærværelsen  af  den  opmærksomme 
spanske  Tjener,  der  heldigvis  endnu  ikke  forstod 
Dansk. 

Efter  Middagen,  da  vi  nød  Kaffen  og  Cigaren 
inde  i  Richards  Værelse,  gik  jeg,  som  min  Vrne 
er,  op  og  ned  ad  Gulvet  og  saae  mig  om  —  der 
var  nok  at  se  paa:  gode  Malerier,  indianske  Vaa- 
ben,  moderne  bibelots,  kunstfærdige  Fjerblomster 
og  hundrede  andre  Ting.  —  »Skriver  Du  aldrig 
mere  Noget?«   spurgte  jeg  pludselig. 

»Aldrig!« 

»Og  har  heller  ikke  gjort  det  derovre?« 

»Aldrig!« 

Jeg  følte  uvilkaarligt  i  samme  Nu,  at  jeg,  uden 
paa  nogen  Maade  at  have  tilsigtet  det,  ligesom 
havde  nærmet  mig  til  hans  store  Hemmelighed, 
Opbruddet  fra  Kjøbenhavn,  og  skyndte  mig  derfor 
at  komme  bort  derfra  ved  at  henlede  Talen  paa 
noget  ganske  Andet.  Jeg  tog  en  antik  Sølvdaase, 
der  stod  paa  det  udskaarne  Stolpeskab,  saae  paa 
den  og  roste  Ciseleringen.  —  »Men  hvad  er  det, 
der  ligger  indeni!«  afbrød  jeg  med  eet  mig  selv 
og  tog  en  sammenskrumpet,  sortbrun  Tingest  frem. 
»Er  det  en  Relikvie  fra  Troperne?« 

»Ja  —  en  Relikvie  er  det,«  svarede  han  alvor- 
ligt, »men  ikke  fra  Troperne.  Det  er  det  synlige 
Minde  om  mit  Livs  Poesi,  om  mit  eneste  virkelige 
Digt  —  eller  Eventyr,   hvad  Du  vil  kalde  det.  — 

Det  er  forresten  en  Kastanie  fra  Frederiksberg 
Have.« 

»En  Kastanie:« 

»Ja  i« 

Og  saa  betænkte  han  sig  et  Øieblik  men  for- 
talte derpaa  uden  nogen  videre  Foranledning  fra 
min  Side. 

—  »Det  var  en  Octoberdag  for  treogtyve  Aar 
siden.  Jeg  havde  faaet  Brev  fra  en  Slægtning,  min 
Faders  Fætter,  nede  i  Cara^as;  hans  eneste  Søn 
var  død,  og  nu  bad  han  mig  om  at  tage  derned, 
være  ham  i  Søns  Sted  og  indtræde  i  Firmaet. 

Jeg  var  i  Beraad  med  mig  selv.  Paa  den  ene 
Side  vinkede  Troperne  mig  —  Palmer  og  Ananas, 
Creolerinder,    Urskoven    og    det    hele   Liv   dernede 

—  paa  den  anden  Side  følte  jeg  godt,  at  jeg  til 
Trods  for  min  vestindiske  Barndom  havde  faaet 
hele  min  aandelige  Habitus,  min  Udvikling,  mit 
indre  Jeg  i  Danmark,  og  at  jeg  i  Virkeligheden 
kun  var  Dansk  og  intet  Andet  i  Verden.  Naa,  den 
ventende  Rigdom,  Guld  i  Barrer  og  en  Slave  paa 
hver  en  Finger,  gjorde  vel  ogsaa  Sit  —  jeg  vidste 
ikke  selv,   hvad  jeg  vilde. 

Som  jeg  saaledes,  særlig  optagen  og  særlig  an- 
spændt, ved  Middagstid  sad  i  mit  aabne  Vindue 
og  saae  ud  i  min  Fremtid,  blev  jeg  paa  een  Gang 
greben  af,  jeg  vidste  ikke  selv  hvad,  men  nu,  saa 
længe  efter,  vil  jeg  sige,  at  for  første    —   og  sidste 

—  Gang  i  mit  Liv  kom  Poesien  over  mig,  Solen 
skinnede,  og  Himlen  var  blaa  —  det  jublede  inden 
i  mig.  Alt,  hvad  jeg  hidtil  havde  skrevet,  forekom 
mig    som    det    rene    Lapperi    og    Dilettantisme    — 

havde  jeg  kunnet  udslette  hvert  tidligere  poetisk 
Spor  af  min  Tilværelse,  vilde  det  have  været  mig 
en  Beroligelse  —  men  nu,  nu  kunde  jeg  digte, 
alle  Strenge  i  mig  var  stemt! 

Men  samtidig  med  denne  uendelig  lykkelige  Fø- 
lelse af,  at  der  i  Poesiens  evige  Rige  laa  en  Skat, 
stor  eller  lille,  som  kun  ventede  paa  at  løftes  af 
mig,  samtidig  dermed  følte  jeg  ligesom  en  Trang 
til  at  flygte  fra  Virkeligheden,  det  Reale,  fra  »Strø- 
get« og  Tivoli  og  hele  det  Liv,  jeg  hidtil  havde 
levet  i  og  befundet  mig  vel  ved.  Jeg  maatte  ud  i 
Omgivelser,  der  harmonerede  med,  hvad  der  nu 
fyldte  mig,  saa  skulde  jeg  digte  —  noget  Roman- 
tisk, Phantastisk  —  det  gjaldt  kun  om  at  vove 
Springet  ud  i  det  ubekjendte  Land  —  men  hvor 
laa  det?  Og,  underligt  nok,  i  samme  Nu,  jeg  gjorde 
mig  selv  dette  Spørgsmaal,  slog  det  mig,  at  Frede- 
riksberg Have  maatte  være  den  Scene,  hvor  mit 
Eventyr  spillede,  og  endnu  mens  jeg  tog  Frakken 
paa  forat  gaa  ud,  stod  saa  meget  mig  klart,  at  jeg 
vilde  forherlige  Frederiksberg  Have  og  Efteraarets 
Poesi  i  een  og  samme  Incarnation. 

Jeg  gik  ud  ad  Alleen,  det  sang  i  mig;  jeg  var 
saa  sikker  paa  mig  selv,  skjøndt  jeg  ikke  vidste, 
hvad  jeg  vilde  —  kun  Eet  var  jeg  bleven  klar 
over:  jeg  vilde  ikke  til  Carac^s  men  blive  i  Dan- 
mark, i  Poesien. 

Og  saa  løftet  i  Stemning  blev  jeg  derude  i  Ha- 
ven, at  jeg  hvert  Øieblik  næsten  ventede  at  se 
Høstgudinden  træde  frem  paa  det  gulnede  Løv 
mellem  Stammerne  med  en  Krans  af  Hyben-  og 
Rønnebær  om  de  gyldne  Lokker  og  med  en  Skaal 

af  blaanende  Druer  i  Favnen  —  eller  ogsaa  at  se 
en  svindende  Skikkelse,  Vandenes  Datter,  der  hæ- 
vede sig  af  Kanalernes  sorte  Vand  —  Herregud, 
det  var  dengang! 

Jeg  satte  mig  paa  en  Bænk  —  jeg  troer,  det 
var  den  samme,  hvor  vi  mødtes  idag,  men  paastaa 
det  tør  jeg  ikke.  En  Vrimmel  af  Tanker  og  Syner 
trængte  sig  ind  paa  mig,  jagende  hinanden,  gli- 
dende over  i  hinanden  som  skiftende  Taagebilleder 

—  mit  Hjerte  bankede,  som  skulde  det  sprænges. 
Der  lød  Skridt  i   Gangen  bag  Buskene.   De  kom 

nærmere,  og  belyst  af  Efteraarets  skuflende  Sol 
skred  der  mig  imøde  et  Par,  eri  gammel,  gammel 
Mand,  støttende  sig  til  en  ganske  ung  Piges  Arm. 
Kridhvidt  Haar  havde  han,  men  et  mærkværdig 
frisk,  næsten  rødmusset  Ansigt  og  et  mildt,  glad 
Udtryk  — ■  Aftenfreden  lyste  over  ham.  —  Og 
hun!  Ja,  stundom,  i  gode  Timer,  troer  jeg  endnu 
at  kunne  se  hende  for  mig,  stundom  ikke.  Jeg  har 
Indtryk    af   noget  Hvidt  —   en    hvid,    enkel    Kjole 

—  og  et  blaat  Silkeshawl  løst  kastet  over  Skul- 
drene, en  fin  og  slank  Skikkelse  og  den  ædleste 
Profil,  jeg  nogensinde  har  seet.  Under  lange,  sorte 
Øienvipper  straalede  et  Blik  med  sjælfuld,  dugget 
Glans  —  aa,   hun  var  vidunderlig! 

Den  Gamle  hilste,  høfligt  og  venligt,  han  og  hun 
satte  sig,  og  før  jeg  ret  vidste  af  det,  var  vi  i 
Samtale,  det  vil  sige  han  talte,  jeg  hørte  efter  — 
og  imens  saae  den  unge  Pige  op,  afvexlende  paa 
ham  og  mig. 

Hele  den  svundne  Tid,  Aarhundredets  »Guld- 
alder«,  manedes  frem  for  mig  gjennem  hans  Ord: 

Frederik  den  Sjette  seilede  endnu  i  Kanalerne, 
Kamma  og  Rahbek  boede  endnu  paa  Bakkehuset, 
og  Oehlenschlåger  digtede!  —  »Ak,  ja,  man  er 
bleven  gammel,«  sagde  han  tilsidst  med  et  let  ve- 
modigt Smil,  »nu  er  det  snart  tresindstyve  Aar 
siden,  jeg  kom  ind  som  Copist  i  Rentekammeret!« 

Copist  i  Rentekammeret!  Kan  Du  forstaa,  at 
der  ved  de  tre  i  og  for  sig  saa  inderlig  prosaiske 
Ord  reiste  sig  en  hel  Tidsalder  af  Graven  for  mig! 
Stilfærdighedens,  Hjemmets,  den  bestandige  Bor- 
gerligheds Tidsalder! 

»Nu  er  Meta  min  Ungdom«,  vedblev  han  — 
»ja,  Meta,  det  er  min  Datterdatter,  som  boer  hos 
mig  —  herude  i  Frederiksberg  By«,  og  saa  vendte 
han  sig  til  den  unge  Pige  og  saae  kjærligt  paa 
hende. 

Meta !  Jeg  havde  aldrig  hørt  Navnet  før,  men 
jeg  forstod  strax,  at  hun  umuligt  kunde  hedde 
Andet,  og  jeg  saae  paa  hende,  og  jeg  begeistredes 
—  hun  var  Musen,  der  var  nedstegen  fra  Himlen 
for  at  inspirere  mig! 

Skumringen  begyndte  at  liste  sig  frem  mellem 
Stammerne,  og  vi  sad  en  Tid  tause  alle  Tre  — 
der  var  den  Art  Stilhed  over  os,  som  siger  mere 
end  Ord,  og  som  man  ikke  kan  tænke  sig  selv  at 
bryde. 

Da  faldt  der  en  Kastanie  for  Metas  Fod.  Jeg 
har  ofte  siden  kunnet  fornemme  Gjenklangen  af 
dens  dumpe  Slag  mod  Jorden  derovre  under  Pal- 
merne —  men  der  falder  ingen  Kastanier,  først 
idag,  treogtyve  Aar  efter,  har  jeg  hørt  den  samme 
Lyd. 

4* 

Alle  Tre  vaktes  vi,  kaldtes  tilbage  fra  et  fjernt, 
fjernt  Land,  og  den  Gamle  udbrød:  »Ja,  Mangt 
og  Meget  har  Tiden  ændret,  men  Kastanierne,  de 
falder  endnu,   som  de  faldt  i  min  Ungdom!« 

Jeg  bøiede  mig  ned  og  tog  en  af  de  fugtig- 
blanke Xodder  op,  saae  vistnok  helt  aandsfravæ- 
rende  paa  den  og  stak  den  uvilkaarligt  til  mig  — 
lidt  efter  brød  vi  op,   det  var  ganske  mørkt. 

Vi  gik  ud  ad  Andebækslaagen  —  det   veed   jeg 

—  og  ind  i  Frederiksberg  By,  ind  i  de  tarvelig 
belyste  Gader  mellem  de  tilskoddede,  provinsielle 
Huse. 

Hvad  Vei  vi  gik,  har  jeg  ingen  Anelse  om  — 
jeg   havde   kun  Tanke    for  hende,   min  tause  Muse 

—  men  ind  gjennem  Porten  paa  en  større  Gaard 
kom  vi,  over  en  mørk  Plads  og  hen  til  et  lille 
Hus  —   Havehus  vilde  man  vel  nærmest  kalde  det. 

—  »Ja.  her  boer  jeg«,  sagde  den  Gamle,  »vil  De 
tage  til  Takke  hos  os  og  blive  iaften,  saac  —  Om 
jeg  vilde! 

Op  paa  Kvisten  kom  vi,  ad  en  steil  Trappe,  en 
Lampe  blev  tændt,  og  jeg  traadte  over  Tærskelen 
ind  i  Eventyret.  Ikke,  at  der  i  og  for  sig  var  noget - 
somhelst  Mærkeligt  ved  Værelset,  men  Duften, 
Stemningen,  der  slog  mig  imøde,  var  den  svundne 
Tids  —  lidt  afbleget,  lidt  forgjemt,  som  Ambra 
og  Lavendler  i  den  gamle  Psalmebog. 

Jeg  kan  se  det  Hele  for  mig:  den  ene  Væg  var 
skraa,  og  indenfor  Kvistvinduet  var  trukken  en 
Vinranke  med  rødmende  Blade  og  tunge  Klaser; 
rundt  omkring  hang  Kobbere  og  Silhouetter  i  mat- 
gyldne Rammer,   Møblerne  var  af  gult  Birketræ,  og 

et  Chatol  med  nedslaaet  Klap  gav  Udsigt  til  Rum 
ved  Rum  med  gulnede,  bundtede  Breve  —  et 
Columbarium,  hvor  Slægt  og  Venner  laa  i  aaben 
Begravelse.  Oppe  paa  den  firkantede  Jernkakkel- 
ovn stod  en  Bolle  af  kjøbenhavnsk  Porcelain  med 
Billede  af  Slaget  paa  Rheden,  og  henne  i  et  Hjørne 
vinkede  en  stor  Skaal  af  gjennembrudt  Fajance 
fyldt  med  voxgule,  brunplettede  Gravenstener  — 
de  blandede  deres  Duft  med  Røgelsen  fra  Fyr- 
fadet, og  jeg  indaandede  den  med  en  Følelse  af 
Velbehag,  jeg  aldrig  før  eller  siden  har  kjendt. 

Meta  dækkede  Bordet,  roligt  og  lydløst,  Ma- 
skinen snurrede,  og  hun  skjænkede  den  kogende 
The  i  gammeldags,  aurikelblomstrede  Kopper  — 
hvor  smagte  den  mig!  Siden  kom  Frugtskaalen 
frem  og  en  anden  med  Nødder  —  store  Hassel- 
nødder i  Haser,  og  fugtige,  friske  Valdnødder  — 
den  Gamle  hentede  en  Flaske  i  Hængeskabet,  tog 
varsomt  paa  den  og  skjænkede  liflig  Madeira  i 
slebne  Frimurerglas;  vi  drak  paa  nærmere  Be- 
kjendtskab,  og  jeg  klinkede  med  Meta,  men  min 
Haand    rystede.    Og  saadan  gik  vel  et  Par  Timer. 

Hvad  vi  talte  om?  Jeg  veed  det  ikke.  Tusinder 
af  Gange  siden  har  jeg  forsøgt  at  gjenkalde  mig  i 
Erindringen  de  Ord,  der  faldt,  men  det  er  aldrig 
lykkedes  mig.  Jeg  troer  næsten,  jeg  hin  Aften  kun 
har  lyttet  efter  Klangen  uden  egentlig  at  høre  efter, 
brugt  den  som  Accompagnement  til  den  Fremtid, 
jeg  selv  digtede. 

Og  ikke  et  Øieblik  tænkte  jeg  paa  at  spørge 
den  Gamle  om  hans  Navn,  saa  lidt  som  han  spurgte 
mig  om  mit;  vi  sad  overfor  hinanden  som  to  Men- 

nesker,  det  var  os  nok  —  jeg  vidste  jo,  at  hun 
hed  Meta. 

Det  var  vist  forholdsvis  sent  paa  Aftenen,  da 
jeg  omsider  rev  mig  løs.  Den  Gamle  bad  mig  ven- 
ligt komme  igjen,  naar  jeg  vilde  —  »mit  Hus 
staaer  Dem  altid  aabent«,  sagde  han  —  og  Meta 
lyste  mig  ned  ad  Trappen. 

Da  jeg  tog  Afsked  med  hende  og  stod  med 
hendes  Haand  i  min,  vilde  jeg  sige  hende  Alt, 
sige  hende,  at  hun  var  bleven  mig  Livets  Poesi 
og  Livets  Lykke,  men  jeg  kunde  ikke.  Og  saa 
nøiedes  jeg  da  med  at  hviske  de  fattige  Ord:  »Jeg 
kommer  igjen  i  Morgen  —  imorgen,  maa  jeg  ikke 
nok!« 

Jeg  fornam  et  svagt  Tryk  af  hendes  Haand,  og 
hun  saae  paa  mig  med  et  Blik,  jeg  aldrig  har 
glemt  —   saa  styrtede  jeg  afsted  som  i  en  Rus. 

Hvordan  jeg  kom  hjem,  veed  jeg  ikke:  det  er 
mig  ikke  engang  muligt  at  erindre,  om  jeg  gik  ad 
Gamle  Kongevei  eller  ad  Alleen,  men  havde  No- 
gen hin  Nat  spurgt  mig,  om  jeg  havde  kunnet 
finde  tilbage  til  Havehuset,  vilde  jeg  uden  Betænk- 
ning have  svaret:    »Ja,   med  lukkede  Øine.« 

Jeg  sov  ind  i  den  saligste  Stemning  og  drømte 
de  lyseste  Drømme,  men  jeg  sov  tungt  ud  paa 
Natten,  og  det  var  høit  op  ad  Formiddagen,  da 
jeg  vaagnede. 

I  første  Øieblik  var  det  mig,  som  Alt  var  slettet 
ud  af  min  Hukommelse:  jeg  huskede  hverken  Mø- 
det i  Frederiksberg  Have  eller  den  Gamles  Hjem. 
Da  faldt  mit  Blik  paa  Bordet,  hvor  Kastanien  laa; 
den  havde  allerede  tabt  lidt  —  ganske  lidt  —   af 


KASTANIEN  5  5 

sin  første,  friske  Glans,  men  den  bragte  mig  i  et 
Nu  til  Besindelse,  og  jeg  huskede  Alt.  Jeg  følte> 
at  jeg  var  bunden  for  Tid  og  Evighed  —  bunden 
uden  Ord  —  til  Meta. 

Og  da  skete  det  Forfærdelige,  det,  som  jeg  har 
bødet  for  siden:  jeg  følte  det  et  Øieblik  som  en 
Smerte,  som  Noget,  jeg  fortrød  eller  ønskede  uskeet. 
Jeg  ængstedes  for  min  Frihed,  jeg  tænkte  paa  den 
gyldne  Fremtid,  der  vinkede  mig  under  Sydkorset, 
og  jeg  svigtede  Livets  Poesi  for  dets  Prosa. 

Men  det  var  kun  et  kort  Nu.  Meta  stod  atter 
for  mig  i  sin  fulde  Glans,  jeg  følte  hendes  Blik 
hvile  paa  mig,  jeg  mærkede  hendes  Haandtryk, 
og  mine  egne  Ord :  »Jeg  kommer  igjen  jmorgen,  c 
lød  for  mit  Øre. 

Jeg  foer  ud,  ud  ad  Frederiksberg  til,  men  først 
da  jeg  stod  ved  Indgangen  til  Smallegade,  faldt 
jeg  paa  at  spørge  mig  selv,  hvorhen  jeg  egentlig 
vilde  styre  mine  Skridt. 

—  Hvor  boede   Meta:  Hvor  var  Havehuset? 

Jeg  gik  Gade  op  og  Gade  ned,  jeg  saae  ind  ad 
hundrede  Porte  —  ingensteds  fandt  jeg  den  rette. 

Jeg  gik  ind  i  Frederiksberg  Have  og  ud  ad 
Andebækslaagen,  jeg  lukkede  Øinene  og  prøvede 
paa  i  Blinde  at  finde  den  rette  Vei  —  Alt  forgjæves. 

Mod  Aften  satte  jeg  mig  paa  Bænken  og  ven- 
tede og  ventede  —  der  kom  Ingen.  Jeg  spurgte 
Opsynsmanden  i  Haven  og  beskrev,  saa  godt  jeg 
kunde,  ham  og  hende  —  Ingen  kjendte  dem,  Ingen 
havde  seet  dem. 

Næste  Dag  gik  jeg  fra  Dør  til  Dør  i  Frederiks- 

berg  By,  spurgte  og  forklarede  —  tilsidst  lo  man 
af  mig. 

Og  saa  stod  det  mig  da  omsider  klart,  at  jeg 
selv  havde  lukket  mig  ude  fra  Huset  —  det,  som 
den  Gamle  havde  sagt  altid  stod  mig  aabent  — 
lukket  mig  ude  for  bestandig.  Jeg  havde  hin  For- 
middag tabt  Troen  paa,  at  Alt  var,  som  det  skulde 
være,  manglet  Glæden  og  Tilliden  til  mig  selv,  og 
saa  —  ja,  saa  forsvandt  Huset  og  Meta,  det  blev 
usynligt,   usporligt  —  idetmindste  for  mig. 

Jeg  sogte  vel  endnu  en  Ugestid,  men  uden  Tro 
og  uden  Haab.  Jeg  var  fortvivlet,  paa  Grænsen  af 
Vanviddet  —  saa  skrev  jeg  til  Caracas  og  reiste 
Dagen  efter. 

—  Jeg  har  havt,  hvad  man  kalder  Lykken  med 
mig  dernede,  men  jeg  har  aldrig  været  egentlig 
glad,  og  jeg  har  aldrig  skrevet  een  Linie  Poesi. 
Mit  eneste  Digt,  Livets  Digt,  har  jeg  selv  for- 
skjertset  —  jeg  har  maattet  nøies  med  een  Gang 
at  have  staaet  paa  Bjergets  Top  og  seet  ind  i  det 
forjættede  Land. 

Og,  saa  underligt  det  vistnok  forekommer  Dig, 
er  det  mig  undertiden,  som  hin  Octoberdag  kun 
har  været  en  Drøm  og  Meta  en  Vision  —  men 
Kastanien,   den  har  jeg  dog!« 

—  Da  Richard  havde  endt  sin  Fortælling,  sad 
jeg  nogle  Øieblikke  taus,  og  det  var  nærmest  blot 
forat  sige  Noget,  at  jeg  tovende  spurgte:  »Og  Du 
har  ikke  siden,  nu  da  Du  er  kommen  tilbage, 
prøvet  paa  at  — «- 

»Opsøge  hende?«    afbrød    han    mig.    »Nei!   Har 

hun  været  Andet  og  Mere  end  en  blot  Vision  — 
og  det  har  hun  —  saa  er  hun  død.  Jeg  kan  ikke 
tænke  mig  hende  ældet  —  dét  kan  Du  heller  ikke, 
vel?« 

»Richard«,  sagde  jeg,  begynd  igjen  at  skrive  — 
skriv  dit  Ungdomsdigt  fra  Frederiksberg  Have!« 

Han  rystede  paa  Hovedet.  —  »Nei,  jeg  kan 
det  ikke.  Men  naar  jeg  er  død  og  borte,  saa  skriv 
Du  det  —   om  Du  kan!« 


I  dette  Foraar  døde  Richard  Holm  og  blev  be- 
gravet paa  Frederiksberg  gamle  Kirkegaard.  Og 
nu  har  jeg,  saa  godt  jeg  kan,  gjenfortalt  hans  Hi- 
storie, og  nu  faaer  den  bringe  Bud  til  det  lukkede 
Hus  og  til  Meta  —  om  hun  da  har  existeret,  og 
om  hun  lever  —  Bud  om,  at  Richard  vel  svigtede 
men  aldrig  glemte  hende. 

;er  er  en  af  mine  Bekjendte,  som  a.tid 
siger:  »Herhjemme  i  Danmark  kjender 
man  slet  ikke  rigtig  Sne  mere;  her 
er  den  bleven  en  Luxusgjenstand,  der 
ligger  saa  tyndt  paa  Marken,  at  Rugen 
lige  kan  spætte  den,  og  her  begynder  den  at  smelte, 
at  blive  til  grim,  grødet  Tøsne,  saa  snart  den  vel 
er  falden.  Nei,  vil  man  se  Sne,  maa  man  til  Smaa- 
land  1 « 

Overdrivelse  er  det  naturligvis,  men  Noget  er 
der  i  det.  Hvem  kan  tænke  sig  en  Smaalandsjagt 
om  Vinteren  uden  Sne,  løs,  gnistrende  Sne,  der 
dækker  Myr  og  Sø,  og  hvem  kan  tænke  sig  anden 
Befordring  deroppe  end  Slæden,  den  bjældekimende 
Slæde  med  rimpudrede,  dampende  Heste  for. 

—  Hvad  er  det  ikke  for  en  Herlighed  at  staa 
paa  Post  i  Høiskoven,  hvor  de  kjæmpestore  Graners 
Grene  er  tynget  ned  af  det  reneste  Hvidt,  og  saa 
pludselig  se  en  Fos  Snestøv,  gyldnet  af  Solen, 
langsomt  drysse  ned  mellem  Stammerne,  naar  et 
Egern  har  vovet  Springet  fra  Træ  til  Træ!  Og 
hvor  er  her  stille!  Langt,  langt  borte  hører  man 
de  forskjellig  stemte  Bjælder  fra  Plankekjørernes 
Slæder  —  det  gjør  kun  Stilheden  dybere;  men  saa 

begynder  man  at  ane,  siden  at  fornemme,  en  anden 
Lyd:  Klappernes  Banken,  den  lifligste  Skovensom- 
hedens Musik.  Den  kommer  nærmere  og  nærmere, 
efterhaanden  blandet  med  Støvernes  Halsen,  et 
enkelt  Raab  kan  skjelnes,  og  saa  falder  det  første 
Skud,  snart  gaar  det  Knald  i  Knald  —  men,  ak, 
med  røgsvagt  Krudt,  de  gamle  Kanonslags  Tid  er 
forbi !  Lydløst  og  majestætisk  seiler  den  sorte 
Tjådertup  ud  fra  Tykningen,  Orren  er  ligesom 
mere  nervøs,  og  der  —  nei,  det  er  kun  en  Sort- 
spætte, som  i  Bueflugt  skynder  sig  over  Veien. 
Men  der  peger  en  Bøsse  nedad,  og  inde  mellem 
Enerne  og  de  store  Stenblokke  ruller  i  Knaldet  en 
Hare,  en  af  de  prægtige  svenske  Harer,  som  kjen- 
der  hver  A åbning  paa  gårdesgårderne  lige  saa  godt 
som  den  mest  localiserede  Støver,  og  som  vi  hjemme 
i  Stuen  ganske  vist  kalder  hvide,  men  som  her 
paa  Sneen  er  graa,   uimodsigelig  graa. 

Det  fryser  en  Snes  Grader,  men  det  er  saa 
uendelig  stille,  at  vi  med  opknappede  Frakker  sid- 
der udenfor  Lindstens  Hus  og  nyder  Frokosten, 
som  om  det  var  en  Sommerdag.  Lindsten  er  lige- 
som høisalig  General  Holofernes  saadan  noget  som 
syv  Alen  og  en  kvart  lang,  og  Lindsten  har  ogsaa 
staaet  tredive  Aar  i  Svea  Lifgarde,  saa  han  pynter 
svært  paa  Landskabet. 

Og  saa  gaaer  Dagen  og  Jagten  sin  afvexlende, 
glade   Gang,    men   Dagen  er  kort,    alt  for  kort,   og 

Solfaldsguldet  flammer 
Paa  røde  Fyrrestammer, 

før  man  veed  af  det.  Saa  gaaer  vi  det  sidste, 
lange  Stykke  over  den  tillagte  So,  hvor  Isen  af  og 
til  klager  under  En,  skjøndt  den  er  alentyk  og 
kjoresikker;  i  Vest  er  der  kun  en  svag,  bleggylden 
Rand  om  de  røde  Smaaskyer,  og  i  Nord  er  Hori- 
sonten allerede  mørk  staalblaa  under  en  Tone  som 
Røgtopas. 

Hinsides  Søen  venter  Slæderne;  vi  pakker  os 
ind,  Vanterne  kommer  paa,  Kraverne  slaaes  up, 
og  saa  gaaer  det  hjemad  —  vi  har  en  god  Times 
Kjørsel.  I  susende  Fart  gaaer  det,  Bakke  op  og 
Bakke  ned;  Bjælkehusenes  blaa  Skygger  bliver 
dybere  og  dybere,  der  tændes  allerede  Lys  hist 
og  her  —  og  saa  føles  Kulden  dobbelt.  Thi  nu 
er  det  koldt,  bitterlig  koldt  trods  Stilheden,  og  nu 
mærker  man  ogsaa,  at  man  en  hel  Dag  har  rørt 
sig  i  fri  Luft,  og  at  man  trænger  baade  til  Varme 
og  til  Mad  —  foreløbig  mest  til  Varme. 

Een  af  vort  Slædelag  —  det  er  naturligvis  den 
lange  Oberstlieutenant  —  hitter  pludselig  paa,  da 
vi  fryser  allermest,  at  udmale  for  os  det  knitrende 
Baal  af  Birkebrændet  i  Porceiainsovnen  hjemme 
paa  Hotellet,  og  lidt  efter  undseer  han  sig  ikke 
ved  at  spørge  os,  om  vi,  hvis  vi  kunde  vælge,  nu 
her  paa  Slæden  helst  vilde  have  serveret  en  Tal- 
lerken dampende  gule  Ærter  eller  en  rigtig  gloende 
Vildtpostei,  med  sprød,  revnet  croute  og  saftig, 
trufferet  Indmad.  Vi  kan  Allesammen  baade  lugte 
og  smage  Herlighederne,  mens  han  taler,  og  vi 
kan  baade  høre  og  se  Birkebrændet,  men  vi  svarer 
ham    ikke,   vi    fryser  indigneret  videre,    og   jeg  for 

min  Del  mindes,  hvordan  samme  ondsindede  Jagt- 
fælle ifjor  d.  1 6.  Juli,  da  vi  i  stegende  Solhede 
arbeidede  en  hel  Dag  i  Ødum  Moser  og  var  nær 
ved  at  forsmægte  af  Tørst,  pludselig  hidsede  vore 
Lidenskaber  ved  at  opkaste  det  Spørgsmaal,  om 
man  nu  i  Øieblikket  skulde  foretrække  et  Krus  is- 
koldt Munchener  01  eller  en  halv  Flaske  kjælder- 
kjølet  Moselvin.  Det  gjorde  alligevel  større  Virk- 
ning. 

Nu  nærmer  vi  os  den  lille  By,  der  er  groet  op 
om  Jernveisstationen ;  de  smaa  elektriske  Gløde- 
lamper paa  Telegraphpælene  kaster  smalle  Lys- 
striber over  Sneen,  vi  suser  ind  i  »Hovedgadenc, 
svinger  over  > Torvet«  og  holder  omsider  foran 
Hotellet. 

Fem  Minuter  efter  har  vi  opnaaet  det  ene  af  de 
to  Goder,  vi  har  drømt  om  paa  hele  Hjemveien: 
vi  ligger  uden  Overtøi  og  uden  Støvler  oven  paa 
Sengen  i  en  varm  Stue,  og  nu  har  vi  en  hel  Time 
til  med  Piben  i  Munden  at  samle  yderligere  Appe- 
tit til  den  sene  Middag. 

Oberstlieutenanten  siger  altid,  at  den  Time  er 
det  Bedste  ved  Smaalandsjagterne.  Det  er  natur- 
ligvis ogsaa  Overdrivelse,  men  en  vidunderlig  Time 
er  det.  Der  kommer  ikke  andet  Lys  i  Værelset  end 
det  dæmpede,  rødgule  Skjær,  som  Birkegløderne  i 
Ovnen  spreder,  men  udenfor  tindrer  Stjernerne  paa 
den  mørke  Himmel  og  blinker  i  Snetæppet  under- 
neden. 

Oberstlieutenanten  og  jeg  er  Stuekamerater;  vi 
sover  ikke,  men  egentlig  vaagne  er  vi  heller  ikke: 
vi  kan  akkurat  holde  Ild  i   Piberne. 

—  »Se,  hvor  Sneen  derude  ligger  rent  og  blødt,« 
siger  jeg,  nærmest  forat  documentere,  at  jeg  ikke 
er  falden  helt  i  Søvn. 

»Ja«,  svarer  han,  »jeg  laa  netop  og  saae  paa 
det,  og  veed  Du  saa,  hvem  jeg  kom  til  at  tænke 
paa?    Paa  Betty  Lange  —  kan  Du  huske  hende?« 

»Betty  Lange  —  Neil« 

»Jo,  den  kjønne  Husjomfru  paa  Arvedgaarden  — 
hende  maa  Du  kunne  huske!« 

Om  jeg  huskede  hende!  Paa  Arvedgaarden  var 
jeg  kommen,  fra  jeg  var  Dreng,  og  jeg  var  bleven 
ved  med  at  komme  der,  lige  saa  længe  den  brave, 
myndige  Husfrue,  min  Ven  Hilmars  Moder,  levede, 
og  Betty,  hun  var  der  jo  netop  i  mine  Studenter- 
aar  —  den  kjønne  Betty!  Jeg  seer  hende  saa  tyde- 
ligt for  mig,  seer  Overlæben,  der  altid  var  truttet 
en  Smule  sammen  og  opad  paa  Midten,  som  om 
hun  lige  skulde  til  at  sige  Noget,  og  Øinene,  de 
straalende  Øine  med  den  fugtige  Glans  —  vi  gjorde 
da  ogsaa  Allesammen  Kur  til  hende,  i  al  Uskyl- 
dighed, forstaaer  sig. 

»Men,  hvor  kommer  Du  pludselig  til  at  tænke 
paa  hende?«   spørger  jeg. 

»Aa,  jeg  veed  ikke  —  jo,  det  var  forresten,  da 
Du  sagde,  at  Sneen  laa  saa  blødt  og  rent.  —  Kan 
Du  huske  Julen  74  —  da  var  Du  ikke  paa  Arved- 
gaarden?« 

»Nei,  jeg  læste  til  Examen,  og  da  jeg  kom  der 
næste  Gang,  var  hun  borte.« 

»Det  er  rigtigt,  det  var  sidste  Aar,  hun  var  der. 
—  Da  jeg  kom  derud  den  Jul  —  det  var  en  rig- 

Sophus  Bauditz :  En  Aften  i  Skovridergaarden  o.  a.  Fon.  5 

tig  hvid  Jul  med  Slædeføre  og  Frost,  saadan  sorn 
man  endnu  havde  det,  da  vi  var  unge  —  saa 
mærkede  jeg  strax,  at  der  var  Noget  i  Veien  med 
Betty.  Hun  var  lige  kjon  og  lige  sod  og  rar,  men 
Humøret  var  væk,  og  sommetider  stjal  hun  sig 
ogsaa  til  at  knuse  en  Taare  i  noget,  der  skulde 
ligne  et  Smil.  Jeg  spurgte  Hilmar,  hvad  der  var 
i  Veien  med  hende,  og  han  sagde,  at  hans  Moder 
var  kommen  under  Veir  med,  at  Pigebarnet  havde 
faaet  Forvalteren  paa  Knudsholm  til  Kjæreste,  og 
at  han  nok  kom  og  besøgte  hende  tiere  og  læn- 
gere og  senere  paa  Aftenen,  end  den  gamle  Frue 
syntes  det  var  passende,  og  saa  havde  Fruen  rent 
ud  forbudt  hende  at  tage  imod  Kjæresten  og  sagt, 
at  hvis  han  alligevel  »fenstrede«,  blev  Betty  sagt 
op  strax.  —  Ja,  Du  veed  jo,  at  Fruen  ikke  var 
til  at  spøge  med! 

Saa  staaer  jeg  en  Aften  den  Jul  nede  i  Gjæste- 
værelset  og  skal  gaa  iseng.  —  Du  husker  nok,  jeg 
pleiede  altid  at  ligge  ud  til  Haven  —  og  jeg  staaer 
ved  det  aabne  Vindue  og  seer  ud  over  den  store, 
hvide  Plaine  og  glæder  mig  ved  Maaneskinnet  og 
Stjernerne.  Saa  kommer  jeg  til  at  se  til  Venstre, 
og  ud  fra  Bettys  Vindue  seer  jeg  en  Lysning  falde 
hen  over  Sneen.  Det  var  der  jo  i  og  for  sig  ikke 
noget  Mærkeligt  i,  skjøndt  det  var  sent  nok,  men 
hvad  værre  var,  det  var,  at  der  hen  over  den  hele, 
store  Plaine  stod  et  tydeligt  Fodspor,  som  efter 
Retningen  at  dømme  meget  godt  kunde  føre  fra 
Knudsholm,  men  som  i  alle  Tilfælde  førte  lige  hen 
til  Bettys  Vindue  —  og  Fodspor  fra  Vinduet  til- 
bage, det  var  der  desværre  ikke. 

Jeg  vil  sige  Dig,  jeg  laa  den  halve  Nat  og 
kunde  ikke  sove,  for  jeg  udmalede  mig  hele  Tiden 
det  rædsomme  Øjeblik,  da  den  gamle  Frue  —  hun 
saae  jo  Alt!  —  om  Morgenen  vilde  opdage  de 
kriminelle  Fodspor  og  give  Betty  Løbepas  med  det 
samme  og  gjore  hende  ulykkelig.  Herregud,  hun 
var  saa  kjøn  og  mild,  og  selv  om  hun  —  naa, 
hvem  vil  dømme  —  ikke  jeg! 

Omsider  faldt  jeg  dog  isøvn,  og  jeg  vaag 
nede  ved,  at  Hilmar  stod  foran  min  Seng  og 
sagde : 

»Op  med  Dig!  vi  skal  ud  at  skyde  en  Hare! 
Der  er  fuldt  af  friske  Spor,  for  hen  paa  Morgen- 
stunden er  der  falden  to,  tre  Tommer  Sne,  ganske 
jevnt  og  stille  —  se  selv!« 

Jeg  foer  op  og  styrtede  hen  til  Vinduet  —  jeg 
kunde  have  jublet  af  Glæde!  Blødt  og  fint  laa 
Sneen  over  hele  Plainen  og  —  ja,  Du  maa  gjerne 
synes,  det  er  latterligt,  men  i  samme  Øieblik 
gjorde  jeg  i  mit  stille  Sind  Betty  en  Undskyldning 
for  hver  ufin  Tanke,  jeg  havde  havt  om  hende, 
og  sagde  til  mig  selv,  at  naar  Vorherre  gjorde 
sig  den  Uleilighed  at  brede  saadant  et  Brudeslør 
for  hendes  Vinduer,  saa  rent  og  skjært,  og  slet- 
tede Alt,  hvad  onde  Mennesker  kunde  lægge  en 
styg  Betydning  i,  ja,  saa  maatte  hun  ogsaa  for- 
tjene det. 

—  Naa,  Hilmar  og  jeg  skjød  hver  en  Hare 
den  Morgen,  og  om  Sommeren  blev  Betty  gift 
med  sin  Forvalter.« 

Da  Oberstlieutenanten  var    færdig   med  den  Hi- 

storie,  blev  der  purret  til  Middag,  men  baade  han 
og  jeg  saae  endnu  en  Gang  ud  paa  Sneen,  før 
vi  rullede  Gardinet  ned  og  begyndte  at  klæde  os 
paa. 

jvordan  det  gik  til,   at  jeg  kom  til  Nats- 
borg,   er  snart  fortalt. 

Jeg  havde  i  flere  Aar  lovet  at  be- 
søge min  gamle  Ven,  Niels  Helium, 
som  havde  kjobt  sig  en  større  Gaard, 
Blaabjerg,  ovre  i  Østjylland,  men  hidtil  var  det 
bleven  ved  Løftet.  Saa  fik  jeg  imidlertid  et  Efter- 
aar  Meddelelse  om,  at  hans  eneste  Barn,  Maja, 
min  Guddatter,  var  bleven  forlovet  med  Jagtjunker 
Rude,  og  nu  skrev  Niels  Helium,  at  jeg  skulde 
komme:  brød  jeg  mig  ikke  om  at  se  hans  Gaard, 
saa  mente  han  dog,  jeg  skyldte  min  Guddatter  at 
se  hendes  Forlovede. 

Det  indrømmede  jeg,  og  en  Dag  i  Begyndelsen 
af  October  tog  jeg  med  Damperen  til  Aarhus,  led- 
saget af  min  Hund  og  rigelig  forsynet  med  Pa- 
troner af  det  forskjelligste  Kaliber;  der  var  nemlig 
udmærket  Leilighed  til  Jagt  paa  al  Slags  Vildt  ovre 
hos  Niels  Helium  —  det  paastod  han  da. 

Jeg  kom  til  Blaabjerg  —  en  stor  men  ikke 
videre  herskabelig  Eiendom  —  og  Modtagelsen  var, 
som  den  er  mellem  gamle  Venner  og  Kamerater. 

Maja,  der,  sidst  jeg  saae  hende,  knap  var  voxen, 
var  bleven  en  ualmindelig  smuk  og  indtagende  ung 


72  OMKRING    ILDEN 

Pige;  hun  havde  Faderens  Statur  og  Moderens 
milde,  blaa  Øine,  og  det  lod  næsten  til,  at  hun 
havde  taget  Begges  gode  Egenskaber  i  Arv. 

Hun  var  aabenbart  umaadelig  forelsket  i  sin 
Jagtjunker,  men  jo  mere,  jeg  lærte  ham  at  kjende, 
desto  bedre  kunde  jeg  forstaa  det. 

Han  var  baade  kjøn  og  elegant,  naturlig  og 
vederhæftig,  og  saa  var  han  i  Besiddelse  af  den 
Art  af  Ridderlighed  i  Optræden  overfor  Kvinder, 
som  vi  Ældre,  med  Rette  eller  Urette,  synes  bliver 
sjeldnere  og  sjeldnere,  og  som  det  netop  derfor 
gjør  saa  godt  at  træffe.  Efter  at  være  bleven  Forst- 
candidat  havde  han  reist  en  Del  i  Udlandet  og 
brugt  sine  Øine  godt,  saa  at  det  var  en  Fornøielse 
at  høre  ham  fortælle,  og  nu  var  han  ved  en  Onkels 
Død  bleven  Eier  af  Slægtens  Stamhus,  hvad  der 
gjorde  ham  til  et  godt  Parti  —  Noget,  som  Niels 
Helium    selvfølgelig    ikke  oversaae  Betydningen  af. 

Egnen  om  Blaabjerg  er  udmærket  smuk.  Det  er 
Østjyllands  kuperede  Terrain  med  Skov  og  Krat 
blandet  mellem  Agrene,  med  Bække  i  Dalene  og 
Vandmøller  gjemt  inde  under  Bakkerne.  Der  var 
rigeligt  med  Høns  og  Harer  paa  Markerne;  der  var 
ikke  faa  Bekasiner  tilbage  i  Aamosen,  og  naar  vi 
efter  en  vel  tilbragt  Dag  kom  hjem  henad  Aften, 
og  den  første  Stjerne  var  tændt,  gav  Andetrækket 
ved  et  Par  nærliggende  Mergelgrave  altid  Lejlig- 
hed til  nogle  Skud. 

—  Jeg  havde  været  en  Ugestid  paa  Blaabjerg 
og  begyndte  at  tale  om  Hjemreisen,  men  det  vilde 

Niels  Helium  ikke  hore  Noget  om;  jeg  maatte  da 
i  alt  Fald  blive  Klapjagten  over,  sagde  han. 

Nu  var  der  i  og  for  sig  ikke  noget  sammen- 
hængende Skovcomplex  paa  Blaabjerg  til  at  holde 
Klapjagt  i,  men  der  kom  stadig  Streifvildt  i  Smaa- 
skovene,  og  i  Ulvig  Krat  var  der  mange  Ræve, 
hed  det,  saa  Niels  Helium  mente  nok  alligevel,  han 
kunde  være  bekjendt  at  byde  mig  og  et  Par  Andre 
nogle  Drev  paa  sin  Jord,  og  var  aabenbart  møget 
opsat  paa  at  faae  den  Jagt  holdt. 

»Den  er  let  at  lokke  o.  s.  v.«,  og  jeg  lod  mig 
naturligvis  overtale  til  at  forlænge  mit  Ophold. 

Et  Par  Dage  før  den  berammede  Klapjagt  siger 
Niels  Helium  om  Aftenen: 

»Jeg    troer,   jeg    beder  Hofjægermesteren  med!« 

»Hvad  for  en  Hofjægermester?«   spørger  saa  jeg. 

»Gamle  Hofjægermester  Graa  paa  Næsborg.  Han 
tager  ellers  sjelden  ud,  men  det  kunde  dog  være, 
han  kom.   —  Jeg  skriver  til  ham!« 

Brevet  blev  skrevet  og  afsendt  med  ridende  Bud, 
og  to  Timer  efter  kom  Svaret:  det  skulde  være 
Hofjægermesteren  en  Fornøielse. 

—  »Maa  jeg  saa  høre  Lidt  om  samme  Hofjæger- 
mester,« sagde  jeg.  »Jeg  kan  nok  lide  at  være 
personalhistorisk  orienteret  i  Forveien!« 

»Ja,  af  Navn  kjender  Du  ham  da, «  svarede  Niels 
Helium,  »og  en  Stadsmand  er  han.  Han  er  den 
Sidste  af  sin  Slægt,  ugift  og  noget  af  en  Særling, 
forsaavidt  som  han  mest  holder  sig  paa  sit  Eget 
og  tilbringer  Tiden  med  at  passe  Bedriften  og  med 
at    læse,    men    kommer  han    endelig   en   Gang   ud, 

eller  har  han  Gjæster  hos  sig  —  hvad  nu  sjelden 
skeer  —  saa  er  han  en  udmærket  Selskabsmand 
og  en  udmærket  Vært.  Han  er  juridisk  Candidat, 
var  med  som  Menig  i  64  og  blev  Dannebrogsmand 
ved  Dybbol.  Hans  eneste  Slægtning  er  en  Broder- 
datter, som  har  sit  Tilhold  hos  ham,  og  som  en 
Gang  skal  arve  Næsborg,  men  hun  er  næsten  altid 
i  Udlandet  og  studerer  —  Musik,  troer  jeg,  det  er. 
Hende  har  jeg  forresten  kun  seet  en  eneste  Gang, 
og  hun  er  saadan,  hvad  jeg  vil  kalde  ganske  util- 
nærmelig for  almindelige  Dødelige.« 

»Er  det  Frøken  Helga  Graa?«   spurgte  Rude. 

»Ja  —  kjender  Du  hende?« 

»Nei,  ikke  videre  —  jeg  har  truffet  hende  i  Flo- 
rents for  et  Par  Aar  siden,«  svarede  Rude  —  jeg 
syntes,  det  lød  lidt  forbeholdent. 

»Ja,  Du  faaer  nu  ikke  Leilighed  til  at  opfriske 
Bekjendtskabet,«  sagde  Svigerfaderen,  for  hun  er 
som  sædvanligt  paa  Reiser  —  fløiet  med  Vild- 
gjæssene ! « 

Og    saa  blev  der  ikke   talt   mere  om  den  Ting. 

Klapjagtsdagen  kom,  og  Hofjægermesteren  kom. 

Han  var  brillant,  allerede  at  se  paa.  Høi  og  svær, 
næsten  en  Kjæmpe,  med  prægtige,  rolige  Øjne  og 
med  et  Fuldskjæg,  der  naaede  ham  til  midt  paa 
Brystet  —  nærmest  Typen  paa  en  Herregaards- 
skytte  fra  48.  Og  brillant  var  han  at  være  sam- 
men med,  saa  jevn  dansk  og  saa  fornøielig;  ikke 
af  dem,  der  selv  yder  ret  meget,  men  modtagelig 
og    taknemmelig   for  ethvert   skjemtende    eller  ven- 

ligt  Ord,  ligelig  og  stot  —  man  havde  en  Følelse 
af  at  have  kjendt  ham  i  mange  Aar. 

Jagten  gik  nærmest  elendigt.  Streifvildt  var  der 
ikke  noget  af  —  jo,  en  Buk,  som  jeg  skjod  forbi 
til  —  og  hvad  værre  var:  Ulvig  Krat,  som  Niels 
Helium  havde  sat  sin  Lid  til,  husede  kun  to  Ræve, 
af  hvilke  oven  i  Kjobet  den  ene  gik  fri,  saa  da  vi 
omsider  holdt  Vildtparade,  laa  der  kun  5  Harer, 
1    Ræv  og    1    Duehog   paa  Grønningen  i   Gaard^n. 

Niels  Helium  var,  som  alle  gode  Jagtherrer  i 
lignende  Tilfælde,  voldsom  ærgerlig  over  det  tarve- 
lige Resultat  og  kom  hele  Tiden  tilbage  til  det. 
End  ikke  Middagen  hjalp  paa  hans  Humeur,  og 
ved  Kaffen  bebrejdede  han  sig  høilydt  at  have 
overtalt  mig  til  at  blive  ved  Udsigten  til  at  faae 
de  mange  Ræve  for  i  Ulvig  Krat.  Jeg  protesterede 
uden  mindste  Held  mod  hans  Selvbebrejdelser,  men 
saa  tog  Hofjægermesteren  Ordet. 

»Hør  nu,«  sagde  han  henvendt  til  Niels  Helium, 
»vel  er  Jagten  paa  Næsborg  ikke  saa  overvættes 
stor,  men  Skud  til  Ræv  skal  jeg  dog  nok  skaffe 
Deres  Ven,  og  vil  han  og  De  og  Jagtjunkeren 
komme  over  til  Mit  iovermorgen  og  tage  til  Takke 
med,  hvad  en  gammel  Pebersvend  kan  byde  Dem 
paa  en  halvforfalden  Gaard,  saa  er  De  hjertelig 
velkommen  Allesammen.  Men  det  siger  jeg  Dem: 
de  skal  ligge  over  om  Natten,  saa  vi  har  Aftenen 
i  Ro!« 

Overfor  en  saa  ægte  jydsk  Gjæstfrihed  var  der 
selvfølgelig  ikke  Andet  at  svare  end  Tak,  og  da 
Hofjægermesteren  næste  Morgen  bød  Farvel,  gj en- 
tog    han   sin  venlige  Indbydelse   og    formanede    os 

til  endelig  ikke  at  komme  for  sent  den  følgende 
Dag. 

—  »Du  kan  saamænd  være  stolt  af  at  skulle 
til  Næsborg,«  sagde  Niels  Helium;  »det  er  ikke 
ret  tidt,  den  Gamle  beder  Nogen,  og  Jagt  er  det 
vist  fire,  fem  Aar  siden,  han  har  holdt.  Det  vil 
nu  forresten  ogsaa  more  Dig  at  se  Gaarden.« 

»Er  der  noget  Mærkværdigt  ved   den?«    spurgte 

jeg. 

»Aa,  maaske  ikke  i  og  for  sig;  det  er  en  gam- 
mel Herregaard  fra  det  sextende  Aarhundrede  med 
Grave  og  Taarn,  men  Beliggenheden  er  storartet: 
tæt  ud  til  Kattegat,  og  Skov  lige  op  ad.  Der  er 
Kjæmpehøi  ved  Kjæmpehøi  —  oprindelig  er  vel 
selve  Gaarden  ogsaa  en  gammel  Sørøverborg  — 
og  det  kan  hænde,  at  der  staaer  Kronvildt  paa 
Havbakkerne  —  kan  Du  forlange  Mere!« 

—  Næste  Morgen  tidlig  skulde  vi  saa  kjøre 
Østerpaa,  ad  Næsborg  til;  det  vil  sige  Niels  Hel- 
ium og  jeg  kjørte,  men  Rude  red.  Han  havde  af- 
tjent sin  Værnepligt  som  Lieutenant  ved  de  Aar- 
hus Dragoner  og  var  stadig  en  passioneret  Rytter. 
Han  saae  ogsaa  Pokkers  godt  ud,  da  han  svang 
sig  i  Sadlen  paa  sin  smukke  Fuchs,  som  han  aaben- 
bart  var  meget  stolt  af,  og  endnu  bedre  tog  Maja 
sig  ud,  som  hun  stod  og  klappede  Hesten  og  imens 
saae  op  paa  dens  Herre  med  forelskede.  Blikke. 

—  »Saa  seer  jeg  Dig  altsaa  ikke  før  imorgen«, 
sagde  hun;  »det  bliver  en  lang  Tid  at  undvære 
Dig!« 

»Aa,  hvad!«   brummede  Faderen. 

»J0*  JeS  er  saa  underlig  urolig.« 

»For  hvad:«   spurgte  Rude.- 

»For  Dig  naturligvis.  Men  jeg  veed  ikke  selv 
—  tænk,  om  der  tilstødte  Dig  Noget,  om  Du  blev 
skudt!« 

»Aa,  Passiar!«  raabte  Faderen.  »Vi  er  jo  alle- 
sammen gamle,  fornuftige  Jægere,  der  veed,  hvor 
vi  peger  hen  med  Bøssen.  —  Naa,  saa  Farvel  da! 
Nu  kjører  vi!« 

Og  vi  kjørte,  og  Rude  red  —  men  det  varede 
et  Par  Minuter,  før  han  indhentede  os. 

—  Det  var  en  Octobermorgen  saa  skjøn,  som 
man  overhovedet  kan  have  den :  ren,  frisk  Luft, 
dybblaa  Himmel  og  straalende  Solskin. 

Hegnene  prangede  med  røde  Hyben  og  sortblaa 
Slaaen,  Duggen  laa  som  et  »grædende  Hav«  over 
de  mørkegrønne  Græsmarker,  og  inde  paa  Stubben 
blinkede  dens  Perler  i  Eftersommerens  flyvende 
Spind. 

Den  stive  Mil  til  Næsborg  gik  hurtigt.  Enhver 
Jæger  kjender  den  glade  Forventning,  hvormed 
man  paa.  Udturen  imødeseer  en  Jagtdag  og  i  Tan- 
kerne forestiller  sig  alle  de  Chancer,  den  kan  byde, 
og  hertil  kom  jo  endnu,  at  det  hele  Sceneri  vilde 
være  mig  ganske  nyt;  det  Ubekjendte  har  sin 
Charme,  og  det  Kjendte  har  sin  —  for  den  Ældre 
er  det  vel  alligevel  frydeligst  at  have  »historisk 
Grund«  under  Fødderne,  saa  at  hver  tilgroet  Sti 
og  hver  Granholm  har  sine  Minder. 

—  Da  vi  naaede  op  paa  en  Bakkekam,  laa 
Næsborg  nede  i  en  Lavning.  To  brunrøde  Stok- 
værk i   Firkant  med  et  kullet  Taarn  paa  Vestfløien 

løftede  sig  op  over  en  Krans  af  Trækroner,  der  bar 
alle  Efteraarets  skiftende  Farver,  og  Østerude  bredte 
sig  det  endeløse  Kattegat  —  det  var  et  stolt  Syn. 

Op  gjennera  en  fornem,  gammel  Lindeallee  med 
sorte  Stammer  og  lysgule  Blade  kjørte  vi,  saa  svin- 
gede vi  henad  en  stensat  Dæmning  mellem  de 
næsten  udtørrede  Grave,  raslede  ind  gjennem  en 
mørk  Port  og  holdt  foran  en  stor  Stentrappe. 

Der  stod  Hofjægermesteren  og  bød  os  Velkom- 
men, og  inde  i  den  store  Forsal  med  mægtige 
Kronhjortgevirer  paa  Væggene  hjalp  Tjeneren  os 
af  Tøiet. 

—  »Ja,  De  seer  til  Gevirerne,«  sagde  vor  Vært 
til  mig,  »nu  er  der  ikke  mange  saadanne  kronede 
Hoveder  tilbage,  og  skulde  der  komme  et  af  dem 
paa  Deres  Vej,  saa  beder  jeg  for  ham  —  værsaa- 
god,  her  er  Spisestuen!« 

Vi  kom  ind  i  en  stor  Sal,  gammeldags  udstyret 
som  hele  Gaarden  —  jeg  troer  i  det  hele  ikke, 
jeg  saae  et  nyere  Stykke  i  noget  af  Værelserne  — 
og  her  tog  vi  ordentlig  til  os  af  den  solide  Fro- 
kost. 

Salen  vendte  ud  til  Haven,  en  noget  forsømt 
Park  med  Terrasser  og  høie  Hække,  men  som  den 
laa  der,  belyst  af  den  blændende  Octobersol,  med 
nedfaldne  røde  Carviller  paa  Plainen  og  med  Løvet 
spillende  i  alle  de  stærke  Toner,  tog  den  sig  allige- 
vel glimrende  ud. 

Oppe  over  den  nærmeste  Terrasse  stod,  hvad 
jeg  vilde  kalde  et  halvvoxent  Kastanietræ  af  ual- 
mindelig smuk,  slank  Form,  og  dets  rødbrune  Løv, 
der   gjennemskinnedes   af  Solen,    saae  ud  som  glø- 


OMKRING    ILDEN  7  9 

dende  Kobber  eller  som  luende  Guld  og  gjorde 
en  saa  fremtrædende  Virkning  i  Landskabet,  at  jeg 
kom  med  en  Bemærkning  om  det. 

»Det  er  ogsaa  Helgas  Træ,«  sagde  Hofjæger- 
mesteren. »Det  blev  plantet  den  Dag,  min  Broder- 
datter blev  fodt,«  tilfoiede  han  forklarende.  »Ja, 
De  faaer  hende  at  se  til  Middagen. 

»Er  Frøken  Helga  —  er  Deres  Broderdatter  da 
hjemme:«  spurgte  Rude.  »Jeg  troede,  hun  var  i 
Udlandet. « 

»Xei,  hun  kom  hjem  for  et  Par  Uger  siden,« 
svarede  Hofjægermesteren.  —  »Ja,  saa  skal  vi  vel 
se  at  komme  til  Skovs!« 

—  Ude  ved  en  Korsvei,  et  Kvarteers  Gang  fra 
Næsborg,  ventede  Klapperne,  og  her  mødtes  vi 
med  det  øvrige  Jagtselskab,  der  kun  bestod  af 
Skovrideren  —  Hansen  eller  Jensen  troer  jeg,  han 
hed  —  og  den  Ulvig  Præst,  Pastor  Skovstrup,  en 
yngre  Mand  med  et  frisk,  tiltalende  Ydre.  Han 
var,  som  jeg  siden  erfarede,  bondefødt  og  havde 
en  Del  Aar  været  Sømandspræst  i  England ;  at 
han  ogsaa  forstod  at  bruge  sin  Bøsse,  det  saae  jeg 
gjentagne   Gange  i  Dagens  Løb. 

Jeg  skal  ikke  opholde  mig  ved  Jagten,  men  ind- 
skrænke mig  til  at  sige,  at  den,  i  Modsætning  til 
Niels  Heliums  den  næstforegaaende  Dag,  var  yderst 
vellykket  i  alle  Henseender.  Hofjægermesteren  var 
en  næsten  ideal  Jagtherre :  hensynsfuld  og  ens  mod 
Alle,  veiledende  og  opmuntrende;  han  kjendte  na- 
turligvis sin  Skov  ud  og  ind,  hver  Vexel  og  hver 
Tykning,   og  det  var  en  ren  Fornøielse  at  se  ham 

sætte  af  og  lede  Jagten  i  det  Hele  —  ingen  Usikker- 
hed, ingen  Famlen. 

I  sidste  Saat  fik  jeg  Post  paa  en  Kæmpehøi  i 
Udkanten  af  Skoven,  hvorfra  jeg  mellem  høie, 
blanke  Bøgestammer  havde  Udsigt  over  Havet. 

Det  varede  noget,  inden  Drevet  begyndte  — 
Klapperne  havde  en  lang  Omvei  at  gaa  —  men 
Tiden  faldt  mig  ikke  lang,  thi  sjelden  eller  aldrig 
har  jeg  faaet  et  saa  overvældende  Indtryk  af  Efter- 
aarets  rige  Skønhed  som  her. 

Bøgens  Løv  var  brunet,  men  Egen  stod  endnu 
kraftig  mørkegrøn;  en  høistammet  Røn  strakte  sine 
blodrøde  Klaser  op  imod  mig,  og  en  Benvedbusk 
med  de  næsten  eventyrlig  smukke,  rosenfarvede 
Bær  bøiede  sig  over  Hjulsporet  dernede,  hvor  der 
laa  en  sammenblæst  Bræmme  af  faldne  Blade  i 
broget  Mosaik.  Mægtige  Ørnebregner,  allerede  tør- 
rede og  brune,  dannede  en  hel  Underskov  ved 
Høiens  Fod,  og  over  Alt  —  over  Trækronerne 
foroven  og  Skovbunden  forneden  —  lyste  den 
synkende  Sol. 

Det  var  blikstille,  og  naar  et  enkelt  Blad  løs- 
nede sig  fra  Grenen,  seilede  det  ganske  langsomt 
ned  gjennem  Luften  og  fangede  endnu  en  Gang  et 
Solskud  paa  sin  sidste  Vei,  saa  at  det  saae  ud  som 
faldende,  flagrende  Guld.  —  Guld,  ja,  her  under 
mig  var  maaske  ogsaa  Guld,  tænkte  jeg,  høilagt 
Guld,  kostelige  Smykker,  som  Vikingen  havde  faaet 
med  sig  i  sit  stensatte  Gravkammer,  og  som  — 
men  nu  hørtes  Klapperne  Sydfra,  Drevet  var  i 
fuld  Gang. 

Der  gik  en  lille  Tid,  og  der  faldt  et  Par  Skud, 

saa  blev  Alt  igjen  stille,  og  jeg  troede  næsten,  det 
Hele  var  forbi,  da  jeg  pludselig  saae  de  visne 
Ørnebregner  ved  Kjæmpehøiens  Fod  bevæge  sig-, 
jeg  fik  et  Glimt  af  noget  Rødt,  jeg  klemte  til,  og 
en  mægtig  gammel  Hanræv  rullede  forendt  i  Knal- 
det —  glad  var  jeg! 

Saa  gik  vi  hjem  gjennem  den  dæmrende  Skov, 
gjennem  Egepurrer  og  Granlunde,  under  Høiskov 
og  i  Eliekrat,  og  just  som  vi  kom  ud  af  Skoven 
og  mærkede  Aftenkulden  slaa  os  imøde,  laa  Næs- 
borg for  os  —  Solens  allersidste  Straaler  glødede 
i  de  øvre  Taarnvinduer. 

—  »Det  er  i  min  Broderdatters  Værelse, «  sagde 
Hofjægermesteren,  »det  vender  lige  mod  Vest.  — 
Derfra  kan  man  se  over  til  Blaabjerg,«  vendte  han 
sig  til  Rude,  »saa  skulde  De  længes  alt  for  meget 
efter  Deres  Forlovede,  kan  De  maaske  faae  Lov 
at  se  ud  ad  Vinduet  —  det  smager  dog  altid  af 
Fugl  I« 

Vi  kom  ind  paa  vore  Værelser  —  Rudes  og 
mit  laa  ved  Siden  af  hinanden,  ud  til  Parken  — 
og  der  blev  heldigvis  Tid  til  et  lille  Hvil,  inden 
vi  skulde  klæde  os  i  dress. 

Præcis  Klokken  Halvsyv  lød  Gongongen,  og  vi 
samledes  inde  i  den  store,  halvmørke  Havesal. 

—  »Vil  De  kalde  paa  Frøkenen!«  sagde  Hof- 
jægermesteren til  Tjeneren,  og  et  Øieblik  efter  aab- 
nedes  Døren  til  det  tilstødende  Cabinet,  og  en  høi, 
ualmindelig  høi  og  slank  Kvindeskikkelse,  helt  klædt 
i  Hvidt,  traadte  ind.  Den  nødvendige  Præsentation 
blev  foretaget,   og  Hofjægermesteren  bad  mig  som 

den  mest  Fremmede  paa  Egnen  føre  hans  Broder- 
datter til  Bords. 

Inde  i  Spisesalen  straalede  Lysene  fra  gamle 
Solv  Armstager,  og  over  Dugen  var  lagt  en  Deco- 
ration  af  blodrøde  Vildvinsranker  og  Klaser  af 
Rønnebær  —  det  saae  baade  festligt  og  pragt- 
fuldt ud. 

Xu  forst  kunde  jeg  rigtig  se  min  Borddame. 
Hun  var  vel  om  ved  de  Tredive  og  egentlig  alt 
Andet  end  smuk,  men  saa  eiendommellg,  at  man, 
hvor  hun  end  var,  havde  rnaattet  lægge  Mærke  til 
hende. 

Allerførst  standsede  uvilkaarligt  Ens  Blik  ved 
hendes  Haar,  et  mægtigt,  rødgyldent  Haar,  saadan 
som  man  seer  det  paa  venetianske  Kvindebilleder 
fra  Renaissancetiden,  og  dernæst  fangedes  man  af 
hendes  Øine;  de  var  store,  egentlig  alt  for  store, 
og  graabiaa,  men  der  var  dybt  til  Bunden  i  dem, 
og  hun  holdt  dem  uafbrudt  vidt  aabne.  Næsten 
unaturlig  bleg  var  hun  —  jeg  har  aldrig,  troer  jeg, 
seet  en  Kvinde,  der  gjorde  et  saa  absolut  blodløst 
Indtryk  —  og  hendes  Bleghed  og  hendes  Slank- 
hed fremhævedes  endnu  mere  af  den  stramt  sid- 
dende, firkantet  udskaarne  hvide  Kjole,  paa  hvilken 
hun  ikke  bar  anden  Pynt  end  et  stort,  rundt  Bryst- 
smykke  af  Guld  i  oldnordisk  Stil. 

Da  vi  satte  os,  gik  der  som  en  Kuldegysning 
igjennem  hende,  og  jeg  spurgte  derfor,  om  hun 
frøs. 

>Ja,  jeg  fryser  altid,  i  svarede  hun  roligt  og  di- 
stinct.  »Jeg  trænger  til  Sol,  megen  Sol,  og  det  er 
der  ikke  i  dette  Land!« 

Som  hun  sagde  disse  Ord,  saae  hun  paa  mig 
med  sine  store,  bundløse  Gine,  og  jeg  lagde  Mærke 
til,  at  hendes  Stemme,  hvor  tydeligt  hun  end  talte, 
havde  en  underlig  sløret,  næsten  hæs  Klang. 

Kjølig  og  afmaalt  —  »utilnærmelig«,  som  Niels 
Helium  havde  sagt  —  var  hun  ganske  vist,  men 
ladylike  og  høflig.  Meget  fik  jeg  forresten  ikke  talt 
med  hende,  for  Hofjægermesteren,  som  jeg  havde 
paa  min  anden  Side,  lagde  stærkt  Beslag  paa  :v.:g, 
og  Rude,  der  sad  paa  hendes  anden  Side,  gjen- 
opfriskede  Mindet  om  deres  tidligere  Møde  i  Flo- 
rents; siden,  hørte  jeg,  talte  de  mest  om  Musik  — 
Wagner  og  Brahms. 

Middagen  var  udmærket  —  gamle,  fine  Vine  i 
Overflødighed  —  og  det  trak  længe  ud  med  Frugten 
og  Nødderne,  da  vi  endelig  naaede  saa  vidt.  Om- 
sider blev  dog  det  sidste  Glas  tømt,  og  vi  gik  ind 
i  Havesalen  og  drak  Kaffe. 

—  »Aa,  hvor  her  er  koldt!«  sagde  Frøkenen 
pludselig  og  trak  Skuldrene  sammen. 

»Ja,  jeg  har  sagt  om  at  lægge  i  Kaminen  inde 
i  det  østre  Gavlværelse,«  skyndte  Hofjægermesteren 
sig  at  svare.  »Jeg  har  tænkt,  vi  kunde  rykke  der- 
ind og  faae  os  en  Passiar  omkring  Ilden.« 

Tjeneren  vilde  tage  en  Armstage  og  gaa  i  For- 
veien,  men  Frøken  Helga  standsede  ham  og  sagde: 

»Nei,  ikke  andet  Lys  end  Baalet  fra  Kaminen! 
—  Saa  føler  man  ogsaa  Varmen  bedst!« 

Vi  gik  derefter  ind  i  Gavlværelset,  et  mindre, 
kvadratisk  Rum;  der  var  stillet  høiryggede  Gylden- 
læders Stole  i  en  Halvkreds  om  Kaminen,  og  i 
dem  satte  vi  os  og  saae  paa  Ilden. 

6* 

Endnu  havde  den  kun  fat  i  Pindebrændet  for- 
neden, saa  der  var  næsten  mørkt  i  Værelset,  men 
de  store  Birkefavnestykker,  der  var  stillet  paaskraa 
mod  hinanden,  begyndte  at  fænge;  den  hvide  Bark 
løsnede  sig  og  krummede  sig,  foroven  boblede  den 
kogende  Saft  ud,  og  Grankoglerne,  som  der  af  og 
til  blev  kastet  en  Haandfuld  ind  af,  knitrede  og 
knaldede  saa  lystigt,  at  det  næsten  kunde  minde 
om  en  rigtig  Fasansaat. 

—  »Ja,  efter  saadan  en  hel  Efteraarsdag  i  fri 
Luft,  saa  kan  man  ligefrem  sluge  Varme  i  sig  lige- 
som Hundene!«  bemærkede  Skovrideren  og  gned 
velbehageligt  Hænderne. 

» Og  man  forstaaer  de  stakkels  forfrosne  Spanioler, 
der  fyrede  og  fyrede  i  Kaminerne  paa  Koldinghus, 
til  Slottet  blev  eet  stort  Baal!«   sagde  Frøken  Helga. 

»Aa,  ja  saamænd,«  indrømmede  Hofjægermeste- 
ren. »Der  maa  jo  i  det  Hele  taget  have  været 
hundekoldt  en  Vinterdag  i  Riddersalen  paa  en  af 
de  gamle  Borge,  for  Varmen  rækker  ikke  mange 
Alen  fra  Kaminen.« 

»Derfor  blev  Ildstedet  ogsaa  det  samlende  Midt- 
punkt her  i  Norden,«  sagde  Præsten,  »og  derfor 
blev  Vinteren  ganske  naturligt  Samværets  og  Glæ- 
dens Tid  —  som  den  er  endnu.  Arnen  har  skabt 
Hjemmet,  og  Hjemmet  er  jo  et  særlig  nordisk  Be- 
greb.« 

»Ja,  det  skal  Gud  vide!«  udbrød  Frøken  Helga 
spodsk.  »Man  kan  jo  næsten  ikke  være  i  dette 
Land  for  bare  Hjemlighed  og  Hygge  og  Kakkel- 
ovnsvarme ! « 

»Hvilket  Sidste  man  dog  ikke  kan  undvære,« 
bemærkede  Niels  Helium. 

»Nei,  desværre!  Derfor  burde  man  overhovedet 
heller  ikke  leve  i  Norden,  men  gjøre  som  han, 
Vikingen,  eller  hvad  han  nu  er,  i  Henrik  Ibsens 
Digt,  han,  der 

vendte  sine  Skuders 
Stavne  fra  Nord 

søgte  lysere  Guders 
legende  Spor.B 


og 


»Men  Frøkenen  husker  nok  Fortsættelsen?«  sagde 
Præsten.  »Ikke?  Jo,  efterat  han  har  brændt  sine 
Skibe,  hedder  det: 

Til  Snelandets  Hytter 
fra  Solstrandens  Krat 
rider  en  Rytter 
hver  eneste  Nat. 

—  Hjemveen  kom  over  ham,  som  den  kommer 
over  alle  Nordboer,  der  maa  savne  den  hvide 
Vinter  og  det  røde  Arnebaal.« 

»Aa,  ikke  over  Alle!«  indvendte  Frøkenen. 
»Vinterglæden  og  Glæden  over  Hjemmet,  og  Risen- 
grød og  Gaasesteg,  det  er  kun  en  spidsborgerlig, 
kristen  Juleopfindelse  —  den  kjendtes  ikke  i  den 
hedenske  Tid!« 

Jeg  saae  op  paa  hende,  lidt  forbauset  over  den 
bitre,  næsten  heftige  Tone,  hvori  hun  talte,  og  jeg 
kunde  ikke  lade  være  med  at  tænke,  at  hun  i 
Øieblikket   selv   saae   ganske    »hedensk«     ud,    som 

hun   sad   der,    svagt   belyst    af   Skinnet    fra  Baalet, 
der   spillede   paa    hendes   gammelnordiske  Smykke. 

»Xei,  med  Deres  Tilladelse,  Frøken,«  vedblev 
Præsten  i  en  lidt  docerende  Tone,  »den  kristne 
Jul  her  i  Norden  tog  saamænd  netop  Arv  efter 
det  gamle  Hedenskab  —  og  loftede  Arven.  Kristi 
Fødselsfest  faldt  jo  saa  nogenlunde  sammen  med 
dtn  gamle  Midvinterfest,  som  feirede  det  Tidspunkt, 
da  Aarets  Hjul  var  dreiet  saa  langt  omkring,  at 
man  vidste,  Lyset  igjen  skulde  begynde  at  vinde. 
Aarets  Hjul  og  Verdens  Hjul  havde  dreiet  sig  om- 
kring paa  samme  Tid,  og  hedensk  Jul  og  kristen 
Jul  feirer  egentlig  begge  Lysets  Komme;  vi  er  Alle 
Lysets  Born,  og  der  ligger  en  anende  Foraarsjubel 
bag  den  store  Vinterhoitid. « 

Aa.  Foraar!«  gjentog  Frøkenen.  »Og  Lovspring! 
Foraaret  har  kun  een  Tone,  og  den  er  falsk  — 
gron,  lysegrøn  —  ligesom  Vinteren  kun  har  det 
Hvide.  —  Xei,  Efteraar,  Efteraaret  med  de  stærke, 
rene  Toner,  det  er  en  Farvesymphoni !  —  Kjæmpe- 
hoien  ved  Stranden,  den  brogede  Skov  og  et  Vald- 
horn, der  klinger  stærkt,  langt  borte,  og  saa  doer 
hen  —  det  er  jo  allerede  en  hel  Ouverture.  Jeg 
elsker  de  stærke  Farver,  men  Foraaret  —  nei ! 
Foraaret  er  lige  saa  uudholdelig  ensformigt  som 
Paradiset!  —  Hvem  er  det,  der  har  sagt,  at  hvis 
Paradiset  staaer  i  CDur  —  den  kjedsommeligste  af 
alle  Tonarter  —  og  Helvede  i  EDur,  saa  holder 
man  ubetinget  paa  EDur'en!« 

»Ja,  hvem  der  har  sagt  det,  veed  jeg  ikke, 
Froken,«  svarede  Præsten  roligt,  »men  det  passer 
ikke. « 

»Ikke  det!« 

»Nei!  Der  er  et  Kors  for  det  kristne  Paradis, 
saa  skal  vi  tale  om  Tonarter,  er  det  da  GDur.« 

»Aa,   Ordspil!« 

»Ja,   som  man  raaber  i  Skoven  faaer  man  Svar!« 

Nu  gav  Hofjægermesteren  sig  til  at  pirre  op  i 
Baalet;  Flammerne  slog  i  Veiret,  Gloder  faldt  ned, 
og  et  Par  Favnestykker  blev  lagt  til. 

Frøken  Helga  saae  helt  forandret  ud,  syntes  jeg, 
hvad  enten  det  nu  skyldtes  det  Liv,  Samtalen 
havde  bragt  over  hendes  Ydre,  eller  det  »falske 
Lys«,  hun  kom  i  ved  Kaminens  flatterende  Skjær. 
Rude,  der  sad  ved  Siden  af  hende,  saae  da  ogsaa 
ligefrem  beundrende  paa  hende. 

—  »Det  er  egentlig  en  mærkelig  Tiltrækning, 
Ilden  har  for  os  Alle,  for  Børn  og  for  Voxne,« 
sagde  jeg  forat  bringe  Samtalen  ind  paa  et  mere 
fredeligt  Omraade.  »Man  faaer  ligesom  Tanker 
blot  ved  at  se  ind  i  et  Baal,  og  det  tiltaler  Phanta- 
sien. « 

»Ja,  det  er  vel  heller  ikke  noget  Tilfældigt,  at 
Kulsvierne,  der  Nat  efter  Nat  sidder  og  seer  paa 
den  brændende  Mile,  har  Ord  for  at  være  baade 
mere  varmblodige  og  mere  overtroiske  end  vi  An- 
dre,«  bemærkede  Skovrideren. 

»Nei,  det  er  sikkert  nok,«  tilføiede  Niels  Hel- 
ium. »Ilden  har  sin  egen  dragende  Magt  —  som 
Alt,  hvad  rødt  er.  Lysten  til  at  lade  den  »røde 
Hane  gale«  er  ogsaa  aabenbart  beslægtet  baade 
med  Trangen  til  at  se  Blod  og  med  Torsten  efter 
Guld.« 

»Ja,    Guldet  har  sin  egen   »romantiske«,    uimod- 


88  OMKRING   ILDEN 

staaelig  dragende  Magt,«  sagde  Hofjægermesteren 
—  > undertiden  da.« 

»Man  behøver  jo  kun  at  tænke  paa  Skattegra- 
verne,« bemærkede  Skovrideren.  »De  opgiver  gjerne 
alt  Andet  blot  for  det  skuffende  Haab  om  at  finde 
Guld  i  Høien!« 

»Ja,  og  ved  Skattegravning  spiller  jo  ogsaa  Ilden 
en  Rolle,«  sagde  Rude,  der  hidtil  havde  siddet 
taus. 

»Hvordan  mener  De?« 

»Jo,  Sagnene  lader  jo  næsten  altid  Den,  der  er 
ifærd  med  at  løfte  en  Skat  af  Gravhøien,  pludse- 
lig se  sin  Gaard  eller  hele  Landsbyen  staa  i  Brand, 
og  saa  styrter  han  hjem,  og  Skatten  synker  i  Jor- 
den.« 

»Og  er  det  ikke  en  fin  og  smuk  Symbolik?« 
spurgte  Præsten.  »Naar  man  paa  lønlig  Vis  vil  til- 
egne sig  en  hedensk  Skat,  der  ikke  tilhører  En, 
saa  hindrer  de  gode  Vætter  det  ved  at  vise  En 
Hjemmet,   det  Dyrebareste,  i  Flammer.« 

»Det  var  jo  ogsaa  en  Udlægning!«  sagde  Frøken 
Helga. 

»Ja,  har  Frøkenen  en  bedre?« 

»Nei!«  svarede  hun  kort,  og  saa  sagde  Niels 
Helium,  uden  directe  Tilknytning  til  de  foregaaende 
Repliker : 

»Alkymien,  den  maa  vist  ogsaa,  i  alt  Fald  for 
Manges  Vedkommende,  nærmest  sees  som  et  Ud- 
slag af  Guldets  og  Ildens  forunderlig  dragende 
Magt.  Man  haaber  i  de  spillende  Flammer  at  kunne 
gløde  og  lutre  de  uædle  Metaller  til  det  røde  Guld, 
og    selv   om  Tanken    om    Guldets  Værdi   vel  nok 

spiller  en  stor  Rolle  —  undertiden  den  største  — 
for  Alkymisten,  saa  har  dog  Tanken  om,  at  den 
Adept,  der  fandt  de  Vises  Sten  eller  den  hemme- 
lighedsfulde Tinctur,  derved  ligesom  havde  tvunget 
Naturen  til  at  afsløre  sin  dybeste  Løndom,  ganske 
sikkert  drevet  mangen  En  ind  paa  Guldmageriet! « 

»Guld  er  Magt!«  udbrød  Frøken  Helga.  »Og 
har  man  Magt,  saa  skal  man  bruge  den,«  tilføiede 
hun  og  saae  hen  paa  Rude  med  sine  store,  sni- 
gende Øjne  —  jeg  maatte  tænke  paa  en  Vampyr, 
der  suger  det  røde  Blod  for  selv  at  vinde  Liv. 

»Ja,  Alkymien!«  sagde  Hofjægermesteren.  »Havde 
den  Videnskab  ikke  været,  saa  var  der  endnu  Kob- 
bertag paa  Næsborg,  og  saa  stod  der  gamle  Ege 
paa  Havbakkerne,  der  hvor  der  nu  kun  er  Purrer!« 

»Hvordan  det?«   spurgte  jeg. 

»Jo,  se  op  paa  ham  der!«  svarede  Hofjæger- 
mesteren og  pegede  paa  et  Maleri,  der  hang  paa 
Væggen  bag  ved  os,  tæt  til  Hjørnet,  og  som  nu, 
da  Birkebrændet  lyste  stærkt  op  i  Kaminen,  saaes 
ganske  tydeligt. 

Det  forestillede  en  mandhaftig  Ridder  fra  det 
16. — 17.  Aarhundrede,  klædt  i  mørkerod  Kofte  og 
med  stor  Kniplingskrave  over  Skuldrene;  hoire 
Haand  støttede  han  i  Siden  —  den  gamle,  kjendte 
Rytterstilling  —  og  den  venstre  hvilede  paa  Kaarde- 
heftet.  Ansigtet  var  skarpt  skaaret:  høi  Pande,  krum 
Næse,  stærke,  buskede  Bryn  over  smaa,  stik- 
kende Øjne,  og  Skjægget  —  et  opadstrøget  Over- 
skjæg  og  spids  Fip  —  aabenbart  omhyggelig 
pleiet. 

—  »Det  er  Mogens  Graa,«  vedblev  Hofjæger- 
mesteren, »min  Tip-Tip-Tip-Tip-Oldefader.  Han  var 
til  at  begynde  med  et  Mønster  paa  den  gamle 
danske  Adel,  der  i  sin  Tid  var  fremmest  i  Krig 
og  fremmest  i  Lærdom.  I  sin  Ungdom  havde  han 
studeret  baade  i  Rostock  og  Leiden,  og  han  fulgte 
Christian  den  Fjerde  mod  de  Keiserlige  med  en 
Fænnik  Ryttere  og  blev  saaret  ved  Lutter  am 
Barenberg. 

Trediveaarskrigen  blandede  jo  Mennesker  som 
Bladene  i  et  Spil  Kort,  og  da  Hr.  Mogens  kom 
hjem  fra  Leding,  bragte  han  med  sig  en  Hustru, 
som  han  var  bleven  viet  til  nede  i  Holsten,  men 
som  forresten  var  af  gammel  lombardisk  Slægt. 
Her  i  Danmark  kaldtes  hun  Fru  Helle,  og  saadan 
nævnes  hun  ogsaa  i  Slægtebøgerne,  men  hendes 
Døbenavn  har  sagtens  været  Elena. 

Det  er  hende,  hvis  Billede  hænger  som  Pendant 
til  Mandens  der  i  Hjørnet.  De  vil  se,  at  Dragten 
er  den  samme,  som  dengang  almindelig  bares  af 
gode  Mænds  Fruer  herhjemme  —  gyldenstukken 
Hue  og  snever,  høihalset  Trøie  —  men  De  vil 
ogsaa  se,  at  der  er  noget  Fremmed  over  hende: 
Ansigtets  fine  Oval,  den  sarte  Lød  og  de  mørke, 
lidt  vemodige  Øine. 

Hr.  Mogens  skal  have  elsket  sin  Hustru  høit, 
ualmindelig  varmt  og  »demonstrativt«,  om  man 
kan  bruge  det  Udtryk.  Traditionen  har  bevaret 
dette  Træk  hos  ham,  og  jeg  antager  derfor,  at 
det  er  Noget,  man  i  sin  Tid  har  lagt  Mærke  til 
og  opholdt  sig  over.  Forresten  er  vel  den  dybe 
Følelse    til    alle   Tider    saa    nogenlunde    ens    i   sit 

inderste  Væsen  —  Kong  Volmers  Kjærlighed  til 
Tove  og  Kong  Christierns  til  Dyveke  har  maaske 
i  og  for  sig  slet  ikke  været  stærkere  end  mangen 
Leanders  til  sin  Leonora  —  men  Maaden,  hvor- 
paa  man  lægger  sine  Følelser  for  Dagen,  og  de 
Udtryk,  man  finder  for  den,  de  skifter  med  Tiderne. 
Hr.  Mogens  har  da  sagtens  viist  sin  Kjærlighed  til 
Fru  Helle  tydeligere,  end  man  dengang  var  vant 
til  at  se  det,  maaske  ogsaa  talt  om  den  med  mer^ 
Varme,  end  det  dengang  var  Skik  herhjemme,  og 
derfor,  tænker  jeg,  har  Overleveringen  fastholdt 
Forestillingen  om  hans  stærke  Følelser. 

Fru  Helle  fik  en  Søn,  og  ikke  flere  Børn  — 
ogsaa  et  Særsyn  i  de  Tider.  Om  hun  var  skrøbe- 
lig af  Natur,  det  vides  ikke,  men  hun  trivedes  ikke 
her  paa  Næsborg  —  hun  længtes  mod  sit  Hjem, 
mod  det  varme  Syden,  og  det  var  maaske  ogsaa 
en  Følge  af  Ostjyllands  barske  Klima,  at  hun,  som 
det  fortælles,  havde  —  eller  rettere  fik  —  en 
underlig  hæs,  tør  Klang  i  sin  Stemme,  Noget,  man 
ikke  skulde  vente  ved  at  se  paa  hendes  Billede; 
for  efter  det,  synes  jeg,  faaer  man  uvilkaarligt 
Forestillingen  om,  at  der  af  den  Mund  maa  være 
udgaaet  blød,  melodisk  Tale  —  dansk  Tunge  med 
lombardisk  Klang.  Naa,  det  Ydre  bedrager  jo  saa 
ofte! 

Ret  længe  fik  Hr.  Mogens  ikke  Lov  at  sidde  i 
Ro  hjemme:  han  maatte  i  Kongens  Ærirde  gaa 
først  til  Bremen,  siden  til  Nederlandene. 

Og  imens  gik  Fru  Helle  ene  rundt  paa  Næs- 
borg som  en  fremmed,  fangen  Fugl;  hun  frøs  ved 
Vintertide,    og   hun   red   i    Skoven,    da   Løvet    slog 

ud.  Og  der  red  hun  ikke  alene.  Gregers  Dyre  ovre 
fra  Blaabjerg  —  dengang  stod  den  store  Hoved- 
bygning med  de  to  Taarne  —  han  holdt  hende 
med  Selskab,  og  Gregers  Dyre  var  ung  og  lystig, 
havde  artige  Noder,  som  han  havde  lært  ved  Keiser- 
hoffet  i  Wien,  og  forstod  at  tale  til  Fru  Helle  paa 
hendes  eget  Maal. 

Da  Hr.  Mogens  omsider  kom  hjem,  og  hans 
Hustru  bød  ham  Velkommen,  var  der  en  Glans  i 
hendes  Blik  og,  fremfor  Alt,  en  Velklang  i  Stem- 
men, en  Jubel,  syntes  han,  som  han  aldrig  for 
havde  kjendt;  det  Hæse,  det  Slørede  var  som  blæst 
bort,  hendes  Tale  lød  som  Musik,  som  Gigers  og 
Fløiters  Klang. 

Hr.  Mogens  følte  grant,  at  den  Klang  gjaldt  ikke 
ham  og  skyldtes  ikke  ham;  det  var  en  Anden,  der 
havde  stemt  Hjertets  Strenge. 

Saa  rendte  Hr.  Mogens  i  ærlig  Tvekamp  sin 
Kaarde  gjennem  Gregers  Dyre,  og  Fru  Helle  tære- 
des hen.  Da  Skoven  fældte  Løvet,  døde  hun  og 
blev  bisat  i  Ulvig  Kirke,  hvor  hendes  Ligsten 
endnu  findes. 

Det  er  bleven  sagt,  at  Hr.  Mogens  selv  skulde 
have  forkortet  sin  Hustrus  Dage,  men  det  fore- 
kommer mig  ganske  usandsynligt.  Havde  han  gjort 
det,  saa  var  det  skeet  i  Øieblikkets  ustyrlige  Hef- 
tighed, og  han  havde  slaaet  hende  ned  paa  Stedet; 
en  Mand  gaaer  ikke  Maaneder  igjennem  og  ruger 
paa  sin  Hævn  —  mindst  i  de  Tider. 

Men  hvorom  Alting  er,  Hr.  Mogens  var  ikke 
Menneske  fra  den  Dag  af,  hans  Hustru  døde. 
Sanseløs   vankede    han   om   paa    Gaarden   fra   Loft 

til  Kjelder,  fra  Rum  til  Rum;  hans  Livhest  stod 
urort,   og  i  Skoven  kom  han  ikke. 

Saa  brod  han  en  skjønne  Dag  op  fra  Næsborg 
og  drog  udenlands;  sin  lille  Son  lod  han  blive  til- 
bage under  et  gammelt  Tyendes  Varetægt. 

Uden  Rast  og  Ro  flakkede  han  nu  om  i  et  Par 
Aar  og  besøgte  i  den  Tid  de  forskelligste  Steder; 
han  var  i  Venedig  og  i  Rom,  i  Paris  og  i  Spanien, 
ja,  helt  ned  til  Tunis  eller  Marokko  skal  han  vær.- 
naaet. 

Saadan  Reisen  kostede  svære  Penge  i  de  Tider, 
og  Hr.  Mogens  havde  nok  ogsaa  engang  maattet 
løskjøbe  sig  for  en  større  Sum,  da  han  paa  Veien 
mellem  Livorno  og  Genua  var  bleven  opsnappet 
af  en  Felukke  med  Barbaresker. 

Nok  er  det,  det  kneb  med  at  faae  de  nødven- 
dige Subsidier  skikket  hjemmefra,  og  af  og  til  led 
han  vist  ligefrem  Nød. 

Det  var  i  alt  Fald  Tilfældet,  da  han  —  om- 
sider paa  Hjemveien  —  opholdt  sig  i  den  gode 
Stad  Prag.  Der  var  han  saa  forarmet,  at  han  kun 
eiede  en  eneste  Solvmont,  og  naar  den  var  brugt, 
vidste  han  ikke  levende  Raad  til  at  friste  Livet, 
for  Ingen  kjendte  han  der  i  Staden,  og  sine  faa 
Ringe  og  sin  gyldne  Kjede  havde  han  allerede 
pantsat  i  Herberget. 

Som  han  da  en  Aftenstund  i  sørgmodige  Tanker 
stod  paa  Nepomukbroen  ved  Siden  af  Helgenens 
Støtte  og  stirrede  ned  i  Flodens  skidengule  Vand, 
kom  der  en  lille  Mand  hen  til  ham,  hilste  hørligt 
og  indlod  sig  i  Samtale  med  ham. 

Hvad  Landsmand  den  Fremmede  var,   er  aldrig 

bleven  oplyst;  man  veed  blot,  at  han  kaldte  sig 
Samuel,  og  selv  paastod  han,  at  han  var  en  Spa- 
nier, men  Andre  vil  vide,  at  han  har  været  en 
portugisisk  Jøde,  hvad  jo  ogsaa  Navnet  kunde  tyde 
paa. 

Hr.  Mogens  betroede  nu  sin  Forlegenhed  til  den 
Fremmede  og  viste  ham,  at  han  kun  havde  den 
ene  Sølvmønt  i  sin  Pung.  —  »Men  om  nu  Sølvet 
blev  Guld?«   spurgte  den  Anden.    »Hvad  saa?« 

De  talte  en  Del  frem  og  tilbage  —  den  Frem- 
mede mest  i  forblommede  Vendinger  —  og  Enden 
paa  Handelen  var,  at  Hr.'  Mogens  under  Tausheds 
Løfte  blev  opfordret  til  at  følge  Samuel  ind  i  et 
Apothek,  hvor  Denne  kjendte  Laboranten  og  af 
ham  fik  Lov  til  at  benytte  den  kemiske  Ovn  og 
hvad  Andet,  han  mente  at  have  Brug  for  til  sine 
Forsøg. 

Den  Fremmede  var  ikke  selv  Adept,  erklærede 
han,  men  han  havde  laboreret  hos  en  saadan  og 
af  ham  faaet  en  lille  Fiole  indeholdende  det  »store 
Magisterium«,  der  var  i  Stand  til  at  forvandle  Sølv 
til  Guld. 

Han  tog  Fiolen  frem  af  sin  Klædning,  kastede 
noget  af  Pulveret,  der  var  kornet  som  Valmuefrø 
og  safrangult  af  Farve,  ud  i  en  Riveskaal,  blan- 
dede det  deri  med  nogle  Draaber  af  en  tyktfly- 
dende Olie  og  bestrøg  dermed  Hr.  Mogens'  Sølv- 
mønt. Den  lagde  han  derefter  i  en  Digel,  som  blev 
omhyggelig  tildækket  med  et  Laag;  Digelen  kom 
i  Ovnen,  til  den  var  rødglødende,  og  da  den  saa 
blev  taget  ud  og  var  bleven  afkølet,  var  Sølvmønten 
forvandlet  til   Guld. 

For  en  Sikkerheds  Skyld  lod  Hr.  Mogens  en 
jødisk  Vexellerer  tilkalde,  og  Denne  undersøgte 
den  forvandlede  Mønt  baade  paa  Probeerstenen  og 
ad  den  vaade  Vei  —  jo,  det  var  rent  Guld. 

Fra  nu  af  var  Hr.  Mogens  et  villieløst  Redskab 
i  Samuels  Haand;  nu  til  Dags  vilde  man  vel  sige, 
at  han  var  suggestioneret. 

Den  lille  Fiole  med  Adeptens  »store  Magiste- 
rium«  var  selvfølgelig  snart  tømt,  men  Samuel  e  - 
kiærede,  at  han  selv  var  saa  vidt  fremskreden  med 
sine  egne  Forsøg,  at  han  —  naar  han  kun  blev 
sat  i  Stand  til  at  foretage  disse  under  større  og 
roligere  Forhold  —  nok  skulde  naa  til  af  »materia 
prima«   at  fremstille  baade  Pulver  og  Tinctur. 

Og  saa  gik  det,  som  det  var  at  vente:  Hr.  Mo- 
gens kom  hjem  til  Næsborg  ledsaget  af  Samuel, 
og  nu  begyndte  de  i  Forening  og  for  Alvor  at 
laborere. 

Den  Kamin,  som  vi  i  Øieblikket  sidder  om- 
kring, har  været  Hr.  Mogens'  »hermetiske  Ovn«. 
De  kan  se,  der  er  i  Overkanten  af  Marmoret  ind- 
hugget Ordene  »Hermes  Trismegistos«  —  Navnet 
paa  Alkymisternes  »Skytshelgen«  —  og  paa  ven- 
stre Side  af  Indskriften  staaer  der  en  Cirkel  — 
Tegnet  for  Sol  og  Guld  —  paa  høire  Side  en 
Halvmaane  —  Tegnet  for  Sølv. 

Om  Samuel  dannede  der  sig  ganske  naturligt 
allerede  i  hans  levende  Live  de  mærkeligste  Sagn 
her  paa  Egnen.  Han  var  Atheist  og  Djævlebe- 
sværger,  hed  det;  han  kjendte  »Passauerkunsten« 
—  kunde  gjøre  sig  haard  mod  Jern  og  Bly  — 
og  han  eiede  en  Alrune,    som  han  havde  kjøbt  af 

en  Landsknegt  i  Køln,  og  som  han  hver  Fuld- 
maane  raaatte  to  i  Blod  af  et  uskyldigt  Barn,  forat 
den  skulde  beholde  sin  Kraft. 

Hvad  der  imidlertid  er  sikkert,  det  er,  at  han 
lidt  efter  lidt  bragte  Hr.  Mogens  i  den  dybeste 
Armod.  Det  Sølv,  der  i  store  Mængder  medgik  til 
Forsøgene,  har  han  naturligvis  vidst  at  skaffe  til 
Side  for  egen  Regning,  og  efterhaanden  forsvandt, 
som  jeg  før  sagde,  Kobbertaget  paa  Gaarden,  og 
Skovene  blev  forhugget. 

Ved  Siden  af  Guldmageriet  drev  nu  Samuel 
ogsaa  andre  Kunster.  Han  forstod  efter  Sigende 
at  bruge  Ønskekvisten,  saa  den  viste  ham,  hvor  i 
Tordens  Skjød  der  laa  skjulte  Skatte,  og  hvor  Vand- 
aarerne  flød.  Om  han  fandt  Skatte,  veed  man  just 
ikke  med  Bestemthed,  men  at  Hr.  Mogens  i  det 
sidste  Aar  af  sit  Liv  lod  grave  den  dybe  Brønd 
i  det  vestre  Hjørne  af  Gaardspladsen,  det  er  lige 
saa  sikkert,  som  at  man  før  den  Tid  havde  maattet 
nøies  med  Vand  fra  Gravene  eller  havde  maattet 
lade  det  hente  fra  Skovkilden. 

—  Samuel  havde  vel  været  et  Par  Aar  paa 
Næsborg,  da  Hr.  Mogens  en  Vintermorgen  blev 
funden  død  her  i  Værelset  foran  en  udbrændt  Ild 
i  Kaminen  og  omgiven  af  knuste  Glaskolber.  Af 
ydre  Vold  var  der  intet  Spor  paa  hans  Lig,  men 
Samuel  var  samtidig  forsvunden,  og  Ingen  har 
nogensinde  hørt  Noget  om  hans  senere  Skjæbne. 

Forstaaeligt  nok  satte  man  den  Fremmedes  For- 
svinden i  Forbindelse  med  Hr.  Mogens'  Død,  og 
det  hed  sig  almindelig,  at  Guldmageren  nu,  da 
der  ikke  mere  var  Noget  at  bjerge,  havde  myrdet 

sin  Velgjører  forat  undgaa  en  mulig  Tiltale  for 
bedragerisk  Adfærd. 

Det  troer  jeg  imidlertid  ikke. 

Over  Værelset  her  hvilede  der,  forstaaeligt  nok, 
en  egen  Uhygge,  og  det  henstod  aflaaset  og  vist- 
nok fuldkommen  urørt,  indtil  min  Bedstefader  en- 
gang i  Tyverne  lod  det  istandsætte.  Inde  i  Kaminen 
fandt  man  da  under  et  Lag  af  Støv,  Aske,  Kul  og 
Glasskaar  en  lille  Smeltedigel,  og  paa  Bunden  af 
den  laa  der  en  Klump  Guld  omtrent  saa  stor  som 
en  meget  lille  Valdnød. 

Guldet  blev  naturligvis  kemisk  undersøgt,  og  det 
viste  sig,  som  man  kunde  vente,  ikke  at  være  ab- 
solut rent  Guld  —  hvad  det  jo  maatte  have  været, 
hvis  det  var  fremstillet  ad  alkymistisk  Vei,  —  men 
derimod  viste  det  sig,  mærkeligt  nok,  at  være  le- 
geret netop  i  det  Forhold,  som  Guldsmykker  fra 
Broncealderen  altid  er  det. 

Jeg  gaaer  derfor  ud  fra,  at  Samuels  Skattegrav- 
ning —  med  eller  uden  Hjælp  af  Ønskekvisten  — 
virkelig  forsaavidt  har  ført  til  et  Resultat,  som  han 
vistnok  i  al  Hemmelighed  har  fundet  et  Guld- 
smykke fra  Hedenold.  Det  har  han  saa  formodent- 
lig smeltet,  og,  for  endnu  i  nogen  Tid  at  holde 
Modet  oppe  i  Hr.  Mogens,  har  han  praktiseret 
Guldet  ind  i  en  Smeltedigel,  hvor  det  da  skulde 
fremtræde  som  et  uimodsigeligt  Bevis  paa,  at  den 
store  Hemmelighed  virkelig  var  fundet.  Hr.  Mogens, 
der  i  længere  Tid  havde  skrantet,  er  da,  tænker 
jeg  mig,  bleven  saa  overvældet  af  omsider  at  staa 
ved  Maalet,  at  et  Slagtilfælde  pludselig  har  gjort 
Ende   paa  hans  Liv,    og  Samuel  har  saa,    for  ikke 

at  blive  anklaget  som  Morder,  skyndsomst  taget 
Flugten. 

Min  Tro  paa,  at  Guldklumpen  i  Digelen  hid- 
rørte fra  et  Gravfund,  er  da  ogsaa  bleven  bestyr- 
ket derved,  at  da  Nationalmuseet  for  en  Snes  Aar 
siden  med  min  Billigelse  lod  foretage  en  Udgrav- 
ning af  Vihøi  —  den,  hvorfra  De  idag  skjød  Ræven 
—  saa  viste  det  sig  tydeligt,  at  den  tidligere  havde 
været  hjemsøgt  af  Gravrøvere,  og  det  er  jo  rime- 
ligt nok,  at  det  har  været  Samuel,  som  —  uden 
at  se  hverken  Gaarden  eller  Nabolandsbyen  i  Flam- 
mer —  her  har  tilegnet  sig  en  hedensk  Skat. 

Men  af  Guldet  lod  min  Fader,  efter  et  Forbil- 
lede paa  Nationalmuseet,  gjøre  det  Smykke,  som 
min  Broderdatter  bærer.« 

—  Uvilkaarligt  saae  vi  ved  disse  sidste  Ord 
Alle  hen  paa  Froken  Helga. 

Baalet  i  Kaminen  var  faldet  sammen,  men  der 
var  endnu  en  mægtig  Dynge  Gløder,  og  Skjæret 
fra  dem  faldt  i  Øieblikket  særdeles  stærkt  paa 
hendes  gyldne  Smykke  og  hendes  gyldenrøde  Haar, 
saa  at  det  var,  som  straalede  alt  Lys  i  Rummet 
ud  herfra,  og  som  var  hun  selv  en  Incarnation  af 
Guld  og  Glød. 

—  »Jeg  er  stolt  af  at  have  havt  Mogens  Graa 
i  min  Slægt!«    sagde  hun. 

»Stolt!«   gjentog  Hofjægermesteren  med  et  Smil. 

»Ja,  han  var  dog  saa  lykkelig  at  have  en  Liden- 
skab —  det  er  der  saa  Faa,  der  har  —  og  han 
fulgte  den!« 

Som  hun  sagde  det,  fæstede  hun  sine  Øine  paa 
Rude.  og  det  forekom  mig,  som  lyste  nu  ogsaa 
de  rødt,  som  var  der  et  glødende  Krater  under 
den  hvælvede  Overflade.  Men  —  var  det  Indbild- 
ning, var  det  kun,  fordi  jeg,  uden  selv  at  vide  det, 
overførte  Noget  af  Fortællingen  om  Fru  Helle  paa 
hendes  Ætling  —  jeg  syntes,  at  den  underlig 
sprukne  Klang,  der  havde  været  over  hendes 
Stemme,  nu  var  forsvunden,   som   »blæst  bort«! 

—  Det  var  bleven  sent,  og  vi  brød  kort  etter 
op.  Skovrideren  og  Præsten  tog  hjem,  men  da  vi 
Andre  skiltes  ude  i  Forstuen,  og  Frøken  Helga 
med  et  Lys  i  Haanden  allerede  stod  paa  det  neder- 
ste Trin  af  Trappen,  der  førte  op  til  hendes  Væ- 
relse i  Taarnet,  vendte  hun  sig  halvt  om  og  hvi- 
skede et  Par  Ord  til  Rude.  Han  saa  bjergtagen 
paa  hende,  som  forstod  han  ikke  ret,  hvad  hun 
havde  sagt,  som  turde  han  ikke  forstaa  det,  og 
saa  forsvandt  hun  —  jeg  hørte  hendes  lette  Trin 
op  ad  Trappen. 

Rude  var  helt  febrilsk  og  glemte  endogsaa  at 
sige  mig  Godnat,  da  han  lukkede  Døren  mellem 
vore  Værelser,  men  jeg  var  heller  ikke  oplagt  til 
Passiar,  jeg  var  træt  af  en  hel,  lang  Dag  at  have 
været  paafærde  og  længtes  efter  at  komme  til  Ro. 

Jeg  faldt  ogsaa  strax  i  Søvn,  men  sov  uroligt 
og  drømte  noget  forvirret  Tøieri. 

Snart  stod  jeg  paa  Nepomukbroen  i  Prag  og 
mærkede  —  eller  vidste  —  at  Samuel  var  bagved 
mig,  men  vendte  jeg  mig  om,  var  han  forsvunden ; 

snart  sad  jeg  foran  Kaminen  i  Gavlværelset  og 
ragede  op  i  Baalet,  og  ud  fra  det,  ud  af  selve 
Ilden,  løftede  sig  en  Kvindeskikkelse,  som  var,  og 
dog  ikke  var  Frøken  Helga  med  Haaret  i  Flam- 
mer og  Øinene  underløbne  af  Blod.  Tilsidst  stod 
jeg  paa  Vihøi  og  vilde  løfte  min  skudte  Ræv  i 
Veiret,  men  den  blev  levende  og  forsvandt  i  Høien, 
og  da  jeg  plukkede  en  Dusk  af  de  røde  Rønne- 
bær, der  voxede  over  mit  Hoved,  blev  de  tungt 
Guld,  og  jeg  tabte  dem  ned  i  Høien.  Jeg  gravede 
efter  Guldet  og  var  ogsaa  naaet  saa  langt  ind,  at 
jeg  kunde  se  det  blinke  inde  i  Gravkammeret, 
men  i  det  Samme  saae  jeg  Flammer  slaa  op  af 
Taarnet  paa  Næsborg;  jeg  vilde  styrte  afsted  men 
kunde  ikke,  jeg  var  bunden  til  Stedet.  Jeg  vilde 
raabe  Brand,  men  kunde  heller  ikke,  hvor  fortviv- 
let jeg  end  anstrengte  mig,  faae  en  Lyd  frem,  og 
saa  —  saa  vaagnede  jeg,  i  første  Øieblik  endnu 
saa  fortumlet  af  Drømmen,  at  jeg  var  lige  ved  at 
raabe. 

Hvad  der  formodentlig  havde  vækket  mig,  var 
Støien  af  tunge,  hurtige  Skridt,  næsten  som  i  Spring, 
ned  ad  Taarntrappen,  og  i  næste  Nu  blev  Døren 
mellem  mit  og  Rudes  Værelser  revet  op,  og  han 
selv  stod,   fuldt  paaklædt,   i  Aabningen. 

—  »Blaabjerg  brænder!«  raabte  han  ude  af  sig 
selv.  »Og  derovre  er  Maja  —  stakkels,  lille  Maja! 
—  Væk  de  Andre,  og  sig  til  dem,  at  jeg  er  reden 
derover  —  jeg  sadler  selv  min   Hest  1  c 

Dermed  styrtede  har  ud  af  Døren,  og  et  Øie- 
blik efter  hørte  jeg  ham  galopere  hen  ad  Dæm- 
ningen over  Borggraven. 

Jeg  kom  i  Klæderne  i  en  Fart  og  fik  Niels 
Helium  og  Hofjægermesteren  purret.  Alle  Tre  foer 
vi  op  paa  Loftet  og  saae  gjennem  en  Luge  Øster- 
paa,  over  ad  Blaabjerg  til  —  ikke  Spor  af  Lys- 
ning ! 

—  »Naa,  Gud  være  lovet!«  sagde  Hofjæger- 
mesteren, da  vi  igjen  var  kommen  ned.  »Det  var 
da  blind  Alarm!  Jagtjunkeren  har  seet  Syner  — 
det  gjør  man  nok  stundom  i  Forlovelsestiden.  H?  n 
er  faret  op  af  Søvne  og  har  seet  ud  ad  Vinduet 
og  saa  —  men  forresten  har  han  jo  slet  ikke 
kunnet  se  over  til  Blaabjerg  fra  sit  Værelse  — 
Næsborg  ligger  saa  lavt;  man  kan  kun  se  derover 
fra  Loftet  eller  fra  Helgas  Værelse.  —  Han  har 
drømt ! « 

»Ja,  han  har  maaske  drømt,  han  har  været  paa 
Skattegravning,«  sagde  Niels  Helium,  »og  saa  er 
det  gaaet  ham,  som  Præsten  sagde:  da  han  var 
lige  ved  at  løfte  det  hedenske  Guld  af  Høien, 
har  de  gode  Vætter  viist  ham  Hjemmet  i  Flam- 
mer ! « 

»Ja,  maaske  —  men  lad  os  nu  se  at  komme  til 
Ro  for  anden  Gang!« 

Det  kom  vi,  og  jeg  fik  nogle  Timers  afbrudt 
Søvn. 

Men  da  jeg  næste  Morgen  rullede  Gardinet  op 
og  saae  ud  i  Parken  med  de  duggede  Terrasser, 
havde  den  slanke  Kastanie,  Frøken  Helgas  Træ, 
fældet  alle  sine  Blade.  De  laa  og  straalede  i  Solen 
som  hamret  Guld,    men  Træet  selv  tog  sig  under- 

lig  frysende  og  nøgent  ud  midt  i  Parkens  brogede 
Farvepragt. 

—  Frøken  Helga  saae  jeg  ikke  mere  noget 
til,  og  jeg  har  aldrig  siden  været  paa  Næs- 
borg. 


BAGLADEREN 


;et  er  Jammerskade,  at  Rasmus  Olsen 
døde  ifjor!  Han  havde  kunnet  for- 
tælle om  usynlige  Magters  Indgriben 
i  Menneskelivet,  om  Natsiden  af  Til- 
værelsen, kort  sagt  om  Noget,  der  var 
hændet  ham  selv,  men  som  det  var  umuligt  at  give 
en  blot  nogenlunde  naturlig  Forklaring  af. 

Som  allerede  bemærket,  er  Rasmus  Olsen  imid- 
lertid død,  og  skal  der  fortælles  om  hans  Livs 
Mystik,  maa  det  blive  af  en  Anden  —  jeg  er  vel 
nu  den  Eneste,   der  kjender  Historien. 

—  Rasmus  Olsen  var  en  Husmand,  der  boede 
lige  op  til  Ugild  Mose  i  Jylland.  Huset  var  for- 
faldent, og  Jorden  tarvelig,  og  Rasmus  lod  saa 
omtrent  Bedriften  skjøtte  sig  selv  —  den  passede 
Konen.  Han  nærede  vistnok  den  ubestemte  Følelse 
af,  at  almindeligt  Arbeide  laa  under  en  Mands  — 
i  alt  Fald  under  hans  —  Værdighed,  og  at  Jagt 
var  den  eneste  Idræt,  der  sømmede  sig  en  fri  Jord- 
drot. Sikkert  er  det,  at  han  var  paa  Jagt,  og 
stundom  paa  Fiskeri,  saa  at  sige  altid,  og  han  og 
Familien  —  der  var  naturligvis  en  Rede  fuld  af 
Børn  —  ernærede  sig  ogsaa  hovedsagelig  af,  hvad 
hans  Bøsse    og   hans  Snører    kastede    af  sig.    Han 

havde  Lov  at  færdes  paa  næsten  alle  Bønderjor- 
derne i  tre,  fire  Sogne,  men  helst  drev  han  dog 
Jagten  i  Ugild  Mose,  der  laa  lige  ved  hans  Dør  — 
det  var  saa  rart  nemt. 

Jeg  lærte  ham  at  kjende  allerede  i  mine  Drenge 
aar.  Min  Onkels  Eiendom  laa  i  Nærheden  af  Mosen, 
og  Onkel  havde  Part  i  denne;  ganske  naturligt 
kom  jeg  derfor  tidt  herned  i  Ferierne,  og  Mosen 
var  i  Grunden  mit  første  rigtige  Jagtdistrict.  Her 
har  jeg  leveret  de  første  Forbiere  til  de  letvingede 
Bekasiner,  her  har  jeg  skudt  min  første  And,  og 
her  har  jeg  faaet  de  tidligste  Indtryk  af  Mosens 
Romantik. 

—  Nei,  hvor  var  Ugild  Mose  deilig!  Ikke  fordi 
den  var  saa  stor  af  Udstrækning,  men  fordi  den 
i  sig  indesluttede  alle  de  forskjellige  Mose-Land- 
skaber.  Der  var  Rorskove  med  nogenlunde  tør 
Bund;  Rorskove  saa  høie  og  saa  vidtstrakte,  at 
man  ikke  kunde  se  over  Fjertoppene,  naar  man 
var  midt  ude,  men  saare  let  kunde  gaa  vild,  om 
man  vovede  sig  udenfor  de  banede  Rævevexler; 
Rørskove,  hvor  det  knasede  som  i  en  Sukkermølle, 
saa  snart  Hundene  begyndte  at  arbeide.  Der  var 
rigtige  Tørvegrave,  store  og  smaa,  med  smalle, 
svampede  Rygninger  imellem;  Aakander  svømmede 
i  det  sorte  Vand,  og  inde  ved  Bredden  blomstrede 
Iris,  Brudelys  og  Dueurt.  I  den  ene  Ende  af  Mosen 
var  der  et  lavt  og  spædt  Eliekrat  med  usikker, 
gyngende  Grønsvær,  hvor  den  vilde  Calla  i  For- 
sommeren stod  med  bleggrønne  Kræmmerhuse  og 
om  Efteraaret  med  gloende  røde  Bær,  og  midt  ude 
var  der  et  stort,   aabent  Vand  som  en  hel  Sø;  her 

laa  Smaaøer,  hvor  Graaanden  rugede,  og  hvor 
Lappedykkeren  lagde  sin  svømmende  Rede  for 
Anker,  her  jagede  de  hadske  Blishøns  efter  Æl- 
lingerne, og  her  kunde  i  Efteraars aftener  være  et 
storartet  Træk.  Saa  kom  Brunnakkerne  ind  fra 
Stranden,  Krikænderne  susede  som  en  Pil  om  Ørene 
paa  En,  og  Luften  kunde  i  det  første  Kvarteer, 
efter  at  Aftenstjernen  var  tændt  og  Himlen  bleven 
gulgrøn,  formelig  være  som  fyldt  af  Vingeslag.  j.f 
underlige,  hvinende  Lyd  —  man  hørte  i  det  Hele 
mere,  end  man  saae,  og  man  skjød  efter  adskil- 
ligt mere,   end  man  fik. 

Rasmus  Olsens  Speciale  var  Andetrækket.  Beka- 
siner  brød  han  sig  ikke  synderlig  om,  og  paa  Blis- 
høns ofrede  han  ikke  et  Skud,  men  Ænderne,  dem 
kunde  han  bruge,  og  hvor  Andre  knap  kunde 
skimte,  der  saae  han  tydeligt,  og  skjød  han,  faldt 
der  saa  godt  som  altid  Noget.  Han  var  da  ogsaa 
saa  sikker  paa  sit  Skud,  at  han  regelmæssigt  sagde: 
»Pil,  apporte!«  til  sin  Hund,  lige  inden  han  skjød, 
og  i  samme  Nu  sprang  Hunden  —  en  stump- 
rumpet Køter  ved  Navn  »Rap«  —  resolut  i  Van- 
det og  kom  strax  efter  tilbage  med  en  And  i 
Flaben. 

Vi  var  gode  Venner,  han  og  jeg.  Utallige  Gange 
har  vi  drevet  Jagt  sammen,  og  Byttets  Deling  gav 
aldrig  Anledning  til  nogen  Strid:  han  tog  Graa- 
ænderne  og  Brunnakkerne,  jeg  fik  en  enkelt  Krik- 
and, Bekasinerne  og  alle  de  Blishøns,  som  det 
lykkedes  mig  at  faae  Ram  paa. 

En  Gang  imellem  kunde  imidlertid  det  Onde  i 
Skikkelse    af  Misundelse    komme   op   i   mig,    naar 

han  en  mørk  Octoberaften  fik  And  efter  And, 
mens  jeg  knap  kunde  se  saa  meget  som  Skyggen 
af  en  Fugl,  og  —  naar  jeg  alligevel  skjød  af 
Desperation   —   naturligvis  skjød   forbi. 

Saadan  gik  det  mig  et  Efteraar.  Min  Fætter  og 
jeg  var  i  Kakkelovnsferien  et  Par  Dage  hjemme 
paa  Gaarden;  det  var  netop  paa  den  Tid  min  On- 
kels Fødselsdag,  og  vi  havde,  for  at  feire  denne 
paa  en  værdig  Maade,  fra  Byen  medbragt  for- 
skjellige  nye  og  curieuse  Opfindelser,  som  kunde 
antages  at  være  de  brave  Agrarer  paa  denne  Kant 
af  Landet  ganske  ubekjendte.  Men  Mosen  øvede 
naturligvis  alligevel  sin  vante  Tiltrækning,  og  den 
første  Aften  efter  min  Ankomst  var  jeg  dernede 
og  traf,  som  venteligt,   Rasmus  Olsen. 

Han  var  stærkt  optaget.  En  Bekjendt  af  ham 
havde  tilbudt  ham  en  Baglader  til  Kjøbs  —  den- 
gang var  Bagladerne  endnu  i  deres  Barndom  — 
og  da  der  kun  forlangtes  ti  Rigsdaler  for  den,  og 
da  dette  moderate  Beløb  oven  i  Kjøbet  kunde  af- 
drages med  to  Rigsdaler  om  Maaneden,  var  Ras- 
mus nok  til  Sinds  at  8laa  til,  skjøndt  Gud  maatte 
vide,  hvor  han  skulde  faae  en  Specie  fra  om  Maa- 
neden. —  »Men  jeg  vil  jo  nok  prøve  den  for- 
inden,« sagde  han  forsigtigt,  »for  der  er  mig  noget 
Fordægtigt  ved,  at  Jens  Hyp  vil  sælge  den  saa 
billigt  —  han  veed  nok,  hvad  han  gjør!  Naa, 
imorgen  faaer  jeg  den,  saa  skal  vi  se,  hvad  den 
duer  til!« 

Og  dermed  satte  Rasmus  sig  til  Rette  paa  en 
Elletrunte,  hvorfra  han  gjennem  en  Glime  havde 
Udsigt  til  det  aabne  Vand  —  det  var  den  bedste 

Post  i  hele  Mosen  —  og  jeg  satte  mig  et  Hun- 
drede Alen  til  Siden. 

Den  Aften  gik  det  mig  nu  rent  galt.  Ænderne 
susede  omkring  os,  men  de  kom  usædvanlig  sent; 
jeg  kunde  næsten  ikke  faae  rigtigt  Kig  paa  en 
eneste,  og  brændte  jeg  imellem  løs,  faldt  der  ingen. 
Rasmus  derimod  knaldede  uafbrudt,  »Rap«  maatte 
i  Vandet  hvert  Øieblik,  og  da  vi  omsider  skiltes 
ad,  havde  han  otte  Ænder  at  slæbe  paa,  mens 
jeg  gik  hjem  med  tom  Taske. 

Bitterheden  kom  op  i  mig,  og  skjøndt  Rasmus 
jo  dog  virkelig  var  ganske  uskyldig  i,  at  jeg  ingen 
Ænder  havde  skudt,  vendte  den  sig  alligevel  mod 
ham.  Altid  tog  han  den  bedste  Post,  altid  skjød 
han  først  —  det  skulde  han  nu  undgjælde  for,  og 
i  Løbet  af  næste  Formiddag  blev  jeg  enig  med 
mig  selv  om,  hvordan  jeg  vilde  hævne  mig. 

I  god  Tid  stillede  jeg  næste  Aften  nede  ved 
Mosen  —  jo,  Rasmus  var  der  allerede,  og  den 
nye  Skyder,  som  han  havde  med,  blev  sagkyndigt 
undersøgt  og  kritiseret.  Med  en  vis  Andagt  lagde 
han  Patronerne  i,  spændte  prøvende  Hanerne  paa 
hel  og  satte  dem  igjen  i  Ro,  saae  og  saae  — 
hvordan  i  al  Verden  skulde  jeg  faae  fat  paa  den 
Bøsse ! 

Endelig  lykkedes  det  dog.  Ordsproget  siger  jo 
nok,  at  man  ikke  kan  gaa  paa  Harejagt  og  stange 
Aal  paa  samme  Tid,  men  drive  Andejagt  og  røgte 
Gjeddesnører,  det  kunde  i  alt  Fald  Rasmus,  og 
lidt  før  Solen  var  rigtig  nede,  hængte  han  derfor 
sin  Baglader  paa  den  topløse  El  til  Venstre  for 
Glimen    og    gik    et  Stød    bort    til    den   anden  Side 

forat  se,  om  der  havde  været  Bid.  De  Øieblikke 
benyttede  jeg,  fik  hans  Patroner  ud  og  mine  ind, 
og  da  han  kom  tilbage,  hang  Bøssen  nøiagtigt, 
som  da  han  forlod  den,  og  saae  ganske  uskyl- 
dig ud. 

Jeg  erklærede  nu,  at  det  vist  blev  mig  for  koldt, 
bød  Farvel  og  lagde  mig  i  Skjul  inde  mellem  de 
brune  Rør. 

Ventetiden  blev  lang.  Det  vilde  slet  ikke  blive 
mørkt  den  Aften,  syntes  jeg,  og  da  Aftenstjernen 
endelig  var  tændt,  lod  Trækket  vente  endnu  læn- 
gere paa  sig  end  den  foregaaende  Aften. 

Omsider  hørte  jeg  Vingeslag  .  skjære  gjennem 
Luften  —  det  var  et  Par  Krikænder,  der  uden  at 
have  været  paa  Skud  smed  sig  langt  ude.  En  Gang 
til  gjentog  det  Samme  sig  —  mit  Hjerte  bankede 
af  Spænding. 

Men  san  kom  Katastrofen.  To  Graaænder  sty- 
rede lige  ind  paa  Rasmus,  han  kastede  til  Kinden 
og  skjød:  Pang!   Pang! 

I  det  Samme  saaes  to  hvislende,  gnistrende  Ild- 
linier fare  skraat  op  i  Luften;  høit  oppe  fulgte  to 
smaa  Explosioner,  og  efter  dem  sænkede  der  sig, 
langsomt  faldende,  en  Regn  af  grønne  og  røde 
Ildkugler  ned  over  det  blinkende  Vand. 

Virkningen  var  imponerende.  Alt,  hvad  Mosen 
husede  af  Levende  rundt  omkring,  lettede  skrigende 
og  skræppende,  hvæsende  og  tudende  —  det  lød, 
som  om  den  vilde  Jagt  var  sluppen  løs;  »Rap« 
hylede,  og  Rasmus  gav  et  Vræl,  glemte  sin  Skyde- 
taske  og  styrtede  hjem. 

—  Næste  Dag  besøgte  jeg  ham.   Han  var  under- 

lig  utryg  og  sky,  men  omtalte  hverken  nu  eller 
nogensinde  senere  sine  to  Troldskud  —  jeg  tav 
klogelig  stille.  Jens  Hyp  fik  selvfølgelig  den  for- 
gjorte Bøsse  tilbage,  og  Rasmus  saae  i  Resten  af 
sit  hele  lange  Liv  med  afgjort  Mistillid  paa  enhver 
Baglader.  Men  Ugild  Mose  havde  nu  aabenbart 
for  ham  faaet  en  Tiltrækning  mere:  den  havde 
været  Vidne  til  hans  Livs  hemmelighedsfulde,  ufor- 
klarlige Mystik,  og  Rasmus  Olsen  gik  i  Graven 
uden  at  have  nogen  Anelse  om,  hvad  Raketpatroner 
var,   og  hvordan  de  kunde  bruges. 

Sophus  Bauditz  :  En  Aften  i  Skovridergaarden  o.  a.  Fort. 


;or  et  Par  Aar  siden  gik  jeg  en  Aften 
sidst  i  August  igjennem  Piiealleen.  Jeg 
kom  fra  Frederiksbergs  stærkt  befær- 
dede og  stærkt  oplyste  Runddel,  og 
Modsætningen  mellem  den  og  den 
mørke,  mennesketomme  Pilealle  var  ligefrem  slaa- 
ende-,  den  gamle,  lave  Degnebolig  til  Venstre,  hvor 
Lysstraalerne  trængte  sig  ud  igjennem  Hullerne  i 
Skodderne,  satte  mig  mindst  Hundrede  Aar  tilbage 
i  Tiden,  og  til  Høire  havde  jeg  det  endeløse  Planke- 
værk om  Haveselskabets  Have,  hvor  Alt  var  mørkt 
og  stille.  Det  var  endnu  smuk  Eftersommer,  men 
hvor  der  omkring  en  af  de  faa  Lygter  faldt  et  Lys- 
skjær  paa  de  nærmeste  Blade,  saae  man,  at  en 
Del  af  dem  var  stærkt  høstgyldnede,  og  nede  i 
den  dybe  Grøft  laa  allerede  et  tyndt  Lag  af  faldet 
Løv. 

Da  jeg  var  kommen  hen  imod  Enden  af  Alleen, 
hørte  jeg  pludselig  inde  fra  Høire  flerstemmig  Sang, 
jeg  saae  en  gul  Gavl  paa  et  eenetages  lille  Hus 
sparsomt  oplyst,  og  gjennem  en  Dør  i  Plankeværket, 
ovenover  hvilken  der  stod  »Nr.  16«,  aabnedes  der 
mig  Indkig  i  en  Have  med  høie  Træer;  der  var 
Pæleborde    med  Bænke,    hvor  Folk    drak  deres  01 

8* 

og  Kaffe,  til  Venstre  var  Skjænken,  hvor  Værten 
selv  udleverede  Drikkevarer  til  Pigerne,  og  det 
Hele  saae  saa  hyggeligt  og  eiendommeligt  ud,  at 
jeg  gik  indenfor. 

Men  jeg  kom  heller  ikke  længere  end  lige  inden- 
for, før  jeg  uvilkaarligt  maatte  standse.  I  Gavlen 
paa  det  lave  —  utrolig  lave  —  Hus  stod  Døren 
aaben  ind  til  Kjøkkenet  —  og  hvilket  Kjøkken! 
Et  Rum  ikke  synderlig  større  end  en  stor  Dukke- 
stue, men  med  hele  Rækker  af  gammeldags  The- 
maskiner  paa  Hylder  og  med  et  Utal  af  Kageforme, 
Æbleskivepander,  Kasseroller  og  Kander,  som  helt 
dækkede  Væggen,  Alt  af  Kobber  og  Alt  saa  skin- 
nende, at  det  formelig  blændede  Den,  som  kom 
ude  fra  Mørket.  Komfur  var  her  ikke,  men  i  et 
firkantet,  sodet  Hul  i  Baggrunden  flammede  og 
knitrede  Brændet  under  Kjedlen,  som  stod  paa  en 
Trefod  —  en  rigtig  Trefod. 

Mere  nøgterne  Mennesker  vilde  maaske  blot  kalde 
Kjøkkenet  et  gammelt  hollandsk  Interieur  og  føle 
sig  mindet  om  et  af  Teniers'  Billeder,  men  der 
hørte  forresten  ikke  megen  Fantasi  til  at  se  det 
enten  som  en  Aladdinshule,  hvor  den  vidunderlige 
Lampe  naturligvis  hang  inde  over  Ildstedet,  og 
hvor  det  gyldne  Kobbertøi  —  særlig  Æbleskive- 
panderne —  var  de  straalende  Ædelstene,  eller 
ogsaa  som  et  Hexekjøkken,  hvor  en  skikkelig  Moer- 
lille  kogte  forholdsvis  uskyldig  Seid  og  kun  trol- 
dede lidt  for  sin  egen  Fornøielse.  I  alt  Fald  følte 
jeg  mig  som  Den,  der  med  en  magisk  Nøgle  har 
aabnet  den  skjulte  Dør  i  Muren  —  Plankeværket  — 

og  nu  staaer  midt  inde  i  det  Eventyr,  som  den 
profane  Hob  ikke  har  Anelse  om  existerer. 

—  »Værs'go,  Herren  kan  saa  godt  gaa  inden- 
for!« sagde  Værten  til  mig  —  man  var  aabenbart 
vant  til,  at  ny  Gjæster  skulde  se  Vidunderkjøkkenet 
og  dets  Skatte.  Men  jeg  noiedes  nu  alligevel  med 
at  betragte  det  udefra,  dels  fordi  jeg  saae  det  Hele 
lige  saa  godt  derfra,  dels  fordi  jeg  virkelig  ikke 
troer,   der  havde  været  Plads  til  mig  derinde. 

»Men  det  er  jo  aldeles  forbausende, c  sagde  jeg, 
»at  træffe  saadan  et  Sted  her  —  jeg  kan  slet  ikke 
begribe,  at  jeg  aldrig  har  seet  det  før,  eller  at  jeg 
ikke  har  hørt  Nogen  tale  om  det!« 

»Aa,  det  er  saamænd  ikke  saa  underligt,«  sva- 
rede Værten.  »Det  er  kun  i  Ny  og  Næ,  at  Frem- 
mede falder  herind.  De  fleste  af  mine  Gjæster,  de 
er  som  Børn  kommen  her  med  deres  Forældre, 
ligesom  de  i  sin  Tid  kom  her  med  deres  —  det 
er  saadan  et  Stampublicum,  vi  har!« 

»Ja,  det  maa  jeg  tro !  Men  hvor  i  al  Verden 
har  De  dog  faaet  — « 

»Hvor  vi  har  faaet  Kobbertciet  fra:  Ja,  det 
spørger  alle  Mennesker  om !  Det  har  saamænd  været 
i  min  Familie  saa  langt  tilbage,  Nogen  kan  huske 
—  jeg  skal  sige  Herren,  min  Bedstefader  havde 
ogsaa  Beværtning  her!« 

Imponeret  af  saaledes  at  staa  overfor  et  Slags 
Fideicommis  spurgte  jeg  Værten,  om  han  ogsaa 
eiede  Huset. 

»Nei,  bevares!  Det  hører  jo  til  Slottet!«  svarede 
han,  ikke  uden  en  vis  Selvfølelse.  »Det  har  nok 
oprindelig  været  bygget  til  Slotsvægterne  og  Mate- 

rialkuskene,  men  nu  har  der,  som  sagt,  været  Be- 
værtning her  i  snart  Hundrede  Aar.  —  Syv  Kop- 
per Kaffe !  Ja,  vel!« 

Jeg  satte  mig  ved  et  enligt  Bord  tæt  udenfor 
Huset,  hvor  jeg  havde  den  bedste  Udsigt.  En  stor, 
klodset  Staldlygte  hang  paa  Hjørnet  af  Gavlen  og 
Længdevæggen,  og  naar  et  svagt  Vindpust  bevægede 
de  nærmeste  Træers  Grene,  vuggede  Bladskyggerne 
kjønt  og  fredeligt  op  og  ned  ad  den  gule  Mur. 
Langs  med  Væggen  stod  et  Plankebord,  hvor  et 
Par  Piger  uafbrudt  vaskede  op  —  det  gik  for  deml 
—  og  længere  inde  i  Haven,  som  jeg  nu  saae 
strakte  sig  helt  op  til  den  gamle  Roskildevej,  var 
der  Bord  ved  Bord,  sammenbyggede  Lysthuse  og 
et  større,  primitivt  Træskur;  det  var  herinde  fra, 
den  flerstemmige  Sang  havde  lydt  mig  imøde.  Folk 
kom  og  gik  i  Halvmørket  —  Voxne  og  Børn  — 
rappe  Piger  besørgede  Opvartningen,  og  havde  jeg 
til  en  Begyndelse  havt  et  Eventyrindtryk,  saa  blev 
Haven  og  Huset  —  det  lave,  lave  Hus  med  Skjænk 
og  Vaskebord,  med  Staldlygte  og  Bladskygger  — 
mig  nu  snarest  den  levende  Decoration  til  en  Hei- 
berg'sk  Vaudeville. 

En  af  Pigerne  kom  hen  og  spurgte  med  et  ven- 
ligt Nik  og  et  Smil,  som  var  vi  gamle  Bekjendte, 
hvad  jeg  ønskede. 

»Kan  jeg  faae  Whisky  og  Sodavand?«   sagde  jeg. 

»Ja,  det  veed  Gud,  De  kan  —  men  saa  maa 
Herren  rigtignok  selv  have  Whiskyen  med!«  sva- 
rede hun  og  lo  over  hele  Ansigtet.  »Vi  serverer 
kun  med  Vand  og  01,  The  og  Kaffe  —  andre 
Drikkevarer  har  vi  ikke  Bevilling  til!« 


NR,  SEXTEN  I  I  9 

»Godt,  maa  jeg  saa  faae  en  Carlsberg!« 

Jeg  fik  mit  01,  og  jeg  sad  og  gjorde  mine  Iagt- 
tagelser. Alt  gik  pænt  og  ordentlig  til  —  her  kom, 
tydeligt  nok,  ingen  tvivlsomme  Elementer  —  og 
her  var  —  af  gode  Grunde  —  ikke  Tale  om 
Drukkenskab.  Værten  kjendte  aabenbart  hele  sit 
Publicum  og  vexlede  et  Par  Ord  med  Hver,  som 
kom  og  gik,  og  Gjæsterne  kjendte  ikke  alene  ham, 
men  ogsaa  baade  Hunden  —  en  venlig  Dalma- 
tiner  —  og  Hundens  gode  Venner,  Kattene,  der 
gik  ugenert  omkring  og  følte,  at  de  horte  med  til 
Familien. 

Mest  Fornøielse  havde  jeg  dog  af  at  se  paa  den 
Opvartningspige,  der  havde  bragt  mig  mit  01  — 
Pouline  horte  jeg,  de  kaldte  hende.  Hun  var  ikke 
egentlig  kjøn,  men  frisk  og  til  at  blive  i  godt  Hu- 
mør af  at  se  paa;  en  egen  Sikkerhed  havde  hun 
i  alle  sine  Bevægelser,  løb  aldrig,  men  var  dog 
hurtigere  end  alle  de  Andre,  og  havde  over  sig 
noget  af  den  medfødte  Plastik,  som  man  i  Reglen 
kun  finder  hos  Sydens  Kvinder.  Ogsaa  hun  vex- 
lede et  Par  venlige  Ord  med  næsten  alle  Gjæsterne, 
af  hvem  hun  lod  til  at  være  særlig  afholdt,  men 
saa  snart  der  var  et  ledigt  Øieblik,  forsvandt  hun 
i  Baggrunden  af  Haven,  oppe  under  de  mørknende 
Træer,  hvorfra  hun  saa  strax  var  paa  Pletten,  naar 
der  et  eller  andet  Sted  fra  lød  et  kaldende  »Pou- 
line ! « 

Hvorfor  hun  idelig  gjorde  sig  et  Ærinde  op  i 
den  mørke  Ende,  det  fik  jeg  Forklaring  paa,  da 
jeg  henad  Klokken  Ti  saae  hende  komme  gaaende 
gjennem  Haven    med    en   kjøn,    ung  Artilleriunder- 

officeer.  Hun  fulgte  ham  lige  til  Udgangen,  og  der 
saae  jeg  ham  og  hende  vexle  et  Haandtryk,  som 
ikke  var  til  at  tage  feil  af  —  han  var  hverken 
Broder  eller  Fætter,  og  hun  var  ligefrem  smuk,  da 
hun  kom  tilbage. 

Lidt  efter  gik  jeg,  men  maatte  naturligvis  igjen 
standse  foran  Kjokkendøren  og  se  ind  til  Ildstedet 
og  Kobbertøiet  —  pragtfuldt! 

—  Et  Par  Aftener  efter  kom  jeg  igjen.  Værten 
nikkede  fornøiet  Velkommen,  og  Pouline  var  strax 
henne  ved  mit  Bord. 

»De  vil  nok  slet  ikke  kjendes  ved  mig,«  sagde 
hun,    »og  vi  er  dog  egentlig  gamle  Bekjendte.« 

»Er  vi?* 

»Ja,   ude  fra  Platanvei!« 

»Platanvei  — ?« 

»Ja  —  jeg  er  jo  Pouline  Jensen!« 

Jeg  saae  uforstaaende  paa  hende. 

»Herregud,  Pouline  Jensen,  som  stod  Model  for 
Billedhugger  Hjortshøi  til  Najaden  —  jeg  kjendte 
Dem  strax!« 

Nu  huskede  jeg  hende  selvfølgelig,  huskede  den 
smukke,  nette  Model,  som  jeg  havde  seet  et  Par 
Gange  ude  i  Atelieret,  og  som  baade  Hjortshøi  og 
andre  Kunstnere  altid  havde  berømmet  ikke  blot 
for  hendes  gode  Humør,  men  ogsaa  som  et  Møn- 
ster paa  Dyd  og  gode  Sæder. 

»Ja,  undskyld,  Frøken  Jensen,«  sagde  jeg,  »men 
jeg  kunde  virkelig  ikke  kjende  Dem   — « 

»Med  saa  mange  Klæder  paa!«  lo  hun.  »Nei, 
det    kan   jeg    forstaa!    Men    nu    er    der    Ingenting, 

der  hedder  Froken:  her  er  jeg  bare  Pouline  eller 
Jomfru  Jensen,  naar  det  skal  være  meget  fint!« 

»Og  De  er  ikke  Model  mere  —  blev  De  kjed 
af  det:« 

»Nei,  jeg  blev  saamænd  ikke.  Lige  fra  jeg  var 
sexten  Aar,  har  jeg  jo  været  vant  til  at  staa  for 
det  Hele  —  ja,  ikke  for  Hænder  og  Fødder,  de 
er  for  grove  —  og  Kunstnerne  er  jo  nydelige 
Mennesker  allesammen,  men  Hansen  kunde  ikke 
lide,  jeg  var  Model,   og  saa  gav  jeg  det  op.« 

»Hansen?« 

»Ja,  min  Kjæreste.« 

»Naa,  De  er  forlovet!« 

»Ja,  det  kunde  Herren  vel  nok  se  forleden 
Aften,  da  jeg  fulgte  ham  ud  —  troer  De  ellers, 
jeg  havde  gjort  det?  Nei,  man  er  dog  ikke  af  den 
Slags!« 

»Og  nu  skal  De  vel  snart  giftes?« 

»Nei,  det  har  lange  Udsigter!  Hansen  maa  jo 
have  Noget  at  sætte  Bo  for  og  ikke  gjøre  Gjæld 
som  Korporal,  og  det  vil  hans  Forældre  ikke  hjælpe 
ham  til,   skjøndt  de  godt  kunde.«' 

»Ikke  det?« 

»Nei,  de  er  imod  Partiet  —  jeg  er  dem  ikke 
fin  nok  —  Faderen  har  været  Stabssergent!  Nei, 
vi  maa  vente;  vi  har  jo  Tiden  for  os,  og  her  er 
jeg  jo  ogsaa  paa  et  pænt  Sted,  hvor  Gjæsterne 
ikke  byder  En  noget.  —  Skal  det  være  en  Carls- 
berg ligesom  sidst?« 

Jeg  drak  mit  01  ved  samme  Bord  som  den  for- 
rige Aften  og  morede  mig  igjen  med  at  se  paa 
det   fornøielige  Interieur  og  paa  det  stilfærdige  og 

dog  saa  glade  Smaaborgerliv,  der  rørte  sig  om- 
kring mig.  Alt  var  forresten  som  forleden:  Belys- 
ningen den  samme  og  Milieuet  det  samme,  Hunden 
og  Kattene  gik  omkring  og  gjorde  sig  behagelige, 
og  Vært  og  Piger  havde  travlt  uden  egentlig  at 
skynde  sig. 

Der,  hvor  jeg  sad,  kunde  jeg  se  hen  til  Ind- 
gangsdøren og  holde  Øie  med,  hvem  der  kom  og 
gik,  og  det  havde  jo  ogsaa  sin  Interesse,  skjøndt 
der  naturligvis  i  Reglen  ikke  var  noget  synderlig 
Mærkværdigt  ved  Gjæsterne. 

Men  saa  kom  der  pludselig  En,  med  hvem  det 
i  høi  Grad  var  Tilfældet. 

Det  var  en  gammel,  mager  Mand  i  en  tætknap- 
pet  sort  Frakke,  snevre,  sorte  Benklæder  og  høi  — 
meget  høi  —  sort  Hat,  der  sad  noget  bag  ad 
Nakken.  Han  hilste  yderlig  høfligt  paa  Værten,  der 
gjengjældte  Hilsenen  paa  samme  Maade  og  tryk- 
kede hans  Haand  venskabeligt,  og  de  To  stod  i 
nogen  Tid  og  passiarede  sammen. 

Hvad  der  gjorde,  at  jeg  særlig  lagde  Mærke  til 
den  Nyankomne,  var  det  Præg,  der  var  over  ham 
af,  —  ja,  hvad  skal  jeg  kalde  det?  —  af  Frederik 
den  Sjettes  Tid.  Han  saae  ud,  som  om  han  var 
kommen  lige  inde  fra  Frederiksberg  Have  efterat 
have  seet  den  gamle  Konge  seile  rundt  i  Kana- 
lerne, men  hvad  det  egentlig  var,  som  gav  ham 
dette  Præg,  kunde  jeg  ikke  ret  blive  klog  paa. 
Det  var  ikke  Dragten  alene,  heller  ikke  det  glat- 
barberede, rynkede  Ansigt  med  det  beskedne,  ro- 
lige Udtryk,  snarest  vel  begge  Dele  i  Forening  — 

eller  maaske  noget  helt  Andet,  som  jeg  ikke  kunde 
gjøre  mig  selv  Rede  for. 

—  »Hvem  er  det:«  spurgte  jeg  Pouline,  da  hun 
kom  forbi  mig. 

»Ham?  Aa,  det  er  jo  Hr.  Tørring  —  han  kom- 
mer her  regelmæssig  et  Par  Gange  om  Ugen.  Det 
er  saadan  en  skikkelig  gammel  Fyr,  som  altid  pleier 
at  sidde  ved  Bordet  her  —  nu  er  han  vist  hel 
ulykkelig  over,   at  det  er  optaget!« 

»Men  her  er  jo  Plads  nok!« 

»Nei,  han  sætter  sig  ikke,  naar  Herren  er  der, 
det  er  han  alt  for  beskeden  til ! « 

»Ja,  men  sig  saa  til  ham,  at  det  vil  være  mig 
en  Fornøielse,  hvis  han  vil  gjøre  mig  Selskab.« 

»Det  er  en  anden  Sag!  Nu  skal  jeg  strax  være 
hos  ham.« 

Et  Øieblik  efter  kom  den  Gamle  hen  til  mig, 
tog  Hatten  umaadelig  dybt  af,  bukkede  og  takkede 
mig  for  den  store  Ære,  jeg  viste  ham  ved  at  til- 
byde ham  mit  Bord.  Saa  først  satte  han  sig  — 
yderst  paa  Bænken  —  bredte  sit  Lommetørklæde 
ud  ved  Siden  af  sig  og  stillede  den  omhyggelig 
børstede  men  noget  medtagne  Hat  ovenpaa.  Bør- 
stet og  proper  til  det  yderste  var  han  i  det  Hele, 
men  Frakken  var  blank  paa  Ærmer  og  Opslag, 
og  det  sorte  Atlaskes  Halstørklæde  var  slidt  i  Kan 
terne.  •   • 

»Ja,  undskyld  mig,  at  jeg  saadan  trænger  mig 
ind  paa  Dem,  min  Herre,«  sagde  han,  efterat  have 
bestilt  en  Kop  The,  »men  man  er  jo  et  Vane- 
menneske, og  nu  er  jeg  kommen  her  snart  i  halv- 
hundrede Aar  og  har  altid  været  vant  til  at  sidde 


124  NR.  SEXTEN 

ved  Bordet  her,  saa  man  vil  jo  nødig  gjøre  For- 
andring. Men  saa  kom  Pouline  og  sagde,  at  Her- 
ren ikke  havde  noget  imod,  at  jeg  tog  Plads  ved 
Siden  af  Dem  —  ja,  hun  er  en  sjelden  Pige,  en 
ganske  sjelden  Pige!« 

»Tænk,  er  De  virkelig  kommen  her  i  halvhun- 
drede Aar,«  sagde  jeg,  »det  kan  man  kalde  Tro- 
fasthed ! « 

»Ja,  tidligere  var  det  jo  kun  om  Søndagen,  naar 
jeg  havde  fri  fra  Forretningen,  men  nu  kommer 
jeg  her  en  to,  tre  Gange  om  Ugen;  jeg  vil  gjerne 
være  lidt  i  det  Fri,  og  jeg  holder  meget  af  at  høre, 
naar  en  eller  anden  Sangforening  synger  herude  — 
det  er  jo  en  Fornøielse,  man  har  gratis,  og  det 
maa  man  ogsaa  tænke  paa.  Ikke  for  det,  jeg  maa 
ikke  klage:  jeg  har,  hvad  jeg  behøver,  for  da  min 
gamle  Principal  døde  —  det  var  Isenkræmmer 
Skovgaard,  De  veed,  ham  paa  Vestergade  —  saa 
havde  han  betænkt  mig  i  sit  Testamente  med  en 
lille  Livrente;  jeg  havde  nu  ogsaa  været  over  fyrre- 
tyve Aar  i  Forretningen,  og  det  er  jo  en  rum  Tid.« 

Nu  fik  Hr.  Tørring  sin  Kop  The,  og  jeg  bød 
ham  en  Cigar,  som  han  først  efter  mange  Compli- 
menter  og  Indvendinger  tog  imod,  og  som  han 
derefter  strax  anbragte  i  et  langt  Weichseltræs  Rør. 

—  »Det  er  en  usædvanlig  smuk  September- 
aften,« begyndte  han  saa  igjen.  »Ja,  nu  er  det  lige 
Aarsdagen  for  Begyndelsen  af  Englændernes  Bom- 
bardement 1807  —  dengang  maa  det  have  været 
en  trist  September!  Jeg  har  netop  i  disse  Dage 
igjen  læst  i  Overskou's  Erindringer  om   den  Tid.« 

»Læser  De  meget?«   spurgte  jeg. 

»Ja,  næsten  altid.  Jeg  har  nu  bestandig  gjort 
meget  af  Læsning,  men  saa  længe  jeg  var  i  For- 
retningen, havde  jeg  jo  ikke  megen  Tid  til  Ad- 
spredelse —  nu  derimod  har  jeg  saamænd  Tid  nok ! 
Jeg  holder  ellers  mest  af  at  læse  om  gamle  Dage 
—  Erindringer  og  Brevsamlinger  og  saadant  Noget, 
som  man  kan  tænke  tilbage  ved.  Som  nu  f.  Ex. 
Alt,  hvad  der  angaaer  Rahbek's  og  Bakkehuset  — 
det  er  saa  forfriskende,   synes  jeg.« 

»Ja,  i  1807  havde  de  ogsaa  engelsk  Indkvar- 
tering paa  Bakkehuset,«  sagde  jeg,  slaaende  ind 
paa  hans  Betragtninger  fra  før.  »Dengang  boede 
der  en  Oberst  Hulse.« 

»Oberst  Hulse!«  gjentog  den  Gamle  og  blev  et 
helt  Kvarteer  høiere.  »Oberst  Hulse!  Er  De  vis 
paa  det,  om  jeg  maa  spørger  Og  hvorfra  veed  De 
detr« 

»J0*  JeS  kan  huske,  at  Kamma  Rahbek  fortæller 
det  i  et  Brev  til  Mynster  —  og  forresten  nævner 
vist  ogsaa  Provst  Schmidt  Obersten  i  sine  Dagbogs- 
optegnelser. Men  maa  jeg  spørge,  hvorfor  det 
interesserer  Dem  saa  meget?  —  De  har  vel  ikke 
kjendt  Obersten  personlig:«  lagde  jeg  til  med  et 
Smil. 

»Nei,  det  har  jeg  ikke,«  svarede  han  ganske  al- 
vorligt, »men  det  interesserer  mig  alligevel  i  høieste 
Grad,  fordi  det  bekræfter  eller  i  alt  Fald  bestyrker 
Rigtigheden  af  en  Historie,  som  jeg  —  men  det 
er  en  lang  Historie,  min  Herre,  og  jeg  veed  ikke, 
om  — « 

—  »Nu  er  Deres  Slavehandler  under  Opsejling, 
Hr.  Tørring,«    sagde  Pouline,   som  kom  forbi,    »han 

staaer  bare  og  taler  lidt  med  Værten,  saa  De  har 
ham  nok  strax.« 

»Aa,  De  med  Deres  Slavehandler  —  han  er  ikke 
mere  Slavehandler  end  De!« 

»Nei  —  men  hat  gewesen!  Han  har  vist  hand- 
let med  Piger  af  mere  end  een  Kulør,  og  jeg  har 
da  ogsaa  mere  end  een  Gang  lempelig  maattet 
rage  ham  fra  mig,  naar  han  begyndte  at  blive  nær- 
gaaende,  den  gamle  Abekat.  —  Det  er  ingen  Sel- 
skab for  Dem,   Hr.  Tørring!« 

Og  dermed  gik  Pouline. 

»Hvem  er  det,  hun  kalder  »Slavehandler«?« 
spurgte  jeg  min  nye  Ven. 

»Aa,  det  er  en  Hr.  Haslev,  som  jeg  tilfældig 
har  truffet  her,  og  som  jeg  pleier  at  slaa  en  Pas- 
siar af  med.  Han  har  været  Sømand,  og  Guld- 
graver, troer  jeg,  og  de  siger,  han  skal  have  en 
Del  Penge.  Han  er  ikke  saadan  tiltalende  at  se 
paa,  og  han  kan  vel  have  sine  Feil,  som  vi  Alle- 
sammen har,  men  Slavehandler  —  det  er  naturlig- 
vis det  rene  Passiar.   —  Der  kommer  han!« 

Tørring  havde  Ret:  »saadan  egentlig  tiltalende 
at  se  paa«  var  »Slavehandleren«  ikke!  Stor,  robust, 
Tyrehals  med  tre  Etager  i  Nakken,  rødt  Ansigt, 
smaa,  listige  Øine,  graasprængt  Skipperskæg  og  fire, 
fem  store  Ringe  paa  de  korte,  fede  Fingre  —  det 
var  det  Første,  jeg  saae. 

Han  hilste  ret  overlegent  paa  Tørring,  lidt  høf- 
ligere paa  mig,  satte  sig  uden  videre  imellem  os 
og  bestilte  »en  Vand!«  Da  han  havde  faaet  den  — 
Pouline  satte  den  formelig  med  et  Dunk  i  Bordet 
foran    ham  —  tog  han  en  Flaske  op  af  Lommen, 

skjænkede  Glasset  halv  fuldt  af  den,  hældte  Soda- 
vand i  for  Resten  og  vendte  sig  saa  til  mig  med 
et  plumpt-velvilligt : 

»Please,  Brandy,  Sir?  —  Xaa,  ikke:  Ja,  man 
raaa  jo  selv  fore  Sprut  med  sig  her,  naar  man  vil 
have  sig  en  Nathue  og  gaa  i  Seng  med !  —  Skaal, 
de  Herrer!  —  Xaa,  har  De  saa  læst  nogen  nye 
Historieboger,  Torring,  hvad:-  spurgte  han,  efterat 
have  taget  sig  en  forsvarlig  Slurk,  og  slog  i  det 
Samme  den  Gamle  paa  Skuldrene. 

Tørring,  som  aabenbart  generede  sig  noget  ved 
sit  Bekjendtskab  med  »Slavehandleren«,  søgte  at 
give  Denne  et  vist  Relief  ved,  henvendt  til  mig, 
at  svare: 

»Hr.  Haslev  læser  ogsaa  meget  —  han  interes- 
serer sig  meget  for  Literatur ! « 

»Ja,  hvad  skal  man  sige,«  sagde  Haslev,  lige- 
som undskyldende,  »jeg  har  jo  nu  lagt  op,  og 
Noget  maa  man  have  Tiden  til  at  gaa  med,  for 
man  kan  jo  ikke  altid  have  Fruentimmersjov  eller 
spille  Kort!  Xaa,  ja,  saa  har  jeg  s'gu  lagt  mig 
efter  at  læse  —  jeg  abonnerer  i  Therkildsens  Leie- 
bibliothek  —  men  jeg  læser  rigtignok  ikke  saadan 
gamle  Geschichter,  som  Tørring,  nei,  moderne 
Boger,  min  Fa'er!  Kjender  De  Conan  Doyle?  Det 
er  en  Karl !  Og  Fergus  Hume !  De  kan  skrive  om 
Mord  og  nedgravede  Skatte,  saa  man  s'gu  næsten 
ikke  kan  lægge  Bogen  Ira  sig,  før  man  er  kommen 
til  Enden  og  har  faaet  Redelighed  paa  Tingene.  — 
Kjender  De  en  Historie,  der  hedder  »Maanestenen* : 
Den  er  storartet!  Det  er  enten  i  den  eller  i  en 
anden  en  —  for  man  blander  det  jo  sammen,   det 


128  NR.  SEXTEN 

Stads  —  at  der  er  en  Ædelsten,  som  er  mange, 
mange  hundrede  Tusende  Pund  Sterling  værd,  og 
den  er  der  en  engelsk  Soldat,  der  negler  i  Indien, 
fra  et  eller  andet  Afgudsbillede,  forstaaer  De,  og 
saa  er  Indianerpræsterne  ude  efter  ham,  hele  Eu- 
ropa igjennem,  forat  hole  den,  og  tilsidst  bliver 
Soldaten  naturligvis  ogsaa  stukket  ihjel  med  en  for- 
giftet Dolk,  og  Skatten  gaaer  Fanden  i  Vold.  — 
Se,  saadan  en  Historie,  den  kan  De  s'gu  vist  ikke 
læse  i  Deres  danske  Boger,  Torring,  og  her  til 
Lands  har  vi  nok  heller  ingen  nedgravede  Maane- 
stene ! « 

»Ikke?«   svarede  Tørring. 

»Nei!« 

»Det  kunde  dog  maaske  være!« 

>Har  De  da  læst  — « 

»Ja,  maaske  baade  læst  og  hørt!« 

»Hvad  har  De  hørt  —  De  har  Fanden,  har 
De!«  Haslev  var  bleven  saa  ivrig,  at  det  øiensyn- 
ligt  morede  Tørring  at  give  den  Overlegne,  og, 
drillende  ved  sin  uforstyrrelige  Ro,   svarede  han: 

»Det  kunde  jo  f.  Ex.  være,  at  der  netop  var 
en  engelsk  Soldat,  som  i  1807  havde  baaret  saa- 
dan en  utrolig  kostbar  Ædelsten  paa  sig,  indsyet 
i  Klæderne,  og  at  Ædelstenen  var  bleven  begravet 
sammen  med  ham  her  i  Nærheden  af,  hvor  vi  nu 
sidder!« 

»Her  i  Nærheden  —   hvor,   Mand?« 

»Aa,   f.  Ex.  i  Søndermarken.« 

»Sludder!   —  Hvor  i  Søndermarken?« 

»Ja,  det  siger  jeg  ikke!« 

»Vil  De  gjøre  Nar  af  mig!« 

»Nei,  paa  ingen  Maade.  Jeg  har  egentlig  altid 
troet,  at  Skatten  var  der,  men  nu  i  Aften  har  den 
Herre  der«.  —  han  pegede  paa  mig  —  »næsten 
givet  mig  Vished.  —  Men  Klokken  er  over  Ti  — 
en  god,  rolig  Nat  —  og  Tak  for  behageligt  Sel- 
skab, mine  Herrer!« 

Tørring  hilste  og  gik,  og  da  han  var  ude  af 
Haven,  havde  jeg  den  samme  Fornemmelse,  som 
naar  den  eneste  Eventyrskikkelse  i  et  Skuespil  for- 
lader Scenen,  og  man  igjen  er  midt  i  Virkeligheden 
og  Nutiden. 

—  »Troer  De,  Thevandet  er  gaaet  den  gamle 
Idiot  til  Hovedet,  saa  han  er  bleven  spilgal?« 
spurgte  Haslev  mig  et  Øieblik  efter. 

»Nei,  hvis  De  mener  Hr.  Tørring,  saa  troer  jeg 
det  ikke.« 

»Men  hvis  det  ikke  er  Løgn  Altsammen,  hvor- 
for Fanden  har  han  saa  ikke  for  længe  siden  selv 
prøvet  paa  —  naa,  det  duer  han  naturligvis  ikke 
til,  det  Skrog!  Men  det  var  en  Forretning  for  mig! 
Jeg  har  altid  ønsket  mig  en  nedgravet  Skat,  saa- 
dan  en,  der  skulde  findes  med  forfærdelig  Snedig- 
hed !  —  Jeg  har  været  med  til  at  grave  baade  ned 
og  op  i  mine  Dage!«  lagde  han  til  med  et  grimt 
Smil.  —  »Men  undskyld,  Tørring  sagde,  at  Herren 
vidste  Besked  — « 

»Nei,  jeg  veed  ikke  Mere,  end  hvad  De  har 
hørt.  Jeg  har  kun  fortalt  Hr.  Tørring,  at  en  engelsk 
Oberst  Hulse  i  1807  var  indkvarteret  paa  Bakke- 
huset her  tætved,  men  det  lod  til  at  interessere 
ham  meget.« 

Sophus  Bauditz:  En  Aften  i  Skovridergaarden  o.  a.  Fort.  9 

»Oberst  Hulse:  —  Er  det  da  ham,  der  er  be- 
gravet i  Søndermarken?« 

»Xei,  det  kan  jeg  ikke  tro  —  for  han  er  vist 
ikke  død  her  i  Landet.« 

»Saa  er  vi  jo  lige  vidt!« 

»Ja,   omtrent!« 

—  Lidt  efter  sagde  ogsaa  jeg  Farvel  og  gik. 

En  Ugestid  senere  kom  jeg  imidlertid  igjen  en 
Aften  ind  i  Pilealleen  Nr.  16. 

Jeg  havde  naturligvis  talt  til  forskjellige  af  mine 
Bekjendte  om  »Vidunderhaven«,  og  en  af  mine 
nærmeste  Venner,  en  Kunstner,  havde  faaet  Lyst 
til  at  følges  med  mig  derud  og  gjøre  en  Tegning 
af  Kjøkkeninterieuret.  Han  kom,  saae  og  blev  be- 
geistret,  og  fem  Minutter  efter  var  han  i  fuldt  Ar- 
beide  med  at  tegne  henne  ved  Værtens  private 
Familiebord  lige  for  Kjøkkendoren. 

Jeg  styrede  hen  til  mit  gamle  Bord;  der  sad 
Tørring  med  sit  Thevand,  og  nu  var  det  mig,  som 
■ —  til  synlig  Glæde  for  ham  —  bad  om  Lov  til 
at  slaa  mig  ned  ved  hans  Side. 

—  »Deres  Ven,  »Slavehandleren«,  var  her  for 
et  Par  Aftener  siden  og  spurgte  efter  Dem,«  sagde 
Pouline  til  Tørring. 

»Tak,  det  er  godt!  —  Han  er  forresten  ikke 
saadan  min  Ven,«   svarede  Tørring  lidt  vrippent. 

»Ja,  da  lod  det  da  til,  han  havde  noget  meget 
Vigtigt  at  sige  Dem ! « 

»Jeg  har  talt  med  ham  —  han  var  hjemme  hos 
mig  iforgaars.« 

»Naa,  undskyld,  jeg  var  hoflig,«  svarede  Pou- 
line  og  gik  videre. 

—  »De  mærkede  jo  nok,«  vendte  Tørring  sig 
til  mig,  da  hun  var  borte,  »at  Haslev  blev  ganske 
umaadelig  ivrig,  da  jeg  forleden  lod  falde  nogle 
Ord  om,  at  der  maaske  ogsaa  her  i  Nærheden,  i 
selve  Søndermarken,   kunde  være  gjemt  en  Skat  — « 

—  »Er  der  gjemt  en  Skat,  Hr.  Tørring,  og  De 
finder  den,  saa  maa  De  lade  mig  faae  lidt  af  den ! « 
sagde  Pouline,  som  igjen  passerede  forbi.  »Saa  kan 
Hansen  og  jeg  gifte  os!« 

»Ja,  det  skal  jeg  nok!«  svarede  Tørring.  — 
»Nei,  seer  De«,  vedblev  han  til  mig,  »nu  kom 
Haslev  op  til  mig  igaar  og  vilde  absolut  have,  at 
vi  To  skulde  gaa  i  Compagni  om  Skattegravning, 
og  han  frittede  og  frittede,  og  han  blev  næsten  hel 
desperat,  da  jeg  ikke  vilde  give  ham  nærmere 
Besked  eller  vise  ham  Brevene.« 

» Brevene !  Veed  De  da  virkelig  Noget,  Hr.  Tør- 
ring? Jeg  troede  nærmest,  det  Hele  var  en  Historie, 
De  opfandt,   for  at  drille  Haslev!« 

» Veed  og  veed  —  ja,  hvad  veed  man ! «  lød  det 
philosophiske  Svar.  »Dem  kan  jeg  forresten  gjerne 
fortælle  Historien,  saa  godt  jeg  kan,  om  den  ellers 
kan  more  Dem. 

—  Seer  De,  min  salig  Moder  var  en  Gaard- 
mandsdatter  fra  Herfølge  Egnen  —  De  veed,  ad 
Kjøge  til  —  og  i  min  Barndom  og  første  Ungdom 
kom  jeg  en  Del  til  hendes  Broder  derude.  Min 
Morbroders  Nabo,  det  var  en  Englænder,  der  i 
1807  var  deserteret  fra  sit  Regiment.  Saadan  at 
desertere,    det   er   jo,    naar  man  tager  det  militært 

—  jeg  har  selv  staaet  ved  Livjægerne  —  ikke  at 
rose,  men  Englænderen  var  i  sin  Tid  bleven  ind- 
kvarteret der  paa  Egnen  og  var  bleven  forelsket  — 
naa,  ja,  saa  deserterede  han  og  fik  først  Pigen  og 
siden  hendes  fædrene   Gaard. 

Ham  snakkede  jeg  meget  med,  og  det  morede 
mig  altid  at  høre  ham  fortælle  om  1807  og  om, 
hvad  han  ellers  havde  oplevet.  Blandt  Andet  for- 
talte han  om  en  Kammerat,  han  havde  havt,  et 
Bysbarn,  som  havde  været  viden  om  i  Verden,  og 
som  i  1807  var  Underofficeer  og  med  her  for  Kjø- 
benhavn.  Han  havde  ogsaa  været  i  Indien,  og  der 
havde  han  faaet  —  fundet  eller  røvet,  det  sagde 
han  ikke  —  en  klar  Sten,  som,  efter  hvad  han  da 
selv  mente,  skulde  være  umaadelig  meget  værd, 
saa  meget,  at  han,  naar  hans  Capitulation  var  ud- 
løben, og  han  kom  hjem  igjen  til  England,  tænkte 
paa  at  kjøbe  sig  en  lille  Herregaard  for  den.  Min 
Hjemmelsmand  havde  selv  seet  Stenen,  men  for- 
resten bar  Underofficeren  den  altid  indsyet  i  Foret 
paa  sin  Frakke. 

Naa,  Underofficeren  døde,  mens  Englænderne 
laa  for  Kjøbenhavn,  og  blev  begravet  der,  og  hans 
Kammerat,  Desertøren,  havde  egentlig  ikke  tænkt 
videre  paa  ham  i  et  Par  Aar,  da  han  en  skjønne 
Dag  fik  et  Brev  fra  sin  Hjemby,  fra  Underoffi- 
cerens Familie,  der  havde  faaet  at  vide,  at  han  var 
havnet  her.  Underofficeren  maatte  tidligere  i  sine 
Breve  have  fortalt  Familien  om  Stenen,  for  de  be- 
skrev, saa  godt  de  kunde,  Stedet,  hvor  han  skulde 
være  begravet,  og  bad  nu  ganske  troskyldigt  hans 
gamle  Kammerat  om  at  faae  Graven  aabnet  og  om 

at  sende  dem  Stenen.  Men  det  hverken  kunde 
eller  vilde  han  jo  prøve  at  indlade  sig  paa,  og  der 
kom  saa  ikke  mere  ud  af  Sagen. 

Jeg  var  imidlertid,  som  rimeligt,  meget  interes- 
seret i  Historien,  og  jeg  fik  saa  de  Breve  forærende 
af  Englænderen,  som  han  i  sin  Tid  havde  faaet 
fra  Hjemmet  —  jeg  har  dem  da  ogsaa  endnu.  En 
lille  Smule  Engelsk  kan  jeg,  og  ved  Hjælp  af  et 
Lexicon  fandt  jeg  da  ud  af  det,  som  jo  var  det 
Væsentlige,  at  en  anden  Kammerat  til  den  Afdøde 
—  En,  som  havde  været  med  at  begrave  ham, 
men  som  ikke  vidste  noget  om  Stenen  —  havde 
skrevet  hjem  til  Familien  i  England  og  berettet  om 
Dødsfaldet  og  fortalt  —  meget  pænt  forresten  — 
at  de  havde  begravet  ham  »ved  Indgangen  til  den 
store  Park,  lige  under  en  stor,  dobbeltstammet 
Poppel,  c 

Nu  træffer  det  sig,  som  De  vel  nok  har  seet, 
saa  mærkeligt,  at  der  lige  udenfor  den  nærmeste 
Indgang  til  Søndermarken,  et  Par  Hundrede  Alen 
herfra,  staaer  den  deilige  gamle  Poppel  med  dob- 
belt Stamme  —  ja,  den  ene  af  dem  har  mistet 
Kronen  for  et  Par  Aar  siden  —  og  nu  har  jeg 
altid  saadan  gaaet  og  bildt  mig  ind,  at  Englænderen 
laa  der.  —  Det  vil  sige,  jeg  veed  ikke  rigtig  selv, 
om  jeg  egentlig  har  troet  paa  det,  men  jeg  har 
saadan  gaaet  og  fornøiet  mig  ved  Tanken  om,  at 
han  jo  i  alt  Fald  meget  godt  hunde  ligge  der,  og 
jeg  syntes,  der  var  saadan  noget  Romantisk  ved, 
at  jeg  —  og  jeg  alene  —  vidste  Besked  med  Skatten. 

Og  saa  kommer  De,  min  Herre,  forleden  Aften 
og  fortæller  mig,   at  Oberst  Hulse  var  indkvarteret 

paa  Bakkehuset  i  1807  !  Jeg  forsikrer  Dem,  det  var, 
som  om  Fortiden  reiste  sig  af  Graven,  for  i  et  af 
Brevene  hedder  det,  at  Underofficeren  stod  ved 
Oberst  Hulses  Regiment.  Er  det  saa  ikke  rimeligt, 
naar  Obersten  har  været  indkvarteret  en  fem,  sex 
Minutters  Gang  herfra,  at  hans  Underofficeer  ogsaa 
har  ligget  i  Kvarteer  her  i  Nærheden,  og  at  han 
er  bleven  begravet  der,  hvor  jeg  altid  har  troet: 
»Den  store  Park«,  det  er  Søndermarken,  og  der 
findes  ikke  mere  end  een  Poppel  med  Dobbelt- 
stamme  i  den  —  er  det  ikke  i  alt  Fald  ret  mærke- 
ligt,  min  Herre:« 

Hvor  uendelig  Lidt  der  end  i  Virkeligheden  var 
at  bygge  paa  i  Torrings  Fortælling,  saa  følger  det 
dog  omtrent  af  sig  selv,  at  jeg  alligevel  blev  stærkt 
optagen  af  den,  og  da  min  Ven,  Maleren,  var  fær- 
dig med  sin  Tegning  og  kom  hen  til  os,  aftalte 
jeg  med  Torring,  at  vi  skulde  mødes  herinde  næst- 
følgende Søndag  Formiddag;  saa  vilde  han  have 
de  gamle  Breve  med,  og  saa  skulde  vi  følges  ad 
og  ved  Dagens  Lys  se  den  gamle  Poppel  —  den 
glædede  han  sig  aabenbart  svært  til  at  vise  mig. 

Tirsdagen  efter  ringede  det  paa  min  Dør,  og 
udenfor  stod  Pouline,   meget  høitidelig. 

»Gamle  Tørring  er  død  iforgaars,«  sagde  hun, 
»det  var  Lungebetændelse.  Hans  Værtinde  kom  hen 
til  mig  igaar  og  fortalte  det,  og  saa  skulde  hun 
bringe  mig  de  Breve  her;  han  havde  ligget  den 
sidste  Nat  og  phantaseret  om,  at  der  i  dem  stod 
noget  om  en  Skat,  som  han  havde  lovet  mig,  men 
jeg  kan  ikke  læse  dem  —  Hansen  heller  ikke   — 

det  er  vist  Tysk,  og  saa  vilde  jeg  bede  Herren 
for  gammelt  Bekjendtskabs  Skyld  se  efter,  om  der 
virkelig  er  Noget  om  det  —  ikke  fordi  jeg  troer 
paa  det,  men  alligevel,  —  ikke  sandt?  Og  saa 
vilde  jeg  ogsaa  bede  Dem,  hvis  det  da  ikke  er  for 
meget,  om  De  ikke  nok  vilde  gaa  med  til  Begra- 
velsen; han  var  saadan  et  rart  gammelt  Menneske, 
og  De  talte  saa  pænt  med  ham.« 

Pouline  havde  Taarer  i  Øinene,  men  smilte  i 
næste   Øieblik,   da  hun  sagde: 

»Det  var  lige  godt  mærkeligt  at  tænke  sig,  om 
Hansen  og  jeg  skulde  blive  gift  paa  gamle  Tør- 
rings Breve ! « 

Jeg  lovede  naturligvis  at  komme,  og  om  Søn- 
dagen mødtes  vi  paa  Vestre  Kirkegaard  om  Tør- 
rings Kiste. 

—  Følget  var  faatalligt:  der  var  ikke  Andre  end 
den  Afdødes  Værtinde,  Pouline  med  sin  Hansen, 
Haslev  og  jeg. 

Det  var  tydeligt  at  se,  at  Haslev  gjerne  vilde 
have  nærmet  sig  Pouline,  men  Hansens  Nærværelse 
og  mindre  venlige  Blikke  holdi  ham  i  passende 
Afstand. 

Efter  Begravelsen  gik  jeg  alene  gjennem  Sønder- 
marken, standsede  ved  den  dobbeltstammede  Pop- 
pel, som  jeg,  ærlig  talt,  aldrig  før  havde  lagt  Mærke 
til,  og  sendte  ved  den  Tørring  —  Romantikeren 
fra  svundne  Dage  —  en  vemodig   Tanke. 

—  Brevene  indeholdt,  som  jeg  nok  formodede, 
i  Virkeligheden  Intet  ud  over,  hvad  jeg  allerede 
vidste. 

Jeg  forklarede  Pouline  Sagen  og  lovede  at  gjøre 

det  Eneste,  der,  i  alt  Fald  foreløbig,  var  at  gjøre: 
gjennem  det  engelske  Gesandtskab,  hvor  jeg  kjendte 
lidt  til  Attachéen,  om  muligt  at  faae  oplyst,  ved 
hvilken  Leilighed  en  Underofficeer  ved  Navn  James 
Burton,  som  i  1807  havde  staaet  ved  Oberst  Hui- 
se's  Regiment,  var  død,  og  hvorvidt  der  vidstes 
Noget  om  hans  Begravelse.  Det  var  jo  høist  usand- 
synligt, at  det  overhovedet  kunde  oplyses,  men 
prøve  paa  det  kostede  jo  Ingenting. 

Et  Par  Dage  efter  fik  jeg  imidlertid  et  nyt  Be- 
søg af  Pouline,   der  øiensynlig  var  meget  altereret. 

Haslev,  der  af  Tørrings  Værtinde  havde  erfaret, 
at  Denne  havde  bragt  Pouline  en  Pakke  Breve, 
der  skulde  handle  om  en  skjult  Skat,  havde  været 
hos  Pouline  og  baade  med  det  Gode  og  det  Onde 
søgt  at  faae  hende  til  at  udlevere  Brevene.  Hun 
havde  svaret,  som  jo  sandt  var,  at  de  beroede  hos 
mig,  og  tilsidst  havde  han  —  saa  utroligt  det  end 
lød  —  budt  hende  forst  500  og  siden  1000  Kroner 
for  dem.  Nu  var  hun  stærkt  i  Beraad  med  sig 
selv,  om  hun  skulde  tage  imod  Tilbudet  eller  ei. 
Hansen  raadede  til  det  —  han  vilde  jo  hellere 
giftes  idag  end  imorgen  —  men  Pouline  mente, 
at  naar  man  maaske  havde  Udsigt  til  mange  hun- 
drede Tusinder,  saa  var  det  dog  bedre  at  vente, 
til  der  kom  Svar  fra  England. 

Jeg  forklarede  hende,  at  hvad  Svaret  end  lød 
paa,  var  Skattens  Existens  og  Skattens  Værdi  mere 
end  problematisk  —  ikke  at  tale  om,  at  det  var 
mere  end  tvivlsomt,  hvem  der  havde  Ret  til  den 
—    og  jeg  sagde  hende  endvidere,   at  jeg,  hvis  det 

kom  til  Handel,  ogsaa  vilde  fole  mig  forpligtet  til 
at  gjøre  Haslev  opmærksom  herpaa  —  men  hun 
var  stadig  i  Tvivl. 

Saa  sagde  jeg  til  hende: 

»Hør  nu,  Pouline,  naar  De  har  taget  en  Lotteri- 
seddel, saa  har  De  en  Mulighed  —  men  den  er 
meget  lille  —  for  at  kunne  vinde  100,000  Kroner. 
Hvad  vilde  De  saa  gjøre,  naar  der  Dagen  før 
Trækningen  kom  en  Mand  op  til  Dem  og  bød 
Dem   1000  Kroner  for  Seddelen?« 

»Jeg  vilde  begribeligvis  sælge  den!«  lød  Svaret 
uden  Betænkning. 

»Godt!  Saa  skal  De  ogsaa  sælge  Haslev  Bre- 
vene!«  sagde  jeg.   Og  derved  blev  det. 

Dagen  efter  havde  jeg  Hr.  Haslev  oppe  hos 
mig. 

Jeg  forklarede  ham,  som  jeg  syntes,  jeg  var  nødt 
til,  hvor  uendelig  ringe  Chancer  han  havde  for  at 
kunne  faae  Nogetsomhelst  ud  af  Sagen,  men  han 
var  fuldstændig  bidt  af  en  gal  Romanforfatter  og 
spurgte  blot,  om  der  i  Brevene  stod,  hvor  Eng- 
lænderen og  Skatten  var  begravet.  Jeg  svarede,  at 
Stedet  var  betegnet,  og  at  Stedet  kunde  være  i 
Søndermarken.   —  Dermed   var  han  tilfreds. 

Han  fik  Brevene,  og  Pouline  fik  de  1000  Kro- 
ner. 

—  Et  Par  Dage  efter  modtog  jeg  gjennem  det 
engelske  Gesandtskab  virkelig  Meddelelse  om,  at 
Underofficeren  James  Burton  af  Oberst  Hulse's 
Regiment    var    ifalden    under    de    Danskes    Udfald 

den  31.  August  1807  og  begravet  paa  Valpladsen, 
hvilket  jeg  pr.   omgaaende  meddelte  Haslev. 

Burton  ligger  altsaa  ikke  i  Søndermarken  men  i 
Classens  Have.  Den  dobbeltstammede  Poppel,  under 
hvilken  han  har  fundet  Hvile,  er  forlængst  falden 
for  Øxen,  og  over  ham  og  »Maanestenen«  har  der 
jo  reist  sig  en  hel  Bydel,  som  Haslev  neppe  kan 
tænke  paa  at  ville  rasere,  selv  om  Skatten  skulde 
være  aldrig  saa  stor. 

Men  Pouline  blev  gift  med  Hansen  en  Maaned 
efter,  og  hver  Jul  og  Pinse  lægger  hun  en  Krans 
paa  gamle  Tørrings   Grav. 

kberstlieutenant  Ribolt  var  Enkemand  og 
falden  for  Aldersgrænsen. 

Sin  Hustru  mistede  han  tidligt,  men 
tog  det  store  Tab  som  en  Mand,  der 
ikke  ønsker,  at  Fremmede  skal  trænge 
dybere  ind  i  hans  Følelsesliv  eller  i  hans  Sorger. 
Han  ofrede  sig  fuldstændigt  for  sine  militære  Plig- 
ter og  for  Opdragelsen  af  sit  eneste  Barn,  Sønnen 
Herman,  læste  med  ham  og  levede  for  ham  og 
havde  den  Glæde  at  se  ham  uden  Betænkning 
vælge  Slægtens  traditionelle  Livsvei,  den  militære, 
og  i  ung  Alder  naa  til  at  blive  Premierlieutenant, 
med  Garnison  i  en  jydsk  By. 

Saa  faldt  han  selv  for  Aldersgrænsen.  Han  blev 
boende  i  Kjøbenhavn,  men  stængede  sig  efter- 
haanden  mere  og  mere  ude  fra  sine  tidligere  Kam- 
merater og  fra  Omgang  overhovedet;  han  var  lige 
rask  at  se  til,  men  han  var  dog  noget  af  en  brudt 
Mand.  Og  den  største  Ulykke  var  maaske,  at  han 
i  Grunden  slet  ikke  kunde  beskjæftige  sig;  han 
havde  været  Militær  til  Fingerspidserne,  Militær  og 
ikke  Andet.  Han  læste  og  læste  —  Historie  og 
Romaner,  Reisebeskrivelser  og  Biografier  —  gav 
sig   endogsaa  til  paa  egen  Haand  at  lære  Engelsk 

—  Gud  maa  vide,  hvorfor  —  men  naar  man  ikke 
fra  ung  af  har  været  vant  til  at  læse  meget,  træt- 
ter Læsningen  forbausende  hurtigt,  og  Oberstlieute- 
nanten  kunde  ikke  sjeldent  falde  i  Søvn  over  en 
Bog,  som  Andre  fandt  spændende  eller  interessant. 
En  Del  af  Dagen  fik  han  jo  nok  til  at  gaa,  dels 
ved  lange,  regelmæssige  Spadsereture,  dels  med  at 
»gjøre  Orden«  i  Skuffer  og  Skabe,  men  Aftnerne, 
de  var  lange;  saa  sad  han  i  Reglen  med  en  Pibe 
i  Munden  og  lod  Fortiden  passere  Revue  —  uden 
Sidespring,  men  i  korrekt  Parademarsch  —  og  saa 
sukkede  han  og  gik  tidlig  i  Seng  for  næste  Dag 
at  begynde  forfra  igjen. 

Sønnen  var  hans  Stolthed,  men  egentlig  savne 
ham  gjorde  han  ikke;  han  var  tilfreds  med  at  se 
ham  i  Ny  og  Næ  og  ved  hver  Søndag  at  faae 
Brev  fra  ham.  Oberstlieutenanten  havde  nemlig  al- 
drig forstå  aet,  at  en  voxen  Søn  foruden  at  være 
Søn  tillige  i  visse  Maader  kan  være  en  Kammerat, 
for  hvem  man  udtaler  sig,  og  med  hvem  man 
drøfter  Stort  og  Smaat;  Oberstlieutenanten  var  gaaet 
i  Ilden  for  sin  Søn  og  havde,  om  det  behøvedes, 
gjerne  lidt  Savn,  for  at  han  ikke  skulde  mangle 
Noget,  men  leve  sit  Liv  sammen  med  ham,  det 
forstod  han  ikke. 

—  En  af  Oberstlieutenantens  gamle  Venner  sagde 
en  Dag  til  ham: 

»Hør,  Ribolt,  veed  Du,  hvad  det  er,  der  er  i 
Veien  med  Dig:  Du  savner  kvindelig  Omgang.  Ja, 
jeg  mener  ikke  just,  at  Du  skal  gifte  Dig  —  det 
er  Du  for  gammel  til  —  men  Du  skulde  have  en 
Datter,    saadan    hvad    man    kalder    en    Solstraale    i 

Huset  —  naa,  det  har  Du  nu  ikke,  men  Du  kunde 
faae  en  dannet,  yngre  Dame  til  at  styre  dit  Hus 
og  til  at  være  lidt  for  Dig  —  »das  ewig  Weib- 
liche«,   hvad?   .  .  .« 

Men  det  vilde  Oberstlieutenanten  ikke  høre  noget 
om :  han  skulde  nok  selv  styre  sit  Hus,  og  kvinde- 
lig Omgang  —  nei,  Tak!  Forpligtelse  til  Konversa- 
tion og  Hensyntagen  o.  s.  v.   —  uha! 

Ikke  desto  mindre  gav  Oberstlieutenanten  sig  et 
Par  Dage  efter  til  at  tænke  over,  hvad  Vennen 
havde  sagt.  Det  faldt  ham  ganske  vist  ikke  et  Øie- 
blik  ind  at  tænke  paa  at  tage  en  Dame  i  Huset, 
men  dette  med  Trangen  til  kvindelig  Omgang  — 
»das  ewig  Weibliche«  —  det  slog  ham,  da  han 
næste  Gang  mødte  sin  Værts,  Grosserer  Møllers, 
Datter  paa  Trappen. 

Frøken  Johanne  var  pur  ung,  nydelig  og  fryde- 
lig at  se  til,  og  særlig  udstyret  med  et  Par  straa- 
lende  Øine  og  et  Par  Smilehuller, 

»qui  toumeraient  la  tete  au  roi«. 

Alt  dette  havde  Oberstlieutenanten  seet  før,  og 
ganske  ureflekteret  glædet  sig,  hver  Gang  han 
mødte  hende  paa  Trappen;  som  Kavaleer  af  den 
gamle  Skole  traadte  han  næsten  ærbødigt  til  Side 
paa  Repos'en,  hilste  korrekt  og  modtog  til  Gjen- 
gjæld  et  Smil,  som  kunde  bringe  ham  i  godt  Hu- 
meur  for  flere  Timer.  Men  nu,  efter  Samtalen  med 
Vennen,  reflekterede  han  over,  hvorfor  han  egent- 
lig glædede  sig  ved  Mødet,  og  han  kom  til  det 
Resultat,  at  der  maaske  alligevel  var  noget  om  det 
med  Solstraalen  og  »das  ewig  Weibliche«,  og  at 
det   maaske  ikke  havde  været  saa  galt  at  have  en 

Datter  —  hvad  han  jo  imidlertid  ikke  havde  og 
ikke  kunde  faae. 

Oberstlieutenanten  drev  det  endogsaa  til  —  men 
uden  at  indrømme  det  for  sig  selv  —  somme  Tider 
at  gaa  ud  eller  komme  hjem  netop  paa  den  Tid, 
da  han  vidste  eller  dog  formodede,  at  Frk.  Johanne 
vilde  passere  Trappen,  og  efterhaanden  blev  ogsaa 
hendes  Smil,  ganske  naturligt,  venligere  og  ligesom 
mere  bekjendt.  En  Gang  imellem  kunde  de  vexle 
et  Par  ligegyldige  Ord,  men  ud  over  dette  førte 
Bekjendtskabet  ikke;  Oberstlieutenanten  kom  kun 
til  sin  Vært,  naar  han  hvert  Kvartal  skulde  betale 
sin  Husleie,  og  den  eneste  selskabelige  Forbindelse 
mellem  Etagerne  var,  at  Oberstliéutenantens  Søn  i 
Efteraaret,  da  han  var  en  Ugestid  hjemme  med 
Orlov,  havde  været  til  Bal  hos  Grossererens. 

—  Nu  var  det  Juleaften,  og  Oberstlieutenanten 
var  ganske  alene.  Pigen  havde  han  ladet  gaa  hjem 
til  sine  Forældre,  og  skjøndt  et  Par  Familier  havde 
bedt  ham  tilbringe  Aftenen  hos  dem,  svarede  han 
dog  afslaaende,  fordi  Minderne  og  Savnet,  mente 
han,  vilde  trænge  dobbelt  stærkt  ind  paa  ham, 
naar  han  var  mellem  glade  Mennesker  i  et  rigtigt 
Hjem. 

Sønnen  havde  skrevet  til  Faderen  og  foreslaaet 
at  komme  over  til  Kjøbenhavn  i  Julen,  men  Oberst- 
lieutenanten havde  svaret,  at  da  de  jo  havde  seet 
hinanden  saa  nylig  —  det  var  kun  to  Maaneder 
siden  —  fandt  han  det  urimeligt,  at  Sønnen  for 
hans  Skyld  skulde  reise  over  og  tilbringe  en  trist 
Jul  i  Hjemmet  i  Stedet  for  at  blive  i  sin  Garni- 
sonsby,   hvor  han   jo  kom  meget  ud,    og  hvor  der 

skulde  være  baade  Klubbal  og  privat  Selskabelig- 
hed. Og  saa  havde  Sønnen  ikke  skrevet  videre  — 
han  havde  Slægtsdisciplinen  i  Blodet. 

—  Oberstlieutenanten  kom  fra  Frue  Kirke,  hvor 
han  som  sædvanligt  havde  været  til  lithurgisk  Guds- 
tjeneste. Han  stampede  Frostsneen  af  Støvlerne 
nede  i  Porten,  gik  sindigt  op  ad  Trapperne  og  var 
allerede  naaet  til  anden  Sal  —  selv  boede  han  paa 
tredie,  Værten  paa  fjerde  —  da  han  nede  fra  Stue- 
etagen hørte  lette,  hurtige  Trin  opefter,  og  saa  ud- 
dannet var  hans  Øre  paa  det  Punkt  blevet,  at  han 
ikke  et  Øieblik  var  i  Tvivl  om,  at  det  var  Frøken 
Johanne. 

Nu  kunde  han  meget  godt  være  kommen  op  til 
tredie  Sal  og  have  lukket  sig  ind,  før  hun  naaede 
ham,  men  uvilkaarligt  standsede  han  forat  knipse 
et  Par  Snefnug  af  sit  Ærme  og  gik  derpaa  saa 
langsomt,  at  Frøken  Johanne  og  han  mødtes  paa 
Afsatsen  udenfor  hans  Dør.  Han  hilste  korrekt  og 
ærbødigt  som  altid  —  og  tilføiede  et  »Glædelig 
Jul«,  men  i  Stedet  for  at  gjengjælde  dette  med  det 
traditionelle  »Tak,  i  lige  Maade«,  stod  hun  et 
eneste  Nu,  som  om  hun  betænkte  sig,  fløi  saa  hen 
imod  ham,  slog  Armene  om  hans  Hals  og  gav  ham 
et  Kys,  et  varmt,  inderligt  Kys  paa  Kinden.  Saa 
stormede  hun  op  ad  Trappen  og  ringede  paa  der- 
oppe. 

Det  varede  ligefrem  noget,  inden  Oberstlieute- 
nanten kunde  besinde  sig  saa  meget,  at  han  fik 
Døren  aabnet  og  kom  ind  i  sin  Leilighed  —  uden 
at  tørre  Fødderne  af  —  og  da  han  var  kommen 
lige    indenfor    og    havde    faaet    Overtøiet    af,    faldt 

han  ned  paa  den  nærmeste  Stol  og  sad  i  fem  Mi- 
nutter og  dreiede  hjælpeløst  paa  sit  Overskjæg. 

—  Hvad  var  dog  det,  der  var  sket!  Det  var 
ikke  et  Theaterkys  —  nei,  han  kunde  endnu  føle 
Mundens  friske  Varme  og  hendes  kolde,  snebidte 
Kind  —  men  hvad  var  saa  Meningen!  Havde  han 
virkelig  givet  hende  Anledning,  og  mente  hun  — 
Snakl 

Men  da  Oberstlieutenanten  reiste  sig  op,  saae 
han  sig  uvilkaarligt  i  Speilet,  saae  paa  det  let 
graanende  Haar,  dreiede  igjen  paa  Overskjægget 
og  blev  pludselig,   syntes  han,   ti  Aar  yngre. 

Oppe  fra  lød  nu  en  af  de  kjendte  Julepsalmer, 
en  klar,  høi  Stemme  sang  for  —  det  var  hendes 
—  og  Oberstlieutenanten  fik  Taarer  i  Øinene. 

—  Hvad  havde  Meningen  været!  Hun,  purung 
og  frisk  som  selve  Vinterdagen,  og  han,  gammel 
Kavaleer  —  hvor  kunde  det  falde  hende  ind! 

Det  ringede,  og  Oberstlieutenanten  gik  ud  for 
at  lukke  op,  men  han  var  ikke  fri  for  at  ryste  lidt 
paa  Haanden   —  han  var  forberedt  paa  Alt. 

Det  var  kun  Postbudet,  der  bragte  den  sidste 
Post,  og  Oberstlieutenanten  følte  —  ja,  var  det 
en  Skuffelse  eller  var  det  en  Lettelse,  han  vidste 
det  ikke  selv. 

En  halv  Snes  Breve  fik  han  —  Brev  fra  Søn- 
nen og  Julehilsener  fra  gamle  Venner. 

Han  var  allerede  ved  at  aabne  det  sidste  Brev, 
da  hans  Blik  i  Tide  faldt  paa  Udskriften: 

Hr.  PremierHeutenant   Herman  Ribnit. 

Adr.:   Hr.  Obersllieutenant   Ribolt. 

Altsaa  et  Brev  til  Sonnen  fra  En,  som  troede, 
at  han  var  hjemme  i  Julen. 

Oberstlieutenanten  blev  siddende  med  Brevet  i 
Haanden  og  stirrede  aandsfraværende  paa  Ud- 
skriften, men  det  var  Froken  Johanne  og  Kysset, 
Kysset  og  ikke  Andet,  som  han  tænkte  paa,  — 
hvad  var  Meningen! 

Saa  læste  han  for  tyvende  Gang  Udskriften  paa 
Brevet,  som  han  stadig  sad  med  i  Haanden.  og 
pludselig  kom  han  næsten  halvhøit  til  at  gjentage: 

»Adresse  Hr.  Oberstlieutenant  Ribolt«. 

—  »Adresse!«  Ja,  naturligvis!  Brevet  var  til 
Sønnen  og  kun  adresseret  til  ham,  og  Kysset  var 
ogsaa  til  Herman,  og  han,  Oberstlieutenanten,  havde 
kun  faaet  det,  fordi  Sønnen  var  i  Jylland  og  — 
nei,   at  han  ikke  strax  havde  forstaaet  det! 

Og  saa  satte  Oberstlieutenanten  sig  ned  og  skrev 
et  Telegram,  som  han  selv  bragte  paa  den  nær- 
meste Station,  og  i  Telegrammet  til  Sønnen  stod 
kun: 

»Kan  Du  faae  Permission,  saa  kom  snarest.  Du 
ventes  med  Længsel.   Glædelig  Jul!« 


DAGMILD  KLOSTER 


^kjondt  der  nu  er  gaaet  henved  et  halvt 
Aarhundrede,  siden  jeg  første  Gang 
gjæstede  Uagmild  Kloster,  og  skjøndt 
det  snart  er  fyrretyve  Aar  siden,  jeg 
sidst  var  der,  saa  staaer  det  dog  saa 
tydeligt  for  mig,  netop  saadan  som  jeg  saae  det 
hin  første  Gang,   en  stille,   lys  Sommeraften. 

Jeg  var  en  Dreng  paa  knap  ti  Aar  og  var  af 
Klosterets  Besidder,  Godseier  Maag  —  fjernt  ude 
beslægtet  med  min  Fader  —  bedt  derover  forat 
tilbringe  Sommerferien. 

Vognen  hentede  mig  i  den  østjydske  Kystby  — 
dengang  var  der  ingen  Jernbane  —  og  en  hel, 
lang  Dag  igjennem,  i  Støv  og  bagende  Sol,  kjørte 
vi  Vesterpaa,  gjennem  bølgende  Agerland  og  grønne 
Skove,  langs  Moser  og  Kjær,  Bakke  op  og  Bakke 
ned;  Landsby  efter  Landsby  kom  vi  igjennem, 
bedede  i  mennesketomme  Kroer  underveis,  og  saa 
naaede  vi  da  endelig  ved  Solnedgang,  ude  paa 
Grænsen  af  det  brune  Lyngland,  lykkelig  til  Veiende. 
Oppe  fra  en  Høideryg  saae  jeg  en  Sø,  og  tæt 
ud  til  den  laa  en  gammel  eenlænget,  brunrod  Byg- 
ning —  uden  Taarn  og  ret  uanseelig;  det  var 
Dagmild  Kloster,   sagde  Kusken. 

Solen  blev  ringet  ned  fra  Kirken  hinsides  Vandet ; 
en  Baad  med  en  enlig  Fisker  tegnede  sin  guld- 
randede Silhouet  paa  den  stille  Hedesø,  inde  ved 
Rørene  slog  Fisken,  og  fjernt  ude  saaes  trækkende 
Ænder  som  en  svag,  bølgende  Røgstribe.  Alt  vaj- 
et Billede  paa  Fred  —  middelalderlig,  tryg  Kloster- 
fred. 

Da  vi  svingede  ind  paa  Broen,  der  førte  over 
Borggraven,  saae  jeg  op,  og  der,  i  et  aabent  Vindue 
over  Porten,  hvor  et  stammetykt,  vildt  Rosentræ 
støttede  sine  Ranker  til  Muren,  stod  en  halvvoxen 
Pige  klædt  i   Hvidt  og  nikkede  venligt  til  mig. 

Det  var  Inge,   Husets  eneste  Barn. 

Et  Øieblik  efter  holdt  Vognen  for  Trappen  inde 
i  Gaarden,  og  et  aldrende  Ægtepar  kom  mig  imøde 
og  bød  mig  stilfærdigt  men  hjerteligt  Velkommen 
til  Klosteret;  det  var  Godseieren  og  hans  Hustru. 
—  »Og  der  er  Jomfru  Inge«,  sagde  Faderen  i  det 
Samme;  »ja,  hold  Du  Dig  til  hende,  min  Dreng, 
saa  er  Du  vel  faren!« 

»Jomfru  luge!«  Jeg  kan  endnu  høre  den  inder- 
lige Beundring  og  Kjærlighed,  der  klang  gjennem 
de  to  Ord,  men  i  første  øieblik  slog  det  mig  dog 
som  noget  underlig  Søgt,  at  en  Fader  kaldte  sin 
egen  Datter  saadan;  siden  —  meget  snart  —  faldt 
det  mig  kun  naturligt.  Jeg  syntes  ligefrem,  Jomfru- 
navnet hørte  med  til  hendes  Personlighed,  og 
undrede  mig  end  ikke  over,  at  selv  Tyendet  jevn- 
lig,  og  i  fuldt  Alvor,  sagde  »Jomfru  Inge«,  naar 
de  talte  om  hende. 

—  »Godaften  og  Velkommen!«  sagde  nu  ogsaa 
Inge  og  gav  mig  Haanden;  jeg  saae  op  paa  hende. 

Et  Indtryk  af  noget  uendelig  Rent  og  Skjønt  fik 
jeg.  Barn  var  hun  jo  endnu  og  dog  i  visse  Hen- 
seender voxen;  voxen  i  sin  Holdning  og  i  Blik. 
Et  Blik  saa  mildt,  saa  fromt  lyste  ud  fra  de  store, 
klare  Øine,  der  var  brune,  men  som  man  altid, 
naar  man  var  borte  fra  hende,  maatte  tænke  sig 
som  blaa,  og  jeg  husker,  at  jeg  strax  faldt  i  Be- 
undring over  hendes  pragtfulde,  askeblonde  Haar, 
der  i  to  Fletninger  faldt  hende  ned  ad  Ryggen, 
og  over  hendes  fine,  skjønne  Hænder. 

Jeg  var  bleven  betaget,  som  Skoledrengen  kan 
være  det,  og  jeg  blev  taus,  men  inden  der  var 
gaaet  ti  Minuter,  var  vi  Kamerater  og  gamle  Kjen- 
dinge. 

Just  som  vi  skulde  gaa  til  Aftensbordet,  aabnedes 
en  Dør,  der  førte  ud  til  Trappegangen,  og  en  Skik- 
kelse, man  uvilkaarligt  maatte  lægge  Mærke  til, 
traadte  ind. 

Det  var  en  høi  og  kraftig  ældre  Mand,  med 
sort  Kalot  over  tjavset,  graat  Haar,  med  blød,  ned- 
faldende Skjortekrave,  uden  Halstørklæde,  og  i  lang, 
sort  Frakke.  Graat  Fuldskjæg  havde  han,  blegt, 
furet  Ansigt  og  et  underlig  alvorligt  Udtryk  i  de 
ganske  lyse  Øine. 

—  »Her  er  vor  lille  Gjæst,  Broder  Hans!«  sagde 
Godseieren  til  den  Indtrædende. 

»Broder  Hans!«  —  Det  klang  jo  igjen  hel  kloster- 
ligt ligesom  »Jomfru  Inge«,  og  jeg  blev  ganske 
underlig  til  Mode,  da  den  Nyankomne  langsomt 
gik  hen  imod  mig,  lagde  begge  Hænder  paa  mine 
Skuldre,  saae  indtrængende  —  ikke  uvenligt  —  paa 
mig  og  gav  mig  Haanden  uden  at  sige  Noget. 

Nærmest  blev  jeg  vist  ligesom  lidt  bange  for 
ham,  havde  i  alt  Fald  en  Følelse  af,  at  han  maatte 
være  utilnærmelig,  ikke  som  Andre.  Men  venlige 
og  hjertelige  var  de  alle  Fire,  mod  hinanden  og 
mod  mig.  Meget  blev  der  forresten  ikke  talt  ved 
Bordet,  og  Alt  blev  sagt  i  en  halv  dæmpet  Tone, 
som  jeg  uvilkaarligt  sogte  at  lempe  mig  efter. 

Naar  jeg  nu  søger  at  samle  mine  Erindringer 
fra  Dagmild  og  søger  at  gjøre  mig  selv  Rede  for 
mine  Indtryk,  saa  vil  Enhver  forstaa,  at  det  ikke 
er  mig  muligt  at  afgjøre,  hvad  der  horer  til  mit 
forste  Besøg,  og  hvad  til  de  senere. 

Et  Barn  opfatter  hurtigt  og  husker  undertiden 
forbausende  godt  tilsyneladende  ligegyldige  Enkelt- 
heder, men  det  er  vanskeligt  som  Voxen  og  saa 
længe  efter  at  tidsfæste  Begivenheder  og  Stem- 
ninger. En  Selvfølge  derfor,  at  Meget  af  det,  der 
nu  synes  mig  oplevet  og  opfattet  under  mit  første 
Besøg,  maaske  alligevel  falder  ind  under  de  senere. 
Adskilligt  er  vel  ogsaa  først  bleven  mig  klart  i  en 
modnere  Alder,  og  i  det  Hele  staaer  Minderne  fra 
Dagmild  Kloster  mere  for  mig  som  en  Række  en- 
kelte Billeder  end  som  en  sammenhængende  Kjede 
af  Begivenheder. 

Men  hvad  jeg  tor  svare  for,  er,  at  det  Hoved- 
indtryk, jeg  har  bevaret,  den  Helhedsstemning,  der 
er  bleven,    saa  nogenlunde  afspeiler  Virkeligheden. 

Og  Hovedindtrykket,  det  er  en  eiendommelig 
Fred,   en  aldrig  brudt  Harmoni. 

Er  det  Indbildning,  at  selv  Navnene  ude  paa 
den   Egn,    Personnavne    som  Stednavne,    havde    en 

blødere  Tone  end  andensteds?  Jeg  troer  det  ikke. 
Dagmild  Kloster  og  Solbjerg  Krat,  Tvilev  Kirke  og 
Rørbæk  Aa,  lyder  der  ikke  gjennem  dem  den  samme 
Mollklang  som  i  »Jomfru  Inge«  og  »Broder  Hans«: 
Jeg  synes  det  den   Dag  idag. 

Og  der  hvilede  over  hele  det  gamle  Kloster  og 
dets  Beboere  en  egen  Stilhed.  Aldrig  horte  man 
høirøstet  Tale,  aldrig  Noget,  der  kunde  bryde 
Søndagsfreden.  Man  var  under  Harmoniens  Lov, 
og  man  var  i  al  Ydmyghed  sig  selv  nok. 

Maag  og  hans  Hustru  havde  været  gift  i  mange 
Aar,  før  de  fik  Inge,  og  hun  blev  da  ganske  natur- 
ligt Gjenstand  for  deres  stille,  beundrende  Kjærlig- 
hed, en  Beundring,  der  ikke  viste  sig  i  Ord  men 
nærmest  kun  i  den  Maade,  hvorpaa  de  betragtede 
hende,  om  hun  saa  blot  gik  forbi.  —  Men  som 
hun  ogsaa  gik!  Jeg  troer  ikke,  hun  kunde  gjøre 
en  uskjøn  Bevægelse. 

Hun  var  Forældrene  Alt,  og  de  —  eller  maaske 
snarere  selve  Klosteret  og  Onkel  Hans  —  var  hen- 
des hele  Verden.  Sjeldent  var  der,  til  Trods  for 
Husets  jydske  Gjæstfrihed  overfor  Venner  og  Fræn- 
der, nogen  større  Selskabelighed,  og  saa  at  sige 
aldrig  tog  Familien  ud  —  det  faldt  overhovedet 
Ingen  af  dem  ind. 

Men  Inge  var  ikke  derfor  paa  nogen  Maade 
folkesky  eller  gjorde  Indtryk  af  at  være  en  Hjemme- 
fødning —  tvertimod.  Hun  var  en  udmærket  Kame- 
rat for  mig,  roede  med  mig  paa  Søen,  saae  paa, 
at  jeg  fiskede,   og  klatrede  i  Træerne. 

Frygt  troer  jeg  ikke,  hun  kjendte  —  sagtens  en 
Følge  af,   at  hun  var,   hvad  jeg  vil  kalde  født  from, 

stadig  følende  sig  under  Vorherres  Øine  og  under 
hans  skjærmende  Varetægt.  Jeg  husker  saaledes  — 
vistnok  fra  den  allerførste  Sommer  —  at  jeg  en 
Dag  under  et  Tordenveir  stod  med  hende  oppe  i 
hendes  Værelse  i  det  aabne  Vindue.  Pludselig 
knitrede  et  Lyn,  i  samme  Nu  fulgt  af  et  vældigt, 
skrattende  Tordenskrald,  der  rystede  de  tykke  Mure, 
og  uvilkaarligt  foer  jeg  bort  fra  Vinduet  og  hen  i 
en  Krog.  Saa  saae  hun  paa  mig  med  et  Smil  og 
sagde,  roligt  som  altid:  »Troer  Du  egentlig  ikke, 
Vorherre  kan  naa  Dig  der,  hvis  han  vil?«  —  Fra 
den  Dag  har  jeg  aldrig  været  bange  i  Tordenveir. 

Hun  blev  min  Fører  og  min  Veileder  paa  Gaar- 
den,  i  Haven  og  i  den  nærmeste  Omegn  —  ret 
langt  bort  kom  vi  forresten  aldrig. 

Først  og  fremmest  lærte  hun  mig  Gaarden  at 
kjende  og  fortalte  mig  i  store  Træk  dens  Historie. 
Den  havde,  som  Navnet  jo  angav,  først  været  et 
Kloster  —  Nonnekloster ;  Klosterkirken  havde  ligget 
der,  hvor  nu  Frugthaven  strakte  sig,  langs  med 
Søen,  og  hver  Gang  der  gravedes  her,  kom  der 
blodrøde  Murstensbrokker  og  stundom  ogsaa  skjøre, 
gulnede  Knogler  til  Syne.  Men  i  de  Tider  havde 
Hovedbygningen  kun  været  halv  saa  bred  som  nu 
—  nede  i  de  hvælvede  Kjældere  kunde  man  tyde 
ligt  se,  hvor  Klostrets  Ydermur  engang  havde  været 

Og  om  Rosen,  den  vilde  Rose  fortalte  hun  mig 
Den  var  ældgammel  —  Onkel  Hans  mente  endog 
at  den  engang  havde  strakt  sine  Ranker  paa  Non 
nernes  Mur  og  derfor  endnu  maatte  have  sine 
Rødder  helt  inde  under  Kjælderen.  Tidligere,  saa 
sent  som  i  Bedsteforældrenes  Tid,  havde  den  hvert 

Aar  blomstret  rigt,  men  nu  satte  den  aldrig  mere 
Blomst;  den  var  bleven  for  gammel,  hed  det,  og 
kun  oppe  under  Inges  Vinduer  var  der  endnu  en- 
kelte friske  Skud. 

I  Haven  førte  hun  mig  omkring,  i  Lindealleen 
og  ned  til  Søen,  hvor  den  hule  Pil  sænkede  sine 
Grene  over  Vandet,  og  hvor  det  gamle  Morbærtræ 
stod  med  heldende  Stamme  og  en  Rigdom  af  sorte 
Bær-,  de  gnistrede  i  Solen  og  slog  sig  selv  til  Blods 
naar  de  faldt  ned  i  det  høie,  bløde  Græs. 

Og  Graven,  »Borggraven«  paa  den  søndre  Side 
af  Gaarden,  vakte  hun  min  Interesse  for.  Den 
halvt  tilgroede  Grav  med  Siv  og  Brudelys  ved 
Bredden  og  grønfed  Andemad  som  et  tæt  Klæde, 
der  kun  hist  og  her  havde  sorte,  kulsorte  Rifter, 
hvor  man  paa  solvarme  Dage  kunde  se  en  doven 
Suder  stikke  Snuden  op ;  Graven,  der  efter  Sigende 
havde  syv  Alen  Vand  og  bundløst  —  bundløst  — 
Pløre  under  Vandet. 

—  Jeg  seer  Inge  gaa  over  Grønsværen  under 
blomstrende  Æbletræer,  og  jeg  seer  hendes  hvide 
Kjole  forsvinde  mellem  Stammerne.  Jeg  har  fra 
varme  Sommerdage  bevaret  et  Indtryk  af  Blade- 
hangets  Skygge  og  Kjølighed,  naar  jeg  sad  paa 
Bænken  under  de  mægtige  Linde  —  Bierne  sur- 
rede, og  Duften  fra  de  gulgrønne  Lindekroner 
blandede  sig  med  den  blaa  Lavendelhæks  —  og 
jeg  glemmer  aldrig  stille  Aftener  ved  Søen,  naar 
Solen  ringedes  ned  fra  Tvilev  Kirke  oppe  paa  den 
sorte  Lyngbakke,  mens  Smaabølgerne  sagte  vuggede 
sig    frem    gjennem  Rørskoven    for  i  bløde  Kluk  at 

ende  under  Pilens  Rod.  Det  var  som  fjern  Musik, 
om  os  og  over  os  —  en  mangestemmet  Aftensang 
i  Naturens  Kirke. 

—  Paa  en  Uge  var  jeg  bleven  som  hjemme 
overalt  i  Klosteret,  overalt  undtagen  i  Onkel  Hans' 
Værelser;  de  laa  paa  første  Sal,   i  Østgavlen. 

—  »Skal  vi  gaa  derop?«  spurgte  Inge  mig  en 
Dag. 

»Nei!«   svarede  jeg. 

»Men  hvorfor  dog  ikke!« 

»Nei,   for  jeg  kan  ikke  lide  ham.« 

»Ikke  lide  Onkel  Hans!  Men  det  er  jo  det 
bedste  Menneske  i  Verden  1«  svarede  Inge  med 
Inderlighed.    »Kom  nu  blot  med!« 

Op  gik  vi,  hun  bankede  paa,  der  lød  et  »Kom!«, 
og  vi  traadte  ind  i  et  stort  Rum,  hvor  der  paa 
tarvelige  Hylder  dels  stod  gamle  Bøger  i  Mængde, 
dels  laa  en  hel  Samling  af  forskjellig  formede  Mur- 
sten og  hugne  Sten,  og  hvor  der  overalt  paa  Væg- 
gene med  Søm  var  hæftet  mørknede  Kobberstik 
eller  keitet  udforte  Tegninger  af  Bygninger  — 
næsten  udelukkende  Kirker. 

Onkel  Hans  selv  sad  med  Hornbriller  for  Øinene 
ved  et  stort  Bord  i  Midten  af  Værelset,  sysselsat 
med  ved  Hjælp  af  en  Passer  og  en  Lineal  at  slaa 
Cirkler  og  tegne  Trekanter  paa  et  Stykke  Papir. 

Saa  snart  han  saae  Inge,  skjød  han  Brillerne  op 
over  Panden,  betragtede  hende  med  det  kjærligste 
Smil,  strøg  hende  varsomt  med  Haanden  over 
Haaret  og  sagde: 

»Nei,    er    det   Dig,    lille  Jomfru   Inge!    Og   Du 

har  din  Kamerat  med,  det  var  Ret!  Sæt  Jer  ned, 
Børn ! « 

Al  min  Frygt  for  den  tause,  sære  Mand  var 
som  blæst  bort  —  han  var  jo  Venligheden  og 
Godheden  selv! 

Og  som  han  kunde  fortælle! 

Mens  jeg  var  mindre,  var  det  kun  Eventyr  og 
Sagn,  knyttede  til  Stedet  og  fortalte,  om  ikke  just 
med  Tro  paa  deres  Virkelighed,  saa  dog  med  en 
saa  nænsom  Pietet  for  Overleveringen  og  med  en 
saadan  Forstaaelse  af  deres  Romantik,  at  de  virkede 
hel  betagende  paa  En. 

Jeg  husker  Fortællingen  om  Løngangen,  der  fra 
Klosteret  skulde  have  ført  under  Søen,  helt  over 
til  den  anden  Bred.  Den  var  nu  forlængst  skreden 
sammen,  men  Lavningen,  der  tæt  ved  Gaarden  gik 
paatvers  af  Alleen,  den  viste  Stedet,  hvor  den  havde 
gaaet. 

Og  jeg  husker  Sagnet  om  Klokken  fra  Nonne- 
kirken, som  paa  Reformationstiden,  da  Kirken  blev 
nedbrudt,  skulde  kjøres  over  den  tilfrosne  Sø  forat 
bringes  til  Tvilev.  Isen  brast,  og  Klokken  sank, 
men  endnu  kimer  den  sunkne  Klokke  til  Midnats- 
messe paa  Søens  Bund  hver  Julenat;  var  Søen  til- 
lagt, og  lagde  man  Øret  til  Isen,  saa  hørtes  det 
tydeligt. 

Stærkest  Indtryk,  i  det  mindste  paa  mig,  gjorde 
dog  Fortællingen  om  »den  grønne  Frue«,  som  een 
Gang  om  Aaret,  naar  Linden  blomstrede  —  i  den 
tidlige  Morgen  men  ved  høilys  Dag  —  saaes  skride 
ned  gjennem  Alleen  og  forsvinde  i  Sænkningen  der, 
hvor    den    sunkne    Løngang    havde    været.    Hvem 

tage   vilde    altid    helst    køre    kam    fortælle   om 
ften  n.   oro   Rohm,   iin    li.v.i.-   sme   køddei    dybl 
Inde  undei  Gaarden,  o§  ion  engang  havde  blom 
itrtt  p  i-i  den  nedbrudte  Kloatermur, 

iTroei    Du  virkelig,  den  er  saa  gammelN 
spurgte  hun  ham  ddt. 

lOm   |eg   tro«  nei,   |eg  er  vis  paa  detl   Der 

ei  en  beatemt  hradition  t<>i  det,  og  en  gammel 
Qaardi  tVadition  ei  mere  vawd  end  mangen  prentet 
Bog  Etoaentrsiet  ei  knyttet  dl  Dagmild  Kloeter, 
lom  Du  Og  din  Slagt  er  det,  og  det  er  vel  heller 
Ikke  fbi  Intet,  at  vi  Maag'ei  føvei  en  rød  i<<>se  i 
hvidt  Felt« 

Strås  ved  det  torate  Besøg,  husker  jeg,  spurgte 

ham  om  de  mange  Sten  paa  Hylderne,  men 
han  s\.iu\U-  muUii'.t'nde;  sagde  blot,  at  de  var  fra 
gamU*  Kukei  o-  klostere,  at  Bygningskunsten  var 
den    køieite    Og    ædleste   af  alle    Kunster    —    den 

»kongelige  Kunst«    kaldte  han  den  —  og  at  man 

i  fordums  Dage  havde  forstaaet  den  bedre  og 
dybeu-  end  nu. 

Men  det  var  kun  i  Begyndelsen,  at  han  saaledes 
Stillede  sig  afvisende  overtoi    mine  Spørgsmaal.   Da 

jeg  Gang  efter  Gang  paa  alle  Aarets  Tider  kom 
til  Dagmild  Kloster,  og  da  det  gik  mig  som  Inge, 
at  der  intet  Sted  paa  Gaarden  var,  hvor  jeg  hellere 
vilde  være  end  i  »Broder  Hans'  Celle«,  saa  blev 
han  efterhaanden  meddelsom  og  vilde  aabenbart 
Intet  hellere  end  tale  om,  hvad  der  fyldte  hans 
Sind. 

Han  havde,  som  jeg  nu  forstaaer  det,  ikke  blot 
den  mest  levende  Interesse  men  tillige  en  næsten 
religios  Ærbødighed   for  Arkitekturen. 

I  sin  Ungdom  havde  han  vandret  Danmark 
rundt  forat  se  Kirke  efter  Kirke,  havde  maalt  og 
undersøgt  dem  og  gjort  Hundreder  af  Tegninger. 
Nu  kom  han,  saa  lidt  som  de  øvrige  Familiemed- 
lemmer, udenfor  Sognets  Grænser,  men  indenfor 
dem  havde  han  ogsaa  nok  —  forst  og  fremmest 
i  Klosteret  selv,  hvor  han  saa  at  sige  kjendte  hver 
Sten. 

—  »Se  paa  Væggen  herU  kunde  han  sige. 
»Hver  tilmuret  Rundbue  og  hver  gjennembrudt 
Blinding  betegner  en  Begivenhed  i  Slægtens  Hi- 
storie, og  derfor  er  saadan  en  gammel  Gaard  ogsaa 
en  Kronike,  som  man  aldrig  bliver  træt  af  at  læse 
—  om  man  da  forstaaer  at  læse!« 

Udforligt  forklarede  han  os,  Inge  og  mig,  hvor- 
dan Rundbuen  engang  havde  hersket  enevældigt  i 
Syd  og  Nord  men  saa  var  bleven  fortrængt  af 
Spidsbuen,  og  den  Overgang  betragtede  han  oien- 
synligt  som  en  verdenshistorisk  Begivenhed,  lige 
saa  betydningsfuld  som  Reformationen  eller  Ame- 
rikas  Opdagelse. 

Sophus  Bauditz:  En   Aften  i  Skovridergaarden  o.  a.  Fort.  ti 

—  »Se  kun  her!«  sagde  han  en  Dag  og  slog 
en  Bue  paa  Papiret  med  sin  Passer.  »Mellem  de 
to  givne  Punkter  kan  der  kun  slaaes  een  Rund- 
bue, een  og  ikke  flere,  en  Halvcirkel,  hvis  Midt- 
punkt ligger  lige  langt  fjernet  fra  Buens  to  Støtte- 
punkter. Men  se  nu  videre:  mellem  de  samme  to 
Punkter  kan  der  slaaes  saa  mange  forskjellige  Spids- 
buer man  vil,  og  i  den  forskjelligste  Høide.  Og 
betragt  nu  engang  Rundbuen:  Øiet  maa  følge  den 
fra  det  ene  Støttepunkt  opad  og  derefter  igjen  ned 
til  det  andet;  der  er  ingen  anden  Vei,  og  man 
faaer  derved  et  Indtryk  af  Tyngde,  af  Ufrihed. 
Se  derimod  paa  Spidsbuen,  saa  følger  uvilkaarligt 
Øiet  begge  Buelinier  opad  til  det  for  dem  begge 
fælles  Toppunkt,  opad,  op  mod  Lyset.  —  Gotiken 
løfter,   den  er  Lys!« 

Meget  af,  hvad  han  saaledes  fortalte,  laa  jo 
dengang  langt,  langt  over  vor  Fatteevne,  men  naar 
han  saa  kom  med  sine  Murrester  og  Sten,  fik  vi 
ligesom  fastere  Grund  under  Fødderne. 

Han  viste  os,  hvordan  Kalken  paa  de  gamle 
Mursten,  der  saa  jevnlig  gravedes  op  i  Haven, 
holdt  fastere  sammen  end  Stenen  selv,  han  for- 
klarede os  nede  i  Kjælderen  »Munkeskiftet«  —  to 
»Løbere«  og  een  »Binder«  i  gjentagen  Rækkefolge 
—  og  sjelden  forsømte  han,  naar  vi  var  dernede 
sammen,  høitideligt  at  banke  paa  den  tilmurede 
Bue  og  sige:  »Ja,  hvad  er  der  bagved  den  Mur! 
Det  veed  Ingen,  Børn,  og  det  skal  sagtens  Ingen 
vide!« 

Med  Begeistring  dvælede  han  ved  Valdemarernes 
stolte    Tid,    da    der    byggedes    flere    Kirker    her    i 

Danmark  end  i  alle  de  følgende  Tidsperioder  til- 
sammen, og  med  kyndig  Forstaaelse  udredede  han 
for  os,  hvorledes  man  efter  Materialet  —  rhinsk 
Tuf  og  Granit  —  kan  gruppere  en  hel  Række  af 
Jyllands  Kirker  omkring  Ribe  og  Viborg. 

Og  var  vi  først  naaet  til  at  tale  om  Kirkerne 
af  hugne  Sten,  saa  gled  Samtalen  som  af  sig  selv 
ind  paa  Middelalderens  »  Bauhiitter « ,  Stenhuggernes 
hemmelige  Tegn  og  den  Mystik,  der  efter  haas 
Mening  knyttede  sig  til  disse. 

■ —  »Ja,«  sagde  han,  »der  vil  komme  den  Tid 
—  men  jeg  oplever  den  ikke  —  da  man  læser 
lige  saa  klart  i  Stenene,  som  man  nu  læser  i  en 
Bog.  Stenhuggertegnene  kjendes  ganske  vist  endnu 
ikke  fra  den  tidlige  Middelalder,  men  hvem  veed, 
om  de  ikke  findes!  Min  salig  Fader  —  Gud  glæde 
ham  i  sin  Himmel!  —  han  vidste  Mere  end  de 
Fleste,  og  han  har  engang  fortalt  mig,  at  han  i 
et  gammelt  Skrift,  som  han  nok  forresten  brændte, 
har  læst  Noget  i  den  Retning  og  faaet  ud  af  det, 
at  der  maaske  ogsaa  her  —  naa,  det  kan  jo  have 
været  en  Misforstaaelse.  Men  lykkelige  Tider  maa 
det  have  været,  dengang  de  store  Kirker  og  Klostre 
byggedes  med  Tro  og  hellig  Begeistring.  —  Jeg 
skulde  have  været  Lægbroder  dengang,  skulde  jeg, 
af  dem,  der  huggede  og  murede  —  jeg  havde  ikke 
duet  til  at  læse  Messe  eller  til  at  granske  i  Aaben- 
baringen  —  og  Du,  lille  Jomfru  Inge,  Du  skulde 
have  været  Nonne,  her  i  Klosteret  naturligvis,  og 
bedt  for  os  Andre!« 

—    Som    var    der    kun    gaaet    et    Par  Aar  siden 

dengang,  husker  jeg  en  Vinteraften  oppe  paa  hans 
Værelse.  Han  havde  talt  om  sit  Yndlingsemne, 
om  Fortidens  Bygningskunst,  da  han  pludselig 
vendte  sig  om,  pegede  paa  et  af  Billederne,  der 
havde  Hæderspladsen  paa  Væggen,  og  sagde : 

»Se  paa  det!* 

Det  var  et  gammelt  Kobberstik,  hvor  man  paa 
hver  Side  af  en  høi  Spidsbue  saae  to  underlig  for- 
mede Soiler  med  sære  Snoninger  om  Skaftet. 

»Det  er  fra  Domkirken  i  Wiirzburg«,  vedblev 
han,  »og  de  to  Søiler,  som  nok  tidligere  har  staaet 
i  Kirkens  Forhal,  de  er  Symbolet  paa  Bauhiitten, 
det  veed  man,  og  maaske  paa  noget  Større,  som 
jeg  ikke  veed.  —  Ja,  vidste  man  kun  —  men  man 
skal  heller  ikke  vide  Alt!  Man  kan  forløfte  sig  paa 
sin  egen  Viden.  Verdensrummets  Uendelighed,  den 
er  mig  alt  for  stor,  og  Evigheden  mægter  min 
stakkels  Tanke  endnu  ikke  at  fatte.  Derfor  skikker 
det  sig  ogsaa  bedst  for  mig  at  se  tilbage  i  Tiden, 
skjøndt  det  endda  er  svimlende  nok  at  se  tilbage, 
saa  langt,  langt  ind  i  Fortiden,  at  mit  svage  Syn 
ikke  strækker  til  men  blændes.  —  Der  staaer  lige- 
som Søilerad  ved  Soilerad  i  Fortidens  Perspektiv, 
den  ene  bag  den  anden ;  mangen  Gang  kan  det 
se  ud,  som  var  der  lukket  i  Baggrunden,  men 
gaaer  man  saa  blot  et  Par  Skridt  tilbage,  saa  seer 
man,  at  der  roser  nye  Søilerader  op  der,  hvor  man 
troede,  der  var  lukket  —  nye  Søilerader,  bestan- 
dig ny  og  ny  bag  dem!< 

Saadan  og  lignende  Tale  forstod  selvfølgelig  i 
og  for  sig  Ingen  af  os,  men  netop  Mystiken,  det, 
at  der  laa   Xoget  bagved   Billedsproget,   at  der  var 

Noget,  som  ikke  blev  sagt  og  dog  maatte  være 
der,  havde  over  os  Børn  en  egen  Magt  og  lod  os 
ligesom  se  ind  i  en  anden  og  høiere  Verden. 

Vist  er  det  i  alt  Fald,  at  det  er  gamle  »Broder 
Hans«,  som  ikke  blot  har  vakt  min  Kjærlighed  til 
den  herlige  Bygningskunst,  dens  Værker  og  dens 
Historie,  men  ogsaa  har  givet  min  sagtens  med- 
fødte Tilbøjelighed  for  det  Skjulte,  det  Hemmelig- 
hedsfulde, det,  som  unddrager  sig  det  profane  Øie, 
en  første  og  stærk  Impuls. 

Heller  ikke  kunde  det  undlade  at  gjøre  sin  Virk- 
ning, hver  Aften,  naar  Solen  ringedes  ned,  at  se 
ham  gaa  udenfor  Gaarden  og  der  vente,  indtil 
Bedeslagene  lød;  saa  tog  han  sin  sorte  Kalot  af 
og  bøiede  sit  Hoved,  som  han  ogsaa  i  aabent 
Vindue  gjorde  det,  naar  han  om  Morgenen  hilste 
»Lyset  fra  Østen«. 

Stadig  Kirkegjænger  som  den  øvrige  Familie  var 
han  ikke,  men  naar  Inge  i  Mørkningen  sang  Kingos 
eller  Ingemanns  Morgen-  og  Aftensange  —  helst 
»Nu  rinder  Solen  op  af  Østerlide«  eller  »Der  staaer 
et  Slet  i  Vesterled«,  —  saa  sad  han  med  foldede 
Hænder  og  nikkede  alvorligt,  naar  den  sidste  Tone 
havde  lydt. 

]tg  troer,  man  kan  sige,  at  Pietet  var  hans 
Væsen  og  Symbolik  hans  Religion. 

Dag  ud  og  Dag  ind  sad  han  trolig  med  sin 
Passer  og  Lineal  og  construerede  sine  Cirkler  og 
Kvadrater. 

Han  havde   —   vistnok  som  ren  og  skjær  Auto- 

didakt  —  tilegnet  sig  nogle  elementaire  Regler  om 
Kvadratens  Betydning  for  den  romanske  Kirke- 
bygning og  Parallelogrammets  for  Gotikens,  og  her- 
fra gik  han  videre  og  troede  fuldt  og  fast  paa 
Muligheden  af  ved  geometriske  Construktioner,  ved 
Anvendelse  af  Kvadrater,  ligesidede  Trekanter  og 
Buer  at  kunne  ligesom  analysere  Dimensioner, 
Forhold,  Hoide,  Bredde  og  Murtykkelser  i  de 
gamle  Kirkebygninger. 

—  »Der  har  i  Middelalderen  existeret  en  al- 
mindelig udbredt  og  ganske  simpel  Proportions- 
lære,«  sagde  han,  »men  den  er  glemt.  Der  fødes 
ny  Viden,  men  der  døer  ogsaa  Viden  —  uddøer, 
som  Vildbassen  og  Bjørnen  er  uddøde,  og  som 
Egene  engang  vil  uddø.« 

Mærkværdig  begrænset  i  sin  Viden  og  i  sine 
Interesser  var  han;  kom  man  udenfor  Bygnings- 
kunst og  udenfor  den  Kreds  af  Symbolik,  hvori 
hans  Tanker  stadig  bevægede  sig,  saa  hørte  han 
vel  efter,  men  adspredt  og  uden  at  blande  sig  i 
Samtalen. 

Han  havde,  kan  man  sige,  sin  Styrke  i  sin  En- 
sidighed, og  denne  tiltrækker  jo  altid  paa  sin  Vis 
Ungdommen.  Var  Inge  og  jeg  ikke  i  fri  Luft,  var 
vi  derfor  ogsaa  oppe  hos  Onkel  Hans,  og  naar 
jeg  nu,  saa  mange  Aar  efter,  tænker  tilbage,  synes 
jeg  egentlig,  jeg  har  gjort  stor  Uret  mod  hendes 
stille,  kjærlige  Forældre  derigjennem,  at  de  baade 
dengang  helt  traadte  i  Skyggen,  og  ogsaa  nu,  i 
Erindringen,    ligesom    udviskes   og    forsvinder.    Jeg 

har  intet  rigtigt  Billede  af  dem;  Dagmild  Kloster 
var  —  og  er  —  for  mig  kun  Inge  og  Broder 
Hans. 


—  Jeg  blev  Student,  og  samme  Aar  skete  det 
U trolige:  Inge  blev  forlovet  —  »trolovet«,  sagde 
Onkel  Hans  —  med  en  ung  Mand  af  Slægten  og 
af  Navnet  ovre  fra  Sjælland. 

Egentlig  havde  hun  været  det  længe,  forsaavidt 
som  Forældrene  paa  gammeldags  Vis,  allerede  da 
hun  var  halvvoxen,  havde  bestemt  hende  for  Fæt- 
teren, Frederik  Maag,  og  der  var  ogsaa  af  og  til 
bleven  talt  om  det  Forestaaende  som  noget  ganske 
Naturligt,  Noget,  der  fulgte  af  sig  selv,  og  som 
hverken  hun  eller  nogen  Anden  kunde  tænkes  at 
have  Indvendinger  imod. 

Men  Onkel  Hans  og  mig,  os  var  og  blev  det 
fremmed,  var  som  en  uvirkelig  Drom,  og  han  løste 
min  bundne  Tanke  ved  en  Dag  at  sige: 

»Lille  Jomfru  Inge  trolovet!  Jomfru  Inge  engang 
en  Mands  Hustru  —  det  passer  ikke !  Det  er  som 
at  forsynde  sig  mod  sin  egen  Natur.  Og  hvordan 
skulde  hun  ogsaa  nogensinde  kunne  trives  udenfor 
Klosteret!  —  Stakkels  Jomfru  Inge!  Ringen  klæder 
slet  ikke  hendes  lille  Haand,  den  er  for  stor  og 
tung  til  den,  synes  Du  ikke?« 

—  I  Løbet  af  Sommeren  saae  jeg  hendes  Brud- 
gom. Han  var  i  Grunden  en  prægtig  Type  paa 
en  fuldblods  Landjunker,   høi  og  skulderbred,   aaben 

og  ligetil  —  der  var  sikkert  ikke  een  uærlig  Tanke 
i  ham. 

Men  alligevel,  det  »passede  ikke«,  som  Onkel 
Hans  sagde! 

Hun  var  sart  og  fin  —  sartere  og  finere,  end 
da  hun  var  Barn,  syntes  jeg  næsten  —  og  han 
var  robust,  Sundheden  selv.  Det  lød  formelig  saa 
underlig  fremmed  at  høre  hans  kraftige  Stemme 
give  Gjenlyd  i  det  stille  Kloster  og  runge  ud  over 
den  ensomme  Hedesø. 

At  han  —  som  alle  Andre  —  beundrede  hende 
og  følte  sig  draget  ind  i  en  renere  og  bedre  Luft, 
hvor  hun  var,  det  troer  jeg  ubetinget,  og  hun  paa 
sin  Side  holdt  aabenbart  ogsaa  meget  af  ham  — 
mest  dog  paa  Afstand.  Det  var,  ligesom  hans 
Overmaal  af  Kræfter  skræmmede  hende,  men, 
hensynsfuld  som  han  var,  har  jeg  aldrig  seet  ham 
vove  noget  andet  Kjærtegn  overfor  Inge  end  at 
kysse  hendes  Haand  —  hendes  deilige  lille  Haand. 

—  »Frederik  er  saa  god,«  sagde  hun  tidt;  »alt 
for  god  til  mig,«  tilføiede  hun  stundom  med  et 
Suk. 

—  Den  følgende  Vinter  havde  jeg  ligget  alvor- 
lig syg  i  flere  Maaneder,  og  da  Foraaret  kom, 
skrev  de  til  mig  fra  Klosteret,  at  jeg  skulde  slaa 
mig  ned  der  for  hele  Sommeren,  saa  fik  jeg  nok 
min  Sundhed  igjen.  Og  det  gjorde  jeg  —  hellere 
end  gjerne. 

Det  Foraar  og  den  Sommer  blev  rig  —  alt  for 
r'g  —  Paa  Begivenheder. 

Igjennem    en    Menneskealder    eller    mere    havde 

Alt  staaet  stille  i  Dagmild  Kloster  —  nu  var  det, 
som  vilde  Klosteret  tage  Opreisning  for  de  mange 
Aar  og  leve  med. 

Først  kom  »den  store  Opdagelse«,  som  Onkel 
Hans  kaldte  den,  Opdagelsen  af  »Rosens  Her- 
komst«. 

En  Restaurering  af  Kjældrene  var  bleven  paa- 
trængende nødvendig,  og  Murfolkene  arbeidede 
daglig  dernede  —  stadig  i  Overværelse  af  Onkel 
Hans,  der  fulgte  hver  løshuggen  Sten  i  Munke- 
skiftet med  den  dybeste  Interesse  og  veiede  og 
undersøgte  den  i  sin  Haand.  Og  da  Murerne  om- 
sider var  naaet  dybt  nok  ned  i  Grunden,  viste  det 
sig  ganske  rigtigt,  at  Rosens  Rødder  strakte  sig 
helt  ind  under  Kjældergulvet,  hen  til  Gaardens 
ældste  Sydgrænse.  Den  maatte  altsaa,  som  den 
Gamle  bestandig  havde  paastaaet,  virkelig  engang 
have  klædt  Nonneklosterets  Mur. 

—  »Ja,  Jomfru  Inges  Rose  er  en  Nonnerose!« 
sagde  han,  og  hans  trofaste  Øine  tindrede  af 
Glæde  og  Stolthed. 

—  »Men  hvad  troer  Du  saa  egentlig,  der  er 
bagved  den  tilmurede  Bue?«  spurgte  jeg.  »Skal 
den  ikke  ogsaa  brydes  ned  nur« 

»Nei, «  svarede  han  bestemt.  »Den  skal  lades  i 
Fred,  og  deri  er  min  Broder  ogsaa  ganske  enig 
med  mig.   Man  skal  ikke  vide  Alt!« 

—  Den  næste  Begivenhed  —  Begivenhed  maatte 
det  kaldes  —  var  Ankomsten  af  en  Fremmed,  en 
ung    Kunstner,    der   først    havde    slaaet   sig   ned    i 

Tvilev  Kro  forat  male  nogle  Billeder  af  Egnen, 
og  som  saa  strax  var  bleven  bedt  til  at  bo  i 
Klosteret. 

Inge  saae  paa  ham,  naar  han  malede,  Inge  horte 
paa  ham,  naar  han  talte,  og  hendes  Øjne  blev 
dybere  og  dybere,  syntes  jeg,  fik  en  Glans,  de 
aldrig  før  havde  havt. 

Han  var  fri  og  naturlig,  indtagende  ved  sin 
Ungdom  og  Livsglæde  —  og  han  bragte  med  sig 
et  Pust  ude  fra  den  store  Verden,  den,  der  til 
Trods  for  Alt  jo  alligevel  var  til  og  strakte  sig 
langt,  langt  udenfor  Klosterets  Mure. 

Han  og  hun  ligesom  klædte  hinanden. 

Jeg  seer  dem  staa  sammen  ved  Søbredden  i 
Solnedgangsskjæret,  og  jeg  seer  dem,  saa  tydeligt 
som  var  det  igaar,  en  Morgen  komme  gaaende 
ned  mod  Gaarden  gjennem  Lindealleen;  det  havde 
regnet,  og  da  de  naaede  Lavningen  i  Alleen  over 
den  sunkne  Løngang,  og  der  her  stod  en  stor  Pyt, 
loftede  han  hende  uformodet  paa  sin  Arm  og  bar 
hende  over  —  det  var  en  let  Byrde.  Hun  rød- 
mede som  en  Rose,  foer  ind  ad  Døren  og  viste 
sig  ikke  før  Timer  efter. 

—  Et  Par  Dage  senere  reiste  den  unge  Maler, 
freidig  og  lykkelig  som  han  var  kommen  —  det 
gik  jo  mod  Syden,   mod  Kunstens  forjættede  Land. 

Da  han  kjørte  bort  over  Broen,  svingende  med 
sin  Hue,  stod  Inge  i  sit  Vindue  og  saae  langt 
efter  ham,  og  da  Vognen  dreiede  om  ved  Lade- 
gaarden,  vinkede  hun  et  sidste  Farvel  til  ham; 
men   idet  hun  gjorde  det,    foer  hun  pludselig  sam- 

men  som  i  Angst,  og  det  saae  ud,  som  hun  ud- 
stødte et  uhørligt  Skrig. 

Hun  havde,  som  vi  strax  efter  erfarede,  tabt  sin 
Forlovelsesring,  idet  hun  vinkede  —  den  var  sag- 
tens bleven  for  stor,  og  maaske  for  tung,  for  hen- 
des spæde  Finger  —  og  til  Trods  for  al  omhygge- 
lig Søgen  var  det  umuligt  at  finde  den  nedenfor 
Vinduet  i  Gruset;  muligvis  var  den  jo  ogsaa  rullet 
længere  bort,  ned  i  den  bundløse  Grav. 

Men  næste  Dag  skrev  hun  til  sin  Fætter  og 
hævede  Forlovelsen. 

Forældrene  tog  det  som  en  Sorg,  men  var  stille 
som  altid  og  lod  hende  selv  raade  uden  at  søge 
at  paavirke  hende. 

—  »Det  er  godt,  som  skeet  er,«  sagde  Onkel 
Hans.  »Jomfru  Inge  Frue  —  nei!  Men  stakkels 
Frederik ! « 

Inge  kom  til  i  det  samme  og  hørte  de  sidste 
Ord. 

»Troer  Du  ikke  nok,  han  snart  glemmer  mig 
og  bliver  lykkelig?«  spurgte  hun  blidt.  »Det  for- 
tjener han.  Frederik  skal  have  en  stærk  og  glad 
Hustru  —  jeg  var  ham  heller  ikke  god  nok,  ikke 
trofast  som  han.«    Og  saa  gik  hun  sagte  videre. 

—  »Jomfru  Inge  ikke  god  nok!  Jomfru  Inge 
ikke  trofast!«  udbrød  den  Gamle,  rystede  med  et 
vemodigt  Smil  paa  Hovedet  og  saae  efter  hende. 

—  Saa  kom  den  Sommermorgen,  en  Tid  efter, 
da  jeg  gik  ud  ad  Porten,  nedenfor  Inges  Vinduer, 
og  tilfældig  vendte  mig  om  og  saae  op. 

Jeg  vilde    først    ikke    tro    mine  egne  Øine,    men 

jeg  maatte  jo  dog  tro  dem :   paa  et  af  de  faa  grønne 
Skud  var  der  en  udsprungen  Rose! 

Jeg  fik  en  Stige  hentet  og  sat  til,  krøb  op,  skar 
Rosen  af  —  en  enkelt,  blegrød  Rose  —  og  bragte 
den  i  Triumph  til  Inge. 

—  »Din  Rose  har  sat  Blomst,«  sagde  jeg,  »nu 
bliver  Du  ogsaa  rask  og  glad!« 

Hun  tog  den  med  et  Smil,  takkede  mig  —  men 
blev  i  det  Samme  bleg  som  et  Lig. 

Under  den  røde  Rose  sad  den  tabte  Fæstens- 
ring;  den  maa  i  sit  Fald  være  bleven  fanget  af 
det  Skud.  hvorpaa  der  var  Knop,  og  nu  havde 
Blomsten  —  den  første  og  den  sidste  i  Mands- 
minde  paa  Slægtens  gamle  Træ  —  foldet  sin  skjær- 
mende  Krone  ud  over  den. 

Hun  havde  Taarer  i  Øinene,  men  Onkel  Hans 
straalede. 

—  »Rosen  blomstrer,  og  Inge  blomstrer,«  sagde 
han,    »se,   hvor  hendes  Kinder  rødmer!« 

—  Og  saa  kom  hin  Dag,  da  jeg  vaktes  ved 
Støi  fra  Kjælderen,  ved  Trin  paa  Trapperne  og 
ved  Lyden  af  Onkel  Hans'   Stemme. 

Den  tilmurede  Bue  var  om  Natten  skreden  sam- 
men, og  Rummet  indenfor,  et  lille  aflangt  Rum, 
var  nu  tilgjængeligt.  Men  der  blev  Intet  fundet  af 
det,  man  havde  ventet:  ingen  Menneskeben,  ingen 
smulrende   Kiste  med  gulnede  Pergamenter. 

Derimod  skete  der  et  andet  Fund.  En  af  Arbeids- 
folkene  drog  frem  af  den  sammensunkne  Grusdynge 
en  stor,  firkantet  Granitsten,  der  maatte  have  siddet 
inde    i    den    faldne   Mur,    og    paa    den  var  der  ud- 

hugget  Noget,  der  i  Halvmørket  kunde  se  ud  som 
et  Par  primitive  Soiler. 

Med  en  Iver  og  en  Betagethed,  som  jeg  aldrig 
havde  seet  hos  ham,  greb  Onkel  Hans  om  Stenen, 
saae  opmærksomt  paa  den,  løftede  den  op  og 
sagde  med  bævende  Stemme: 

»Det  glemte  Tegn,  det  store  Tegn!  At  jeg 
skulde  opleve  det!« 

Der  var  til  Bekvemmelighed  for  Arbeidsfolkene 
lagt  en  smal  Løbebro  af  Planker  fra  Kjælderdøren 
over  Graven,  og  før  Nogen  kunde  hindre  det,  gik 
Onkel  Hans  med  Stenen  i  sin  Favn  ud  paa  Broen 
for  ad  denne,  den  nærmeste  Vei,  at  bringe  Skatten 
ud  i  Dagens  Lys  og  nøiere  undersøge  den. 

Men  Byrden  var  ham  alligevel  for  tung:  midt 
paa  Plankerne  gled  han,  faldt  og  slap  Taget; 
Stenen  rullede  ud  i  det  sorte  Vand,  der  sprøitede 
op  omkring  ham,   og  den  sank  i  det  bundløse  Dyb. 

Med  Besvær  reiste  han  sig  op  og  maatte  ledes 
ind;  der  var  skeet  en  Muskelsprængning  i  Ryggen 
—  ogsaa  en  alvorligere  Sprængning  indvendigt, 
viste  det  sig. 

Dagen  efter  var  han  død. 

Men  i  sine  sidste  Timers  halvlyse  Øieblikke,  da 
han  stadig  laa  med  Inges  Haand  i  sin,  talte  han 
i  afbrudte  Sætninger  om  Fortidens  »uendelige  Per- 
spectiv«,  om  de  svindende  Søilerader  og  om  Lyset 
fra  Østen.  Og  tilsidst  pegede  han  hen  paa  det 
gamle  Billede  fra  Domkirken  i  Wiirzburg  —  det 
med    de    to  Søiler  —  nikkede    mildt   og  hviskede: 

»Længere    tilbage,    længere   tilbage,    end   Nogen 

troer!    Men  jeg    har    forløftet    mig.   —  Gud    være 
mig  naadig  —  og  Dig,  lille  Jomfru  Inge!« 

—  Der  gik  et  Par  Uger,  og  der  var  endnu 
mere  stille  i  Klosteret,  end  der  pleiede. 

Inges  Blik  blev  klarere  og  klarere,  men  det  var, 
som  en  Glød  indvendig  fra  fortærede  hende,  og 
Blodet  kunde  pludselig  skyde  op  i  hendes  Kinder. 

Hver  Aften  gik  hun  —  alene,  hun  vilde  aaben- 
bart  helst  være  fri  for  Følgeskab  —  ned  til  Sø- 
bredden, hvor  hun  standsede  en  Stund,  og  saae 
tilbage  gjennem  Lindealleen. 

Og  i  Alleen  stod  jeg  en  lys  Morgen,  just  paa 
den  Tid  af  Aaret,  da  Linden  blomstrede,  og  »den 
grønne  Frue«  gik  sin  Gang,  og  jeg  saae  paa  Af- 
trykkene fra  den  foregaaende  Aften  af  Inges  lette 
Fod  i  den  bløde  Grund.  Sporene  stod  saa  friske, 
som  var  de  traadt  for  et  Oieblik  siden,  og  jeg 
fulgte  dem  uvilkaarligt  ned  mod  Gaarden,  ned  mod 
Sænkningen,  hvor  jeg  havde  seet  ham  bære  hende 
over.  Der,  syntes  jeg,  de  forsvandt  —  hvor  var 
hun  gaaet  hen ! 

I  det  Samme  kom  Faderen,  bøiet,  brudt,  nu  en 
gammel,  gammel  Mand,  langsomt  gaaende  hen  imod 
mig  og  sagde  stille: 

»Jomfru  Inge  er  gaaet  hjem.  Ret  nu  fandt  vi 
hende  liggende  død  i  Sengen  med  foldede  Hænder,  c 

—  Aaret  derpaa  gik  Inges  Rose  helt  ud,  For- 
ældrene døde  kort  efter,  og  der  boer  en  mig  frem- 
med Slægt  paa  det  gamle  Dagmild  Kloster. 

er  havde  været  en  lille  Octoberjagt  ude 
hos  den  gamle  Forstraad  i  Voldborg. 
Der    var    det    sædvanlige    Selskab    — 
Baronen,  Herredsfogden,  Moller  Knud- 
sen,  Doctoren  og  et  Par  Bymennesker 
-  Veiret    havde    været    storartet,    Jagten    god,    og 
nu,   da   »sidste  Saat«   var  forbi,    sad  vi  ved  Kaffen 
og  en  Cigar  inde  i  Forstraadens  »Kontor«   og  gen- 
nemgik grundigt  og  sagligt  Dagens  Begivenheder. 

—  »Jeg  kan  nu  ikke  begribe,  at  jeg  ikke  fik 
den  Hare  nede  i  Skovhegnet,«  sagde  Herredsfogden. 
»Jeg  troer  ogsaa,  den  maa  ligge  forendt  inde  i 
Granholmen!« 

»Mon?«  svarede  Baronen  —  han  vidste  nemlig 
lige  saa  godt  som  vi  Andre,  at  den  gode  Foged 
altid  havde  den  faste  Tro,  at  det,  han  havde  skudt 
forbi  til,  maatte  findes  forendt  i  den  nærmeste 
Tykning. 

»Ja,  godt  anskudt  var  den  nu,«  vedblev  Herreds- 
fogden, »for  den  listede  da  kun  af  paa  tre  Ben 
som  en  gammel   Kjælling!« 

»Men  det  har  det  maaske  ogsaa  været,«  svarede 
Forstraaden. 

»Hvordan  —  jeg  veed  ikke  — «  spurgte  Herreds- 
fogden og  saae  usikkert  op. 

Sophus  Bauditz:  En  Aften  i  Skovridergaarden  o.  a.  Fort.  12 

»Jeg  mener  en  forhexet  Hare  —  dent  har  vi 
ogsaa  her  paa  Districtet.« 

»Saa?« 

»Ja,  naturligvis.  Det  er  en  af  de  alier  alminde- 
ligste Former,  en  Hex  viser  sig  under,  og  saadan 
en  Hare  kan  De  kun  faae  Ram  paa,  naar  De  har 
lagt  lidt  hakket  Kirkebly  eller  en  lille  Sølvskilling 
med  Kongens  Ansigt  paa  forrest  i  Skuddet.« 

»Det  er  sikkert  nok,«  secunderede  Baronen.  »Jeg 
husker  ogsaa,   at  — « 

»Ja,  De  husker  nu  ualmindelig  Meget,  Baron,« 
bemærkede  Herredsfogden. 

»De  vil  vel  ikke  dermed  sige,  at  — « 

»Jo,  jeg  vil!* 

»Det  er  en  Fornærmelse,  som  jeg  kan  faae  Dem 
domt  for!« 

»Ja,   men  ikke  i  min  Jurisdiction !« 

Saa  tav  Baronen  —  han  skjød  glimrende,  men 
Herredsfogdens  Mundlæder  var  bedre  smurt  end 
hans. 

—  »Gud  skal  vide,  om  der  ellers  er  Nogen, 
der  troer  paa  Hexe  nu,«   sagde  Møller  Knudsen. 

»Ja,  naturligvis,«  sagde  Forstraaden,  »det  gjør 
vel  alle  fornuftige  Folk.« 

»Naa-aa!« 

»Ja,  ikke  saadan  paa  Hexe  i  Hexeham  eller 
Fugleham  —  det  gjør  kun  brave  Jægere  fra  før 
Bagladernes  Tid  —  men  paa  væmmelig  grimme 
Hexe,  som  kan  den  Kunst  at  tage  et  Deiligheds 
Slør  over  deres  Fulhed  og  saa  bedaare  en  Unger- 
svend lige  til  det  Øieblik,  da  de  bliver  tvungne 
til  at  kaste  Hammen  —  dem  er  man  da  nødt  til 
at  tro  paa!« 

»Saa-aa  —  har  De  inaaske  selv  — « 

»Ja,  det  har  jeg  da  rigtignok!« 

»Tidt?« 

»Nei,  kun  een  Gang.« 

»Og  De  fik  Ram  paa  hende r« 

»Ja,  det  kan  De  tro,  jeg  fik!« 

»Det  gad  jeg  forresten  nok  høre.« 

»Med  Fornoielse!  —  Men  saa  kan  jeg  nok  lige 
saa  gjerne  hænge  min  Pibe  fra  mig  med  det 
Samme,«  sagde  Forstraaden  resigneret,  satte  sig  til 
Rette  i  Lænestolen  og  begyndte  at  fortælle. 

—  »Ja,  det  er  længe  siden  —  det  var  dengang, 
jeg  som  nybagt  Forstcandidat  var  Assistent  ovre  i 
Jylland  hos  gamle  Skovrider  Gylling  paa  Felderup. 
Sammen  med  mig  var  der  et  andet  ungt  Skov- 
menneske paa  Districtet,  Henrik  Malthe,  og  han 
var  allerede  forlovet  med  Gyllings  Datter,  da  jeg 
kom  dertil.  Hun  hed  Agathe  —  naturligvis  kaldte 
vi  hende  derfor  ogsaa  »Jægerbruden«  —  og  en 
nydelig  Pige  og  en  brillant  Pige  i  alle  Maader, 
det  var  hun.  De  To  var  som  skabt  for  hinanden, 
det  var  en  ren  Fornoielse  at  se  dem  sammen,  og 
skjøndt  det  jo  ellers  nok  kan  være  noget  fattigt 
at  gaa  om  som  uvedkommende  Trediemand  —  det 
er  omtrent  ligesom  Femtemand  til  en  L'hombre  — 
saa  følte  jeg  mig  dog  aldrig  tilovers  i  deres  Sel- 
skab, men  var  god  Ven  og  Kamerat  med  dem 
begge  To. 

Jeg  var  kommen  til  Felderup  i  Marts,  og  hele 
Foraaret  igjennem  var  Henrik  Malthe  og  Agathe 
som  et  Par  kurrende  Ringduer  —  aldrig  saa  meget 

som  Skyggen  af  en  Misforstaaelse  eller  et  mindre 
venligt  Lune  fra  nogen  af  Siderne. 

Hen  paa  Forsommeren  blev  det  imidlertid  ander- 
ledes. Ikke  at  der  fra  Begyndelsen  af  egentlig  var 
noget  Bestemt,  jeg  kunde  holde  mig  til  og  sige: 
»Det  var  da  underligt,«  men  han  var  taus  og  ad- 
spredt, og  hun  var  trist,  og  mens  han  før  altid 
havde  siddet  hjemme  hos  sin  Kjæreste  om  Aftenen, 
havde  han  nu  jevnlig  Ærinde  andensteds:  saa  var 
der  det  og  saa  del,  som  han  nødvendigvis  maatte 
bort  for. 

Hen  i  Juli  blev  det  rent  galt.  Han  sagde  ikke 
ti  Ord  Dagen  igjennem,  men  var  sky  og  urolig, 
og  Agathe  gik  rundt  og  troede,  at  Ingen  kunde 
se,  hun  havde  grædt. 

—  Saa  var  det  en  Aften,  at  jeg  var  gaaet  ned 
til  en  lille  Mose,  der  laa  i  Udkanten  af  Skoven. 
Der  var  hel  blød  Bund  mellem  Elletrunterne,  men 
eet  Sted  kunde  man,  naar  man  var  kjendt,  naa 
hen  til  Kanten  af  Mosen  og  faae  Skud  til  de 
Ænder,   som  reiste  ude  over  de  tætte  Flæg. 

Jeg  var  kommen  paa  Plads  og  lod  Hunden  gaa 
frem,  en  And  lettede  —  paa  rigtig  godt  Hold  — 
jeg  skjød,  men  skjød  forbi.  Det  var  ærgerligt,  men 
der  var  god  Tid  til  at  sende  Anden  et  Skud  til, 
og  jeg  var  ogsaa  ifærd  med  at  gjøre  det,  da  jeg 
i  det  Samme  mærkede  en  svag  —  ganske  svag  — 
Susen  som  af  bløde,  dagsky  Uglevinger  bag  ved 
mit  ene  Øre.  Jeg  saae  et  Glimt  af  noget  ubestemt 
Brunt,  der  fløi  fra  mig,  hørte  et  Skrig  —  der  var 
tydeligt  nok  en  Natravn  —  og  saa  var  Fuglen 
borte  mellem  Stammerne;  men  i  den  Retning,  hvor 
den  var  forsvunden,    skimtede   jeg    ganske  tydeligt 

en  Kvinde,  der  med  eiendommelig  vuggende,  lyd- 
løs Gang  skyndte  sig  afsted  paa  en  Sti,  der  førte 
ad  Aalykkegaard  til. 

Naa,  næste  Morgen  fortalte  jeg  Henrik  Malthe, 
hvordan  det  var  gaaet  mig  med  Anden  og  Nat- 
ravnen; men  han  havde  lige  saa  lidt  Sans  for  det 
som  for  noget  Andet  og  spurgte  bare,  hvad  Mærke- 
ligt der  egentlig  var  ved  den  Historie:  »jeg  havde 
vel  skudt  forbi  før.« 

Jo,  det  havde  jeg,  men  der  var  da  i  alt  Fald 
det  Mærkelige  ved  min  Oplevelse,  at  jeg  aldrig 
før  havde  seet  eller  hørt  Natravn  her  paa  Distric- 
tet.  —  »Maaske  har  det  heller  ikke  været  en  rig- 
tig Natravn,«   tilføiede  jeg. 

Hvad  jeg  mente  med  det? 

Aa,  ikke  Andet,  end  at  det  jo  skulde  være 
meget  almindeligt  —  især  i  Jylland  —  at  Hexe 
tog  sig  Natravns  Skikkelse  paa  om  Aftenen,  og  jeg 
havde  da  ogsaa  lige  efter  seet  et  Kvindfolk  der, 
hvor  Natravnen  blev  borte. 

»Det  er  Noget,  Du  har  bildt  Dig  ind,«  sagde 
Malthe  kort  og  vendte  sig  om.  »Hvem  skulde  vel 
gaa  ved  Flægmosen  paa  den  Tid  af  Døgnet!« 

Ja,  det  vidste  jeg  ikke,  men  man  havde  da  Øine 
i  Hovedet,  og  jeg  vilde  kunne  kjende  Kvindfolket 
igjen  paa  Gangen,   det  var  jeg  vis  paa. 

»Saa!«  svarede  Malthe,  og  saa  blev  der  ikke 
talt  mere  om  den  Ting. 

—  En  Ugestid  efter  blev  hele  Skovridergaarden 
bedt  til  Aften  paa  Aalykkegaarden,  hos  Jæger- 
mesterens. Men  Skovrideren  gad  ikke  tage  afsted, 
Agathe  havde  Hovedpine,  og  Malthe  kunde  først 
komme    senere,    sagde    han  —  han  skulde  absolut 

sige  Hegnsmanden  i  Roholte  en  Besked  —  og  saa 
kom  jeg  da  alene  til  Aalykkegaard. 

Jægermesterens  var  flinke  Folk  og  gjæstfri  Folk, 
men  Ord  for  at  være  morsomme  havde  de  ikke, 
og  deres  Døtre  heller  ikke  —  Samtalen  pleiede 
altid  at  gaa  istaa  for  dem  efter  et  Kvarteeis  Tids 
Forløb.  Den  Aften  var  de  imidlertid  talende  nok, 
det  skal  Gud  vide,  for  Munden  stod  ikke  paa 
dem,  og  den  Ene  tog  uafbrudt  Ordet  fra  den 
Anden. 

Tingen  var,  at  de  havde  faaet  et  bestemt  Emne 
at  tale  om  i  en  Frøken  Ellen  Skov  —  en  fjern 
Slægtning,  hed  det,  —  som  for  Tiden  boede  hos 
dem.  Den  Ene  var  mere  ivrig  end  den  Anden 
efter  paa  alle  mulige  Maader  og  i  alle  mulige  Hen- 
seender at  berømme  vedkommende  unge  Dame, 
som  for  Øieblikket  var  ude  at  gaa  en  Tur,  men 
ventedes  hjem  med  det  Allerførste. 

Jægermesteren  sagde,  at  han  aldrig  i  Livet  havde 
seet  noget  Kjønnere  end  hende:  »Øine,  Profil, 
Figur,  Alt  complet,«  og  Jægermesteren  var  en 
Kjender.  Fruen  erklærede,  at  husligere  Pige  fandtes 
ikke  her  paa  Jorden,  og  saa  var  hun  baade  natur- 
lig og  dog  saa  beskeden,  saa  bly  —  kort  sagt: 
ægte  kvindelig.  Døtrene  var  lige  saa  uforbeholdne 
i  deres  Lovprisninger:  saadan  en  Veninde,  saa 
klog  og  opofrende,  saa  hensynsfuld  og  trofast, 
havde  de  aldrig  kjendt,  og  selv  den  gamle  firsinds- 
tyveaarige  Bedstemoder,  der  sad  og  strikkede  henne 
i  dem  høiryggede  Lænestol  med  Skyklapperne  og 
ellers  aldrig  gav  sit  Besyv  med,  nikkede  anerkjen- 
dende  og  betydningsfuldt,   som  om  hun  vilde  sige: 

»Ja,  saadanne  Piger  var  der  mange  af,  da  jeg  var 
ung,  men  nu  er  der  kun  den  ene ! « 

Det  gik  mig,  som  det  vel  vilde  være  gaaet  de 
fleste  Mennesker  under  lignende  Omstændigheder: 
den  Omtaltes  Berømmelse  havde  den  modsatte 
Virkning  af  den,  der  var  tilsigtet;  jeg  blev  paa 
Forhaand  skeptisk  og  alt  Andet  end  venlig  stemt 
overfor  den  Fraværende. 

Endelig  kom  hun  —  hun  stod  pludselig  midt  i 
Havestuen. 

Ja,  deilig  var  hun,  det  havde  Jægermesteren  Ret 
i.  Høi  og  yppig,  med  ravnsort  Haar  og  blaa  Oine, 
og  med  et  Smil,  der  afvæbnede  enhver  Kritik.  Og 
saa  Stemmen!  En  Stemme,  der  lød  som  Musik, 
som  en  dæmpet,   indsmigrende  Serenade. 

Til  Alle  havde  hun  et  venligt  Ord;  og  mod  Alle 
var  hun  lige  opmærksom.  Med  den  ene  af  Husets 
Døtre  spillede  hun  Fjerbold,  skjøndt  man  tydeligt 
kunde  se,  at  det  egentlig  ikke  morede  hende,  hun 
hentede  en  frisk  Pibe  til  Jægermesteren,  saa  snart 
hun  saae,  at  den,  han  havde  røget  af,  var  ude, 
Fruen  tilbød  hun  at  hjælpe  med  Aftensbordet,  og 
da  Bedstemoderen  havde  tabt  et  Par  Masker,  var 
det  hende,  som  uopfordret  bragte  den  Gamles 
Strikketøi  i  Orden.  Og  hver  Gang  hun  foretog  sig 
Noget  eller  blot  sagde  Noget,  smilede  hele  Familien, 
saae  beundrende  paa  hende  og  rystede  paa  Hovedet, 
forbauset  over,  at  en  saadan  Helgeninde  virkelig 
gik  lyslevende  om  paa  Aalykkegaard. 

Lidt  efter  kom  Malthe.  Hun  hilste  lige  saa  ven- 
ligt paa  ham  som  paa  enhver  Anden  —  hverken 
mere  eller  mindre  —  men  han!  Stakkels  lille  Agathe 
derhjemme  i  Skovridergaarden  —  han  var  jo  som 

forhexet!  Hvor  han  gik  og  stod,  var  han  under 
hendes  Paavirkning,  og  selv  naar  hun  saae  ned, 
havde  jeg  en  Fornemmelse  af,  at  hun  alligevel 
fixerede  ham  med  nedslagne  Øine. 

Tyve  Gange  havde  jeg  Lyst  til  at  sige  til  hende : 
»Froken!  Han  er  forlovet.  Hjemme  i  Skovrider- 
gaarden  sidder  der  en  lille  god  Pige  og  græder 
for  ham;«  men  jeg  lod  da  heldigvis  være  og  gjorde 
mig  ikke  til   Xar. 

Ved  Aftensbordet  stjal  jeg  mig  jevnlig  til  at  se 
paa  hende:  complet,  ladylike  og  indtagende,  gratieus 
og  opmærksom  —  gid  Pokker  havde  hende! 

Da  vi  havde  spist,  gik  vi  ud  i  Haven,  og  plud- 
selig saae  jeg  hende  gaa  ned  ad  Lindealleen  — 
det  var  hende,  hende  med  Natravnen  ved  Mosen ! 
Den  samme  vuggende,  blode  Gang  —  ikke  til  at 
tage  feil  af! 

—  »Jeg  havde  vist  den  Fornoielse  at  se  et 
Glimt  af  Frokenen  forleden  Aften  nede  ved  Flæg- 
mosen,«   sagde  jeg  saa. 

Malthe,  der  naturligvis  var  paa  Siden  af  hende 
—  hvor  skulde  han  ellers  være!  —  blev  gloende 
rod  i  Kammen  og  saae  ud,  som  om  han  vilde  æde 
mig,  men  hun  loftede  rolig  sit  Ansigt  lige  imod 
mig,  saae  paa  mig  med  sine  deilige  Øine  og  sva- 
rede med  en  Stemme,  der  kunde  have  bedaaret 
enhver  Forhorsdommer: 

»Ved  Flægmosenr  Nei,  der  har  jeg  aldrig  været. 
Det  maa  have  været  en   Anden,   De  har  seet.« 

Et  eneste  Nu  var  det,  som  om  der  i  hendes 
Blik  kom  Noget  op  til  Overfladen,  Noget  af  det, 
hun  ellers  holdt  nede,  og  da  jeg  siden  engang  hos 
en  fransk  Forfatter  —  jeg  troer  hos  Cherbuliez  — 

læste  en  Bemærkning  om,  at  visse  Kvinders  Oine 
er  som  visse  afrikanske  Indsoer,  der  har  himmel- 
blaat  Vand  paa  Overfladen,  men  Krokodiller  paa 
Bunden  —  ja,  saa  maatte  jeg  tænke  paa  hende 
den  Aften  i  Lindealleen.  Men  det  var  kun  en  Brok- 
del af  et  Secund,  hun  var  paa  Randen  af  at  robe 
sig,  i  næste  Oieblik  var  hun  fuldt  behersket,  blid 
og  smilende,   ladylike  og  jomfruelig. 

—  »Kan  man  stikke  saadan  en  Logn  ud  med 
del  Blik,«  sagde  jeg  til  mig  selv,  »saa  kan  man 
Alt,  for  det  var  hende  nede  ved  Mosen,  hende  og 
ingen  Anden,  og  Malthe  har  naturligvis  været  i 
Farvandet  —  hvad  skulde  han  ellers  blive  saa  rod 
i  Hovedet  for!  Det  er  aabenbart:  hun  er  en  Hex! 
Sommetider  flyver  hun  som  en  Natravn,  men  i 
Reglen  gaaer  hun  rundt  i  en  Ham  af  Deilighed 
og  Fromhed,  og  for  der  kommer  en  Rift  i  den, 
saa  Malthe  seer  hende  i  hendes  sande  Skikkelse, 
før  hører  Fortryllelsen  ikke  op,  og  for  bliver  det 
ikke  godt  igjen  for  den  lille  Agathe.« 

—  Malthe  og  jeg  fulgtes  hjem  om  Aftenen.  Han 
gik  som  den  personificerede  onde  Samvittighed  og 
vilde  tydeligt  nok  helst  have,  at  jeg  skulde  be- 
gynde at  sige  Noget,  men  jeg  tav,  og  saa  tilsidst 
busede  det  ud  af  ham  med  et:  »Er  hun  ikke  vid- 
underlig?« 

»Hvem:«   spurgte  jeg  ligegyldigt. 

»Aa,   Froken  Skov,   naturligvis!« 

»Aa,  hun  —  jo,  i  visse  Maader  er  hun  ret  vid- 
underlig,  især  hvad   hendes  Stemme  angaaer! 

»Hvad  skal  det  sige?« 

»Ja,  Du  kan  da  vel  hore,  at  det  ikke  er  hendes 
rigtige  Stemme!': 

»Hvad  for  noget!« 

»Jo,  seer  Du,  at  hun  kan  tage  sig  den  Skikkelse 
paa,  hun  har,  det  undrer  mig  ikke  saa  meget,  men 
at  hun  kan  skabe  sin  Stemme  om,  give  den  Klang 
og  Musik,  det  forbauser  mig,  for  det  er  det  Svæ- 
reste. I  Virkeligheden  lyder  hendes  Stemme,  naar 
den  er  naturlig,  omtrent  som  en  Natravns  Skrig  — 
det  er  jeg  ganske  sikker  paa!« 

vAa,   Du  er  jo  gal!« 

»Ja,  maaske.  —  Men  den  Dag,  Du  horer  hendes 
rigtige  Røst,  saa  falder  ogsaa  Hammen  af  hende 
med  det  Samme,  og  saa  har  hun  ingen  Magt  over 
Dig  mere.   —  Godnat,   Malthe!« 

—  Der  gik  et  Par  Uger.  Malthe  drev  stadig  om 
som  en  elleskudt  Mand,  hver  Aften  var  han  borte 
—  naturligvis  i  Egnen  om  Aalykkegaard  —  og 
Agathe  var  ikke  til  at  kjende,  saa  forsørget  saae 
hun  ud. 

Hun,  Hexen  derovre,  blev  efterhaanden  til  en 
Slags  fix  Ide  for  mig.  Mangen  Gang  kunde  jeg 
sige  til  mig  selv:  »Du  er  jo  tosset,  Lynge!  Der 
træffer  Du  en  ung  Pige,  som  er  noget  af  det  mest 
Indtagende,  Du  nogensinde  har  seet  —  indtagende 
baade  af  Ydre  og  Væsen  —  alle  Mennesker,  der 
kjender  hende,  berømmer  hende,  og  der  er  kun 
Godt  at  sige  om  hende  —  men  Du  troer  alligevel, 
at  hun  er  en  helt  Anden,  blot  fordi  Malthe  har 
gaaet  hen  og  forelsket  sig  i  hende  —  det  kan  hun 
da  ikke  gjøre  for!«  Men  det  hjalp  ikke,  jeg  rai- 
sonnerede,  for  i  næste  Oieblik  mindedes  jeg  Mødet 
ved  Mosen  og  hendes  englefromme  Benægtelse  af 
det,   og  saa  —  ja,   saa  var  hun  igjen   Hexen. 

Stemmen,   Stemmen!    At  hun  kunde  forstille  den 

—  det  kunde  jeg  ikke  komme  udenom;  men  jeg 
var  paa  den  anden  Side  fuldkommen  klar  over,  at 
det  Tidspunkt  vilde  og  maatte  komme,  da  Nat- 
ravnen robede  sig  paa  Skriget,  og  Hammen  faldt 
af  hende  —   men  hvordan  og  naar: 

—  Saa  blev  jeg  igjen  bedt  til  Aalykkegaard,  til 
ungt  Selskab,  og  i  et  ubestemt  Haab  om,  at  jeg 
vilde  kunne  udrette  Noget,  eller  at  der  i  alt  Fa.d 
vilde  ske  Noget,  tog  jeg  derover. 

Hun  var  ganske  som  forrige  Gang  —  og  han 
ogsaa  —  kun  var  hun  om  muligt  endnu  smukkere, 
klædt  i  en  aabenbart  helt  ny  klar,  hvid  Kjole,  der 
lod  En  skimte  hendes  deilige  Hals  og  deilige  Arme. 
Skjondt  jeg  instinctmæssigt  følte,  at  hun  hadede 
mig,  var  hun  dog  lige  elskværdig  imod  mig,  elsk- 
værdig og  indladende,  og  da  hun  interesseret  havde 
spurgt  mig  om  det  latinske  Navn  paa  en  sjelden 
Fyrreart,  der  stod  nede  i  Haven,  bad  hun  mig 
skrive  Navnet  op  til  hende. 

Ærgerlig  over  at  skulle  være  nødt  til  at  gjøre 
hende  Noget,  der  blot  lignede  en  Tjeneste,  satte 
jeg  mig  ned  ved  Jægermesterens  Skrivebord;  hun 
og  Malthe  stod  hver  paa  sin  Side  af  mig.  Arrig 
tog  jeg  Pennen  og  tænkte:  »Allerhelst  vilde  jeg 
skrive  hende  en  af  de  Formularer  ud  af  Cyprianus, 
som  man  maner  Hexe  med!«,  og  Arrigskaben  maa 
være  gaaet  mig  over  i  Blodet,  for  jeg  dyppede 
haardt  til  Bunds,  gjorde  saa  uvilkaarlig  et  Slag 
med  Pennen  til  Siden  og  —  slog  en  stor  Blæk- 
klat paa  den  nye  hvide  Kjole. 

Et  Skrig  —  kun  et  kort  Skrig,  men  skjærende, 
hvinende    hæst  —  kom    nu   fra   hende,    saa  raabte 

hun:  "Men  Menneske  dog!«  —  og  det  raabte  hun 
min  Sandten  med  sin  rigtige  Stemme! 

Jeg  saae  naturligvis  op  —  jo,  nu  var  alle  Kroko- 
dillerne paa  Overfladen  i  de  to  himmelblaa  Søer! 
Hun  lignede  en  Furie,  hun  var  askegraa  i  An- 
sigtet —  Hammen  var  falden! 

I  næste  Xu  brækkede  hun  sammen  som  et  an- 
skudt Dyr,  fik  Krampegraad  og  maatte  fores  ud 
af  Jægermesterens  Døtre. 

Lidt  efter  hed  det,  at  hun  var  bedre  —  det 
havde  kun  været  et  Nervetilfælde  —  men  i  Sel- 
skabet viste  hun  sig  ikke  mere,  og  et  Par  Dage 
efter  reiste  hun  nok  fra  Aalvkkegaard. 

Malthe  var  —  naturligvis  —  kureret  med  det 
Samme,  og  Aaret  efter  holdt  han  Bryllup  med  sin 
lille  Agathe.« 

—  »Men  hvad  blev  der  siden  af  »Hexen«: 
spurgte  Herredsfogden. 

»Det  melder  Historien  ikke  Noget  om,«  svarede 
Forstraaden,  »men  formodentlig  flyver  hun  endnu 
om  som  Natravn  —  og  maaske  var  det  ogsaa 
hende,  der  stak  i  den  trebenede  Hare,  De  skjød 
i  Skovhegnet.  —  Men  træffer  De  den  oftere,  saa 
hold  alligevel  lidt  mere  foran,  for  jeg  saae  rigtig- 
nok tydeligt,  at  Skuddet  kom  en  Alen  bagved  — 
og  det  bider  hverken  paa  Hex  eller  Hare,  selv  om 
der  er  ladet  baade  med  Kirkebly  og  med  Kongens 
Mønt!« 

[et  er  nu  allerede  adskillige  Aar  siden, 
at  jeg,  sammen  med  tre  gode  Bekjendte, 
en  Eftermiddag  den  9  de  August  tog 
med  Toget  fra  Kobenhavn  til  Fredens- 
borg. 

Vi  vilde  inde  i  Slotsparken  se  Solen  gaa  ned 
for  Enden  af  Eremitage-Alleen,  hvad  den  kun  gjør 
to,  tre  Aftener  om  Aaret.  Lund,  Landskabsmaleren, 
og  jeg  havde  tilfældig  seet  det  Aaret  iforvejen  og 
havde  talt  saa  meget  om  det  eiendommelig  beta- 
gende Syn,  naar  den  gyldne  Skive  synker  ned 
mellem  Alleens  ærværdige  Linde  og  dukker  sig 
hinsides  Esrom  Søens  Vande,  at  Eller,  Capitain  i 
Marinen,  var  bleven  meget  opsat  paa  at  komme 
med,  og  saa  havde  jeg  i  sidste  Øieblik  mødt  min 
Ungdomsven,  Frederik  Gjedde,  og  overtalt  ham  til 
at  gjore  Følge  —  nærmest  for  at  opmuntre  ham 
lidt,  hvad  han  for  Øieblikket  nok  kunde  trænge 
til.  Han  og  jeg  var  Studenter  fra  samme  Aar,  siden 
var  han  bleven  Forstcandidat  og  nu  nylig,  ved  Arv, 
Eier  af  en  større  Gaard  her  paa  Sjælland.  Det  var 
imidlertid  blandt  hans  nærmere  Bekjendte  en  offen- 
lig  Hemmelighed,  at  han  for  en  Maanedstid  siden 
var  taget  over  til  Jylland  for  at  fri  til  en  Cousine, 

hvem  han  i  al  Stilfærdighed  havde  sværmet  for  i 
flere  Aar,  men  da  han  var  kommen  uforlovet  til- 
bage fra  Jylland  og  var  i  kulsort  Humeur,  antoges 
det,   at  Cousinen  havde  givet  ham  en  Kurv. 

Udsigterne  til  at  se  Solen  gaa  ned  i  Eremitage- 
Alleen  var  nu  forresten  ikke  de  lyseste.  Barometret 
var  faldet,  meteorologisk  Institut  varslede  »upaali- 
deligt  Veir«,  Himlen  var  overtrukken,  og  da  vi 
naaede  Fredensborg  Station,  begyndte  det  at  smaa- 
regne. 

Den  oprindelige  Plan  var,  at  vi  vilde  have  gaaet 
hele  Parken  rundt  og  ligget  nede  ved  Søen,  men 
underveis  var  vi  bleven  enige  om,  at  vi  «i  Tilfæl- 
de af  ugunstigt  Veir»  vilde  ride  Bygerne  af  inde 
i  Slotskroen  og  saa  forresten  haabe  paa  klar  Luft 
ved  Solnedgang. 

Der  var  kun  Faa  med  Toget,  og  Bekjendte  var 
der  ingen  af,  men  Een  af  dem,  der  stod  af  i 
Fredensborg,  ud  fra  en  første  Klasses  Coupee,  lagde 
jeg  dog  Mærke  til.  Det  var  aabenbart  en  Fremmed, 
en  Tourist;  en  Mand  i  Begyndelsen  af  Fyrrerne, 
mørk,  skjægløs,  med  brune,  opmærksomt  iagttagende 
Oine,  middelstor,  senet  og  spændstig,  og  med  en 
nærmest  militair  Holdning.  Han  bar  sort  Silkehat, 
var  i  det  Hele  elegant  og  discret  klædt,  og  uden 
anden  Bagage  end  sin  Paletot  paa  Armen  og  en 
Parapluie  i  Haanden.  Et  Gieblik  saae  han  sig  lidt 
nerveus  om,  som  søgte  han  Nogen,  syntes  at  gjen- 
kalde  sig  Stedet  i  Erindringen  og  gik  derpaa  hurtig 
ud  ad  den  rigtige  Dør. 

Lund  saae  høilig  interesseret  efter  ham  og  spurgte 
mig,  da  han  var  forsvunden,  om  jeg  skulde  kjendeham. 

»Nej,  gjør  Dur« 

»Ja  og  Nei  —  jeg  har  truffet  ham  een  Gang  for 
—  det  maa  være  ham!« 

Der  blev  imidlertid  i  Øieblikket  ikke  Tid  til  nær- 
mere Forklaring,  for  Eller,  der  ikke  kan  siges  helt 
fri  for  en  vis  Magelighed,  foreslog  nu,  til  Trods 
for  al  Aftale,  at  vi  i  Stedet  for  at  gaa  til  Slotskroen, 
skulde  slaa  os  ned  i  det  nærmere  liggende  Jern- 
banehotel. Han  mødtes  imidlertid  med  afgjort  Protest 
baade  fra  Lund  og  mig  —  Frederik  Gjedde  for- 
holdt sig  passiv. 

»Gaa  ind  i  et  moderne  »Jernbanehotel«,  naar 
man  kan  faae  Tag  over  Hovedet  i  en  » Slotskro «  ! 
udbrød  Lund  indigneret.  »Du  er  en  Phil  ister  I  Troer 
Du,  vi  vil  sidde  i  en  moderne  Restaurant  med 
pletteret  Opsats  paa  Bordet  og  alle  moderne  Uden- 
omsbekvemmeligheder i  Stedet  for  at  bænkes  i 
Slotskroens  tilrøgede  Gjæsteværelse  —  Nei ! «  Lunds 
Svada  er  berømt,  delvis  frygtet,  og  vi  begav  os 
uden  videre  Discussion  paa  Vei  til  Slotskroen  op 
gjennem  Byen. 

Regnen  tog  til,  og  vi  skyndte  os  derfor  alt, 
hvad  vi  kunde,  uden  at  faae  seet  synderlig  til  Høire 
eller  Venstre  under  Parapluierne,  hvad  jeg  forsaa- 
vidt  beklagede,  som  jeg  nu  engang  har  en  gammel 
Kjærlighed  ikke  alene  til  Slottet  og  Parken  men 
ogsaa  til  selve  den  lille  By,  der  altid  bringer  mig 
i  Stemning  ved  sine  underlig  forglemte  Huse  med 
de  grønne  Skodder,  sin  toppede  Brolægning  og  sin 
beskedne  Fornemhed.  Fredensborg  er  for  mig  Typen 
paa  »Residentsbyen«,  den  slumrende  Flekke,  der 
kun    vaagner    op  til  Liv,   naar   »Hoffet«   holder   sit 

Sophus  Bauditz:  En  Aften  i  Skovridergaarden  o.  a.  Fort.  i? 

Indtog;  den  gjør  paa  mig  samme  Indtryk  som 
»Salen«  i  de  gamle  Hjem,  Salen,  hvor  der  til  dag- 
lig Brug  var  Betræk  over  Sophaer  og  Stole  og  Flor 
om  Lysekroner  og  Speile,  men  som  pludselig  paa 
de  store  Høitider  kunde  kaste  Formummingen  og 
straale  til  Fest. 

Vi  kom  da  ind  i  Slotskroen,  slog  os  ned  i 
Gjæstestuen  —  vi  havde  den  ganske  for  os  selv  — 
og  nu  gik  en  lille  Tid  med  at  se  ud  paa  den 
plaskende  Regn  og  med  at  beundre  Lithographierne 
paa  Væggen. 

—  »Hvad  skal  vi  saa  egentlig  bestiller«  spurgte 
Lund. 

»Ja,  maa  jeg  først  faae  at  vide,  om  Du  bruger 
»bestille«  i  Betydning  af  »tage  sig  for«,«  svarede 
Eller,  »for  i  saa  Fald  vil  jeg  foreslaa,  at  vi  gaaer 
ind  i  Billardstuen  og  tager  os  en  å  la  guerre,  eller 
om  Du  ved  »bestille«  næmest  tænker  paa  Anskaf- 
felse af  Drikkevarer ;  i  sidste  Tilfælde  har  jeg  ogsaa 
et  Forslag.« 

»Det  kunde  vel  ikke  være  saa  galt  at  faae  lidt 
indvortes  Fugtighed«,  mente  Frederik  Gjedde. 

»Jeg  er  ganske  af  samme  Mening  som  den  sidste 
ærede  Taler«,  sagde  Eller.  »Men  hvad  skal  det 
være : « 

»Aa  f.   Ex.   Madeira,«   henkastede  Lund. 

»Madeira!«  gjentog  Eller.  »Vil  Du  virkelig  saadan 
uden  Videre  give  Dig  en  Vært  —  selv  om  det  er 
en  »Slotsvært«  —  i  Vold  og  drikke  det  Fluidum, 
som  han  under  Navn  af  Madeira  har  faaet  fra  en 
af  Hovedstadens  utallige  Giftblandere  —  Neil  — 
Opvarter!   Vil  De    spørge  Deres  Principal,   om  der 

ikke  i  Kjælderen  skulde  være  en  Flaske  —  eller 
maaske  et  Par  —  af  Et  eller  Andet,  ligegyldigt 
hvad,  som  har  ligget  der  fra  hans  Formands  Tid, 
og  som  Ingen  er  faldet  paa  at  forlange  —  og 
kom  saa  og  sig  mig  Besked !  —  Paa  den  Maade 
kan  man  stundom  være  saa  heldig  at  redde  en 
flydende  Skat  fra  Forglemmelse«,  tilføiede  han,  og 
Ellers  Forhaabninger  gik  virkelig  ogsaa  forsaavidt 
i  Opfyldelse,  som  selve  Værten  en  halv  Snes  Mi- 
nuter senere  viste  sig  med  to  langhalsede,  støvede 
Flasker,  som  han  forsikrede  havde  ligget  i  Kjæl- 
deren i  »utænkelige  Tider«,  og  som  skulde  være 
ægte  Riidesheimer. 

Den  ene  Flaske  blev  trukket  op,  Eller  lugtede 
interesseret  til  Proppen,  skjænkede  sig  et  halvt  Glas, 
tømte  det  langsomt  med  Kjendermine  og  sagde 
ikke  Andet  end:    »Ja!« 

Nu  fik  vi  Andre  vort  Glas  fyldt  og  nippede  nys- 
gjerrigt  til  det  —  jo,  Vinen  var  fortræffelig,  og 
Cigaren  smagte  brillant  til  den. 

Jeg  vilde  just  gjøre  en  Bemærkning  i  den  Ret- 
ning, da  jeg  igjennem  den  paa  Klem  staaende  Dør 
fik  et  Glimt  at  se  af  en  Mand,  som  jeg  var  ganske 
vis  paa  maatte  være  den  Fremmede,  vi  havde  seet 
staa  ud  paa  Stationen.  Jeg  reiste  mig  og  saae  ind 
i  den  anden  Stue,   men  væk  var  han. 

»Hvad  saae  Du  efter?«   spurgte  Lund. 

»Efter  ham,  der  kom  her  til  Byen  sammen  med 
os  —  men  det  er  sandt,  Du  sagde,  Du  kjendte 
ham ! « 

»Død  og  Pine,  ja,  det  havde  jeg  jo  rent  glemt  1 
Nu  skal  I  høre!« 

—  »For  et  Par  Aar  siden  var  jeg  nede  i  Berlin. 
Jeg  havde  gaaet  tre,  fire  Timer  paa  Museer  om 
Formiddagen,  havde  været  en  Tur  ude  ved  Wann-See 
om  Eftermiddagen  og  tænkte  paa  at  ende  Dagen 
i  Zoologisk  Have.  Men  saa  blev  det  Regnveir, 
ligesom  idag.  Jeg  var  lige  ved  at  gaa  ind  til  Pschorr 
og  faae  mig  en  solid  Aftensmad  med  nogenlunde 
rigeligt  01  til,  men  saa  fik  jeg  —  hvad  jeg  en 
Gang  imellem  faaer  —  luculliske  Anfægtelser;  jeg 
vilde  have  en  ordentlig  Diner  og  god  Vin. 

Jeg  gik  saa  ind  i  en  af  de  fine  Restauranter 
Unter  den  Linden,  satte  mig  ved  et  af  de  smaa 
Borde  og  hengav  mig  til  sybaritiske  Glæder.  Men 
jeg  fortrød  det  i  Grunden,  for  der  var  kjedeligt. 
Foruden  mig  var  der  ikke  Andre  i  Localet  end  et 
Ægtepar,  der  spiste  med  Kniven  og  saae  kjælent 
paa  hinanden,  en  ældre  Levemand  og  saa  —  min 
Mand  fra  idag. 

Han  sad,  ligesom  jeg,  alene  ved  et  Bord.  Foran 
ham  laa  en  stor,  rødbrun  Taske  eller  Portefeuille, 
hvad  man  skal  kalde  den,  og  jeg  lagde  Mærke  til,  at 
han,  hver  Gang  Opvarteren  kom  forbi,  ligesom 
uvilkaarligt  holdt  Øie  med  den.  Forresten  sad  han 
og  saae  ud,  som  om  han  sang  indvendigt,  og  naar 
han  imellem  løftede  sit  Glas,  havde  man  en  For- 
nemmelse af,  at  han  klinkede  med  sig  selv  og  var 
inderlig  lykkelig.  Ikke,  at  man  noget  Øjeblik  kunde 
tro,  han  havde  drukket  for  meget  eller  blot  var 
paavirket  af  Vinen,  nei,  det  var  saadan  en  Slags 
stilfærdig,  indadvendt  Glæde,  der  kun  afspeilede 
sig  i  hans  Blik  og  i  hans  kjønne  Smil. 

Tilsidst    var   han   og  jeg  ganske  alene  i  Restau- 

ranten.  Jeg  havde  nok  seet,  at  han  jevnlig  havde 
skottet  til  mig,  men  nu  blev  hans  Stirren  —  ikke 
en  paagaaende,  indiscret  Stirren,  men  nærmest  en 
velvillig,  glad  Iagttagen  —  mig  efterhaanden  hel 
underlig,  og  jeg  vidste  ikke,  hvad  jeg  egentlig 
skulde  tro,  da  han  pludselig  tog  sin  Taske,  reiste 
sig,  stilede  over  imod  mig  og  hilste  høfligt  og 
selskabsvant. 

»Undskyld,  min  Herre,  De  er  vistnok  fremmed 
ligesom  jeg,«  begyndte  han  paa  Tysk,  »og  De  er 
alene  ligesom  jeg.  Tillader  De,  at  jeg  tager  Plads 
ved  Siden  af  Dem?« 

Nu  har  man  jo  ikke  for  ingen  Ting  læst  alle 
Opslagene  i  Berlin  om,  at  »Vor  Taschendieben 
wird  gewarnt«,  og  skjøndt  jeg  egentlig  ikke  noget 
Øieblik  kunde  faae  mig  til  at  antage  ham  for  en 
almindelig  Lommebedrøver,  vil  jeg  dog  være  saa 
ærlig  at  tilstaa,  at  jeg  alligevel  knappede  Frakken, 
saa  at  min  Tegnebog  var  sikret. 

»Vil  De  gjøre  mig  en  Glæde«,  sagde  den  Frem- 
mede efterat  have  taget  Plads,  »vil  De  drikke  et 
Glas  med  mig  —  ikke  Sect  men  god,  fransk  Cham- 
pagne —  De  maa  ikke  sige  Nei!« 

Han  gav  Opvarteren  et  Vink,  og  det  forekom 
mig,   at  Denne  nikkede  forstaaende. 

Skulde  de  være  i  Ledtog  sammen?  tænkte  jeg, 
man  har  jo  hørt  Sligt  før,  og  jeg  besluttede  at  være 
yderligere  paa  min  Post. 

Champagnen  kom,  han  stødte  sit  Glas  mod  mit, 
og  jeg  tømte  det  efter  ved  et  Blik  paa  Etiketten 
at  have  overtydet  mig  om,  at  det  var  Cliquot  dry 
og  ikke  et  ellet  andet  fordægtigt  Mærke. 

»Ryger  De?«  spurgte  han  og  rakte  mig  sit  Ci- 
garfuteral. 

Jeg  var  lige  ved  at  sige  Tak  og  tage  en  Cigar, 
men  saa  kom  jeg  i  Tanker  om,  at  jeg  havde  hørt, 
hvordan  Industririddere  af  den  Profession,  som  han 
dog  maaske  hørte  til,  stundom  fik  godtroende  Sjæle 
til  at  ryge  en  Cigar,  der  var  imprægneret  med  en 
narkotisk  Substants,  og  saa  undskyldte  jeg  mig  med 
en  Bemærkning  om,  at  hans  vist  var  for  stærke, 
og  tændte  en  af  mine  egne. 

Var  han  en  »Bauernfånger«,  saa  var  han  af 
de  fine.  Hans  Opførsel  var  complet  gentleman- 
like,  han  citerede  baade  Heine  og  Tennyson,  havde 
aabenbart  reist  meget  og  beherskede,  som  jeg  lei- 
lighedsvis  erfarede  af  Samtalen,  alle  tre  Verdens- 
sprog. Et  Par  Gange  fik  jeg  en  Mistanke  om,  at 
han  ikke  var  Tysker,  for  han  udtalte  f.  Ex.  »Berlin« 
med  for  stærk  Betoning  paa  første  Stavelse,  men 
det  beviste  jo  hverken  det  Ene  eller  det  Andet: 
han  kunde  jo  høre  til  et  internationalt  Selskab,  der 
»arbeidede«  i  de  forskjellige  europæiske  Hoved- 
stæder. 

Af  og  til  skammede  jeg  mig  over  min  Mistro 
til  ham.  Han  var  i  høieste  Grad  tiltalende  og  in- 
teressant, havde  mange  Kundskaber  og  talte  i  Eet 
og  Alt  som  den  gjennemdannede  Mand,  men  alli- 
gevel tænkte  jeg  mig  dog  hvert  Gieblik  Muligheden 
af  at  se  ham  tage  Kortene  frem  og  foreslaa  mig 
et  Parti,   et  underholdende    »Selskabsspil«. 

»Der  har  vi  Kortenelv  tænkte  jeg,  da  han  plud- 
selig stak  Haanden  ned  i  sin  Inderlomme.  Men 
det  var  ikke   Kort,   der  kom  frem,   men  Skjæftet  af 

en  af  de  flade  Browning  Revolvere,  som  han  lige 
løftede  op  og  igjen  lod  glide  ned. 

»Aa,  undskyld,  jeg  var  et  Øieblik  bange  for,  at 
jeg  skulde  have  glemt  den«,  sagde  han  forklarende, 
»og  i  min  Stilling«  —  her  saae  han  til  den  røde 
Taske  —  »kan  man  ikke  være  forsigtig  nok  og 
maa  være  forberedt  paa  Alt.« 

»Ja,  det  vil  jeg  tro«,  svarede  jeg,  for  dog  at  sige  No- 
get, men  synderlig  hyggelig  tilmode  var  jeg  ikke,  og 
jeg  begyndte  at  tale  Noget  om,  at  Klokken  var  mange, 
og  at  jeg  skulde  møde  en  Bekjendt  paa  Hotellet. 

»Som  De  vil«,  sagde  han  og  lagde  Haanden  paa 
min  Arm,  »men  før  De  gaaer,  maa  vi  tømme  vore 
Glas.  En  Skaal  for  Alt,  hvad  der  er  Skjønt  og 
Godt,  en  Skaal  for  —  ja,  lad  mig  tale  ligefrem 
med  Dem !  De  seer  i  mig  det  lykkeligste  Menne- 
ske paa  Jorden.  Idag,  for  faa  Timer  siden,  har 
den  eneste  Kvinde,  jeg  nogensinde  har  holdt  af, 
og  nogensinde  kommer  til  at  holde  af,  sagt  mig, 
at  hun  elsker  mig  —  forstaaer  De,  hvad  det  vil 
sige!  Jeg  sad  alene  derhenne  ved  Bordet,  alene 
med  min  uendelige  Lykke  og  fyldt  af  den  —  til- 
sidst  kunde  jeg  ikke  mere  holde  det  ud,  jeg  maatte 
tale  med  et  Menneske,  høre  min  egen  Stemme  og 
tømme  et  Glas  for  hende  sammen  med  en  Anden. 
—  De  husker  nok  Sagnet  om  Kong  Midas'  Barbeer, 
der  ikke  kunde  bære  paa  sin  Hemmelighed,  men 
maatte  betro  den  til  Sivene  ved  Floden.  —  Nuvel, 
De  er  —  sans  comparaison,  naturligvis  —  det 
Samme  for  mig  som  Sivene  for  ham.  Tak,  fordi 
De  venligst  har  tilladt  mig  at  nyde  godt  af  Deres 
Selskab,   Tak  for  iaften!« 

Jeg  er  maaske  aldrig  i  mit  Liv  bleven  mere 
overrasket  eller  mere  skamfuld.  Der  sad  jeg  med 
tilknappet  Frakke  og  var  uafbrudt  en  garde  overfor 
en  formentlig  Salonrøver,  og  saa  viser  det  sig,  at 
jeg  er  i  Stue  med  selve  Livets  Poesi,  med  en  af 
Eros  Gudbenaadet,  der  har  taget  Plads  ved  min 
Side  og  delagtiggjort  mig  i  sin  Lykke. 

Jeg  saae  paa  ham :  straalende  af  Stolthed  og  Jubel 
sad  han  med  et  bedaarende  Smil  —  ja,  hvor  havde 
jeg  kunnet  tage  saadan  feil! 

Pludselig  blev  han  imidlertid  alvorlig.  —  »Jeg 
sagde  Dem,«  vedblev  han,  »at  jeg  var  det  lykke- 
ligste Menneske  paa  Jorden,  og  det  er  jeg  ogsaa, 
men  jeg  maa  dog  sige  Dem,  at  jeg  idag  maaske 
for  sidste  Gang  i  dette  Liv  har  seet  Den,  jeg  holder 
af.  Forhold,  hvorover  hverken  hun  eller  jeg  raader, 
lægger  en  Mur  imellem  os  —  vi  maa  skilles.  Men 
alligevel  er  jeg  lykkeligere  end  de  Fleste.  Jeg  gaaer 
ud  i  Livet  med  Bevidstheden  om  hendes  Kjærlighed, 
og  det  er  et  Adelsmærke,  som  man  nok  kan  leve 
Resten  af  sit  Liv  paa!  De  og  jeg  mødes  neppe 
heller  mere  —  jeg  reiser  med  Nattoget  Nordpaa 
—  men  Tak  for  denne  Aften ! « 

Han  nikkede  til  Opvarteren  og  gjorde  Tegn  til 
at  ville  betale. 

Idet  han  tog  sin  Tegnebog  frem,  kunde  jeg  ikke 
undgaa  at  se,  at  der  i  den  laa  et  dansk  Brevkort, 
paa  hvilket  der  med  en  Kvindehaand  var  skrevet 
nogle  Linier  undertegnet   »Ast«. 

Et  Par  Minuter  efter  skiltes  vi,  og  jeg  har  ikke 
seet  min  ubekjendte  Ven  før  nu  i  Eftermiddag.« 

—  »»Ast«!  — Ja,  hvad  er  Ast?«  spurgte  Eller, 
da  Fortællingen  var  endt. 

»Ja,  hvordan  skulde  jeg  vide  det!«   svarede  Lund. 

»»Ast««,  sagde  jeg,  »det  er  naturligvis  Asta  eller 
Astrid. « 

»Ja,   maaske!« 

»Saa  er  det  altsaa  Navnet  paa  hans  Elskede,« 
sagde  Eller,    »og  saa  er  hun  formodentlig  Dansk.« 

»Du  er  uhyre  skarpsindig!«  bemærkede  Lund. 
»Du  kan  maaske  ogsaa  sige  os,  hvad  der  var  i 
den  røde  Taske,  og  hvad  den  Fremmede  nu  vil 
her  i  Fredensborg:« 

»Mode  Ast  formodentlig,«  svarede  Eller  uden 
Betænkning. 

I  det  Øieblik,  Eller  gjentog  det  omineuse  Navn, 
slog  det  mig,  at  jeg  nylig  maatte  have  seet  det  et 
eller  andet  Sted,  men  hvor: 

Efter  ihærdig  Ransagen  af  min  Hukommelse  gik 
det  op  for  mig,  at  det  var  i  et  Avertissement  i 
»Berlingske  Tidende«,  det  havde  staaet.  Jeg  havde 
klippet  en  Adresse  ud,  og  paa  Bagsiden  af  den 
var  det  —  men  jeg  maatte  jo  have  Adressen  hos 
mig! 

LTden  at  sige  Noget  til  de  Andre,  og  uden  at 
Nogen  af  dem  lagde  Mærke  til  det,  tog  jeg  Ud- 
klippet frem  af  min  Portemonnaie,  og  —  ganske 
rigtigt   —   her  stod: 

»Fredensborg.   Eremitage  Allee. 
9 — 8 — Sunset. 

Ast. « 

Jeg  troer  næsten,  jeg  rystede  lidt  paa  Haanden, 
da  jeg  lagde  Udklippet  tilbage  i  Portemonnaien. 

Her  sad  vi  fire  Mennesker,  som  var  taget  ud  for 
at  se  Solen  gaa  ned,  ikke  for  Andet,  og  saa  kom- 
mer selve  »Livets  Poesi«,  som  Lund  før  havde 
sagt,  pludselig  bag  paa  os,  midt  ind  i  Gjæstestuen 
i  den  gamle  Slotskro!  Vi  —  i  alt  Fald  jeg  — 
var  bleven  Medvider  i  et  Livsdrama,  som  maaske 
skulde  udspilles  iaften,   her  i  Fredensborg! 

Jeg  følte  mig  et  Øieblik  fristet  til  at  fortælle  de 
Andre  om  Avertissementet,  men  jeg  modstod  Fri- 
stelsen. Jeg  syntes,  at  jeg  begik  en  Indiscretion 
mod  ham,  den  Fremmede  —  eller  mod  selve  den 
store  Eros  —  ved  at  give  hans  og  »Asts«  Navn 
til  Pris,  og  jeg  tav  stille.  Skulde  han  og  hun  vir- 
kelig mødes  —  —  det  kunde  jo  være  et  Tilfælde, 
at  Avertissementet  var  underskrevet  med  det  Navn 
—  saa  skulde  de  i  alt  Fald  ikke  have  andre  for- 
staaende  Vidner  ved  Mødet  end  mig. 

Imens  sad  de  tre  Andre  —  eller  rettere  Lund 
og  Eller,  —  for  Frederik  Gjedde  sagde  stadig  ikke 
ret  meget  —  og  drøftede  Historien  fra  Berlin.  Eller 
var  aabenbart  meget  skeptisk.  Han  vidste,  at  den 
gode  Lund  ikke  var  utilbøjelig  til  at  »brodere«,  og 
han  betragtede  vist  nærmest  Fortællingen  som 
»Dichtung  und  Wahrheit«  —  med  overmaade  lidt 
af  det  Sidste. 

—  »Man  gaaer  ikke  saadan  hen  og  betroer  sine 
Hjerteanliggender  til  den  Første  den  Bedste ! «  er- 
klærede han  afgjørende. 

»Den  Første  den  Bedste?«  gjentog  Lund  lidt  pi- 
queret. 

»Ja,  undskyld :  jeg  glemte,  at  der  ogsaa  var  et 
kjælent    Ægtepar    i    Restauranten!    —    Men    han, 

Manden  med  Tasken  —  som  han  da  ikke  lod  til 
at  have  med  idag  —  hvis  det  da  forresten  er  ham 

—  han  maa  dog  være  et  mærkeligt  Mandfolk,  naar 
han  saadan  absolut  maa  tale,  fordi  en  Dame  — 
jeg  gaaer  ud  fra,  at  det  har  været  en  Dame  — 
har  sagt,  at  hun  elsker  ham.   —  Ja,  hvad  siger  Du« 

—  han  vendte  sig  til  mig  —  »tager  Du  uden  Vi- 
dere Historien  for  gode  Varer?« 

*Ja>  Je£  gjør><(  svarede  jeg  —  jeg  havde  jo  nu 
ogsaa  mine  specielle  Grunde  til  at  tro  mere  paa 
den  end  han  —  »og  jeg  kan  i  Grunden  ogsaa 
godt  tænke  mig,  at  man  i  en  saadan  Situation,  som 
han  har  været  i,  kan  fole  sig  saa  overstrømmende 
lykkelig,  saa  stolt,  om  Du  vil,  at  man  maa  gjore 
Noget,  udtale  sig,  slaa  en  Mand  ihjel  eller  hvad 
som  helst  Andet  udenfor  det  Sædvanlige.  Hun,  »Ast«, 
har  maaske  oven  i  Kjobet  den  Dag  givet  ham  det 
første  Kys,   og  saa  — .« 

» Det  første  Kys ! «  gjentog  Eller  og  fløitede.  »Ja, 
skulde  man  have  slaaet  et  af  sine  Medmennesker 
ihjel,  hver  Gang  man  —  saa  sad  man  da  i  Tugt- 
huset som  Massemorder!« 

»Aa,  ikke  renommere!«  sagde  Lund.  »Du  har 
overhovedet  aldrig  faaet  det   »første«    Kys!« 

»Hvad    har  jeg    ikke  —  naa,   saadan  at  forstaa 

—  aa,  Sludder!  —  Men  skal  vi  ikke  se  at  kom- 
me lidt  ud  i  Luften ! « 

»Nei,  det  øsregner  jo  stadigt,«  sagde  Lund  og 
nippede  til  Rudesheimeren.  »Men  det  glæder  mig 
dog,  at  Du«  —  det  var  mig  —  »baade  troer  paa 
Historien  og  kan  forstaa  den.« 

»Ja,   det  kommer  maaske  af,  at  den  minder  mig 

—  paa  en  Maade  da  —  om  en  Historie  fra  første 
Krig,   som  min  Fader  engang  fortalte  mig.« 

»Lad  os  faae  den  i  Betragtning  af  Regnveiret !  c 
Og  jeg  fortalte: 

—  »Der  var  i  48  ved  en  af  Jægerbataillonerne 
en  ganske  ung  Lieutenant,  en  underlig  fortrykt,  me- 
lankolsk En.  Han  var  nærmest  grim,  uanseelig  af 
Statur  og  uden  rigtig  militær  Holdning.  Men 
navnlig  var  han  altid  ligesom  tilovers,  usikker  og 
faamælt  —  han  var  vist  ogsaa  kommen  fra  et  ret 
tarveligt  Hjem.  Med  Kammeraterne  havde  han 
ikke  megen  Føling,  og  Folkene  havde  ikke  syn- 
derlig Respect  for  ham  —  især  efter  at  han, 
første  Gang  han  var  i  Ilden,  havde  vist  sig,  ikke 
just  fejg,   men  dog  uden  Initiativ,   trykket  som  altid. 

Det  var  lige  i  Begyndelsen  af  Krigen,  at  Lieute- 
nanten  med  sin  Deling  en  Eftermiddag  blev  indkvar- 
teret i  en  afsidesliggende  Præstegaard  i  Sønderjyl- 
land, hvor  der  aldrig  havde  været  Soldater.  Det 
var  Begejstringens  lykkelige  Dage,  og  Præstegaarden 
vidste  ikke,  hvad  Godt  den  vilde  gjøre  sin  Ind- 
kvartering. Præsten  syntes  jo  nok,  at  Lieutenanten 
var  noget  svær  at  trække  op  —  han  kunde  hver- 
ken fortælle  eller  lade  sig  rive  med,   syntes  Præsten 

—  men,  hvad,  han  var  jo  dog  dansk  Officer,  een 
af  dem,  man  stolede  paa,  og  som  man  i  de  Tider 
uvilkaarlig  saae  op  til. 

Præstefolkene  havde  en  eneste  Datter,  en  pur- 
ung Pige,  saadan,  tænker  jeg,  som  danske  Præste- 
gaardsdøtre  dengang  var:    blond   Haar,   blaa  Øjne, 

hvid  Vadskekjole  og  inderlig  god  og  inderlig    for- 
legen. 

Nu  var  det  i  de  Dage,  at  »Den  tapre  Land- 
soldat« var  en  ganske  ny  Vise,  og  Præstens  havde 
lige  faaet  et  Exemplar  af  den  med  Posten,  men 
uden  at  Nogen  i  Præstegaarden  endnu  havde 
spillet  eller  sunget  den  igennem,  knap  nok  maaske 
læst  den. 

Efter  Aftensbordet  gaar  saa  den  unge  Pige  hen 
til  Lieutenanten  med  Sangen  i  Haanden  og  spørger 
med  nedslagne  Øine,  om  han  ikke  vilde  være  saa 
god  at  spille  og  synge  den  nye  Vise  for  dem,  de 
vilde  da  saa  gjerne  høre  den.  Jo,  klimpre  lidt 
kunde  Lieutenanten,  og  lidt  Stemme  havde  han 
maaske  ogsaa,  han  sang  da  i  alt  Fald  Visen.  Tid- 
ligere havde  han  vist  egentlig  aldrig  været  betaget 
hverken  af  den  eller  noget  Andet,  men  Alt  som 
han  sang  og  saae  den  unge  Piges  Øine  ufravendt 
hvile  paa  sig  med  hele  hendes  jomfruelige  Begeist- 
ring  og  Betagethed,  blev  han  ligesom  selv  revet 
med :  han  sang  sig  op  og  fik  pludselig  baade  Stemme 
og  Foredrag. 

»Aa,  tusind,  tusind  Tak!«  sagde  den  unge  Pige 
til  Lieutenanten  og  gav  ham  Haanden,  og  Præste- 
folkene sagde  ogsaa  hjertelig  Tak,  men  det  hørte 
han  vist  ikke. 

Næste  Morgen  ganske  tidlig  —  lad  os  sige  saa- 
dan  ved  det  Lag  Klokken  Fem  —  skulde  Lieute- 
nanten marschere  videre,  og  hans  Deling  stod  under 
Gevær  i  Gaarden. 

Præstedatteren  var  oppe,  og  idet  Lieutenanten 
sagde  Fan-el    til  hende,    eller,    rettere  sagt,    efterat 

han  havde  sagt  Farvel,  og  hun  stod  paa  Stentrap- 
pen, og  han  havde  kommanderet  »Ret!«,  var  det, 
som  hun  pludselig  besindede  sig  paa  at  have  glemt 
Noget,  og  inden  Lieutenanten  anede  Noget,  følte 
han  hendes  Arme  om  sin  Hals  og  et  varmt  Kys 
paa  sin  Mund.  Saa  foer  hun  som  en  skræmmet 
Hind  ind  i  Huset,   og  han  saae  hende    ikke  mere. 

Men  Lieutenanten  var  i  samme  Stund  som  for- 
vandlet; han  skjød  Ham,  og  Folkene  sagde  siden, 
at  han  ligefrem  var  bleven  to  Tommer  høiere. 
Han  var  bleven  decoreret  for  Fronten,  syntes  han 
aabenbart  selv,  havde  faaet  Ridderslaget  og  Ind- 
vielsen. 

Der  var  en  Appel  som  aldrig  før  i  hans  Stemme, 
da  han  commanderede  »Marsch!«,  og  et  Par  Dage 
efter  faldt  han  med  Bravour  og  med  et  lykkeligt 
Smil  om  Munden  i  Spidsen  for  sine  Jægere,  da  de 
stormede  et  Gjærde,  der  var  stærkt  besat  af  Insur- 
genterne.« 

—  »Ja,  jeg  kan  nu  rigtignok  ikke  se  Forbin- 
delsen mellem  denne  Historie  og  Lunds,«  ind- 
vendte Eller. 

»Der  er  heller  ikke  anden,«  svarede  jeg,  »end 
at  det  i  begge  Tilfælde  dreier  sig  om,  at  en  Mand, 
der  har  været  saa  lykkelig  at  modtage  en  Gunst, 
eller  hvad  Du  nu  vil  kalde  det,  af  en  Kvinde, 
bliver  som  forvandlet,  gjør  Noget,  han  ellers  ikke 
vilde  have  gjort.  Havde  Lieutenanten  været  Poet, 
saa  havde  han  skrevet  et  udødeligt  Digt,  og  havde 
han  været  Videnskabsmand,  saa  havde  han  formo- 
dentlig beriget  Verden  med    en  epokegørende  Op- 

findeise.  Nu  var  han  kun  Soldat,  og  hvad  kunde 
han  saa  gjøre  Andet  end  falde  for  sit  Land:  Jeg 
synes,    det  er  saa  lige   til,    det    maatte   gaa    saadan 

—  ligesom  jeg  ogsaa  finder,  at  det  mest  umiddel- 
bart Betagende  her  i  Verden  er  en  skjøn  Kvinde 
og  en  modig  Mand.« 

»Det  kan  der  være  Noget  i,«  indrømmede  Lund. 
»Men  Eros  er  dog  en  mægtigere  Gud  end  Mars!« 

»Naa,«   brummede  Eller. 

»Jo,  ubetinget!  —  Ærlig  talt,  nu  sidder  vi  her 
fire  halvgamle  Cavalerer  — « 

»Aa,<   brummede  Eller  igjen. 

*J°>  yi  g01"!  Vi  nar  Alle  opnaaet  Xoget  i  Livet, 
vi  sidder  tørt  under  Tag  her  i  Slotskroen,  mens 
Regnen  plasker  ned,  og  vi  har  Cigarer  og  Riides- 
heimer  —  der  er  en  hel  Flaske  endnu  —  og  dog 
vilde  vi  jo  Alle  uden  Betænkning  give  det  og 
meget  Andet  for  at  føle  en  Times  virkelig  Ungdom 
og  for  at  fornemme  Vingeslaget  af  den  store  Eros. 

—  Herregud,  at  det  ogsaa  skal  blive  ved  med  at 
regne!«  udbrod  han  med  en  pludselig  Overgang. 
»Jeg  har  glædet  mig  som  et  Barn  til  at  se  Solen 
gaa  ned,  ikke  at  se  den  staa  op  —  det  er  altid 
paa  saadan  en  urimelig  Tid,  det  foregaar!  Blot  det 
vilde  blive   Opholdsveir!« 

Jeg  delte  ganske  Lunds  Ønske,  og  navnlig  kunde 
jeg  ikke  lade  være  med  hele  Tiden  at  tænke  paa 
den  Fremmede,  der  —  som  jeg  gik  ud  fra  — 
skulde  —  og  burde  —  mødes  med  »Ast«  i  Solned- 
gangens gyldne  Skjær. 

Frederik  Gjedde,  der  var  lidt  tung  af  sig,  ogsaa 
ellers,   og  hyppig  tog  den  Traad  op,   der  var  sluppet 

af  en  Anden  for  noget  siden,  sagde  nu,  i  Tilslut- 
ning til  Lunds  Udtalelser  om  Ungdomstiden: 

»Ja,  det  er  sandt  nok,  det  med  Erotiken  —  det 
er  bare  Skade,  at  der  gaaer  saa  forbandet  meget  af 
den  til  Spilde  her  i  Livet  —  ligesom  af  Toner  og 
Blomsterstøv,   der  flyver  med  Vinden.« 

»Er  Du  nu  egentlig  saa  vis  paa,  at  Xoget  over- 
hovedet gaaer  til  Spilder«   spurgte  jeg. 

»Ja,  jeg  er!« 

»Jo,«  sagde  Lund,  »det  gjør  der  naturligvis. 
Der  er  megen  Misforstaaelse  til  og  megen  Taushed, 
som  straffer  sig.  Troer  Du  ikke,  mangen  En  gaaer 
enlig  om,  som  burde  —  og  kunde  have  fundet 
Lykken?  Tænk  f.  Ex.  paa  Frøken  Aune  —  kan 
Du  ikke  huske  hende?« 

» Nei ! « 

»Jo,  var  hun  ikke  paa  Lyngbæksholm  i  din 
Tid?  —  Ja,  jeg  kan  godt  fortælle  om  hende  — 
hun  er  død  for  mange  Aar  siden: 

—  »Frøken  Aune  var  den  Sidste  af  sin  Slægt 
og  boede,  saa  langt  tilbage  jeg  kan  mindes,  hos 
Mosteren  paa  Lyngbæksholm. 

Da  jeg  lærte  hende  at  kjende,  var  hun  vel  i 
Fyrrerne,  og  efter  Alderen  kunde  man  jo  derfor 
gjerne  have  sagt  om  hende,  at  hun  var  gammel 
Jomfru,  men  var  der  Xoget,  der  ikke  prægede 
hende,  saa  var  det  netop  det  Falmede,  det  Udtør- 
rede. Fin  og  ladylike  var  hun,  fri  men  uangribelig 
correct,  og  man  havde  —  uden  maaske  at  gjøre 
sig  det  klart  —  en  Følelse  af,  at  hun  havde  havt 
sit  Livs  Roman. 

Deraf  kom  det  maaske  ogsaa,  at  hun  var  saa 
ualmindelig  forstaaende  overfor  de  ganske  Unge  — 
kameratlig  og  dog  overlegen  —  og  der  var  da 
heller  ikke  noget  Sted  paa  hele  Lyngbæksholm, 
hvor  Ungdommen  hellere  vilde  være  end  oppe  i 
hendes  Værelser.  Jeg  seer  hendes  lille  Cabinet  for 
mig:  snarere  et  Enkesæde  end  et  Jomfrubur,  med 
Masser  af  Familieportraiter  og  gode  Kobbere,  med 
Nips  og  Sølvbægere  og  med  mange  Bøger  —  gode 
Bøger. 

En  af  de  Unge,  som  jeg  nok  troer,  Frøken  Aune 
holdt  mest  af,  var  min  ældste  Søster,  og  hun  har 
—  flere  Aar  efter  Frøkenens  Død  —  betroet  mig 
den  lille  Oplevelse,  jeg  nu  skal  fortælle. 

Hun,  min  Søster,  boede  engang  i  længere  Tid 
paa  Lyngbæksholm,  og  saa  en  Dag  hun  var  oppe 
hos  Frøkenen,  har  hun  faaet  Lov  at  kigge  i  hendes 
Gjemmer,  i  det  gamle  Mahogni  Chatol  med  de 
mange  »hemmelige«  Rum  og  i  de  dybe  Skuffer 
med  Smykker,   Snurrepiberier  og  Relikvier. 

Blandt  mange  andre  Ting  finder  saa  min  Søster 
en  fin  Skildpaddes  Daase;  hun  lukker  den  op  og 
seer  indeni  en  vissen  Buket  omvunden  med  et 
blaat  Silkebaand. 

—  »Nei,  Tante  Frieda!«  udbrød  hun  —  Al- 
verden sagde  »Tante  Frieda«  —  »af  hvem  har  Du 
faaet  den  Buket? c 

Blodet  skjød  et  Øjeblik  op  i  Frøkenens  Kinder, 
men  hun  svarede  ganske  roligt: 

»Jeg  har  slet  ikke  faaet  den,   min  Pige!« 

»Hvem  har  da  faaet  den?«  spurgte  min  Søster 
videre,    kaad    frittende,   saadan    som    et  Pigebarn    i 

Sophus  Bauditz:  En  Aften  i  Skovridergaarden  o.  a.  Fort.  14 


2  I O  EREMITAGE-ALLEEN 

den    Alder   kan   være,    uden    Anelse   om   sin    egen 
Indiscretion. 

»Der  er  slet  Ingen,  som  har  faaet  den,«  sva- 
rede Frøkenen  med  et  vemodigt  Smil,  og  det  er 
maaske  Ulykken.  —  En  Mand,  Du  aldrig  har  seet, 
og  som  engang  var  ung  sammen  med  mig,  var  i 
Besøg,  i  længere  Tid,  i  mit  fædrene  Hjem.  Jeg 
holdt  inderlig  af  ham,  og  baade  jeg  selv  og  Andre 
troede  ogsaa,  at  han  holdt  af  mig  —  det  gjorde 
han  nu  ogsaa  —  men  han  var  tilbageholden,  æng- 
stelig —  mere  end  Nutidens  Cavalerer  —  og  den- 
gang kunde  en  Dame  ikke  vise  en  Mand,  i  alt 
Fald  ikke  sige  ham,  at  hun  holdt  af  ham;  det 
skulde  være  ham,  der  talte. 

Naa,  saa  kom  endelig  Afskedens  Stund,  han 
maatte  bort  —  paa  lang  Tid,  hed  det,  og  det  blev 
bestandig  —  og  Ingenting  havde  han  sagt. 

Jeg  plukkede  de  Blomster,  Du  seer  der,  og  som 
engang  var  friske,  og  jeg  stod  med  dem  i  Haan- 
den,  da  han  sagde  Farvel.  Lige  til  det  Sidste  haa- 
bede  jeg,  at  han  skulde  bede  mig  om  dem,  eller 
selv  tage  dem;  men  det  gjorde  han  ikke  —  han 
haabede  vist,   at  jeg  skulde  række  ham  dem. 

Saa  reiste  han,  —  jeg  saae  efter  Vognen  saa 
længe,  jeg  kunde  øine  den  —  og  jeg  stod  fattig 
tilbage  med  mine  Blomster. 

Ham  saae  jeg  aldrig  mere,  men  Buketten  har  jeg 
gjemt. « 

—  Der  blev  et  Øiebliks  Pause,  da  Lund  slut- 
tede, og  den  Første,  som  brød  den,  var  Frederik 
Gjedde,  der  efterat  have  strøget  venstre  Haand  et 
Par  Gange  gjennem  sit  blonde  Fuldskjæg,  brummede  : 

>Ja,  der  er  jo  de  Mandfolk,  som  bare  behover 
at  strække  Haanden  ud,  for  at  der  skal  hænge  En 
ved  hver  Finger,  men  det  er  nu  ikke  alle  Kvind- 
folk, der  staar  med  Buketter  i  Haanden,  naar  man 
skal  reise!« 

Vi  var  dog  alle  Tre  saa  hensynsfulde  at  lade, 
som  vi  overhorte  Frederik  Gjeddes  ret  personlige 
Replik,  og  Lund  skyndte  sig,  for  at  give  Samtabn 
en  anden  Vending,   at  sige,   henvendt  til  mig: 

»Troer  Du  saa  ikke,  at  der  er  gaaet  Erotik  til 
Spilde  for  Froken  Aune  og  ham  —  jeg  veed  ikke 
engang  hans  Navn?« 

»Til  Spilder«  gjentog  jeg.  »Det  er  jeg  slet  ikke 
saa  sikker  paa.  Troer  Du  ikke,  hendes  Liv  allige- 
vel gjennem  hendes  Kjærlighed  har  faaet  en  Fylde, 
en  Indvikling,  som  det  ellers  vilde  havde  savnet: 
Det  troer  jeg,  og  maaske  har  hun  ogsaa  gjennem 
sin  Livserfaring,  direkte  eller  indirekte,  kunnet 
hjælpe  Andre  over  det  døde  Punkt.  Hendes  Ople- 
velse kan  maaske  have  kastet  en  Refiex,  der  har 
lyst  op  for  en  Anden.« 

»Aa,  mener  Du  min  Søster  —  nei,  hun  havde 
saamænd  taget  sin  Herremand,  selv  om  Frøken 
Aune  ikke  havde  været  til!« 

—  »Det  er  græsseligt  at  tænke  sig,  at  et  Mand- 
folk kan  være  saadan  en  Dødbider,  som  han,  Frø- 
kenens Elsker  maa  have  været:«    bemærkede  Eller. 

»Ja,  det  kan  man  vist  i  alt  Fald  ikke  beskylde 
Dig  for!«  svarede  Lund.  »Du  hører  nok  til  Mari- 
nen,  men  Du  er   »let  Cavaleri«,   Eller!« 

»Naa,  mon!  —  Men  er  jeg  det,  saa  kan  jeg 
maaske  takke  Hansen  for  det!« 

»Hvad  for  en  Hansen:« 

—  »Jo,  da  jeg  som  frivillig  Lærling  var  med 
Vintercorvetten  i  Middelhavet  —  det  er  nu  snart 
mange  Aar  siden  —  havde  vi  ombord  en  Lægds- 
rullemand,  der  hed  Hansen,  en  ægte  Kjobenhavner 
med  brillante  poliske  Øine,  altid  fornøiet,  altid  fuld 
af  Historier  og  en  rigtig  Pigernes  Jens.  Siden  er 
han  forresten  bleven  en  stor  Mand,  og  vi  tales  altid 
venskabeligt  ved,  naar  vi  mødes  —  men  det  kom- 
mer nu  ikke  Historien  ved. 

Naa,  vi  ligger  en  Dag  nede  ved  Neapel;  Dron- 
ningens Kvarteer  havde  Landlov,  men  Hansen  og 
jeg  hørte  til  Kongens,  saa  vi  var  altsaa  ombord 
og  havde  i  Øieblikket  ikke  Andet  at  bestille  end 
at  se  paa,  hvad  for  Fartøier  der  passerede  forbi. 

Saa  kommer  der  roende  en  Barke  med  Solseil 
over,  og  inde  under  det  kunde  man  se  et  Par  i 
en  øm  tete  å  tete. 

—  »Gud,  hvor  man  har  været  et  Fjols!«  ud- 
bryder saa  pludselig  Hansen. 

»Hvem?« 

»Jeg  —  at  sige  i  min  grønne  Ungdom.« 

»Hvordan  det?« 

»Jo,  dengang  jeg  var  sytten  Aar  gammel.  — 
Det  var  liesaadanne  Baade,   som  de  der.« 

»Hvad  for  Baade?« 

»Ja,  det  kan  De  nu  ikke  huske,  men  i  sin  Tid, 
dengang  Øen  i  Tivoli  stod,  og  da  Sophie  Valen- 
tiner sang  derovre  —  naada!  —  dengang  kunde 
man  fra   Kanalen  ro  lige  ud   i   Kallebostrand. 

Det  var  en  Onkel  af  mig,  der  eiede  Baadene  og 
leiede  dem  ud  —  saadan  med  Solseil  over  og  med 
Gardiner  til  at  trække  for  i  begge  Ender  —  og 
to,   tre  Sommere  efter  hinanden  roede   jeg  derinde 

om  Aftenen.  Naa,  man  saa  jo  en  Del  som  saadan 
en  Knægt  ikke  havde  godt  af  at  se,  men  man  var 
vel  nok  bleven  fordærvet  alligevel,  troster  jeg  mig 
ved,  og  det  gav  gode  Drikkepenge. 

I  de  Tider  —  det  har  De  maaske  nok  hort  om 
—  var  der  ved  et  af  Privattheatrene  en  Skuespil- 
lerinde, som  hele  Byen  sværmede  for,  ikke  fordi 
hun  saadan  ligefrem  var,  hvad  man  kalder  saa  kj<  n, 
og  vist  heller  ikke,  fordi  hun  egentlig  spillede  saa 
forfærdelig  godt  Komedie,  men  hun  var  saadan, 
hvad  man  kalder  et  Livstykke,  og  hun  havde  det 
rigtige  Kjøbenhavnerhumør.  Jeg  sværmede  natur- 
ligvis ogsaa  for  hende,  og  naar  jeg  om  Vinteren 
kunde  redde  mig  til  en  Galleribillet,  var  jeg  henne 
at  se  hende  og  klappe  mig  Vabler  i  Hænderne,  og 
saa  drømte  jeg  om  hende  de  næste  Par  Nætter. 

Hun  kom  af  og  til  om  Sommeren  ned  til  Baa- 
dene  i  Tivoli  —  aldrig  alene  —  og  naar  hun  og 
Den,  hur  var  i  Følge  med  —  det  var  nu  ikke 
altid  den  Samme  —  var  gaaet  ind  under  Solseilet 
og  havde  trukket  Gardinerne  for,  saa  skulde  jeg 
altid  ro  dem  ud  paa  »Dybet«,  som  hun  kaldte  det. 
Naa,  De  kan  begribe,  hvad  det  var  for  en  anden 
En  at  sidde  udenfor  Lysthuset,  og  jeg  slugte  hende 
da  ogsaa  med  Øinene,  baade  naar  hun  kom,  og 
naar  hun  gik,   og  det  saae  hun  naturligvis  meget  godt. 

Saa  kan  De  tænke  Dem  en  Aften  —  der  var 
Fest  i  Tivoli  og  Illumination  over  det  Hele  —  saa 
kommer  hun  ganske  alene  ned  til  mig  og  seer  sig 
forsigtig  om,  at  der  ikke  var  Nogen  i  Nærheden, 
accurat  ligesom  Prinsessen  i  Eventyret,  da  hun 
kommer  til  Svinedrengen.  Og  saa  saae  hun  paa 
mig  og  sagde: 

»Hør  Du,  Sømand,  vil  Du  ro  mig  ganske  alene 
ud  paa  Dybet,  saa  skal  Du  faa  tre  Mark!« 

Om  jeg  vilde!  Men  jeg  var  saa  forfjamsket,  at 
jeg  lavede  den  ene  Ugle  efter  den  anden  og  var 
nær  ved  at  sætte  os  paa  Grund  henne  ved  »Capri« 
—  det  veed  De  nok,  det  kaldtes. 

Nu  maa  De  vide,  at  jeg  dengang  var,  hvad 
man  kalder  en  kjøn  Knægt  —  det  sagde  da  Fler 
end  min  Moder  —  og  voxen  saae  jeg  ud,  og  der 
sad  hun  og  saae  paa  mig  med  sine  deilige  Øine, 
og  sommetider  syntes  jeg  ogsaa,  at  hun  ligesom 
bøiede  sig  lidt  over  efter  mig,  men  alligevel  turde 
jeg  sgu  knap  saa  meget  som  se  paa  Prinsessen. 

Naa,  ja,  jeg  roede  min  Tur  ud  paa  Dybet,  og 
tilbage  kom  vi,  men  da  vi  lagde  til  ved  Broen, 
og  jeg  hjalp  hende  iland  —  jeg  har  nu  aldrig 
seet  Nogen  løfte  saa  galant,  saadan  hvad  jeg  vil 
kalde  saa  dannet,  op  i  en  Kjole  som  hun  —  saa 
sagde   hun : 

»Her  er  de  tre  Mark,  Sømand  —  men  Du  er 
et  Fjols!« 

Og  saa  gik  hun. 

—  Men  Gud,  hvor  havde  hun  Ret!  Ja,  man  var 
et  Fjols  —  dengang!«  Og  saa  sukkede  Hansen 
over  sin  Ungdoms  Daarlighed  og  over  de  Kys,  han 
ikke  havde  faaet.« 

—  »Det  er  jo  da  rart,  at  din  Ven  Hansens  For- 
tælling ikke  har  været  uden  Indflydelse  paa  din 
senere  Udvikling,«  sagde  Lund.  »Z)w  har  vist  ikke 
Noget  at  bebreide  Dig  i  Retning  af  ikke  at  have 
taget  de  Kys,  der  blev  Dig  budt!« 

»Gfc«  lo  sal*    svarede    Eller.    —    »Men  det   kan 

nu  forresten  ogsaa  ved  visse  Lejligheder  være  galt 
at  give  et  Kys.« 

»Ja,  det  manglede  sgu  bare,  at  det  ikke  kunde  det!« 

»Nei,  forstaa  mig  ret!  Jeg  mener,  at  selv  om 
Den,  der  faar  det,  i  Øieblikket  tager  det  som  en, 
lad  mig  kalde  selvfølgelig  Hyldest,  saa  kan  hun  i 
næste  Nu  føle  det  som  det  Modsatte.« 

»Hvad  vil  det  sige?« 

»Jo,   der  var  f.  Ex.  en  af  mine  Venner,  som  — . « 

»En  af  dine  Venner  —  det  er  vel  et  let  gjen- 
nemskueligt  Pseudonym?« 

»Du  kan  for  mig  tro,  hvad  Du  vil.  Du  kan 
efter  Behag  henlægge  Historien  —  som  forresten 
knap  kan  kaldes  en  Historie  —  til  Nutiden,  til 
Kjøbenhavn  eller  Paris,  og  Du  kan  ogsaa  godt  hen- 
lægge den  til  Florents  til  Decamerons  Tid.«. 

»Naa,   saadan!« 

»Nei,  netop  ikke  saadan,  om  jeg  maa  bede!« 

—  »Der  var  engang  en  ung  Mand,  som  paa 
samme  Tid  havde  to,  jeg  vil  ikke  sige  Passioner, 
for  det  har  man  aldrig,  men  to  Inclinationer,  den 
ene  dog  af  noget  lettere  Character  end  den  anden, 
og  de  to  Skjønne,  der  var  Gjenstand  for  hans  Fø- 
lelser, var  ikke  fri  for  at  være  noget  jaloux  paa 
hinanden. 

Saa  kjørte  han  en  Aften  fra  Selskab  med  den 
Ene  —  den  Anden  havde  ikke  været  med  —  og 
mens  de  kjører,  sidder  han  først  en  Tid  med  hen- 
des Haand  i  sin,  og  da  de  nærmer  sig  til  hendes 
Hjem,  og  han  synes,  at  hendes  Haand  tager  lidt 
fastere  om  hans  end  nødvendigt,  bøier  han  sig  ind 
over  hende  og  kysser  hende.   Og  hun  lagde  —  na- 

turligvis  —   begge  Arme   om    hans    Hals,    og    som 
der  staar  i  Sangen : 

—  »strax  fik  han  elleve  Kys  til  Svar!« 

Men  lige  med  eet  slipper  hun  ham  og  spørger 
ind  imod  ham : 

»Svar  mig  ærligt!  Har  Du  ogsaa  kysset  Julie 
saadanr« 

Julie,  det  var  den  Anden,  og  i  nøieste  Overens- 
stemmelse med  Sandheden  svarer  han: 

»  Aldrig ! « 

Men  saa  brast  hun  i  Graad.  tog  Hænderne  for 
Øinene  og  udbrød  hulkende: 

—  »Saa  holder  du  altsaa  mere  af  hende  end 
af  mig!« 

—  Ja,  saa  holdt  Vognen,  og  Pigen  kom  ud  forat 
tage  imod  sin  Frøken.« 

—  »Eller  Fruer«    spurgte  Lund. 

»Det  melder  Historien  ikke  Noget  om!  —  Men 
vil  I  se :  det  er  fuldkommen  Tørveir,  vi  faar  al- 
ligevel Solnedgang!« 

Jeg  saa  paa  Uhret :  Klokken  var  kun  halv  Otte, 
og  Solen  gik  ikke  ned  før  et  Par  Minuter  før  Otte, 
saa  der  var  god  Tid,  saa  god  Tid,  at  jeg  inden 
vi  brød  op,  kunde  faae  Opvarteren  spurgt,  om  han 
ikke  havde  seet  noget  til  den  Fremmede,  som  jeg 
beskrev  for  ham,  og  om  han  ikke  vidste,  hvem 
han  var.  —  Nei,  Opvarteren  havde  naturligvis 
Ingen  seet   —   det  har  Opvartere  jo  aldrig! 

Saa  bestilte  vi  Aftensmaden  til  halv  Ni  og 
gik  ud. 

—  En  Sommeraften  er  maaske  aldrig  smukkere, 
end  naar  det  efter  en   stærk,    mild  Regn  pludselig 

klarer  op.  Luften  er  saa  ren  og  dog  saa  mættet 
med  krydret  Duft,  Regndraaberne  hænger  endnu 
overalt  i  Blade  og  paa  Straa,  og  alle  Farver  straa- 
ler  dobbelt  friske  —  forst  og  fremmest  det  Grønne, 
det  grønne  Mos  paa  Straataget  og  de  grønne  Linde- 
kroner inde  paa  Ridebanen  —  nei,  hvor  staaer 
de  til  det  hvide  Slot! 

Vi  kigede  i  Forbigaaende  ind  i  den  morsomrie 
lille  Gaard  med  den  mægtige  Buxbom  —  stor  og 
høitidelig  som  en  Cypres  —  og  dreiede  saa  ind 
i  Slotsparken,  Fredensborgs  vidunderlige  Slotspark, 
som  der  i  den  hele,  vide  Verden  ikke  er  Mage  til. 

Stor  som  en  Skov,  og  i  Virkeligheden  en  Skov 
med  vidtstrakte  Sletter  og  mægtige  Bøgekupler, 
stor  nok  til  at  gaa  vild  i.  Og  hvem  har  ikke  taget 
feil  af  de  mange  fornemme  Alleer,  i  hvilke  man 
forekommer  sig  selv  saa  uendelig  lille  og  saa  uende- 
lig ubetydelig;  hvor  man  veed,  at  Lyden  af  Ens 
Stemme  strax  bliver  borte  mellem  Stammerne,  og 
hvor  man  dog  uvilkaarligt  dæmper  den,  som  fryg- 
tede man  for  at  krænke  Slotsparkens  kongelige  Pari. 

Og  der,  for  Enden  af  Eremitage-Alleen,  blinker 
Esrom  Sø,  den  store  Esrom  Sø,  der  ikke  er  en 
blid  Idyl  som  Furesøen,  men  et  Indhav,  der  i 
Storm  kan  reise  skumhvide  Toppe  og  lade  Bølge- 
slaget gjenlyde  mellem  Trækronerne;  Esrom  Sø, 
den  kildekolde  Esrom  Sø,  i  Magsveir  som  skabt 
til,  at  Kongedøtre  fra  Øst  og  Vest  kan  stævne  her- 
hid i  Længselens  Svaneham  og  tage  sig  et  for- 
yngende Bad  i  Mindernes  rene  Vover. 

Da   vi    standsede    foran    Marmorhaven,    den   luk- 

kede  og  netop  derved  saa  underlig  tiltrækkende 
Eventyrhave,  var  der  her  allerede  samlet  en  Snes 
Mennesker;  det  var  Fredensborgs  Veteraner,  der 
var  ude  forat  se  Solnedgangen. 

Klar  og  straalende  stod  den  gyldne  Skive  for 
Enden  af  Eremitage-Alleen  men  endnu  et  Stykke 
over  Soen;  nu  syntes  den  at  synke  hurtigere,  om 
et  Par  Minuter  maatte  den  være  nede. 

—  »Hvor  mon  nu  den  Fremmede  er?«  spurgte 
Lund.  »Gud  veed,  om  han  ikke  ogsaa  kommer 
herned ! « 

»Jo,  han  kommer  nok ! «  svarede  jeg  —  men 
mit  Hjerte  bankede,   og  jeg  var  i  stærk  Spænding. 

Og  saa  —  i  det  Øieblik,  det  nederste  af  Solens 
Skive  rørte  Skoven  bagved  Søen  —  kom  han,  den 
Fremmede,  og  i  det  Samme  stod  der  en  sortklædt 
Kvinde  lige  over  for  ham  —  hvorfra  hun  kom, 
veed  jeg  ikke,  hun  var  som  sprungen  ud  fra  selve 
den  mørke  Lindestamme. 

Han  gik  frem  imod  hende,  tog  sin  Hat  ærbødigt 
af,  strakte  hende  begge  Hænder  imøde,  greb  hen- 
des et  kort  Nu,  og  saa  —  saa  gik  de  Arm  i  Arm 
ned  ad  Alleen,  ned  mod  Søen,  ind  i  den  synkende 
Sol. 

Det  Hele  var  gaaet  ikke  blot  saa  hurtigt  men 
ogsaa  saa  stilfærdigt,  saa  tilsyneladende  jevnt  og 
naturligt  for  sig,  at  der  neppe  var  ret  Mange  af 
Tilskuerne,  der  overhovedet  havde  lagt  Mærke  til, 
at  her  var  foregaaet  Andet  og  Mere,  end  at  To, 
der  kjendte  hinanden,  tilfældigt  var  modtes  og  nu 
fulgtes  ad. 

—  »Hvem  i  al  Verden  var  hun!«  udbrød  Lund. 
da  vi  gik  tilbage  til   Slotskroen. 

»Hun  —  det  var  jo   »Astcl«   svarede  jeg. 

»Ja,   maaske!« 

»Nei,  afgjort!   Hun  og  ingen  Anden!« 

Og  saa  fortalte  jeg  dem  om  Avertissementet  i 
»Berlingske«   og  viste  dem  det. 

»Det  var  som  —  men  hvem  er  saa  »Ast«r« 
spurgte  Eller. 

»Det  veed  jeg  ikke  —  og  det  faaer  vi  ald~ig 
at  vide ! « 

»Naa,   maaske  dog!« 

»Nei,  Slotsparken  er  alt  for  gammeldags  discret 
til    at  røbe  de  Hemmeligheder,    der  betroes  den!« 

—  »Men  hvem  er  han?« 

—  »Og  hvorfor  er  den  »Mur«,  han  sagde  skilte 
dem,   nu  falden?« 

—  »Ja,  og  hvorfor  har  hun  netop  nu  og  netop 
her  — «  saadan  faldt  Sporgsmaalene  Slag  i  Slag 
men  uden  Svar. 

»Godt  arrangeret  var  det,«  sagde  Eller,  »men 
lidt  theatermæssigt.  —  Forresten  maa  vel  Slots- 
værten vide  Noget,  i  alt  Fald  om  ham,  eftersom 
Du  siger,   Du  har  seet  ham  i  Kroen  i  Eftermiddag.« 

—  Ja,  Noget  vidste  jo  Værten. 

Han  kjendte  den  Fremmede  efter  min  Beskrivelse 
og  fortalte,  at  han  ganske  rigtigt  havde  været  inde 
i  Slotskroen,  dog  ikke  »forat  nyde  Noget«  men 
kun  forat  se  efter  en  Rude,  hvor  han  en  Gang 
tidligere  havde  ridset  sit  Navn. 

Om  han  da  for  havde  været  i  Fredensborg? 

Jo,  Værten  var  temmelig  sikker  paa,  at  det  var 
ham,  som  nogle  Aar  tilbage,  da  der  var  »stort  Hof« 
paa  Fredensborg,  var  kommen  hertil  en  Aftenstund 
med   sidste  Tog   og   strax    var   bleven   indladt   paa 

Slottet;  han  var  nok  kommen  med  Depecher  fra 
London,  hed  det,  til  den  forrige  russiske  Keiser, 
som  dengang  opholdt  sig  paa  Fredensborg,  og  en 
anden  fremmed  Kureer,  der  samtidig  laa  over  paa 
Slotskroen,   havde  kaldt  ham   »Capitain«. 

»Saa  var  han  altsaa  dengang  »Queens  messenger*, 
sagde  Eller,    »det  er  altid  afgaaede  Officerer.« 

»Og  saa  var  den  Portefeuille,  han  bevogtede  saa 
omhyggeligt  ovre  i  Berlin,  den  bekjendte  »red  box«, 
der  figurerer  i  saa  mange  engelske  Noveller,«  sagde 
Lund. 

»Ja,  naturligvis!  —  Men  Ruden,  Ruden,  hvor 
er  den?«   spurgte  jeg. 

Værten  viste  os  ind  i  Billardstuen  og  pegede 
paa  et  af  Vinduesfagene,  hvor  der  øverst  til  Høire 
var  ridset  et  tydeligt   »Gerald«. 

»Men  der  staaer  jo  et  »Ast«  under!«  udbrød 
jeg,    »og  Datoen  for  idag:   9.   August!« 

»Det  har  jeg  ikke  seet  før  nu,«  erklærede  Vær- 
ten,   »det  maa  være  ridset  ind  i  Eftermiddag!« 

—  Vi  spiste  til  Aften  med  god  Appetit,  men 
Samtalen  dreiede  sig  naturligvis  saa  godt  som  ude- 
lukkende om,  hvad  vi  havde  seet  og  oplevet,  og 
utallige  var  de  Hypotheser,  som  vi  opstillede,  de 
Spørgsmaal,  vi  reiste,  og  de  Slutninger,  vi  mente 
at  kunne  drage. 

Efter  Aftensmaaltidet  gik  vi  op  paa  Høien  i 
Slotskroens  Have  og  sad  der  og  nød  vort  Soda- 
vand med  Whisky.  Det  var  blikstille  og  lunt.  Ovre 
hinsides  Esrom  Sø  mørknede  Nøddebo  Holt,  men 
der  stod  endnu  en  stærkt  rødmende  Afglans  i  Vest 
efter  den  smukke  Solnedgang. 

Der  blev  en  Pause,  saa  reiste  Lund  sig  op. 
»Vil  Du  holde  Tale?«   spurgte  Eller. 
»Ja,  jeg  vil!« 

—  »Vi  har  iaften  seet  Solen  gaa  ned  i  Eremi- 
tage-Alleen,  men  vi  har  seet  Mere  end  det. 

Sommernatten  er  vidunderlig,  og  jeg  troer  ikke, 
der  gives  skjønnere  Natur  i  Verden  end  Nordost- 
sjællands. Men  Eet  er  dog  vidunderligere,  og  Let 
er  skjønnere,   det  er  Kjærligheden. 

Hvor  gammel  Manden  saa  bliver,  han  bliver  dog 
aldrig  saa  gammel,  at  ikke  en  Kvinde  kan  bringe 
hans  Hjerte  til  at  banke.  Kvinden  kjender  neppe 
selv  sin  Magt,  veed  slet  ikke,  hvad  Fryd  hun  kan 
skabe,  blot  ved  et  Blik,  blot  ved  at  være  til. 

En  fin  og  fager  Haand,  en  Skulders  bløde  Run- 
ding, et  Krus  af  blonde  Nakkehaar,  som  Solen 
gyldner,  Glimtet  af  en  hvid  Arm,  ja,  blot  det  svage 
Drag  af  Luft,  som  sættes  i  Bevægelse,  naar  hun 
gaaer  forbi,   det  er  nok  til  at  betage  En. 

Og  hvem  af  os  har  ikke  følt  Trang  til  at  sige 
til  en  Kvinde:  »Tak,  fordi  Du  er  saa  skjøn!«  eller, 
som  det  hedder  i  Digtet  —  jeg  kan  nemlig  ogsaa 
citere  Thor  Lange  — 

»Jeg  seer  paa  Dig,   for  Du  er  saa  skjøn, 

Og  det  gjør  mit  Hjerte  godt!« 

Men  skjønnest  af  Alt  er  dog  maaske,  hvad  Gud 
Eros  iaften  har  forundt  os  at  skue:  den  Glans, 
der  straaler  fra  to  Kvindeøine,  som  i  det  korte 
Solfaldsnu  mødes  med  Dens,   hun  elsker! 

En  Skaal  for  ham  og  hende,  de  ubekjendte  To! 
De  leve!« 

—  »Det  var  nu,  hvad  vi  ombord  vilde  kalde 
Lyrik!«  sagde  Eller,  men  Frederik  Gjedde  tog 
mig  fast  i  Armen  og  sagde,  uden  at  de  Andre 
hørte  det: 

»Er  Du  vis  paa,  at  en  Kvinde  seer  saadan  ud, 
naar  hun  elsker?« 

»Nei,«  svarede  jeg,  »det  er  jeg  ikke  —  men 
jeg  er  vis  paa,  at  en  Kvinde  elsker  Den,  hun  seer 
saadan  paa!« 

»Champagne!«  raabte  han  ned  i  Haven  til  Op- 
varteren, »det  Bedste,  De  har,  Pommery  eller  Cli- 
quot!  —  Jeg  skal  sige  Dig,«  tilføiede  han,  hen- 
vendt til  mig,  »jeg  troer  nok,  min  Cousine  saae 
saadan  —  omtrent  saadan  da  —  paa  mig  den 
Dag,  jeg  reiste.« 

Vi  tog  hjem  til  Byen  med  sidste  Tog;  vi  var 
de  Eneste,  der  stod  paa  i  Fredensborg,  og  Ingen 
af  os  har  nogensinde  erfaret  Nogetsomhelst  om 
»Gerald«   eller   »Ast«. 

Da  jeg  ifjor  saae  efter  Ruden  inde  i  Billard- 
værelset, var  den  erstattet  med  en  anden,  og  der 
var  kommen  en  ny  Vært  i  Slotskroen,  som  ikke 
vidste  Besked  med  Fortiden. 

Det  synes  jo  næsten,  som  alle  Spor  af  de  To, 
som  hin  9de  August  forsvandt  i  Eremitage-Alleen, 
skal  slettes  —  men  det  var  dog  en  Afglans  af 
deres  Lykke,   som  bragte  Frederik  Gjedde  en  Brud. 

